
NOTA AUTORULUI 


Prezentul volum cuprinde o selecție de articole (sau extrase din ele) pu- 
blicate în periodicele : Rampa (1925), Viața românească (1926), Universul 
literar (1928), Tiparniţa literară (1928), Ultima oră (1929), Vremea (1929, 
1931), Gindirea (1929—1936), Tribuna (1931), România literară (1969—1970), 
Arta (1970, 1972—1974), Flamura Prahovei (1971), Scinteia(1973) ; de aseme- 
nea, comunicări făcute în cadrul unor simpozioane (Universitatea Populară 
București, 1969) și colocvii (Secțiunea de Critică a Uniunii Artiștilor 
Plastici, 1972—1973), precum și prefețe de cataloage şi prezentări de expo- 
ziții (1969—1974). 

Cele mai multe dintre materialele aparținind perioadei interbelice au 
suferit modificări de formă, de o întindere mai mică sau mai mare, care 
nu afectează însă punctul de vedere critic exprimat în cuprinsul lor, chiar 
dacă, în anumite cazuri, autorul nu mai este în întregime de acord cu el. 

Ordinea inserării materialelor in capitolul: Cronica ține seama de 
succesiunea generațiilor de artiști în funcție de virstă. Ea nu urmăreşte 
O ierarhizare de valori. După cum, nici extensiunea diferită a materia- 
lelor nu constituie o indicație în acest sens, ci se datorează fie întimplării, 
care a făcut, bunăoară, ca despre un artist important autorul să aibă 
prilejul de a se ocupa doar în cadrul recenzării unei expoziții colective, 
fie iîmprejurării că, o dată cu trecerea anilor, el a dat o mai mare dez- 


voltare cronicilor sale, cele vechi apărind astfel, prin comparație, deza- 
vantajate, 

CU AUREL D. BROŞTEANU 
| ÎN TARA LUI 
„ALTCEVA“... 


Intr-un veac al specializării, cum este al nostru, mitul 
vocației secunde, al vocației de tip „violon d'Ingres“ e 
necesarmente condamnat la inactualitate. Profesionistul 
unei zone restrinse de cercetare nu mai găsește decît 
rareori timp, interes sau, măcar, înțelegere pentru ocu- 
paţii complementare. În asemenea condiţii, s-ar putea 
ca imaginea generală a vieţii spirituale contemporane 
să fie mai sobră, mai judicios croită. Dar ea riscă să 
devină, într-o anumită privinţă, mai anostă. li lipsesc 
nu o dată nuanțele, îi lipsește fermecătorul clarobscur 
de care orice întruchipare are nevoie dacă vrea să do- 
bîndească nu atît strălucire, cît relief. Specialistul con- 
temporan e, adesea, asemeni unei fraze muzicale cînta- 
tă fără acompaniament : de o pură liniaritate, de o mo- 
notonie a cărei limpezime 'nu poate compensa, totuși, 
excesul de previzibilitate în care ea persistă. 

Sîntem cu atît mai bucuroși să salutăm astăzi (cu 
oarecare întirziere) în Aurel D. Broșteanu un intelec- 
tual din categoria, periclitată cum spuneam, a celor do- 
taţi orchestral și însetaţi în chip nobil de universalitate. 

Aurel D. Broșteanu e, de profesie, jurist. În afara 
lecturilor personale, a unei călătorii în străinătate, în- 
treprinsă în 1931 (Italia, Franța, Austria), şi a contactu- 
lui fertil cu oameni de talia unui Ştefan Nenițescu sau, 
mai ales, a unui Oscar Walter Cisek (care l-a şi reco- 
mandat ca succesor al său la rubrica de plastică a 
„Gândirii“), el nu are ceea ce se cheamă o „instrucție de 

specialitate“ în legătură cu artele frumoase. Activita- 
tea lui publicistică abia dacă acoperă 15 ani, numărați 
discontinuu (1926—1936 şi apoi, cu manifestări sporadi- 
ce, de la 1969 încoace). 

Discontinuitatea aceasta este însă, în mod categoric, 
una exterioară. În realitate, Aurel Broșteanu a făcut, 
pare-se, cu artele plastice un pact definitiv, de nesus- 
pendat, încă înainte să-și tipărească primele cronici. Și 
dacă a publicat cu parcimonie, Jructificîndu-și astfel, 
din timp în timp, răgazurile, este pentru că a înţeles, 
sau a presupus, că nu poţi avea o bună întîlnire cu arte- 
le decît adunat lăuntric sub dispoziția sărbătorii, a ce- 
remoniei. Dacă în loc să fie un eveniment excepţional, 
intrarea într-o expoziție devine obligație zilnică, tar 
cronica o corvoadă exasperantă, forța vie a picturii de- 
clină pînă la a nu mai putea: provoca decit o imensă 
acreală.: Căci pictura, pictura adevărată, nu este „ceea ce 
toată lumea. știe că este“. E altceva. Și numai cînd o tră- 
teşti ca pe un-altceva, cînd o-intuiești. ca pe un dincolo, 
ca pe o aventură în ţara grecescului meta, poți beneficia 
de farmecele 'ei reale.. Titlul pe care A. D. Broșteanu 
l-a ales pentru cartea aceasta a sa e, prin urmare, o 
profesiune de credință. La rindul nostru, îl vom prelua 
ca pe o invitație, şi — cu riscul de a divaga, dar,.pe de 
altă parte, cu sentimentul că răminem credincioşi în spi- 
rit autorului — vom încerca o minimală aproximare a 


acelui altceva în care vagabondează, s-ar zice, pictura.. 


Cum am văzut, pentru A. D. Broșteanu, pictura este, 
mai întîi, la propriu, un altceva. Altceva decit magis- 
tratura, altceva decît angajarea profesională, altceva decît 
o specialitate. Care sînt, atunci, graniţele acestui altceva? 


Dar e limpede de la bun început'că trecerea spre a'kceva: 


e tocmai o ieșire din îngrădire, un salt în afara gra- 
nițelor, o trecere spre teritorii eliberate de economia 
hotarelor. Țara lui altceva e ţara contingentului depășit, a 
libertăţii creatoare, ţara paradiziacă a posibilului. A crede 
în altceva și a simţi nevoia lui altceva înseamnă a afirma, 
cu toate resursele ființei tale, valoarea de alcătuire des- 
chisă a omului, odată cu valoarea de alcătuire deschisă a 
universului. Înseamnă a confrunta tot ce e deschidere în 

tine, cu marea deschidere a lumii. Progresul, în ceea ce 
are el mai înalt izbăvitor, nu e decit cultul neobosit al 
lui altceva. Iubirea, înainte de a fi iubire de ceva de- 
terminat, sau de cineva anume, este şi ea iubire de orice 
altceva, și oricine altcineva, iubire de tot ceea ce e din- 
colo de insul care iubește. Există 0 săturare de sine și 
o acută nevoie de părăsire de sine în orice îndrăgostire. 
Şi dacă iubind, treci cu tot ce ai mai bun înspre altci- 
neva, vei descoperi poate acest lucru sublim că tu în- 
suți, cel de care te săturaseşi, ești, de fapt, altceva. Că 
te săturaseşi doar de rutinele tale, de specializările tale, 
dar nu de „Sinele tău adînc“, cel despre care nu putem 
spune la urma urmelor. decît atît: că e un imens altceva, 
o supremă. dar îndicibilă instanţă. Într-un anume sens, 
nu există definiţie mai adevărată a oricărei instanţe su- 
perioare, decît -cea conținută în vocabula aceasta neho- 
tărîtă, în acest altceva care cheamă tot ce există la trans- 
figurare, la înnoire... lar zeii tuturor cultelor ce altceva 
sînt dacă nu întrupări, mai mult sau mai puţin stinga- 
ce, “ale stihiei numite altceva ? Cit despre. arte, mereu 
ocupate cum, sint cu transportul realului înspre deplină- 
tate, cu aproximarea regulii supreme din care derivă 
ordinea seculară a lucrurilor, cu puterea lor de a converti 
ceea 'ce e istorie pasageră în destin peren,. ele con- 
Jigurează laolaltă o, adevărată republică. și o adevărată 
ontologie, a lui altceva, o.ispititoare utopie a alterităţii, 
o'sursă nesfîrşită de meta-lumi în cuprinsul cărora omul, 
această meta-ființă. își află cea, mai potrivită ambianţă. 

_ Există în basmele noastre un moment caracteristic 
care:atestă, odată mai mult, sensul de rafinată inițiere 
al desfăşurării lor : momentul în care un jlăcău 'ca toți 
ceilalţi, sărac şi cuminte, fără ambiţii „speciale și fără 
vreun gînd aventuros, află, prin cine ştie ce împrejura- 
re, că, de fapt, e fiu de împărat. Aşadar, că e altceva 
decit credea, și că viața sa ar pute deveni altceva decit 
ceea. ce urma să fie, Toţi simțim (sau ar trebui să sim- 
tim). odată în viaţă că sîntem fii de împărați. S-ar spune 
chiar că nu știi cu adevărat cine eşti, dacă nu-ți. cunoşti 
altceva-ul, dacă nu ai, într-un ceas privilegiat ul vieţii, 
revelaţia meta-individualităţii tale. În urma unei astfe! 
de revelații, ai toate şansele să găsești în somnolenta 

adincurilor tale facultăţi de care — asemeni. flăcăului 
din poveste — nu ştiai pină în clipa aceea nimic; fa- 
cultăți capabile să te plaseze, dintr-o. dată, pe o- orbită 
existențială ieșită din comun; pe scurt, facultăţi capa- 
bile să te scoată din inerția zilnică, pentru a te integra 
-ritmului — delirant la prima vedere— al tinereții fără 
vătrineţe şi al vieţii fără de moarte. z | 

| Ajunși aici, ne putem întreba dacă sîntem îndrep- 
tățiţi să vorbim despre „specialiști“ atunci cînd avem 
în vedere țara, mai sus evocată, al lui altceva. Nu exis- 
tă specialist în afara conștiinței riguroase a limitelor 
cunoașterii. Specialistul nu se “ocupă decît de lucrurile 
grăniţuite, uşor de circumscris "prin exercițiul selectiv 
al minţii. A .fi specialist înseamnă a ști ceva anume și 
a evita cu prudenţă aventura lui altceva. Şi, într-adevăr, 
cum poţi fi specialist întru nelimitare, doctor în altceva? 
Poate doar în felul lui Cusanus, teoreticianul „doctei ig- 
noranțe“, al. diletantismului superior, înțeles ca singura 
metodă lucidă de abordare a nelimitatului. La el se ra- 
portează, iată, și un Ortega y Gasset cînd, în paginile in- 
troductive ale eseului său despre Goya, se declară — în 
materie de istorie a artelor — un ignorant. Dar — se 
întreabă gînditorul spaniol — „nu este oare oportun şi 
poate mult mai rodnic să scrie despre diversele subiecte 
acei ce nu se pricep la ele și nu fac parte din breasla 
celor ce le practică ; aceia, deci, care se înfruntă cu ele 
in puris naturalibus ?“ Și mai departe: „nu înseamnă 
să vorbească despre o problemă acela care, ignorînd-o, 
crede că o ştie, cum se întîmplă cel mai adesea, ci dim- 
potrivă, acela care este foarte conștient de propria sa 
necunoaştere“. Să luăm deci bine seama: nu e vorba să 
încurajăm, iresponsabili, amatorismul facil, improviza- 
fia frivolă, cabotinajul sterp; și nici să facem din cri- 
tica de artă — cum prea adesea se întîmplă — o țară a 
nimănui, fără lege, fără substanță proprie. E vorba doar 
să temperăm vanitățile falsului profesionalism, morga 
erudiției maniacale, excesele „tehniciste“ ale „specialiş- 
tilor“ declaraţi. E vorba să aducem în practica „umani- 
oarelor“ un spor de smerenie, de bună-cuviinţă. Erme- 
neutica de calitate nu e o meserie. E altceva. Un mod 
de viaţă şi o soluţie de viață. O vocaţie. Dacă ţi-e dată, 

o vei trăi pînă la capăt, patetic, inevitabil, cu dăruirea 
ultimă. Dacă nu, dacă sirguinței tale îi lipseşte gustul 
pentru altceva, n-ai decit o singură ieșire : să devii spe- 
cialist. Să cauţi adică, și, de la o vreme, să crezi că 
deții ecuația nelegiferabilului ; să cauţi argumente pen- 
tru ceea ce nu trebuie decît intuit și preciziuni contabi- 
licești pentru ceea ce nu trebuie decit aproximat. 

> Vom''conchide oare, de aici, că în țara lui altceva 
nu există rigori? Şi vom credita oare expresia vagă, 
ideația nebuloasă în dauna coerenţei, a tensiunii logice, 
a pozitivităţii ? Fără îndoială, nu. Căci spiritului pătruns 
în teritoriile: lui altceva îi trebuie mai multă cumpănire 
decît oricînd. Cea: mai neînsemnată exaltare îl poate 
sminti şi cea mai mică tendință spre joc, spre fabulație 
pură, spre gratuitate îl poate demoniza ireversibil. Nu- 
mai că în ţara lui altceva, prudenţa. spiritului nu rezul- 
tă — ca de obicei — dintr-o încăpăținată raportare. la 
cantitativ şi. palpabil, ci dintr-o sistematică integrare a 
cantitativuluii și palpabilului în ordinea spiritului însuşi, 
Drama specializării înguste este că, pornind. de la prin- 
cipii (mai mult sau mai puțin valabile și numite laolaltă 
metodă“) sucombă penibil într-o simplă cunoaștere. de 
obiecte. Rėuşita „specializării întru. altceva“ stă, dim- 
potrivă; în puterea ei de a infera dinspre- obiecte către 
principii, absorbind pînă la urmă obiectele în virtejul 
cel mare al înţelepciunii. Specialistul îngust trăieşte sub 
obsesia:obiectului, terorizat de el, subordonat lui cu toate 
facultățile sale. Specialistul întru altceva pune pietatea 
în locul obsesiei. Cu alte cuvinte, el privește obiectul 
de la înălţimea ideii, dar nu ca pe o negaţie, ci ca pe 
o împlinire a ei. Spunînd aceasta, sîntem în situația de 
a înregistra consecința ultimă a aventurii noastre în fa- 
ra lui altceva. Supremul privilegiu pe care fara aceasta 
ni-l îngăduie este „întoarcerea la vatră“, revenirea edi- 
Jicată la ale noastre, la ceva-ul omenesc, în limitele 
căruia trăisem cîndva dorul de altceva. Și pentru că o 
călătorie cu adevărat frumoasă presupune neapărat o 
întoarcere acasă, un drum înapoi, şi călătoria noastră 
prin altceva își află rotunjimea abia în clipa răgăsirii 
de sine, a revenirii la lume și la lumescul ei. Atita 
doar că, după o asemenea călătorie, lumescul acestei 

lumi apare luminat ca prin farmec de coroana pură a 
unui nimb. 


Din perspectiva considerațiilor de mai sus, eseurile lui 
Aurel D. Broşteanu își vădesc, cu prisosință, exempla- 
ritatea. El găsește în fiecare dintre cronicele ‘sale, cea 
mai justă proporție între profesionalismul rigid și des- 
tinderea întru altceva. EL resimte, iată, la 1936, „absenţa 
prelungită a criticii specializate în materia de care ne 
ocupăm...“ Dar pe de altă parte, ceea ce i se pare apre- 
ciabil la un autor de anvergura lui Al. Busuioceanu 
este tocmai refuzul argumentărilor  fastidioase, al ana- 
liticii pedante, gata să sacrifice sensul adînc. al unei 
opere de dragul unor îndoielnice „exactități“. Pe scurt, 
Aurel Broşteanu pledează pentru seriozitate, dar nu 
pentru seriozitatea afectată, seacă, a unui meseriaș oare- 


care, ci pentru seriozitatea generoasă, străină de orice 
crispare a „specialistului“, dornic de dialog, de conje- 
siune, de autentică întilnire cu oamenii. Rigoarea lui 
Aurel Broșteanu nu e produsul unei mărunte buchi- 
seli, ci acela al unei conștiincioase formaţii filozofice. 
E 'o rigoure logică și una speculativă în loc.să fiz, pur 
și simplu, o rigoare administrativă, funcţionărească. 
Sursa ei reală nu e scrupulul servil, ci un suveran simţ 
al răspunderii: Ceea ce frapează mereu în cronicile sale 
e o anumită clasicitate a emoţiei, un anumit mod de « 
constringe sensibilitatea la autojustificare, în loc de a 
o lăsa să se risipească în efuziune. Un constant efort de 
organizare a impresiilor, o permanentă . reticenţă față 
de leşinurile literare, în care cronica plastică dintot= 
deauna a riscat să sucombe, o fericită îmbinare a cali- 
tăţii de „cunoscător“ cu aceea de „îndrăgostit“ şi de 
„ginditor“ 'conturează, împreună, de la o pagină la aita 
a cărții de faţă, portretul unui critic pe cît de sensibil 
și de nuanţat, pe atît de sobru. 

Aurel D. Broșteanu are marele talent de a evcca, 
fără nici un exces retoric, imaginile pe cure le comen- 
tează: Descrierea unui tablou este, prin ea însăși, o des- 
cifrare” a tabloului. Dealtfel, întotdeauna, criticul proce- 
dează inductiv, mergînd de la imagine spre caracterizarea 
globală, 'de la percepția nemijlocită la discursul estetic. 

Adoptind o asemenea metodă, el nu riscă niciodată — 
cum riscăm mai toți — să rămînă la considerațiuni 
vagi, la generalităţi neconcludente. E mereu aplicat. Tri- 
mite la operă. lată de ce, chiar dacă are la dispoziție, 
pentru, portretizarea unui artist, un spaţiu restrins (o 
pagină sau două), Aurel Broșteanu preferă să umple 
spațiul „acesta cu descrieri analitice de tablouri și nu cu 
fraze protocolare,. ori cu definiții neangajante. Dar me- 
todica înductivă de care vorbeam are şi o altă conse- 
cință. Ea nu impune doar o ascensiune de la obiectul de 
artă la poetica artistului studiat, dar. una încă și mai 
dificilă, de la poetica artistului înspre lecție de viață, 
înspre o etică. Henri Catargi inferează către o anumită 
definiţie a. înțelepciunii. Pallady pune în discuţie „viața 
și stilul ca asceză“. Şi, în general, toţi marii creatori 
Propun — în viziunea lui A. D. Broșteanu — o moda- 
litate particulară de rezolvare a tensiunii dintre ima- 
nenfă şi, transcendenţă, dintre. viaţă şi creaţie, dintre 
spirit și natură. | | vu: 
Limbajul la. care înțelege să apeleze. A. D. Broș- 
teanu: pentru circumscrierea unei atari problematici 
este de o remarcabilă proprietate. Se practică frecvent 
excursul. limpezitor (stabilirea raporturilor dintre. „fru- 
mos“ și „vital“, indicarea deosebirilor dintre legitatea 
“genurilor. artei şi aceea a stilului individual, anularea 
binomului  figurativ-nonfigurativ, prin -introducerea ter- 
mentului „transfigurativ“), definiţia (forma plastică în- 
țeleasă ca asociere a „masei“ :cu „ritmul“ ), formularea 
percutantă („ceea ce închide linia, deschide culoarea“ 
— se observă, :de -pildă, cu privire la arta lui Renoir), 
analogia (adaptarea terminologiei muzicale la explicitarea 
diferitelor. tipuri de cadență. plastică)... S-ar putea de 
asemenea demonstra, fără: greutate, că încă din deceniul 
al treileaval veacului nostru; în critica de artă româneas- 
că se făcea — prin intermediul lui A. D. Broșteanu — 
structuralism. Nu atît pentru că, în 1930, el vorbea — 
într-un articol despre Marius Bunescu — despre o „struc- 
tură a culorii“, cît pentru că într-un alt articol, el ştia 
să opteze pentru o cercetare „tipologică“ a artei, în lo- 
cul uneia „evolutive“. Dar nu însemna oare aceasta a 
prefera diacroniei un demers sincronic, a face, cu alte 

cuvinte, fenomenologie, din unghiul în care se situează 
astăzi structuraliştii ? | Ai 

Lista surprizelor plăcute cu care te poți întilni 
parcurgind cartea lui Aurel D. Broșteanu e greu de epu- 
izat. S-ar cuveni, desigur, să înregistrăm, între altele, o 
temeinică ştiinţă a argumentării, o îndemâînatică mane- 
vrare a citatului, o splendidă consecvență cu sine (tema 
„timpului“ implicat în pictura lui Petrașcu este urmărită 
— ca să luăm un singur exemplu — cu aceeași convin- 
gere și perspicacitate, la 1930 ca și 1973). Ar fi de men- 
ționat, de asemenea, gustul sigur de care criticul dă do- 
vadă, presimţind — încă de la primele lor expoziţii — 
cariera spectaculoasă a multora dintre artiștii noştri. 
Dealtfel, contribuţiile sale la cercetarea universului spiri- 
tual reprezentat prin pictori ca Petrașcu, Iser) Henri-Ca- 
targi, Sabin Popp etc. sint de primă importanţă. În sfir- 
şit, nu e de neglijat nici zelul onest, de o rafinată urba- 
nitate, cu care A. D. Broşteanu se dedică, de ani şi ani, 
consemnării unor evenimente artistice de frumoasă ținu- 
tă, petrecute 'într-o filială : provincială a Uniunii Artiş- 
tilor Plastici : 'cea din Ploiești. Gestul acesta al său 
'continuă, de fapt, o serie de preocupări mai vechi, tot 
atît de 'stimabile și rare la colegii săi de breaslă (vezi 
notele despre pictorii sași, prezente în acest volum, sau 
scrisorile ‘din ` Braşov, apărute în „Propășirea“, dar 
excluse 'de “autor, printr-o excesivă  autocenzură, din 
antologia de față). 

De .pe podiumul unor calități cum sînt cele la care 
— într-o simplă prefață —-nu ne-am putut referi decit 
în treacăt, Aurel D. Broșteanu se impune generaţiei ti- 
nere de critici ca un maestru prețios, pe bună dreptate 
restituit — de aici înainte — conştiinţei publice. Popa- 
surite sale în jurul acestui altceva care este pictura, vor 
spune desigur cititorilor lucruri cît se poate de instruc- 
tive despre acest altceva, care e critica de artă... 


ANDREI PLEȘU 

al picturii românești 


GRIGORESCU, ANDREESGU, LUCHIAN 
ÎN EXPOZIȚIA 
“DE ARTĂ ROMÂNEASCĂ MODERNĂ 


Cu prilejul conferinţei interparlamentare, Direcţia Pre- 
sei de pe lingă Preşedinţia Consiliului de Miniștri a 
organizat în Pavilionul grădinilor de la Șosea o expo- 
ziție de artă românească modernă, menită să înfățişeze 
oaspeţilor străini sinteza artelor plastice româneşti în 
decursul unui veac de existență. Retrospectiva de 'la 
Şosea constituie, prin numărul mare de lucrări și prin 
calitatea lor, cea mai de seamă manifestare artistică 
din ultimii ani. Principalul ei merit mi se pare a fi 
acela de a acredita ideea existenței, în acest colț al sud- 
estului european, a unei importante școli naţionale de 
pictură modernă, cu caractere net diferenţiate, precizin- 
du-se treptat, pentru a se contura în chip major în 
opera a trei mari pictori sortiți misiunii istorice de a 
crea, primii între artiştii noștri moderni, un limbaj 
plastic reprezentativ pentru năzuințele formative ale 
sensibilităţii românești : Grigorescu, Andreescu, Luchian. 
Panourile rezervate acestora constituie, ca atare, cen- 
trul de interes al expoziției. Iată de ce înțeleg să mă 
opresc asupra creaţiei lor, spre a însemna pe scurt ct- 
teva din trăsăturile ce imi par a marca aportul fiecă- 
ruia la definirea școlii românești de pictură modernă. 

© Grigorescu este, în ordine cronologică, cel dintii 
interpret al fiinţei noastre etnice prin mijlocirea lim- 
bajului culorilor. El a îndrăgit îndeobşte motivele vieţii 
rustice româneşti : ciobănași minind turme de oi; fete 
zvelte, cu obraji plini, în care se oglindesc sănătatea şi 
tinereţea ; care cu boi înaintind agale sub lumina orbi- 
toare a amiezii ; salașuri de ţigani stirnind praful dru- 
murilor de ţară; întinse pajiști însorite; păduri dese, 
cu ochiuri de lumină pe alocuri; piriiaşe curgind alene 
printre maluri înverzite ; case cu cerdac deasupra be- 
ciului boltit și cu acoperiş înalt profilat pe albastrul 
cerului de vară. În sensibilitatea artistului, se răsfrîn- 
geau ecourile vieţii pastorale românești, retrăia com- 
plexul afectiv propriu epocilor de transhumanță. Grigo- 
resou a fost în primul rînd un liric, un poet al lumi- 
nii, pe care a făcut-o să tremure în jurul lucrurilor 
:pină la distrugerea uneori a materialităţii lor. Aceasta 
fe. și explicaţia faptului: că, în ochii unora el trece drept 
impresionist, deși tehnica lui nu are nimic comun cu 
aceea a impresioniștilor. Frăgezimea culorilor şi trans- 
parența tonurilor  cretoase Íl înrudesc mai degrabă 
cu. Corot, după cum trăsăturile realiste ale artei sale 
îl apropie de pictorii şcolii de la Barbizon, în a cărei 
atmosferă și-a făcut ucenicia (asemănător, întru aceasta, 
Jui Andreescu, meșterul rămas mult timp aproape ne- 
cunoscut în 'umbra gloriei contemporanului său). 
În opera lui Andreescu, idila grigoresciană. este în- 
locuită prin sentimentul trazic al existenţei. Gama culo- 
rilor folosite este cu  mult..mai .joasă, iar lumina are 
de luptat cu înnegurarea cerului anunţător de furtună. 
Nici urmă- de izbucnirile de optimism care îimpodobesc 
cu-un suris pinzele . meşterului Nicolae; dimpotrivă, o 
concentrare. în sine, o adincire interioară care se răs- 
fringe şi străbate pînă în straturile de culoare cele mai 
ascunse. Astfel, pinza capătă o rezonanţă egală pe toată 
întinderea ej, accentuind. unitatea indivizibilă a ambian- 
tei .afective. Orice lucrare de Andreescu se caracteri- 
zează prin identitațea tonală și. prin :coerenţa picturală 
a întregului. Căci secretul meșterului mort tinăr a fost 
unitatea, convergenţa elementelor într-un întreg de ex- 
presie, -care oglindeşte unitatea reprezentării artistului 

despre lume. Om și natură alcătuiesc în viziunea lui 
Andreescu: un tot ce nu poate fi despărţit, o îmbinare 
de factori în strinsă și indisolubilă interdependenţă. Po- 
trivit unei atare îmbinări, omul este supus, pină la 
deplină contopire, influenţei generalizatoare a mediului 
fizic — ceea ce, vizual, se traduce ca ambianţă atmos- 
ferică și luminoasă — și, la rindul său, imprimă aces- 
tui mediu amprenta, de neînlăturat, a prezenței sale. 
lată, bunăoară, repausul animal al unui nud în umbra 
răcoroasă a pădurii. Respirația adincă a corpului anga- 
jează toate funcţiile vegetative ale vieţii și stabilește 
un sistem echilibrat de schimburi. cu natura înconjură- 
toare. Studiaţi mișcarea de repaus a membrelor, ritmul 
respirator căruia i se supune coşul pieptului, culoarea 
îmbujorată a, feţei, întredeschiderea buzelor ; apreciaţi 
greutatea trupului răpus de somn — toate, în raport 
cu liniștea peisajului; urmăriţi reflexele luminoase și 
petele de umbră aruncate pe suprafaţa catifelată a epi- 
dermei de -incidenţele ambianţei; vă veţi reprezenta, 
astfel, unitatea — aş spune: cosmică — ce stă la baza 
viziunii lui: Andreescu, dindu-i caracter de universali- 
tate. În ciuda probabilelor. influenţe (Nudul aminteşte 
îndeaproape La nymphe de la Seine a lui Corot, iar 
Arbori şi stînci la Fontainebleau trădează înriurirea lui 
Courbet), Andreescu nu a abdicat niciodată de la aceas- 
tă unitate: profundă care îi caracterizează armonios 
opera. 

În Ştefan Luchian, geniul românesc şi-a aflat o 
întruchipare luminoasă. De data aceasta, nu este vorba 
numai de exaltarea lirică a sentimentului naturii ce 
sălășluieşște în adincurile afective ale rasei, ca în cazul 
lui Grigorescu, ci de, o adevărată operă de creație ur- 
mâînd sensul creaţiei populare, dar pe un plan superior 
de mijloace „și de expresie. Luchian a făurit forme și 
armonii noi de culoare în consonanţă cu cele ale meș- 
terilor ţărani. El a creat astfel, ca din nimic, o lume 
ce se impune imaginaţiei cu neobişnuită forţă de suges- 
tie, deși reprezintă mai degrabă proiectarea armoniilor 
lăuntrice pe care acest mare sfişiat al soartei le purta 
cu sine, decit opera unei stricte aplicări la obiect. Re- 
lieful realităţii din arta lui Luchian se datorează, în pri- 

mul ‘rind, înzestrării artistului pentru plăsmuirea for- 
mei esenţiale, pe care o luminează dinăuntru efervescen- 
ţa actului creator. Citez, ca ilustrare a celor spuse : auto- 
portretele. (expoziţia de la Şosea ne înfățișează nu mai 
puţin de trei), studiu de portret intitulat Cap de copil şi 
minunatul pastel reprezentind pe Moș Alecu. Această ul- 
timă lucrare sugerează analogii. cu opera lui Degas, după 
cum altele evocă amintirea lui Manet sau a lui Cezan- 
ne. Sint aspecte ce atestă înscrierea creației luchia- 
nești pe orbita impetuoasei mișcări înnoitoare în artă, 
proprie: momentului: istoric respectiv. Ele apar întru 
totul firești la un artist care — năzuind permanent 
spre un maximum de libertate creatoare — afla în mo- 
delele de urmat doar stimulente ale ei, cu atit mai efi- 
cace cu cît erau mai apropiate de pulsul viu al vremii. 
Reierirea sporadică, în pictura lui Luchian, la izvoare de 
acest fel nu. era de natură să anihileze ori, măcar, să 
îngrădească această libertate. Căci dincolo de orice 
modă a timpului, îi era dat acestui mare artist să îm- 
plinească într-un moment de cotitură pentru pictura 
românească rolul — care doar lui i se potrivea — de 
îndrumare 'a ei pe căile tocmai ale acelei libertăţi cre- 
atoare pe care, cu jertfa propriei vieti, o ciîștigase pen- 
tru sine. Prin'el, arta românească își cucerea, în gra- 
dul cel mai înalt, conștiința de sine. Cu el, ca deschi- 
zător de drumuri, un nou și strălucit capitol avea să 
fie adăugat de urmași picturii românești moderne. 


octombrie 1931 


&* 


GHEORGHE PETRAŞCU 
ÎN ACTUALITATE 


A-l comemora la douăzeci de ani de la moarte pe 
Gheorghe Petrașcu înseamnă a-i face un loc mai Încă- 
pător în conștiința noastră, a ni-l asimila pe măsura 
puterilor noastre de astăzi. 

Nu este vorba de încheierea unui bilanţ. Cei vii —- 
cei veșnic vii — niciodată nu își încheie bilanţul. Ei 

totdeauna rămin în miezul problemei, necontenit ridică 
probleme, oferă generaţiilor succesive enigme de dezle- 
gat. Căci, în definitiv, rolul creaţiei spirituale tocmai aces- 
ta este: de a se deschide conștiinței celorlalţi, relevin- 
au-le propriile lor enigme, iar nu de a se inchide in 
conştiinţa de sine, ca într-o confortabilă enigmă. Cit 
priveşte bilanțul, acesta îl încheie fiecare generație pe 
contul său : este bilanțul capacității ei de a se impăr- 
tăşi dintr-un mesaj spiritual — bilanţul confruntării, 
în lumina acestui mesaj, cu propria conştiinţă. 

Ce reprezintă astăzi mesajul spiritual al operei lui 
Gheorghe Petrașcu ? Ce poate — ce este în drept — 
să asimileze din el, în condiţiile date, timpul nostru? 

Dar, mai întîi: ce a însemnat Gheorghe Petrașcu 
pentru generația dintre cele două războaie, martora 
glorioasei lui ascensiuni ? 

. Trei coordonate determină poziţia artei plastice ro- 
mânești în spaţiul cultural interbelic : a) afirmarea unei 
întregi promoții de robuste personalităţi artistice, a- 
vind comun crezul în valorile specifice ale artei pe 
care o cultivau şi în demnitatea slujirii neabătute a 
acestor valori, pînă atunci neglijate în folosul exploată- 
rii literare a motivului pictat sau sculptat ; b) constitu- 
irea criticii de artă ca o disciplină de sine stătătoare, 
sustrasă improvizaţiilor amatorismului, aptă de a da 
seama în mod responsabil despre meritul lucrărilor de 
artă plastică, privite din unghiul caracteristicilor ce le 
sînt proprii, ca şi despre semnificaţia lor pe planul larg 
al culturii ; c) apariţia unui public amator de artă. re- 
ceptiv la sugestiile frumosului, dornic de a se cultiva, 
de a înţelege poziţia pe care se situaseră artiștii, ca și 
problematica diferențiată a creaţiei lor. 

Conlucrarea acestor trei factori în momentul isto- 
ric dat asigura dezvoltării noastre plastice un olimat 
prielnic. Şi, efectiv, perioada dintre cele două războaie 
înseamnă o etapă hotăritoare pentru promovarea unei 
concepţii evoluate, și a unor noi și importante valori 
în cuprinsul artei moderne românești. 

Rivna cu care cei mai serioşi creatori urmăreau în- 
făptuirea valorilor specifice ale artei a dus uneori la de- 
plasarea interesului spre latura formală a acesteia. fă- 

cind să se încline balanţa și în conștiința receptorilor 
de frumos; cu deosebire a colecționarilor, care, urmind 
panta unui hedonism drapat cu prea mare ușurință în 
deviza baudelairiană : „luxe, calme et volupté“, înţele- 
geau să „deguste“-o armonie de culori sau un modelaj 
plastic. Ji Yo oeri y 4 TP ORTER ON 
Pînă și lupta sobrului făurar Petrașcu pentru înti- 
părirea în materia picturii a viziunii sale, întemeiată pe 
un robust realism, a iscat același reflex estetizant al 
amatorilor, cuceriți de magia culorilor. chemate de el la 
viață. Li s-au alăturat și critici situați pe poziţiile artei 
pentru artă, în timp ce glasuri izolate deplingeau ceea 
ce li se părea o dezumanizare a artei câ efect al pri- 
matului acordat tehnicii. Cea mai mare parte a criticii 
a ştiut să ocolească această falsă problemă, care scinda 
îndiscindabilul printr-un distinguo între ceea ce obișnuit 
se numea',planul material“ și „planul: spiritual“ al ar- 
tei. Zambaccian, depășind —. cel puţin teoretic — poziția 
unilaterală a amatorului' „degustător“, postula : răspicat 
că : „aplicaţia la materie nu exclude spiritualitatea, după 
cum mici spiritualitatea nu respinge materia“... “ 
„ Pentru cunoştinţa omului 'de azi, teza unității 
fundamentale a picturii lui Petrașcu nu mai întimpină 
nici un fel de rezistenţă. „Alchimia lirismului — scrie 
Dan Hăulică în legătură cu arta meșterului nostru — 
nu se desfășoară decit la artiștii capabili de rigoare plas- 
tică“. Şi același : „Petrașcu pictează nu imaginarul, ci 
doar ceea ce. vede. în. jurul său; dar pictează 'văzutul 
cu. imaginația de poet, care simte acut înlănţuirea erer- 
giilor de la o zonă a materiei la alta“. = © Aa 
O astfel de deschidere de. perspective cosmice, 
avind ca start umila -figuraţie a universului, petrascian, 
implică drept premisă ceva asemănător .secretelor co- 
respondenţe. baudelairiene dintre lucruri. Ea insinuează 
supra-realitatea în realitate, depistind. de la una la al- 
ta afinități ce transgresează hotarul pe care obişnuința 
îl pune între ele. Stranietatea, fantasticul și haluci- 
„_mantul, atribuite în: mod constant de exegeza, petras- 
ciană operei acestui mare pictor realist, delimitează în 
arta ui o zonă; ireductibilă la ceea'ce în -mod curent 

desemnăm sub denumirea de realitate, dar aflindu-se 
în imdisolubilă legătură cu aceasta. 

Vom folosi, o dată cu Zambaccian, cuvintul de 
„suprarealism“ ? Nu. Sau numai cu precauţia cu care el 
însuşi afirmă că „Petrașcu culminează într-o artă mai 
sintetică, ceea ce ne conduce uneori spre  zările unui 
suprarealism intuitiv.“ Nerefractar curentului  înnoitor 
în pictură, dar gelos pe libertatea sa, Petrașcu nu în- 
telegea să se înregimenteze nici unuia din ele. Aceasta 
nu exclude ca arta sa, urmind o orbită proprie, să se 
fi interferat. cu vreunul ori chiar să fi urmat o traiec- 
torie paralelă. » 
„Desigur, Petrașcu nu este un suprarealist. Dar 
pictura sa — profund realistă — este impregnată de 
suprarealitate. Natura: moartă cu un: mulaj de picior 
în ghips alb, citată de Zambaccian ca' ilustrare a aser- 
țiunii sals, constituie doar un exemplu mai bătător la 
ochi: despre. referirile la suprarealism pe care le : per- 
mite arta lui Petrașcu. Mulajul, ca și manechinul, ca 
şi travestiul — recuzite curente ale poeticii picturale 
suprarealiste — sint metafore destinate a revela afini- 
tăţile 'ascunse dintre diferitele zone “ale realităţii. Pe- 
traşcu, în unul din interioarele sale, creează el însuși 
o asemenea metaforă : husa de pinză albă care îmbracă 
două 'fotolii — personajele principale ale unui ungher 
încărcat de tablouri.’ Strălucirea intensă şi totodată di- 
fuză a acestui alb proiectat pe fundalul în penumbră, 
transformă cele două fotolii în. propriile lor spectre. 

Dar, chiar fără să recurgă la astfel de simboluri 
— husa ca travesti al fotoliului —, suprarealitatea se 
instalează de la sine şi cu deplină justificare în cele 
mai realiste, prin temă, dintre pinzele sale. Şi aceasta: 
datorită virtuţilor proprii ale picturii sale, datorită 
dramei -intense a culorilor. Pe drept cuvint remarca în 
1930 criticul olandez Nicholm : „La Petrașcu, un scauri 
gol, lingă un zid, poate să devină un lucru însuflețit, 
care aproape îţi stringea inima. E o taină în dosul lucru- 
rilor, pe care: el a caută și de care cițeodată îi e gi tui 
teamă“. Foarte apropiat de. Nicholm, criticul elveţian 
„J. La. Cler socotește că Petrașcu a reuşit în una din na- 
turile sale moarte „să degaje. impresia ciudată pe care 

ar face-o niște. obiecte conversind între ele noaptea“. 
Să nu pară atunci curios că un imaginativ, ca Zambac- 
cian, vedea în niște flori, simple circiumărese de țară, 
pictate patetic, ,,... o. cavalcadă, roșuri ce încalecă 
rozuri și sar peste verde, strivind stigmate galbene, un 
iures de culori“ şi că, determinat de această impresie, 
a botezat acest tablou 'Caii lui Gericault, după numele 
pictorului întrecerilor de cai. 

-= Judecînd chiar şi numai după orientarea în al, 
a celor mai tinere generaţii de artişti plastici, socotim 
că astfel de aspecte ale picturii lui. Petrașcu sint cele 
apte să afecteze conștiința momentului de față, că ele 
sînt cele. care asigură actualitatea lui necontestată. 

Dar cite alte trăsături ar mai fi de evocat! Ne-am 
obişnuit: să gindim că Petraşcu a fost un meşter care 
a creat o lume cu adevărat miraculoasă, dar mărginită 
la un- orizont banal; că evoluţia. lui “unilaterală, nes- 
pectaculoasă, neîndatorată altora, exclude orice referiri 
la contextul. contemporaneităţii. Dar, examinindu-i mai 
atent opera, afli că acest „singuratic realist e atit de 
bogat în sugestii ale vremii sale, incit ar trebui privit 
mai degrabă ca un singular realist — ca unul care a 
încorporat în, arta sa aspecte putind interesa pe cer- 
cetătorii multor. „curente ale avangardei artistice ce ne 
rețin astăzi atenţia. Că, bunăoară, așa cum a suportat 
o: paralelă cu suprarealismul, creația lui ar putea ad- 
mite o comparaţie cu Cezanne, cu expresionismul, cu 
arta abstraotă !: 

Artă cu caracter de perenitate, pictura lui Petrașcu 
nu încetează de a da lăstari. 


10 iulie 1969 


FORMĂ, SPAȚIU, TIMP 

“ÎN PICTURA LUI PETRAŞCU 

Pitura este o zidărie“. Aceste puține cuvinte rezumă 
crezul artistic al lui Petrașcu, împărtășit unuia dintre 


biografii săi. Cu greu s-ar putea găsi o comparaţie 
mai fericită. Căci funcţiile de bază ale construcției pic- 

turale sînt aceleași cu ale muncii zidarului. Asemenea 
acestuia, pictorul dă ființă: creează o formă, îi oon- 
stituie individualitatea, îi asigură durata, și, tot ase- 
menea lui, îi dă viaţă: o aşază în spaţiu printre alte 
'forme, în raport cu ele şi cu întreaga dinamică a fe- 
nomenelor ce se ciocnesc în cuprinsul lui prin desfăşu- 
rare în timp. 

La Petrașcu aceste funcţii apar antagonice: sim- 
tim permanent tensiunea dintre năzuința de a sublinia 
autonomia formei, de a o degaja din conexiunea spațial- 
temporală, şi rivna de a o subordona acesteia înlăun- 
trul unui sistem de relaţii. Prin legătura contrariilor, 
acest antagonism asigură picturii lui Petrașcu indisolu- 
bila unitate de formă și substanţă care o caracterizează. 
Ea își află expresia în fizica formei; în acea tencuire 
a materiei picturale, ce justifică incă o dată comparația 
cu meșteșugul zidarului. Cind mai netedă, cind mai zgrun- 
țuroasă ; cind mai închisă în sine, cind mai contopită 
cu celelalte ; cînd apropiindu-se de desăvirșirea geome- 
triei, cind de imperfecțiunea materiei brute — forma în 
pictura lui Petraşou e totdeauna expresivă, dramatică, 
purtind mărturie despre contradicția funciară care o- 
pune una alteia năzuințele formative ale artistului. 


Există o tendință în critica noastră de artă de a 
reduce acest antagonism prin subestimarea rolului pe 
care îl joacă spaţiul și timpul în pictura lui Petrașcu. 
S-a 'vorbit — și se vorbește — cu oarecare insistenţă 
despre o instinotivă reprimare a spaţiului în folosul 
formei, care s-ar voi  absolutizată; despre un fel de 
vid, aş putea spune: metafizic, creat în jurul ei, ca și 
despre o corespunzătoare înghețare a timpului. Sim- 
ptomatică, în acest sens, ar fi frecvenţa în opera pic- 
torului a naturilor moarte, a colţurilor de interior și 
a peisajelor cu un orizont mărginit de arhitecturi, ca 
şi raritatea motivelor implicind o mai amplă desfăşu- 
rare spaţială. S-a observat, de asemenea, lipsa core- 
lativă de interes pentru forma organică, al cărei 
mediu firesc de împlinire îl constituie tocmai conexi- 
unea spaţiu-timp. Și se conchide că Petrașcu, exerci- 
tind un fel de magie maletică, exorcizează viața din 


pinzele sale. 

Rolul rîndurilor de față este de a substitui aces- 
rui punct de vedere o altă perspectivă de valorificare 
critică a operei petrasciene, întemeiată pe recunoaște- 
rea antagonismului creator dintre funcţiile ei forma- 
tive, și de a permite astfel punerea într-o lumină nouă 
a sensurilor inerente ei, cu sublinierea îndeosebi a tră- 
săturilor legate de afirmarea vieţii. i 


Pentru ilustrarea celor de mai sus, voi alege 
intr-adins un exemplu din începuturile picturii lui Pe- 
traşcu, atunci cînd vocația sa începea să se manifeste 
cu autenticitate, și anume unul în care preocuparea 
pentru construirea formei într-un spaţiu bidimensional 
pare să îi fi acaparat voinţa artistică. E vorba de tablo- 
ul Țărăncuță ! din colecţia Elena Dona, pictat în 1907, 
poate cel mai planimetric ca aspect din întreaga sa 
operă. Ceva din ascetismul formal, propriu picturii 
noastre de fresce și icoane, își spune aici. cuvintul. 
Forma, concisă, siluetată prin contrast de tonuri pe 
ecranul luminos al fondului, se articulează în planuri 
mari, geometrice, în care unghiurile poligoanelor și li- 
niite curbe ' alternează ritmic. Remarcabilă, îndeosebi, 
este altemanţa : arc convex-arec concav-are convex, pe 
care o formează succesiunea profilurilor umărului, co- 
tului şi genunchiului. O pată mare, albă, în centrul 
geometric al tabloului suprapune acestuia un puternic 
centru. de „interes formal, prin > contrastul maxim — 
tonal și valoric — pe care îl instalează în compoziţie. 
Sursă a valoraţiei ce cuprinde, diferențiat, întreg ta- 
bloul, ea joacă rolul unui pivot ce abate treptat lua- 
rea-aminte de la formă la ambianța ei. Aceasta, dato- 
rită şi aspectului fluent — de inspiraţie grigoresciană 
— al straturilor aeriene, captează pînă la urmă atenţia. 
însăși forma, prin ricoşeu, se înmlădie, tinzind către 
umita care îmbină 'geometricul și organicul; iar fisura 
țărăncuţei, ce părea un. simplu cifru, se desface din 


împietrirea ei, prinde viață: ne dăm seama că ea' ca- 


m m 


! Reproducere alb-negru, în “monografia Petrașcu, de “Aurel 


“Vladimir Diaconu, București, 1945 (prescurtat: A.V.D.), p. 55, 


şi în. albumul Gheorghe Petrașcu, cu text de Vasile Florea. 
Bucureşti, 1970 (prescurtat: V.F.), nr 67. 

ută cu toată încordarea grijei la cusătura pe care o 
ține pe genunchi — pata albă din mijlocul tabloului 
De la privirea scrutătoare la mina iscusită, un curent 
de inteligenţă și voință măsoară durata acţiunii, insta- 
urînd timpul ca dimensiune a tabloului, în armonie cu 
cadența domoală a aerului care circulă de jur împrejur. 
Ceea ce la prima vedere se distanța ca formă erme- 
tică, de nepătruns în izolarea ei, ne este acum nespus 
de aproape, destăinuindu-ni-se ca întruchipare a unui 
destin uman consumat în intimitatea ambianţei sale. 
Dar presiunea contextului spațial-temporal asupra 
formei mai are un efect, neașteptat, mărturisind rever- 
sibilitatea relaţiilor dintre ele: in loc să o destrame, 
el o confirmă în „identitatea ei materială clară“!, im- 
pulsionînd-o cu ajutorul valorilor spaţiale, spre un fel de 
împlinire volumetrică, spre un joc de goluri și plinuri. 
Acest joc conţine în germene dezvoltarea ulterioară a 
spaţialităţii tridimensionale la Petrașcu, tot atit de e- 
nengică în naturile moarte, cu orizont limitat, ca și în 
peisajele marine evocatoare de imensităţi 2. |. | 
Descriind cu admirabilă simplitate și putere de 
adevăr atelierul din Tirgoviște al tatălui său?, Mariana 
Petrașcu ne lasă să pătrundem în intimitatea laborato- 
rului de creaţie al marelui artist. Un pasaj, cu deosebire 
revelator, surprinde pe viu procesul percepţiei la Pe- 


——— - -~ 


1 Expresia : „klare stoffliche Identităt“ aparţine lui Alois 
Riegl (citat de Wilhelm Worringer in Abstraktion und Einfiihlung). 


2 Printre mijloacele folosite de Petrașcu pentru accentuarea 
spaţialităţii naturilor moarte cităm : dilatarea în adincime a spa- 
ţiului prin efectul reflectării formei şi culorii obiectelor în lu- 
ciul unor obiecte înconjurătoare — vase de metal, tingiri, cera- 
mică smălțuită ; dilatarea lui laterală prin practicarea formatu- 
tului oblong, propriu înfățișării defilate a cît mai multor obiecte; 
intensificarea senzaţiei de adincime prin multiplicarea și varie- 
rea alternanței între plinuri şi goluri, ca şi prin accentuarea și 
înmulţirea reflexelor colorate. Toate efectele de acest soi sînt 
potenţate în contrast cu uniformitatea suprafețelor mari de cu- 
loare nemodulată ale fondului. Utilizind astfel de procedee, Pe- 
traşcu reușea de fiecare dată să exprime cu încordare senti- 
mentul vastității spațiului tridimensional în lucrări de un gen 
care de obicei se mulţumeşte să inregistreze pasiv doar părţi 
limitate ale lui. - 

3 „Arta“, nr. 8, 1968. - 

traşou : «Trebuie să fii vinător“, spuneau ochii miopi 
dar "pricepuţi şi îndemiînatici, aprigi, atenți, uimiţi şi 
încîntaţi de frumuseţile pe care le descopereau. Cu re- 
peziciune, şi totuși cu multă băgare de seamă, treceau de 
la punctul geometric cel mai luminos bătind puţin în 
clbastru, dar şi în auriu sau trandajiriu: cum sînt culo- 
rile dimineţii, la forma generală 'a obiectului, la ampla 
umbră densă a volumului sau la o trecătoare“ fan- 
tasiîcă ca „strunga dracului“ între două mere roșii... Și 
încet, încet, într-o dimineaţă sau două, cu răbdare dar 
și cu patos, pictura lua ființă, se echilibra, formele se 
clădeau în spaţiu. Muchiile mesei — dacă: era. o natură 
statică — „veneau încoace sau fugeau încolo“ către inte- 
riorul tabloului, obiectele apăreau, definitivîndu-se». 

Apare 'evident din ‘acest pasaj că în procesul per- 
cepţiei Petrașcu. viza forma în -relaţiile ei spaţiale. Mai 
desprind, din cuprinsul lui, că Petrașcu opera un adevă- 
rat 'triaj în cimpul: percepţional t, reţinind doar aspec- 
tele strict necesare: închegării imaginii : raporturile de 
valori (cu sublinierea punctului celui mai luminos), forma 
generală a iobiectului, situarea lui în interdependenţă 
spaţială cu alte obiecte, mișcarea pe care o introducea 
astfel in compoziţie, și că selectarea unor asemenea ele- 
mente se făcea cu rapiditate, deși nu fără o deosebită 
circumspecție. S£ jayi 

Iată un fapt. — promptitudinea selectării reperelor 
formei în actul percepției — asupra căruia, după mine, 
nu s-a insistat de ajuns, ba chiar, în general, trece 
neobservat. Poate pentru că e mai puțin evident în lu- 
crările care, datorită înfățișării lor finite, solicită într-o 
mai mare măsură atenţia : cele pe care Petrașcu — po- 


—— o 


„1 „Ce bine desenate“ ! reflecta el — conform unei alte re- 
latări a fiicei sale — în faţa covorului de cîrciumărese din gră- 
dina atelierului de la Tirgoviște. Ceea ce atestă, încă o dată. 
trierea pe care Petrașcu o realiza chiar la nivelul percepției, 
Gesprinzînd din complexitatea datelor ei forma „bine desenată“, 
spre esre năzuia. După Herbert Read, voinţa de a da formă este 
inerentă percepţei însăşi; altfel zis, percepţia este actul: „qut 
crée d'un seul coup, avec la constellation des dontes. le sens 
qui les relie — qui non seulement découvre le sens qweles ont, 
mais fait quw'elles aient un sens“, (Maurice Merleau-Ponty, 
Phenomenologie de la perception). i 

trivit expresiei proprii, transmisă de Zambaccian — cău- 
ta că le facă „mai frumoase“. În ele se iveşte un decalaj 
între tempoul percepției și acela, mult mai lent, al exe- 
cuţiei, astfel că în mod firesc interesul privitorului se 
îndreaptă spre latura tehnică — a execuţiei —, negli- 
jind aspectele legate de actul perceptiv. Există însă și 
alte tablouri, tot atit de valoroase, cu aparenţă mai 
degrabă de schiţe, în care tempoul execuţiei urmează 
de aproape tempoul percepţiei, beneficiind de sponta- 
neitatea proprie acesteia, şi unde preocuparea lui Pe- 
trașcu tinde nu atît spre frumuseţea, cât spre vitalitatea 
imaginii 1. 

Desigur, diferenţa dintre lucrările cărora le recu- 
noaștem un mai pronunţat accent de vitalitate și cele 
în care grija pentru frumusețe își face mai auzit cuvîn- 
tul constă, în esenţă, nu în deosebirea de tempo al exe- 
cuţiei, ci în orientarea specială, la nivelul actului per- 
ceptiv, a voinţei de a da formă: orientare spre inser- 
ţia formei în dinamica relaţiilor spaţial-temporale ori, 
dimpotrivă, spre accentuarea individualității ei mate- 
riale clare ; în prima situaţie, tempoul rapid al execu- 
tiei, apărind ca o modalitate cît se poate de adecvată 
voinței de a realiza dinamica spaţial-temporală, ajunge 
a se eonfunda cu ea. 

Cele două năzuinţe — spre frumos și spre vital — 
își dispută întreaga operă a lui Petrașcu, precum și fie- 
care tablou în parte. Doar accentul este altul de la caz 
la caz. În evoluţie, pe un fond temperamental înclinat 
spre expresia artistică a categoriei vitalităţii, ultimele 
două decenii de activitate — anii deplinei maturităţi în 
creaţia lui Petrașcu — văd afirmindu-se, ca o constantă, 
interesul deosebit pentru frumos. Paralel, începînd cu 
Sighișoara și terminînd cu Veneţia, tendinţa opusă inre- 
gistrează citeva dintre strălucitele victorii ale picturii 
petrasciene. 

Limitindu-ne la muzeul imaginar de care dispunem 
în privința lui Petrașcu, putem urmări prezenţa acestui 
impuls, ca preocupare distinctă întrun tablou, pină în 


' Folosesc aici un binecunoscut distinguo al lui Herbert 
Read. reductibil la cel dintre naturalism şi stil în concepţia 
lui Wilhelm Worringer. 

1938 — cu patru ani înaintea încetării activităţii sale 
creatoare. Din acel an datează peisajul Veneţia!, al cărui 
tempo alert de execuţie îi dă caracterul unei schițe prinse 
în fugă, fără reveniri și insistențe, asemenea unui desen 
colorat, care. nu-și propune altceva decit să contureze 
forma generală a obiectelor — case, gondolă —, să no- 
teze cele citeva tonuri locale și să marcheze opoziția 
tranșantă dintre valori prin intercalarea unor tonuri 
închise, reprezentind zonele de umbră. 


În astfel de lucrări, Petrașcu se dovedește plin de 
vervă, expeditiv, mînuind deseori penelul ca un instru- 
ment grafic, mai ales în, contururile, nespus de vii, ale 
obiectelor  — în general, arhitecturi —, ca și în schița- 
rea, la fel de însufleţită, a unor elemente componente : 
ferestre, balustre, arcaturi, hornuri de case ori de ambar- 
caţiuni, rostre de gondole etc., pe care le indică sumar, 
cu eliminarea completă a descripţiei, atent numa: la 
funcţia lor expresivă în contextul tabloului, la punerea 
lor în relaţii justé (de formă, ton, valori) cu celelalte 
elemente și cu întregul, potrivit selectării rapide operate 
în actul percepţiei. Aceasta este latura de temperament 
a picturii lui Petrașcu, cea în care patosul său își spune 
nemijlocit cuvîntul. 

Cît priveşte frecvenţa elementului: grafic în opera 
lui Petraşcu, ea este de netăgăduit, deși a fost uneori 
contestată, spre a se sublinia, prin opoziție, procedeul 
coastruirii formei pe baza contrastului de tonuri — ceea 
ce, în sine, fără exagerările unor luări de poziţii exclus:- 
viste, nu e de loc greşit. Dar, exceptind imaginile unde 
Petrașcu s-a mulţumit cu evocarea indistinctului amorf 
al imateriei, construirea formei la el presupune un tipar 
care o prefigurează în actul percepţiei prin selectarea 
orientată a reperelor necesare închegării ei, și. de foarte 
multe ori, o și reprezintă schematic pe pinză prin tră- 
sături energice de penel, trădind temperamentul volun- 
tar, impetuos al artistului. Astfel de trăsături, de un 
caracter net liniar transpus în limbajul pioturii, sint 
prezente mai ales în lucrările unde forma, smulsă din 
izolarea ei, este angrenată în multiplicitatea relatiilor 


1 Reproducere color, la A.V.D., p. 79. 

spaţial-temporale care îi definesc dinamica. S-ar putea 
cita, ca reprezentativ sub acest aspect — între nume- 
rcase altele — peisajul panoramic Sighișoarat, unde lim- 
bajul îndeplinește funcţii variate : indică direcţiile spa- 
tiale prin cîteva linii puternice care străbat cu fermi- 
tate imaginea, alcătuindu-i osatura, conturează cu egală 
hotărire forma obiectelor, pune în mișcare ritmică lar- 
gul front de case din planul median al tabloului și în- 
sufleteste imaginea prin crochiul viu al cîtorva figuri 
minuscule, dispersate paralel cu direcțiile- spaţiale, pe 
care astfel le intensifică. | A r 

Unitatea de ritm spațial rezultată din- convergența 
acâstor efecte se înfăptuieşte graţie limbajului gràfic, 
care, alături de celelalte mijloace, prin promptitudinea 
şi adaptabilitatea ce îi sînt proprii, se califică drept 
însirument privilegiat al execuţiei în tempo rapid, apt 
în cel mai înalt grad a se supune impulsului creator al 
artistului, voinței sale de a plăsmui forma. ` 

Citeva exemple dintre cele mai reprezentative — nu 
neapărat și cele mai valoroase — vor ilustra ce înseam- 
nă la Petrașcu voința de a da formă în cazurile orien- 
tării ei de preferinţă spre vitalitatea imaginii. Sînt lu- 
crări care, în genere, par a justifica aluziile sporadice 
ale criticii la expresionismul picturii acestuia. Dintre 
e'e, Case la Sighișoara? pictată în 1922, frapează — în 
ciuda aspectului elaborat al pastei, specific petmascian — 
prin spontaneitatea eșafodajului formei în spaţiu, ca 
expresie nemijlocită a spontaneității actului perceptiv, 
dominat de o viziune profund dramatică. Ciocnirea di- 
recțiilor spaţiale, puternica opoziţie a maselor, contrastul 
bruse de valori, ritmul abrupt al formelor, instabilitatea 
echilibrului dinamic dintre plinuri și goluri alcătuiesc 
un tot înfiripat dintr-o dată cu o vehemenţă unică a 
gestului interior, care își refuză orice abatere spre zo- 
nele inerţiei descriptive și imprimă întregului o mișcare 
a sa, ce ar putea fi calificată seismică. 


PN G id 


1 Reproducere alb-negru, în monografia G. Petraşcu, de 
K. H. Zambaccian, Editura Cartea Românească, București, 1945 
(prescurtat : K.H.Z.), nr. XIII. 

2? Reproducere alb-negru la A.V.D., p. 101. 

< Reţinem din acest exemplu, ca deosebit de. semnifi- 
cativă, importanța maselor - în „raportul ce se stabilește 
între individualitatea materială a; formei și contextul 
spaţial-temporal. E un raport de reversibilitate, asemă- 
nător celui pe care l-am semnalat în cazul Țărăncuţei ; 
în măsura în care masele acoperișurilor din dreapta 
cresc obsedant în diagonală spre marginea tabloului, se 
desface în centrul lui, printr-o mișcare în sens invers 
perceptibilă temporal, un gol pe care îl preia și ampli- 
fică deschiderea dintre norii de deasupra, ale căror Vo- 
lute exacerbează senzaţia de spaţiu în mișcare. La acest 
efect contribuie și inflexiunea contururilor acoperișurilor, 
cărora li se imprimă curburi :mai mult sau mai puţin 
accentuate, spre a marca presiunea spaţiului asupra ma- 
sei. O deformare similară suferă linia indicatoare a di- 
recţiilor. spaţiale, care, la joncțiune, se arcuieşte, rotun- 
jind primul plan ca.pe o calotă, a cărei virtute spaţială 
este sporită prin intensitatea luminii solare. 
Dar, prinsă între vastitatea. primului plan şi imen- 
sitatea cerului, . forma caselor sighișorene, tinzind prin 
acoperișurile ţuguiate spre înălțimi, își afirmă în m 


și mai răspicat, chiar prin efectul tensiunii ei spajiale, 


individualitatea materială. În aceasta se vădește rever- 
cibilitatea raportului formă-spaţiu, asupra căruia am 
căutat să atrag atenţia și care, ca legitate imanentă pic- 
turii lui Petrașcu, -poate fi formulată astfel: cu cit for- 
ma crește, cu atit crește şi conexiunea spațial-tempo- 
rală.; cu. cît aceasta crește, cu atât şi forma creşte. Este 
un fenomen, general, urmăribil pînă și în naturile moar- 
te, pe care, cum am văzut, o parte a criticii le face 
exponente ale pretinsei tendinţe de reprimare a spațiu- 
lui la. Petrașcu. Citez un singur exemplu (dar ele abun- 
dă, sînt la îndemina oricui) : Natura moartă, cu mere, 
cărți şi flori din colecţia Zambaccian t. Curbura impri- 
mată celor două cotoare de cărţi are ca rezultat nu nu- 
mai sporirea masei cărţilor, ci și intensificarea 0ONCO- 
mitentă a senzaţiei de spaţiu. Să ne închipuim aceste 
cotoare ca fiind trase cu rigla, fără nici O deformare : 
dinamica spaţială, atit de vie, ar înceta de îndată, iar 


! Reproducere alb-negru, la K.H.Z., nr. XVII.. 

forma geometrică ar prelua asupra sa, în locul cele: 
organice, funcţia expresivă a tabloului. 


"Dar problema masei obiectelor implică și alt aspect, 


Să căutăm a-l aproxima printr-un exemplu. Peisajul 
Chioggia t, pictat în 1924, prezintă aceeași forţă de im- 
presionare caracteristică operelor  petrasciene create 
parcă dintr-un singur suflu. Prin acaparea privirii de 
către rudimentarul edificiu — o casă de pescari — im- 
pins în primul plan, ia naștere un efect de mase cople- 
șitor. El este potențat de contrastul violent dintre cele 
două tonuri — roșul intens al casei și albastrul tot atît 
de intens al cerului — care alcătuiesc arhitectura cro- 
matică a tabloului, ca şi de contrastul, de o violenţă 
asemănătoare, stabilit în raportul dintre principalele 
valori. Dar impresia dominantă de masă. se potolește sub 
înriurirea unui alt factor, tot atît de energic: ritmul. 
Secvența cadențată a elementelor unei arcade și a fe- 
restrelor de la etaje, contrapunctată de ritmul sincopat 
pe care îl formează piînzele strinse, divergent orientate 
spaţial, ale vaselor de pe canal, ușurează masa clădirii, 
transformind-o, și sub influenţa jocului de lumini, În- 
tr-o -vilvătaie de flăcări, în care se ostoiește aleanul de 
întinderi vaste al, artistului. Doar în unul din colțuri, -o 
formă incertă (probabil o ambarcaţie cu motor) mai 
rezistă ritmului,- desfăcindu-se anevoie din inerția ma- 
sei. amorfe și rezumind astfel asprimea de factură a 
întregului tablou. i`- i ia 3 dusă 

"An construirea formei spaţiale, doi factori interde- 
pendenţi își spun așadar cuvintul : dincoace de formă, 
dar inseparabilă de ea — masa, ca dat inert (întindere) 
și ca tendinţă activă (extindere) ; dincolo de formă, înso- 
țind-o mai totdeauna — ritmul, ca factor stimulator (iar 
uneori, cum vom vedea, și inhibitor) al impulsului de 
dilatare a masei. Ritmul dă imbold masei spre o cit mai 
cuprinzătoare convertire formală, iar forma spre o cit 
mai vie inserție în spațiu. El este faotorul prin care spa- 
tiul investește forma, constituind-o ca formă in a 
în corelație cu forțele antagonice care îl străbat și 1 
animă. dida 


1 Reproducere color, la V.F., nr. 13. 

Despre convertirea formală a masei stau mărturie 
acoperișurile caselor din Sighișoara, care la prima ve- 
dere apar, ca în clipa vie a percepţiei, fără o iniâţișare 
definitivă, asemenea unor mase în expansiune, și se 
conturează abia, parcă, sub cchii nostri, supunindu-se 
treptat legităţii unui ritm strunit de voința petrasc.ană 
de creare a formei, în timp ce presupusa ambarcaţie cu 
motor de la Chioggia rămîne mai departe dincoace -de 
formă, ca masă rudimentară. e | 

Cît priveşte funcţia ritmului de impulsionare. a for- 
mei spre o cît mai vie inserţie spaţială, se pot da nenu- 
mărate exemple. Mă opresc — fiindcă îl pot ilustra cu 
peisajul din Chioggia deja citat — la cazul ritmului 
rezultind' din succesiunea arcului în plin cintru. în ca- 
drul unei arcade. Petrașcu simţea o atracţie deosebită 


pentru acest motiv arhitectural, care, „prin marea sta- 


bilitate pe care o oferă, se preta de minune nevoii de 
construcție formală, inerentă picturii sale. Dar, în repe- 
tarea lui cadențată, el răspundea unei necesităţi potriv- 
nice la fel de puternică: necesităţii de a activa prin 
alternarea plinurilor și a golurilor 'relaţiile spaţial-tem- 
porale în care e prinsă forma. Şi aceasta, chiar cu preţul 
deformării — ori, mai bine zis, tocmai prin însușirile 
expresive ale acesteia, constantă la Petrașcu —, așa cum 
apare în arcada casei din Chioggia, unde nici unul din 
arcuri nu seamănă cu altul — după cum nici Ferestrele 
între ele —, ci toate, cu indici diferiţi de refracție, se 
distanțează de forma comun resimţită — geometrică, 
în speță — spre a afirma, în pofida ei, vitalitatea celei 
organice spre care a năzuit, chiar în actul perceptiv, 
voința plăsmuitoare de formă și spaţiu a artistului. 
Prin instrumentarea savantă a ritmurilor, această 
voinţă tinde să supraliciteze virtuțile formei spaţiale, pe 
care nu rareori, ca sub vraja unui Ariel, reușește să 
o ridice pînă la limita superioară a expresiei muzicale. 
Este. între altele, cazul tabloului Curte interioară de 
palat venețian t. Pictat într-o rafinată gamă de roșur: 
şi rozuri, cu discrete reflexe albăstrii, vineţii şi cafenii, 
susținută de basul profund al negrului din centrul ta- 


1 Reproducere color, la V. F., nr. 24. 

bloului cu suita lui de brunuri rezonante, şi exaltată de 
alburile în pizicatto, el prezintă în redarea personală a 
elementelor arhitectonice patru sisteme ritmice, cores- 
punzind fiecare unui tempo muzical : largo — arcada 
parterului, allegro ma non tropo — arcatura ferestrelor 
de la etaj, lento — cele trei arcuri ogivale in descres- 
cendo, presto — treptele și balustrele scării în cres- 
cendo. Acest presto — cu deosebiri ce ţin de particula- 
rităţile stilului personal — are ceva din toanele jucăușe 
ale liniei unui Dufy. 

Posibilitatea asimilării timpilor desfășurării ritmu- 
rilor spaţiale la Petrașcu cu timpii muzicali atestă. pre- 
zenţa în pictura acestuia a duratei ca dimensiune ima- 
nentă ei. Petrașcu trăia cu intensitate sentimentul timpu- 
lui şi. îl exprima în pinzele sale prin procedee foarte 
variate, legate fie de motiv, fie de structura imaginii. 
Despre dulapul alb dintr-un colț al atelierului de la 
Tîrgovişte, Mariana Petrașcu ne spune 1 că în unele in- 
ierinare pictate de tatăl său apare „cu ușa întredeschisă 
ca şi. cum de-abia umblase cineva la el“. Efectiv, această 
modalitate de insinuare a timpului, legată de motiv, o 
întîlnim. în lucrări ale pictorului, ca Atelierul din 
Tîrgovişte, pictat în 1931 ?. Procedee de același ordin, 
dar cu motivări diferite, sugerind instantaneitatea unor 
mișcări actuale, terminate ori iminente, prezintă și alte 
lucrări : Nud la` oglindă3, în care nu numai gestul de 
o clipă a dichisirii în fața oglinzii — acţiunea în, curs '— 
si umbra lui pe perete, mai fugitivă încă, nici numai 


1 Art. cit. 

2 Reproducere alb-negru, la A.V.D., p. 8, idem, la K.H.Z., 
nr. XXIX ; şi color, la V.F., nr. 33. | | 
| 3 Reproducere alb-negru, la A.V.D., p. 37 şi la V.F., nr. 94. 
Este cel mai vital dintre nudurile pictate de Petrașcu. în care 
senzualitatea acestuia își spune în modul cel mai răspîndit cu- 
vintul, nu fără o notă de ironie în confruntarea dintre splen- 
doarea animală a nudului şi inventarul cinic al umilelor usten- 
sile menite să o întreţină. 

4 În instantaneul notării mişcării, forma brațelor şi a unuia 
din umeri suferă alterări expresive, de felul deformărilor sem- 
»alate în raportul dintre formă și spaţiu. Astfel, timpul — ca 
și spaţiul — influenţează forma, impunînduri abateri de la 


. 


standardul percepţiei comune. 

palpitarea aerului și luminii intr-o cadență măsurabilă 
temporal, ci și fortuitul răspindirii obiectelor de toaletă 
în cămeră — puttind mărturie despre fortuitul folo- 
sirii lor succesive (acţiuni terminate) — semnalează pre- 
zenta timpului 1; Nud în interior 2, unde pantofii pără- 
siti în dezordine lingă pat evocă descălțarea lor  gră- 
bită (acţiune terminată); Femeia în interior 3, în care 
mîna personajului pe clanţa ușii închise prelungește in- 
genios, în două direcţii opuse, sugestia timpului, intensi- 
ficind-o astfel: în trecut, ca mișcare eventual sfirșiță 
prin intrarea femeii în':cameră; în viitor, ca acţiune 
iminentă de ieşire din cameră ; Natură moartă. cu tin- 
gire î, unde ţigara care arde fumegind pe marginea me- 
sei pare de curînd lăsată 'acolo (acţiune abia terminată). 

-- Dintre procedeele de exprimare. a sentimentului de 
scurgere a timpului legate de structura imaginii, cel al 
punerii în pagină apare mai des în pictura lui Petrașcu. 
De obicei, el constă în decuparea prin: cadru a imaginii 
unui obiect. Cind, bunăoară, în Peisaj din Chioggias, 
o ambarcaţie cu vele este tăiată de rama tabloului, ea 
intră sau iese din obiectiv, se află așadar într-o mișcare 
implicînd derularea în timp. Dar chiar și întregul şir al 
caselor care mărginesc cheiul se deplasează dinspre una 
din extremităţile secţionate spre cealaltă. La fel, în miş- 
care este şi nava catedralei din Senlis ê : partea ei ante- 
rioară a şi dispărut din' cimpul imaginii. Ponte Rialto! 
din Veneţia e orientat oblic spre dreapta ; Podul cu trei 
arcuri 8, tot de acolo, ca și Podul San Martin? şi Puente 


1 Ceea ce califică astfel de împrejurări ca vehicule de co- 
municare a senzaţiei timpului nu este descrierea lor — de felul 
celei din pictura de gen, unde obiectele pozează confortabil —, 
ci sesizarea situaţiei în instanțaneitatea actului perspectiv ca 
un întreg, cu toate corelaţiile lui spaţiale şi temporale, fără 
zăboviri în aria descriptivului, 

“2 Reproducere color, la V.F., nr. 22. 

? Reproducere alb-negru, la A.V.D., p. 33. 

+ Reproducere color, la V.F., nr. 32. 

3 Reproducere color, la V.F., nr. 36. 

4 Reproducere color la V.F., nr. 37. 

7 Reproducere color, la V.F., nr. 9. 

5 Reproducere color, la V.F., nr. 42. 

” Reproducere color, la V.F., nr. 26. 

Alcantara !, din Toledo, se îndreaptă e stînga ; grupu 
principal de Case din Sighișoara ? PaF să natalee, PS 
nioi nu e nevoie de vreo ciuntire a obiectului sau a 
grupului de obiecte pentru a sugera mișcarea în timp ; 
locul aşezării lui în pinză, coroborat de obicei și cu alte 
repere, îndeplinește aceeași funcţie. Astfel în natura 
moartă Borcan cu pensule 3, imaginea — altminteri de- 
săvîrşit statică — a grupului de obiecte ce o compun 
pare antrenată înltr-o translație de la stinga la dreapta 
de săgetarea într-acolo a pensulelor, de orientarea iden- 
tică a diagonalei pe care O formează merele ce încheie 
grupul, și de deschiderea mai largă a spaţiului în acea 
direcţie. Potrivit unei scheme asemănătoare, ambarcația 
cu pînze din Peisaj la Chioggiai se deplasează dinspre 
o latură spre latura opusă, într-un sens indicat de să- 
geata velelor strînse, de proră şi de dilatarea spaţiului 
dinaintea ei. 

Folosind în locul obișnuitelor procedee descriptive, 
mijloace care ţin de dinamica structurii interne a ima- 
ginii — punerea în pagină și ritmul —, Petrașcu a pic- 
tait aici nu o barcă pe canal, ci o barcă plutind pe canal, 
căreia, pînă la limita pinzei şi dincolo de ea, i se des- 
chide un spaţiu de cutreierat. Ea îl parcurge într-un 
tempo lent: tempoul defilării, de la un capăt la celă- 
lalt, prin fața bătrinelor clădiri, zăbovind fiecare cu 
taina ei, de strajă seculară pe chei. Peste tot, ritmul, cu 
cele două fețe ale lui, măsoară în pulsaţia lui neîncetată 
dimensiunea spaţială și pe cea temporală. În pictura lui 
Petrașcu, el e reductibil la schema unor trepte, impli- 
cînd o simbolică înrădăcinată în concepția despre lume 
a artistului și necesitînd o tehnică de construcţie : trep- 
tele unui front de clădiri în defilare domoală, ale unor 
acoperișuri în ţișnire neașteptată, ale golului ce se cas- 
că tot atit de brusc înapoia lor, ale unor arcade ogivale 
în desoreştere, ale unei scări în suiș grăbit, ale unor 


1 Reproducere color la V.F., nr 28, 
2 Lucrare ce a format obiectul unei analize, mai sus. 
3 Reproducere color, la V.F., nr. 41. 
4 Reproducere color, la V.F., nr. 25. 

cărți în suprapunere etajată, ale unui evantai ce ezită 
capricios să se deschidă. 

La acest nivel de elaborare mintală și tehnică a 
imaginii, timpul nu se mai reduce la momentul care 
vine și alunecă, stimulator al unei inspiraţii efemere, ci 
se înscrie ca durată în țesătura ei cea mai intimă. Lu- 
crurile dăinuie, iar timpul le vremuiește. O iulguire de 
clipe se cerne peste ele, mai înceată, ca în Natura 
moartă cu evantai i, mai puţin lină, ca în cea cu tin- 
gire, despre care a mai fost vorba, ori de-a dreptul vije- 
lioasă, ca în Floarea soarelui 2, unde formele sînt antre- 
nate irezistibil într-un vîrtej ivit nu se știe de unde. 

Oricum ar fi ea, scurgerea timpului li se încorpo- 
rează, le imprimă amprenta de neșters a trecerii și 
ireversibililtăţii lui. Obiectele pictate de Petrașou au 
vîrstă: o carte, în legătura ei patinată, are virsta 
tuturor mâinilor care au atins-0, a tuturor privirilor care 
s-au aplecat meditativ asupra filelor ei; un măr, în 
splendoarea fiinţei lui perfecte, are virsta tuturor seve- 
lor care l-au hrănit, a tuturor razelor de soare care l-au 
mângiiat ; o clopotniţă, în liniștea de care e înconjurată, 
are vîrsta tuturor pașilor care au trecut pe dedesubtul 
ei, a tuturor reculegerilor care au îngiînat exploziile ei 
sonore. Corosiv în acţiunea de știnbire căreia îi supune 
neîndurat lucrurile, timpul, prin acumulări neîncetate, 
le şi îmbogățește în forma și substanța lor, determinîn- 
du-le astfel în funcţie de durată, încărcîndu-le cu toate 
ecourile afective ale preistoriei lor. 

La scara mutaţiilor și devenirilor geologice, concen- 
trarea de-a lungul unui timp imemorial a tot ceea ce a 
agitat ca mișcare scoarța pămîntului izbucnește în vi- 
nele dezgolite ale vreunei roci din compunerea stinci- 
lor, cum sînt cele din tabloul Marea la Techirghiol. 
Exprimând simbolismul universal al viziunii lui Petrașcu, 
un ritm unitar asimilează aici frămîntarea de acum a 
valunilor, care despică suprafața mării, cu cea rezultind 
din acumularea în timp a straturilor care brăzdează 


1 Reproducere color, la V.F. nr. 62. 
2 Reproducere alb-negru, la A.V.D.. p. 87. 
? Reproducere alb-negru; la A.V.D., p. 81. 

adînc roca. Un pas mai departe, în Nori grei la maret 
marchează transformarea scenei într-un pandinamism al 
naturii în desfășurare ; aici capriciul ritmurilor învolbu- 
rate iscă iluzia unui absolut al  spațialităţii, ceva 
ce ar ţine de gestica pură a expresionismului abstract, 
iluzie pe care numai figurarea într-un colţ al tabloului 
a stincilor dure, ţinînd piept ciocnirii elementelor, o 
destramă. 

Va trebui să apară la acest hotar dintre pămint, 
mare şi cer statura necesară a omului pentru ca totul 
să nu se dizolve în indistinctul mișcării nelimitate. Mai 
puternic prin privilegiul conștiinței decit stîncile, el po- 
tolește în jurul său elementele ori se angajează cu ele 
într-o luptă de la egal la egal, în care geniul inventiv Íi 
serveşte ca principală armă. Împrietenite, lina unei fa- 
leze şi linia unei clavicule își răspund în ecou, iar sile- 
xul din compunerea lor este același ; inconsistența spu- 
mei marine și suflul, la fel de inconsistent, al brizei din 
larg se reflectă în muselina agitată de curenți marini a 
unei rochii de un alb imaculat; unduirea mai mult sau 
mai puţin neastimpărată a valurilor mării își află co- 
respondentul în unduirea unui costum de plajă siciit de 
sotiile vîntului?. Învrăjmășite, Femeia cu umbrelă? și 
razele soarelui care o asaltează în retragerea ei de pe 
plajă duc pieptiș o luptă, pe care o vădește îndirjirea 
picioarelor proptite și torsiunea trunchiului puternic, 
angajat în gestul de strunire a umbrelei — pavăză enor- 
mă opusă săgeţilor dușmanului *. În încleştarea cu natu- 


1 Reproducere alb-negru, la A.V.D., p. 8. 

2 Plimbare la mare, reproducere color, la V.F., nr. 41; Fe- 
meie la malul mării, reproducere color, la V.F., nr. 31 ; Femeie 
. la malul mării, reproducere color, la V.F., nr. 5l. 

3 Reproducere color, la A.V.D., p. 99. 

4 Cine ar voi să citească imaginea ca pe o „felie de viață“ 
aparținînd anului 1935, cînd a fost pictat tabloul, va fi răsplătit, 
desigur, cu o serie de informații privind moravurile plajei la 
acea dată, moda feminină adecvată lor şi chiar — fără vreo 
legătură cu data — psihologia personajului reprezentat. Dar, 
procedînd astfel, va scăpa adevărata semnificație a tabloului, 
care surprinde la sursă comportamentul de totdeauna al omului 
în confruntarea cu forțele cosmice, de care este legat indisolu- 


bil chiar prin antagonismul ce i le opune neîncetat, declanşind 
în el reflexe de apărare. 

ra, gestul femeii, izvorit din necesitate, apare tot atit de 
elocvent în concizia ritmului care îl exprimă ca şi izbi- 
rea sacadată de coastă a valurilor ascultind de o necesi- 
tate asemănătoare. Între ritmica lui și ritmica acestora 
se stabileşte o convergență, care, asigurind unitatea de 
structură a tabloului, exprimă afinitatea dintre structu- 
rile diferite ale universului. 

Echilibrului ritmic din această luorare îi corespunde 
un echilibru de mase. Este evident că aici ritmul nu mai 
solicită tendința adtivă a masei spre o convertire formală 


cât mai cuprinzătoare, nici nu mai stimulează forma spre- 


o imserție cît mai: vie în contextul dinamicii spaţial-tem- 
porale ci, prin încetinirea tempoului, pare chiar să fri- 
neze aceste tendințe, lăsînd masele să domine. Ca ur- 
mare, acestea, ajunse la deplina măsură a întinderii lor, 
își afirmă tot mai mult în construirea formei statice și 
greutatea, atingînd umeori efecte artistice covîrșitoare, 
așa cum se întîmplă, bunăoară, cu supradimensionarea 
pilonului podului Alcantara din Toledo. Ar fi greșit să 
conchidem că forma, în masivittatea ei, devine autonomă, 
că se constituie în individualitatte materială clară; ea 
rămâne mai departe, cu toată eficiența, prinsă în relaţia 
spaţial-temporală. Dar, chiar în cuprinsul acesteia are 
loc, cu o evidenţă ce lipsea lucrărilor de care m-am ocu- 

pînă acum, un proces inerent picturii ca artă spa- 
țială : timpul se spaţializează. 

Acest proces poate fi urmărit în mod exemplar în 
peisajul Toledo 1, mai vechi cu șase ani decît Femeia cu 
umbrelă, aşadar dintr-o fază a creaţiei petrasciene în 
care interesul pentru spaţializarea manifestă a timpului 
era oarecum incipient, astfel că și tensiunea dintre cele 
două momente: spaţiu-timp apare într-un chip mai 
vădit. Puternic ritmat, peisajul în discuţie ni se înfăţi- 
şează la prima vedere ca un film al mișcării în tempo viu, 
propriu actului perceptiv, mișcare pe care o descrie şo- 
seaua în suișul de trei ori cotit — peste fluviu, dincolo 
de poanta monumentală și pe creastă — și care își află 
începutul în prim-planul luminos de formă triunghiu- 
Jară, din colțul din dreapta jos al tabloului, spre a sfirși 


1 Reproducere alb-negru, la A.V.D,, p. 25. 

sub triunghiul, de o mai redusă luminozitate, al porțtu- 
nii de cer din colţul, simetric opus, al părții superioare. 
Din întreg acest traseu în zigzag, fragmentul care con- 
centrează îndeosebi energia mișcării îl constituie diago- 
nala podului, accentuată de cadența celor cîteva perso- 
naje care tocmai îl traversează, parcă gîrbovite de efor- 
tul urcării. Dar puternica lui masă, care acaparează aten- 
tia prin dimensiuni, valoraţie și vecinătăţi, pune o frînă 
mişcării, introducînd în compoziție elemente de sta- 
bilitate, pe care le consolidează frontalitatea unor arhi- 
tedturi (poarta din capătul podului 1 și construcţiile de 
pe ambele laturi ale părţii superioare a tabloului). Sub 
presiunea elementelor de stabilitate, traseul mișcării de- 
vine traseu compozițional, care, în conlucrare cu ele, 
constituie scheletul compoziţiei spaţiale, desăvîrșindu-i 
echilibrul de mase. Rolul principal îl joacă, și sub acest 
aspect, linia în diagonală a podului, care separă cu fer- 
mitate registrul inferior de registrul superior al tablou- 
lui — trapeze adiacente, inversate, de formă identică, dar 
de dimensiuni diferite (registrul superior avind dimen- 


1 Frontalitatea porţii apare ca un efect de deformare voită, 
poziţia ei la capătul podului în diagonală implicînd în realitate 
o înclinare oblică spre dreapta. Un efect asemănător, rezultind 
din echivocul deliberat al direcțiilor spaţiale, tinde să dea arcu- 
lui de pod în diagonală o aparență de frontalitate prin intensi- 
ficarea contrasului de valori dintre umbra lui densă şi lumino- 
zitatea masei podului. Dar chiar şi aceasta suferă un viraj 
— eficace, deşi puţin perceptibil — spre poziția frontală, ca 
urmare a escamotării profilului ei superior, căruia oO zonă de 
umbră introdusă arbitrar îi schimbă aparent direcţia, din oblică 


în orizontală. Simptomatică apare şi multiplicarea orizontalelor 
— element de echilibru static — îndeosebi pe latura stinsă a 
tabloului, unde cade principalul accent dinamic (săgeata în dia- 
gonală a podului), Dar Petraşcu foloseşte aici şi alte mijloace 
de frînare a mişcării, dintre care menționez : întreruperea con- 
tinuității traseului în zigzag prin tăierea, cu ajutorul cadrului, 
a unora dintre cotiturile pe care le face ; şovăiala aceluiaşi tra- 
seu între două direcţii diferite în porţiunea de urcuş Pe coastă ; 
scăderea tonusului său dinamic în partea superioară a tabloului, 
in mai slaba intonare formală şi valorică, precum şi prin 
orientarea descendentă a ultimei porţiuni (cea de pe creastă), 
cu eşuarea finală în staticul unor arhitecturi de înfăţişare tot 


frontală. 

siuni ceva mai mici), opuse unul altuia și prin contras- 


tul tranșant de valori. Se creează astfel pentru anumite 
elemente ale tabloului un echivoc funcţional, în care își 
află expresia sinteza dintre cele două momente ale pro- 
cesului de spaţializare a timpului, sinteză operată chiar 
la nivelul actului perceptiv : odată cu înregistrarea in- 
stantaneiltățții timpului, perceptia descoperă și perma- 
nenta structurilor geometrice ale spaţiului. 

Pornind de la acest punct, este posibil să se vor- 
bească nu numai despre o formă în spațiu, supusă pre- 
siunilor lui conjuncturale, ci și despre o formă a spa- 
țiului, care îşi subordonează cu necesitate elementele 
componente, coordonîndu-le în structuri geometrice per- 
fecte. Spre această ţintă, care vizează frumuseţea, nu 
doar vitalitatea imaginii, a tins creația tirzie a lui Pe- 
trașcu. De la peisajul toledan analizat, unde forma ne- 
cesară a spaţiului apare încă înnecată sub accidentele 
formei în spaţiu, pînă la Natura moartă cu carte! 
— unul dintre ultimele, dacă nu chiar ultimul tablou 
pictat de Petrașcu — au trecut doar treisprezece ani : 
timp suficient pentru ca revoluţia formei să se desă- 
vîrsească. Întilnim și aici schema ritmului în trepte, 
propriu pioburii lui Petrașcu : mai întîi, ritmul format 
de tripla repetare a unui arc de cerc : la o extremitate 
— arcul de cerc al conturului feței de masă; la cea- 


lată — curba pe care o trasează grupul de anemone 
aplecat asupra cărţii deschise ; între ale, în centrul pîn- 
zei — arcul de cerc al profilului ulcelei. La rindul lor, 


arcurile de la extremităţi susțin în interiorul lor — prin 
desfacerea radială, în trepte, a cutalor formate de faţa 
de masă și a vrejurilor buchetului de anemone — rit- 
muri ternare, întru totul asemănătoare celui general. 
Număr pur, ritmul exprimă acum nu numai sentimen- 


tul tranzitoreităţii timpului ci și pe cel al veşniciei lui, 


Jogodind cu eternitatea desăvirşita frumuseţe a formei 
geometrice. 


august-septembrie 1973 


1 Reproducere color, la V.F., nr. 64. 

ARTA LUI PETRAŞCU 
ÎNTRE VECHI ȘI NOU 


Începutul veacului nostru — lucru bine ştiut — coin- 
cide cu debutul unei revoluţii fără precedent în trecutul 
antelor vizuale, care avea să pună în discuţie și să mo- 
difice fundamental structurile imaginii plastice, angajind 
înseși rădăcinile spirituale ale acesteia. Ceea ce, retro- 
spectiv, pentru noi apare ca un fapt conturat istoric, 
pentru conștiința prospectivă a contemporanilor se în- 
fățișa ca o năzuinţă indistinetă, dar nu mai puţin im- 
perioasă, către o nouă orientare în artă. Astfel o atestă 
exponenţii ei autorizaţi, ca și martorii demni de încre- 
dere prin striînsa lor participare la procesul în curs. 
Dintre ei, în mod deosebit de receptiv față de mișcările 
timpului, Andre Gide nota în vara anului 1901 în schița 
unei conferințe pe care proiecta să O ţină la Expoziţia 
artiștilor independenţi : „Pentru artistul de valoare nu 
se mai pune chestiunea de a se sprijini pe arta de ieri, 
spre a căuta să o depășească împinginudu-i mai departe 
hotarele, ci de a schimba însuși sensul artei și a găsi 
efortului ei o nouă direcție“. 

În același an, cu două-trei luni mai înainte, un 


tînăr pictor român, 
escu la Academia Julian, - 
tei — centru nedisputat al mişcării artisti“? - 
scria de acolo protectorului său, care îl și tutela artis- 
tic: „Abia am văzut saloanele, care m-au lăsat indife- 
rent... Luvrul are din ce în ce un deosebit farmec pen- 
tru mine“. Comemoratul de astăzi, Gheorghe Petrașcu, 
pe atunci în cal de al douăzeci și nouălea an al vieţii, 
se mărturisea prin aceste rînduri în afara luptei pentru 
schimbarea sensului ` artei şi găsirea unei direcții a 
efortul ei“, luptă purtată 'vocmai În sînul săloanelor 
e care el le ocolea, și totodată ca unui ce 

um era de 


ariziene pe olea, şi tatoca 
ji sprijinea pe arta de ieri“, împătimit cu z 
i | ai tîrziu, 1n drumu 
valori muzeale, pe care, un an mal, l, ' 

ă abaterile intenţionate de ei, 


asa de avid și în alte mari 


înapoi spre țară, ca şi în 
Ja Londra, Haga, München și 


avea să le urmărească tot 
colecții publice europene : 
Viena. 

Apare cu atit mai succeptibil de a intriga faptul că, 
în 1903 — deci, după încă un an —, unul dintre primii 
săi critici, pictorul Apcar Baltazar, aprecia că anumite 
lucrări din expoziţia de la Ateneu a lui Petrașcu sînt 
„ceva nou pentru publicul nostru“, că el este un artist 
„pornit spre înovaţiuni“, ba mai mult : „un revoluţionar 
în artă, menit să marcheze o epocă în istoria picturii 
româneşti“. 

Că — împlinind o previziune care cinstește sagaci- 
tatea criticului — Petrașcu avea să marcheze o epocă 
în istoria pictunii românești este un îapt pe care con- 
Ştiinţa posterității l-a ratificat pe deplin. Dar că ar 
putea fi socotit ca un revoluţionar în artă, se vor fi 
aflînd mulţi care să pregete a o încuviinţa, avind în 
vedere ținuta dlasică a picturii sale, subliniată deseori de 
critică, bunăoară de Zambaccian, care afirma despre 
Autoportretul din 1923 că este o „piesă clasică ce va 
constitui odată mândria muzeelor și gloria epocii actuale“. 

„Revoluționar“ sau „clasic“, candidat la gloria mu- 
zeelor ? Iată o întrebare care se pune în chip firesc, 
îndrepltățind interesul încercării noastre de a lămuri 
cît de cît poziţia artei petrasoiene în alternativa dintre 
vechi și nou. 

Um fapt, în aparenţă divers, relatat de Zambaccian, 
permite o primă incursiune în problemă. Cerindu-i-se 
de un amator să-şi dea părerea asupra unei pinze, un 
cap de femie legat într-un tulpan alb, semnat Grigo- 
rescu, Zambaccian, deși „motivul, armonia, stilul erau 
grigoresciene“, a avut o îndoială iscată de „vigoarea 
tușei“ și de „unele accente mai robuste“. 'Trimiţind pe 
amator la Petrașcu, profund cunoscător al artei maestru- 
lui, acesta „și-a recunoscut imediat pînza din tinereţe, 
ștergind semnătura apocrifă a lui Grigorescu pe care un 
anticar fără scrupule o aplicase“. 

Semnificativă în relatarea lui Zambaccian ne apare 
această deslușire a unui chip nou sub simulacrul unuia 
vechi, suprapus lui pînă la confuzie. În pînza care iscase 
îndoiala colecţionarului era încă Grigorescu, dar — lucru 
important : era deja Petrașcu. Era, încă, și într-o mare 


„măsură, Grigorescu ; era deja, și doar ca un glas firav, 


Petrașcu. Dar era el, cu însușiri de netăgăduit, care, de 

ia cuci 


la început pină la sfirșit, aveau să-i marcheze stilul. Ase- 
menea firului de iarbă care încolțește primăvara din mor- 
manul oarotitor al frunzelor toamnei, noul acestor însu- 
şiri îşi făcea drum cu neștiută de sine cutezanţă de sub 
incognito vechiului în care, de bunăvoie, din adînca ve- 
nerație a tinărului pentru arta maestrului, se înveșmîn- 
tase. Și nici nu putea să nu răzbească un astfel de nou, 
care era nu al modei, ai al germenului viu, care își 
revendică fără ostentaţie dreptul la viaţă. 
Jucînd rolul unui developator, pictura lui Grigorescu 
îl revela. I-l revela, poate, chiar ucenicului, care nu 
era conștient de un altul și nu urmărea conştient un 
altul decît noul dăruit cu atita dărnicie antei noastre de 
însuşi maestrul: exaltarea colțului de țară românesc 
prin vintuțile picturii după natură. Din recentele des- 
tăinuiri scrise ale fiului marelui artist comemorat, ştim 
că aceste virtuţi se recomandau tinărului învățăcel nu 
doar prin prestigiul exemplului viu oferit de pînzele lui 
Grigorescu, ci și prin autoritatea sfatului competent cu 
care acesta sprijinea părintește efonturile protejaltului 
său de a se emanicipa de sub tutela apăsătoare a acade- 
mismului. 
De pe poziţiile inovatoare ale picturii lui Grigorescu, 
slujindu-le cu devoțiune, :se profila, nesilit, mai-noul 
artei ucenicului. Nu cunoșteam, în: afara sumarei carac- 
terizări făcute de Zambaccian, ce va fi fost acel cap de 
femeie legat într-un tulpan alb, pictat de tînărul Pe- 
traşcu şi puntînd semnătura apocrifă a lui Grigorescu. 
Cunoaștem însă ce este o altă pînză de tinerețe a sa, 
deosebit de instructivă pentru lămurirea chestiunii -ce 
ne preocupă, și care tocmai de aceea ne va reține in 
mod deosebit — am spune: exclusiv — interesul. În 
lipsa unei semnături false, Tărăncuţă din colecţia Elena 
Dona, pictată în 1907, poartă în așa măsură pecetea. sti- 
lului grigorescian, încît nu e de mirare că unul dintre 
cercetătorii atenţi ai artei lui Petrașcu, criticul Aurel 
Vladimir Diaconu, fără a bănui prezența unul nod dia- 
lectic în struatura acestei pinze, se mulțumește să O 
citeze ca exemplificare a afirmației că Petrașcu „4 ai 
cit câtva timp pe urmele lui Grigorescu“. Am cerce 


4i 


CE Scanned with OKEN Scanner 


pe larg acest tabloul într-un alt articol! şi nu ne vom 
repeta decit în măsura în care problema pe care o în- 
făţișăm aici — alta decît aceea care făcea obiectul arti- 
colului amintit — ne va obliga la aceasta. Amaliza de 
acolo permite concluzia că, sub aparența înfeudării la 
creația grigoresciană, tabloul în discuţie marchează 
într-un anumit sens criza influenței acesteia asupra 
picturii lui Petrașcu şi pune cu autoritate Început mo- 
dalităţilor care vor caracteriza de acum încolo stilul 
cian. De data aceasta nu doar însușiri congenitale 
distinctive, de felul celor semnalate de Zambaccian în 
cazul falsului Grigorescu, răzbat de sub straturile în- 
rîuririi exercitate de maestru, ci şi o atitudine artistică 
deosebită, rod al opțiunii conştienie, orientată cu fermi- 
tate spre „găsirea unei noi direcţii efortului artei“, aşa 
cum postula Gide. Acolo, prin „vigoarea tușei” și „ac- 
centele mai robuste“, Petrașcu își marca individualitatea 
în raport cu pictura maestrului său electiv ; aici, prin 
_vădirea unei voințe de antă proprii, el își afirmă perso- 
nalitatea, dar tot pe un fond de influenţă grigoresciană. 
Astfel, faptul că datorită predominării acesteia pînă și 
unui critic perspicace i-au putut scăpa semnele noului 
prezente în această pinză este el însuși simptomatic 
pentru felul neobișnuit în care pictura lui Petrașcu in- 
troduce noul și îl face eficient : cu atit mai eficient, cu 
cît este mai acoperit sub masca vechiului, spre deose- 
bire de modul ostentativ, chiar zgomotos, al afirmării 
lui în arta secolului nostru. Acest fel, propriu creaţiei 
lui Petrașcu, constituie însăși cheia înțelegerii ei sub 
raportul confruntănii dintre vechi și nou. 

Tabloul din colecţia Dona, cu o ţărăncuţă care 
coase, oferă din plin spectacolul unei asemenea conirun- 
tări, E ca o despărţire a pămîntului de ape. Și nu doar 
în înţelesul curent al expresiei, ci și într-unul mai spe- 
cial, ţinînd de resortul antelor plastice ; un element prin 
excelenţă solid este despărţit de unul prin excelenţă 
fluid. Fluiditatea este aici o atmosferă redată cu acea 
lărgime de tușă și cu acea transparenţă luminoasă care, 


1 Pormă, spațiu, timp în pictura lui Petrașcu, p. 20. 

de la prima ochire, cheamă fără voie pe buzele privito- 
rului un nume familiar : Grigorescu. În opoziţie cu ea, 
asemenea hărţii unui continent înconjurat de ape, se 
desprinde cu limpezime de contur forma personajului 
reprezentat. Petrașcu este în intregime el însuşi în 
această voinţă încordată de delimitare a formei, de afir- 
mare a identităţii ei materiale clare. Cuvîntul „conti- 
nent“ spune totul. Forma, în pictura lui Petrașcu — acel 
„continent“, potrivit etimologiei latine, ţine laolaltă, 
stringe totul într-un tot, le încheagă, le conferă acel 
„cheag pictural“, despre care atit de sugestiv se rostește 
Șirato. Ea are aici o soliditate ce provine mai degrabă 


din precizia — subliniată prin contrastul de valori to- 
nale — a raporiturilor geometrice careo articulează, decât 


din concentrarea materiei pioturale, proprie unei faze 
mai tîrzii. Prin rigoarea lor, aceste raporturi amintesc 
încăpățînarea lui Cezanne din etapa constructivă a pic- 
turii sale de a figura totul prin cilindru, con și sieră. 
Faptul că o lucrare timpurie a lui Petrașcu, aparţinind 
prin reperele ei imediate unei zone culturale fără con- 
tact cu revoluţia declanșată în plastica europeană de 
tenacitatea  ursuzului meșter de la Aix-en-Provence, 
evocă aspectele cele mai radical inedite ale artei acestuia, 
este îndeajuns de elocvent spre a da măsura noului im- 
plicat în vocaţia artistică a lui Petrașcu. 

 Subliniez cuvîntul „vocaţie“, fiindcă voința sa de 
a-și ordona universul creației în funcţie de un ideal 
geometric nu- are nimic conjunctural și mimetic, ci 
— gaj al autenticității — străbate întreaga sa operă ca 
o legitate proprie. ei, adîncindu-și rădăcinile în spaţiul 
stilistic, familiar, al picturii noastre vechi de fresce şi 
icoane, cu totul altul decit cel care îl autoriza pe 
Cezanne să tindă a-l reface pe Poussin după natură. Că 
năzuința 'spre forma geometrică reprezintă o constantă a 
artei lui Petrașcu, ne putem da seama chiar și din faptul 
că în una din ultimele sale lucrări (poate, chiar ultima), 
Natură moartă cu carte şi anemone, apare ca un ecou 
schema arcului de cerc de trei ori repetat, schemă care, 
în tabloul din colecţia Dona, pictat cu trei decenii şi 
jumătate mai devreme, constituie principala osatură a 

figuralului t. Iar că spaţiul stilistic, din care își trage 
seva voința formativă aflată la baza acestui tablou, este 
nu cel al clasicismului francez, ca în cazul lui Cezanne, 
ci acela al artei noastre vechi, a cărei ambianţă va îi 
modelat, desigur, îndelung spiritul lui Petraşcu, ni se 
relevă din ascetismul formal rebel onicărei discursivi- 
tăţi, concentrat în sine, care caracterizează latura con- 
structivă a tabloului. Siluetarea figurii, prin contrastul 
de tonuri, pe ecranul luminos pe care îl formează zidul 
ca fundal, dă pînzei un aspect prin excelenţă planime- 
metric, ce exclude compoziţia de forme desfășurate logic 
în cuprinsul unui spaţiu concav, de tip renascentist, nu 
însă şi relieful ușor, de maximă concizie, propriu repre- 
zenltării spaţiale bizantine. Pînă și unele particularităţi 
morfologice legate de crearea unui asemenea relief sîni 
aici : accentuarea prin contururi întărite a 
curburii formelor profilate în plan, conjugată cu subli- 


nierea sfericiltăţii acestora prin tuşe vii de lumină, fili- 


forme, paralele contururilor. Hieratismul bizantin al 
icoanelor, ca rădăcină a uneia din caracteristicile inter- 
pretării . stilistice petrasciene —  încremenirea mișcării 
într-unul din. aspectele ei fugitive — a mai fost remar- 
cat în cnitica noastră de artă de Aurel Vladimir Diaconu, 
care însă i-a ignorat prezenţa tocmai acolo unde, prin 
el, ca un catalizator al voinţei constructive proprii, Pe- 
trasou își afirma într-un chip mai hotărît noul persona- 
lităţii sale artistice. 

Imypresionantă este întîlnirea în același tablou a 
două mari tradiţii ale artei noastre naţionale : tradiția 
picturii grigoresciene și aceea a icoanelor. Felul în care 
se îmbină ele în sinteza petrasciană este cu totul carac- 
teristic. În timp ce moștenirea grigoresciană, preluată 
prin contagiune din mediul artistic al vremii, este pa- 
tentă, impunînidu-se cu evidenţă, cea a picturii de icoane, 
preluată prin libera determinare a unei noi voințe ar- 
tistice, este latentă, apărind doar în filigran și, ca atare, 
dezvăluindu-se doar privitorului activ. Deosebit este și 
rolul lor în sinteză. Căci, dintre cele două tendințe, al 
căror antagonism asigură picturii lui Petrașcu indisolu- 


1 V, studiul menţionat în nota anterioară. 

bila unitate de formă și substanţă í, tradiţia picturii de 
icoane serveşte aspirația de afirmare a autonomiei for- 
mei, în timpul ce influența piloturii grigoresciene servește 
năzuința opusă, de subordonare a formei conexiunii spa- 
ţial-temporale. 

În desfăşurarea ulterioară a antagonismului, cele 
două direcţii nu vor mai fi reprezentate în mod explicit 
prin statica formei, proprie icoanelor, și prin dinamica 
spaţială, specifică piotunii gtrigoresciene. Dar, indiferent 
de modalitate, felul îmbinării acestor tendinţe va rămîne 
același, noul năzuinţei constructive apărind doar în fili- 
gran, ca o schemă geometrică subiacenttă. Mă refer, în 

ial, fără a mai reveni, la peisajul Toledo, pe care 
l-am analizat pe larg cu altă ocazie?. În această notă 
distinctivă a conjugării celor două tendințe antagoniste 
se poate descifra o altă deosebire față de cea de a treia 
fază a picturii lui Cezanne — faza propriu-zis. construc- 
tivă —, care, ca şi feluritele stiluri constructiviste ce des- 
cind din ea, afirmă în mod fățiș geometria. 

Petraşcu nu va abdica niciodată de la particularitatea 
formei onganice în favoarea generalităţii celei geome- 
trice, ci le va inter-relaţiona, potrivit raportului : învă- 
luit-dezvăluit. Cind, în faţa parterului de cîrciumărese 
— florile preferate — din grădina atelierului de la Tir- 
goviște, el exclama: „Ce bine desenate! “ i se dez- 
văluia perfecțiunea ascunsă a formei geometrice dincolo 
de seducţiile — și prin intermediul seducţiilor — celei 
organice, mereu altele în funcţie de incidenţele conexi- 
unii spaţial-temporale. Această perfecţiune ni se relevă, 
ca principiu permanent de referinţă, și nouă celor care 
e tabloul Circiumărese din colecția Zambaccian. 
nsuși procedeul pictural este adaptat reliefării structu- 
rilor solide, pe care fluxul cromatic, alimentat din adîn- 
cul greu al materiei, le lasă să se străvadă. Folosirea 
concomitentă a pensulei, mînuită liber spre a reda în 
toate penipeţiile lui acest flux, și a cuţitului de paletă, 
care îngheață pe muchii de cristal translucid metamor- 
foza culorilor, constituie instrumentul tehnic prin exce- 


i v, acelaşi studiu. 
2 Idem. 


CE Scanned with OKEN Scanner 


lenţă propriu traducerii dualismului implicat în viziunea 
marelui pictor, căruia geometricul îi apărea.ca un prin- 
cipiu de structurare a organicului în sinteze mereu noi. 
Constituie — repet — un instrument tehnic în serviciul 
unei viziuni. Subliniez aceasta, fiindcă, în receptarea cri- 
tică a preţiozittăţilor de pastă rezultate din folosirea lui, 
există pericolul denaturării acestui instrument prin 
transformarea din mijloc în scop, ca și cum marele pic- 
tor ar fi fost un simplu meșteșugar care urmărea prin 
reţete sigure efecte sigure, iar nu artistul demn, stăpîn 
o viziune proprie, în exprimarea adecvată a căreia 
rafinamentele pastei i se ofereau de la sine, pe deasu- 
pra, ca un epifenomen condiţionat de însăși această 
viziune. | 
Închei expunerea mea cu citeva scurte citate. Un 
prim citat din Șirato : „Străbătînd concretul, Petrașcu 
realizează abstractul“. Un al doilea citat, din același: 
„Un tablou de d-l Petrașcu, dacă ni l-am putea închipui 
fără subiect, nu şi-ar pierde interesul şi valoarea pur 
picturală“. Iată noul din arta lui Petrașcu, așa cu era 
deslușit de un mare critic, cu cincizeci de ani în urmă. 
Un citat din Cezanne: „Vreau să fac după natură 
o artă tot atât de solidă ca şi aceea a muzeelor“. Şi unul 
din Renoir — răspuns la întrebarea lui Meier Graefe 
despre cum poate fi învățată arta : „Au musée, parbleu !* 
lată, în profesiunea de credinţă a doi mari revoluționari 
ai antei, vechiul pe care îl cultiva Petrașcu, cultivindu- 
şi prin el arta. 
în sfîrşit, un citat din Jean Grenier: „Ceea ce 
numim realitate este produsul unei abstracţiuni sau re- 
flezul vieţii noastre interioare... Epocile în care fideli- 
tatea față de real este mai mult manifestată sint, de 
asemenea, cele în care abstracţiunea este cel mai bine 
ascunsă sub masca acestei fidelităţi“. Iată disimularea 
noului sub vechi în arta marelui pictor comemorat, în 
opoziție cu afișarea lui ostentativă de către artiştii se- 
colului nostru, despre care tot Jean Grenier scrie : „Ca 
să spunem adevărul n-a existat niciodată artă fără prin- 
cipii şi reguli; dar începînd cu această epocă (cu im- 
presioniștii, n.n.)... artistul n-a mai căutat să “ascundă” 
aceste principii și reguli. A dat pe față toate pregătirile 

lui; departe de a ne cruța de priveliștea laboratorului 
său şi a eșafodajelor sale, le expune doar pe ele; este o 
sfidare îndelungată, răspunde neînţelegerii (marelui pu- 
plic, n.n.) şi nu poate decit să o accentueze“. 


25 ianuarie 1973 


THEODOR PALLADY— 
VIAȚA ŞI STILUL CA ASCEZĂ 


În bibliografia palladiană, noţiunea de asceză revine 
adeseori asociată numelui pictorului. Lucrul nu trebuie 
să ne mire. Nenumăratele sensuri ale cuvîntului, crista- 
lizate de-a lungul istoriei în jurul semnificației inițiale 
de „travaliu artistic sau artizanal“, pe care o întîlnim 
la Homer !, sînt deopotrivă apte a fi puse în legătură 
în vreun fel oarecare cu viaţa și cu stilul artei lui Pal- 
lady. Cel inițial, în primul rînd, căci e aproape de ne- 
închipuit cât travaliu artistic implică elaborarea stilului 
palladian. | 

Dar și înţelesul de „exercițiu și antrenament", pe 
care cuvîntul îl capătă la Platon, cu cele două implicații 
ale lui: „repetiţia“ și „metoda“, ca și sensul spiritual 
şi moral de „ucenicie a cunoașterii intelectuale și a vo- 
inței“, ce i-a fost inclus în perspectiva socratică a iden- 
tității dintre înţțelepaiune și virtute, apar în mod atît de 
evident adecvate subiectului, încît dispensează de orice 
dezvoltări. 

Desigur, accepţia momală specială de „înjrînare şi 
abstinenţă“, pe care filozofia stoică a imprimat-o ter- 
menului „asceză“, ca o cerință indispensabilă pentru stă- 
pînirea gîndurilor şi înclinațiilor, și pentru eliberarea 
de dorințe; apare la pnima vedere puţin potrivită în 
cazul lui Pallady dacă ne referim și numai la relativa 
frecvenţă în jurnalul septuagenanului a cuvântului cu 
transparentă semnificaţie : „nebunii“. Dar trebuie să-i 


1 Pentru această semnificaţie, ca și pentru cele următoare. - 
conf. F. Wulf, Ascâse, în Encyclopédie de la Foi, Ed. Du Cert, 


Paris, 1965, Tome I, p. 128—137, 

facem credit lui Pallady cind, în cuprinsul aceluiași 


jurnal, ne asigură că niciodată amorurile sale nu au ju- 


cat vreun rol în arta sa... dimpotrivă 1. Acest dimpotri- 
vă este ilustrat în alt loc al jurnalului prin rîndurile 
de stăpinită tandrețe ce evocă un sfirșit de idilă la 
Hoişești : „Plecam în Franța, în ciuda dorinței ei de a 
mă reţine. Nu ne-am revăzut decît după cîțiva ani. Ea 
măritată iar eu tot îndrăgostit de arta mea, pentru care 
o sacrificasem — ca atitea alte lucruri...“2. Sacrificarea 
dragostei faţă de o ființă umană din dragoste pentru artă, 
iată, cu adevărat, un act de asceză ! 

Într-um pasaj de o mare frumuseţe dintr-o mono- 
grafie despre Sabin Popp, inedită, Ştefan Neniţescu re- 
dă o mărturie, prețioasă nu doar prin conţinut, pe care 
Pallady i-a făcut-o, în 1933, cu privire la un proiectat 
Tablou al vieţii sale. Cu întretăieri în vorbire, insistenţe 
și ridicări bruște ale vocii, trădînd o stare de exaltare 
entuziastă, Pallady dezvăluia prietenului său că toate 
marinele și toate nudurile sale de mai bine de cinci- 
sprezece ani erau numai studii pentru un 'singur tablou : 
„Tabloul vieţii mele, da, singurul! da! da! singurul: 
Ulise și sirenele. Și, acționind parcă sub impulsul unei 
imperioase nevoi de exorcizare, el trasa, pe o jumătate 
de pagină la .îndemînă schema triunghiulară a compo- 
ziției, iar pe alta schița tabloul: Ulise legat de catarg 
și în valuri, sirenele“. 

Cât de emoţinonat e să ne dăm seama că Tabloul 


„vieții lui Pallady — cel în care atitudinea lui față de 
viață trebuie să-şi capete o expresie mitică — e un ta- 
blou al ascezei. Pallady, omul, se lăsase, nu o singură 


dată, înlănțuit de ispitele unui braţ. Cităm din „Jurnal“: 
„Un coridor întunecat, apoi niște etaje pe care le urcai 
călăuzit de unul din brațele ei, a cărui voluptate nudă 
juca rolul unui magnet“*. Pallady, pelerin pe culmile 


! Theodor Pallady, Jurnal, Ed Meridiane, 1966, p. 115. 
2 Theodor Pallady op. cit., p. 91. | | 


3 Ștefan I. Neniţescu, Portretul lui Sabin Popp, în dacti- 
logramă. O narare pe scurt a scenei, în articolul Theodor Pallady, 


de același, în „Arta“, nr. 2, 1971, p. 15. 
* Theodor Pallady, op. cit., p. 50. 

absolutului — cum a fost numit t —, spre a rezi 
asemănătoare seducţii, se lăsa jrusagart de piere 
unui Ideal suprem care îi magnetiza întreaga existență 
dîndu-i sens și valoare. | j 
Spre a-și explica lipsa de senzualitate a artei meş- 
terului, Zambaccian presupune că în ea „răsună ecoul 
unor strămoși care se purificau în rugă și asceză“2. De- 
ducția nu pare gratuită, căci istoria reține figura unui 
străbun al lui Pallady, împăratul bizantin Ioan VI Canta- 
cuzino 3, care, învins în luptele interne ale imperiului, a 
schimbat hlamilda lde basileus cu o rasă lde călugăr *, poate 
nu prea deosebită de vestonul din şaiac mânăstiresc de 
la Agapia al lui Pallady, pe care — ne-o spune tot Zam- 
baccian — „îl purta de peste un sfert de veac, uzat și 
cîrpit cu aţă mai groasă, cu petice mai vizibile, de care 
se mândrea ca de niște răni“ 5. | 
_ Pallady, veşnic contestatar al acelui „bătrîn Dum- 
nezeu“, făurit „pe de-a întregul după-chipul și asemă- 
narea noastră“, cum se exprimă chiar în fraza de înche- 
iere a „Junalului“6, avea să vădească în iasceza sa, În- 
chinată altui absolut decît celui în care crezuseră stră- 
moşii săi, un comportament întru totul asemănător cu al 
lor, mulţuminidu-se să-l mimeze cînd temeiurile obiec- 
tive lipseau, ca în cazul sărăciei afișate vestimentar. 
Frugal, ca și ei, în alimentaţie, din care exdlusese cu 
desăvirşire camea ; însingurat, ca .și ei, deşi singurăta- 


Ed. Căminul artei, 1944, p. 39. 

Pallady, Casa Şcoalelor, 1944, p. 16. 
alogic al familiei Cantacuzino, în 
tă de familii boiereşti din Țara 
în care Pallady nu e 


1 Ionel Jianu, Pallady, 
2 K. H. Zambaccian, Th. 
3 Conform arborelui gene 
O. Leca, Genealogiile a o su 


Românească şi Moldova, Bucureşti, 1911, nu i 
llady, născută Contacuzi- 


menționat, ci doar mama sa, Maria Pa L 
no, coborîtoare în a cincisprezecea spiță din Ioan VI Cantacuzino. 
4 Amănunte în : Charles Diehl, Figuri bizantine, Bucureşti, 
1969, vol. 2, BP: 262—282, tr. de Ileana Zane. Manuel 
d'art byzantin, al aceluiaşi, Ed. Auguste Picard, Paris, 1926, 
Tome II, Pp- 877—878, reproduce două miniaturi cu chipul lui 
loan Cantacuzino din manuscrisul Gr. 1242 (Bibl. Naţionale), una 
înfățişîndu-l în portret dublu — împărat şi călugăr. Asemănarea 
de expresie cu unele autoportrete ale lui Pallady e izbitoare. 
“5%. H. Zambaccian, Însemnările unui amator de artă, 


Bucureşti, 1957, p. 1409. l 
6 Theodor Pallady, 0P. cit., p. 102. 

tea ia care se constrinsese era, chiar după spusele lui, 
„greu de obținut, dar mai greu de suportat“!; răbdător, 
ca şi ei. ori de cite ori era vorba de munca sa, în fa- 
grantă contradicţie cu accesele de impaciență din viaţa 
de toate zilele. Cită perseverență presupune, bunăoară 
desăvîrșirea unui portret, desen, ca acela al lui Ștefan 
Neniţescu, din „cîteva linii, cu foarte puţină nuanţare* — 
cum spune modelul —, pentru care acesta i-a pozat vreo 
patruzeci de zile, cel puţin trei ore pe zi?! Undeva, în 
jurnalul sepiuagenarului, afăm aceste rînduri: „Model. 
Desenat și terminat Z. 38. Două ore jumătate de lucru 
fără odihnă. În picioare... istovit“. În îranțuzeşte : „De- 
bout... mais à bout“ 3. 

Îmi place să citesc inversate aceste cuvine : „à bout, 
mais debout !“ — „Istovit, dar rezistînd în picioare!“ 
Splendidă deviză pentru un luptător oțelit în muncă și 
privaţiuni ! Pallady a fost, cu adevărat, unul: un luptă- 
tor conștient că nici o jertfă nu e de prisos pentru a 
izbîndi, că victoria implică infinite sacrificii. Dar lupta 
şi renunțarea sînt trăsături distinctive ale sihăstriei spi- 
rituale, înţeleasă ca doctrină a mîntuirii (soteriologie) în 
accepţia cea mai largă a cuvintului, accepţie pe care 
noțiunea de asceză și-a încorporat-o încă din antichitatea 
greacă, odată cu Pindar, Isocrate şi pitagoricienii, pen- 
tru a o trece prin Filon din Alexandria primilor doctori 
ai creștinismului, și care, printr-o mutație proprie tim- 
purilor moderne, revine cu Baudelaire şi Mallarmé pe 
planul artei — această „Monedă a absolutului“, sub- 
stituită credinţei, cum o consideră Malraux. „Să-ţi gă- 
seşte un refugiu în Artă!“ — sorie Pallady î. „Să-ţi gă- 
sești salvarea în Absolutul ei!“ — tălmăcim noi. Nu e 
de mirare că, intuind această dimensiune spirituală a 
ascezei palladinene, Gheorghe Anghel a exprimat-o sta- 
tuar prin metafora vestimentară a rasei monahale și a 
sandalelor de pelerin. 

Dar să ne referim încă o dată la Pallady: „Arta 
este o lungă suferinţă... Întindem brațele către o Ţintă 


1K, H. Zambaccian, Însemnările unui amator de artă, p, 144. 


2 Stefan Neniţescu, art. cit., p. 13 
3 Theodor Pallady, op. cit., p. 16. 
á idem, p. 13. 

supremă... Ea se trage îndărăt în timp ce noi ne stră- 
duim să o atingem... Și oricît ar fi o viaţă de reușită, ea 
încă se mai dovedește un faliment dacă ne referim la 
Telul ce ni-l propusesemi|. 

Acest citat încheie în mod firesc prima parte a 
subiectului „viața ca asceză“, recapitulind-o în propo- 
ziţia : „Arta este o lungă suferinţă“ şi ne introduce în 
cea de a doua parte, „stilul ca asceză“, dînd cuvîntului 
„suferinţă“ o aplicaţie nouă. Căci dacă viața ca asceză 
însemna renunțarea dureroasă la bucuriile simplei exis- 
tenţe, stilul ca asceză înseamnă privarea, şi mai acut 
resimţită în conștiință, de bunul existenţei în Absolut, 
către care năzuieşte desăvîrşirea stilului, fiecare treaptă 
spre perfecțiune dovedindu-se, așa cum sugerează citatul, 
echivalentă cu nerealizarea în Absolut. 

Cit de viu va fi fost pentru Pallady sentimentul 
acestei nedesăvîrșiri, ne putem da seama și din perma- 
nenta revizuire a propriei creaţii în spiritul unei auto- 
critici necruțătoare : „Această nevoie de analiză continuă 
— nota el în «Jurnal» —, fie în ceea ce privește arta 
mea, fie în ceea ce privește conștiința mea... Anihilare 
totală“2. Distanţarea faţă de opera personală e la Pallady 
una din trăsăturile stilului ca asceză, aşa cum aceea față 
de propria viaţă e un aspect al vieţii ca asceză. 

Dar pentru caracterizarea intrinsecă a stilului pal- 
ladin trebuie să avem în vedere o altă distanțare care 
constituie adevărata notă distinctivă a stilului ca as- 
ceză. în creaţia lui Pallady : reținerea faţă de realitate. 
Ea apare ca O constantă nedezminţită a artei sale. 

Spre a aproxima diferenţa ei specifică la Pallady, 
în raport cu atitudini relativ asemănătoare — frecvente 
în plastica modernă — îmi permit o scurtă incursiune 
în problema relației dintre spirit şi matură în artă, Propu- 
nînd, în funcţie de felurile acestei legături, o schema 
de clasificare a tipurilor de artă posibile, pe care o vo! 
folosi ca simplă ipoteză de lucru din dorinţa de a aduce 
oarecare lumină. Trei sînt, potrivit schemei pe care o 
sugerăm, atitudinile fireşti ale artistului faţă de relaţia 


i Theodor Pallady, Op. cit., p. 113. 
2 idem, p. Gl. 

spirit-natură, și, în mod corespunzător, trei sînt și ti- 
purile de artă pe care le am în vedere, cu variante în- 
lăuntrul fiecăruia : arta figurativă acceptă imaginea na- 
turii, fie ca reprezentind un întreg — ordinea cosmică, 
paralelă și întru totul asemănătoare ordinii spiritului 
(exemplu : pictura renascentistă) —, fie ca simplu frag- 
ment, ca friîntură întimbplăltoare din zona naturii, fără 
referire la vreo disciplină de onice fel — a naturii sau 
a spiritului (exemplu : pictura naturalistă) ; arta nonfi- 
gurativă respinge imaginea naturii, în care vede reflec- 
tînidu-se dezordinea acesteia, și îi substituie imaginea 
spiritului, fie ca făuritor de rînduială (exemplu: con- 
struativismul, cu variantele lui), fie, dimpotrivă, ca aban- 
donîndu-se în mod consecvent neorinduielii și nonsensu- 
lui (exemplu : pictura informală); în sfîrşit, arta trans- 
figurativă refuză, din aceleași motive ca și cea noniigu- 
rativă, imaginea naturii, în măsura în care e vorba de 
un simplu dat al naturii, dar o acceptă în cazul în care 
ea se dovedește aptă a fi tmansfigurată de spirit. Înăun- 
trul acestui tip de artă, în funcție de amplitudinea dis- 
tanțării spiritului de natură, e loc pentru tot atîtea 
variante cîți sînt și artiștii care o reprezintă. lată re- 
perat, în acest ultim tip de artă, locul în care poate fi 
surprins specificul stilului palladian. Să urmărim dar la 
Pallady jocul oscilaţiilor dintre samavolnicia spinitului 
și atașamentul față de natură. 

Exemple de atitudine independentă a spiritului, 
extrase din „Jurnal“ : „Exactitate şi adevăr. Nu i se 
aduce oare lui Ingres (Odaliscei lui Ingres) învinuirea că 
are două vertebre în plus ?... Lui El Greco că proporţiile 

figurilor sale sînt greșite ? Dar tocmai aceste două ver- 
tebre sporesc farmecul nudului Odaliscei. Toate aceste 
proporții sau disporporţii la El Greco exprimă exact ceea 
ce voia el să facă să exprime figurile sale extatice... 
Dimpotrivă, cunoştinţele anatomice și aplicarea lor fac 
ca anumite figuri să-și piardă interesul... să devină doar 
niște planșe anatomice“! Sau, pe aceeași linie de gin- 
dire : „Modelul găseşte că nu seamănă (în sensul foto- 
grafic al cuvîntului)... «Picioare prea groase, laba pi- 


1 “Theodor Pallady, op. cit., p. 52—53. 

“ciorului prea mare ; sînt doar înaltă şi subțire» Biata 

femeie... O! asta nu mă va împiedica s-o fac în con- 
formitate cu nevoile compoziţiei (ale picturii). «lar dacă 
picioarele îți sînt prea mici, schimbă-le.» Le voi schimba. 


Victor Hugo în Hern ani“! 

Astfel, de silnicii impuse naturii, pe care Pallady 
le denumește : „transpuneri“, „decantări“ sau „depășiri“ 
ale realității, sint acte de asceză, prin care, tinzind din- 
colo de ctele întimplătoare, spiritul aproximează 
esența vieţii. „Această nevoie de a privi, de a vedea 
dincolo de aparența lucrurilor“, îşi notează Pallady ?. 
Sau : „Privirea mea nu e atentă la ce priveşte, ci trece 
dincolo“ 3. Sau: „Să despoi obiectul de tot ce aparţine 
clipei“ 4 şi, în aceeași: ordine de idei : „Să depășești 0- 
biectul... care nu trebuie să fie decit un punct de ple- 


care pentru a exprima ceea ce vedem noi în el“5. Punct 
de plecare şi, totodată, „mod de control pentru a ajunge 
la stil“, cum sublimiază în altă parte în legătură cu 
exactitatea desenului formei ê. 

Depășşirea asemănării, a anatomiei, a obiectului În- 
suşi, pe scurt, die realizarea realului 7, își află justificarea 
— am văzut — în „nevoile compoziţiei“, ceea ce impli- 
că ideea unei ordini a tabloului, autonomă față de mo- 
tivul din natură. „Nudurile femeilor, ce le vezi expuse 
ra Pallady, în 1919, în cadrul unui inter- 
viu 8 — nu sînt ] :: cuiva, au însă 
calitatea... de a fi o reuniune interesantă de linii, curbe, 

iţie. Compoziţia eliberează 


și valori...“ Adică: O compoz 7 
j faţă de fragmentul din natură, 


i Th. Pallady, OP. cit., P. 22—23 

2 Jdem, p. 6l 

3 Idem, p. 41 

4 Idem, p. 123 

6 Jdem, p. 53 A 
i Hugo Friedrich, Structura rin 


7 Expresia aparține lu 
tură Universală, Bucureşti 


moderne, Editura pentru Litera ală, 
tr. Dieter Fuhrmann P. 52, lucrare căreia, | 
rîndurile din articolul de față privind relația sp 

udelaire. 


Crezul artistic al pictorului Pallady, ìn 


„Rampa“, 28 iun . 

dindu-i, prin fericita îmbinare a elementelor, şi coezi- 
unea și unitatea unui întreg, ṣi înălțind-o astfel la rangul 
de reprezentantă a unei ordini cosmice. De aceea, ea este 
» O lume“, cum se exprimă Pallady în corespondența sa 
cu Matisse !. 

Pictura este o lume paralelă celei reale ṣi autono- 
mă față de ea, dar — și aici se plasează paradoxul re- 
laţiei dialectice dintre ele — păstrează legătura placen- 
„tară cu ea, fie și numai prin faptul că existenței i se 
recunoaște, cum am văzut, rolul de punct de plecare și 
cel de mod de control al universului picturii. Cândva, 
Pallady îi va concede un rol și mai important: acela 
de a figura în imaginile picturii cu identitatea ei reală. 
În interviul menţionat, el sublinia nu numai „reuniunea 
interesantă de linii, curbe și valori“, ci şi „raportul in- 
tim şi tainic dintre obiecte“, „enigmatica corelaţie dintre 


obiecte“ — referiri subiînțelese la ontologia corespon- 
dențelor baudelairiene. „Fără lămiia de acolo — exem- 
plifica el ziaristului — nudul ar fi, după părerea mea, 


inimaginabil“. Această bivalenţă funcţională a imagini- 
lor picturii, apte deopotrivă să constituie o lume inde- 
penldentă, creată de spirit, și să figureze pe cea reală, 
a naturii, mi se parte definitorie pentru atitudinea lui 
Pallady față de relaţia spirit-natură, deci pentru cir- 
cumscrierea diferenței specifice a stilului său. 

Și cum ar fi putut fi altfel, cum s-ar fi izolat Pal- 
lady în radicalismul afirmării unilaterale a autonomiei 
artei, ca manifestare a spiritului investit cu atribute 
supreme, cînd, prin vocaţie, el avea o remarcabilă des- 
chidere faţă de natură, iar prin formaţie o aleasă in- 
struire dobiîndită la școala naturii ? | 

Jurnalul său abundă în pagini doveditoare ale cal- 
dului său atașament față de natură, de felul exclama- 
tiei : „Numai natura mă odihnește !“2. Iar într-un inter- 
viu din 1935 el se pronunţă fățiș: „Consider ceea ce 
natura a creat în jurul nostru ca demn a servi... drept 
subiect în artă. Fiecare lucru, oricît ar fi de mic și de 
„neînsemnat, își are frumuseţea lui plastică, în care ochiul 


Theodor Pallady, op. cit., p. 82. 
Idem, p. 56. 


1 

artistului are totdeauna de citit ceva“i. Și încă un as- 
pect : E notoriu cultul pe care Pallady l-a închinat lui 
Baudelaire. Nu doar versurile acestuia, cu atitea valențe 
deschise spre sensibilitatea lui Pallady, dar și poziţiile 
lui teoretice în materie de artă, ce au luminat drumul 
poeziei şi artei moderne, au avut o influenţă hotăritoare 
asupra sa — cu deosebire, bineînțeles, cele privind auto- 
nomia artei în legătură cu supremaţia recunoscută spiri- 
tului. Nu mai puţin în afară de orice îndoială e faptul că 
Pallady nu ar fi subsoris la ideea extremă din „Rêve 
parisien“, poezie în care, Baudelaire, împingînd la limi- 
tă aspiraţia sa spre geometrie, asimilează spiritul forma- 
ţiilor cristaline ale anorganicului și elimină în mod con- 
secvent dim universul său vegetalul împotrivit ordinii : 


„J'avais banni de ces spectacles 
Le vegetal irrégulier.“ 


Și-ar fi putut însuși oare, această atitudine Pallady, 
prietenul din totdeauna al arborilor şi al florilor, cel 
ce preaslăvea vegetaţia nu doar în peisaje, ci şi în in- 
terioare, unde o. lăsa să se furișeze spre a face ecou 
viețuirii vegetative a figurilor sale, nude ca și natura ? 

Dar Pallady nu avea doar vocația naturii, el era și 
instruit la școala naturii. lar dascălii lui sînt nici mai 
mult nici mai puţin decît Da Vinci, căruia îi va păstra 
permanent un cult, și Cezanne, despre: care va afirma 
că a fost Alfa şi Omega picturii sale 2. „Leonurdo da 
Vinci — nota Pallady — atingea prin finit infinitul“ 3, 
sau, în traducerea noastră : atingea prin studiul naturii 
infinitul spiritului. Dar ce năzuia altceva Cezanne cînd 
îşi propunea „să refacă pe Poussin după natură“, adică 
să confrunte spiritul cu natura? Cu toate acestea -— 
ori tocmai de aceea — și unul și altul se păstrau sfiel- 
nici în faţa ei: „Cine știe să copieze, ştie să refacă“, 
spunea Leonardo, iar Cézanne, laconic : „Je veux faire 
limage“. Pallady și-ar fi putul asuma această deviză. 


1 Silvia Gruia, Cu pictorul Pallady despre expoziția sa de 
la Ateneu și despre pictura franceză modernă, în „Rampa“, 14 


aprilie 1935. , 7 $ 
2%. H. Zambaccian, însemnările unui amator de artă, p. 142, 


3 Theodor Pallady, op. cit, p. 21. 

Era cel mai îndreptăţit să o facă: el, căruia naturile 
moarte, „compuse“ în nopţi de insomnie!, îi „pozau“ 
apoi cite trei săptămini?; a cărui existență de- toate 
zilele era ritmată și disciplinată de şedinţele de model ; 
căruia, pentru un Crist răstignit, modelul îi pozase le- 
gat de o cruce făcută anume pentru „Confruntarea ști- 
ințifică a realității“, care, pînă şi proiectatul tablou 
simbolic al vieţii sale înțelegea să îl întemeieze pe stu- 
diile preliminare făcute după natură de-a lungul a peste 
cincisprezece ani. 

Prietenul său Matisse, în „Notes d'un peintre“î, pre- 
dica libertatea opțiunii de a picta după natură sau din 
imaginaţie. Pallady și-a refuzat această opțiune, luînd 
asupra-și riguroasa asceză a picturii după natură. Nu 
mai puţin însă și asceza proprie întregii arte moderne, 
de distanțare permanentă de natură în virtutea con- 
stringerilor spiritului, dictate de impulsul de a da „un 
sens plus pur aux mots de la tribu“. 

Cred că putem deosebi două niveluri ale ascezei 
stilului lui Pallady : unul, dominat de „exemplul ' celor 
doi mari dascăli ai săi din Apus, pomeniți, celălalt, de 
exemplul artei bizantine, ale cărei scheme le avea în 
singe, moștenite. În primul caz, constringerea exerci- 
tată de spirit asupra naturii se desfășoară pe planul in- 
dividualizării şi tinde la realizarea integrității de carac- 
ter prin depășirea simplei asemănări ; în cel de al doi- 
lea, ea se înscrie în domeniul tipizării şi năzuieşte la 
dobindirea integrităţii spirituale prin depăşirea a însuși 
planului individualizării. Pallady intuiește și el într-o 
notă din „Jurnal“ aceste niveluri, dar cu alte aplicaţii 
— nu Apusul și Bizanțul, ci Grecia și Egiptul : „Egip- 
tenii tind către etern... Grecii, către particular.“5 

O caracteristică morfologică proprie celor mai pure 
dintre desenele sale — portrete sau figuri — ne per- 


! Theodor Pallady, op. cit., p. 65. 
2 Idem; p. 118. 
* Ștefan Neniţescu, art. cit., p. 18. 
-4 Henri Matisse, Notes d'un peintre, în „Grande Revue“, 
25 decembrie 1908, reproduse în anexa monografiei : Gaston 
Diehl, Henri Matisse, Ed. Pierre Tisné, Paris, 1954, p. 125. 
* Theodor Pallady, op. cit., p. 42, 

mite să deslușim la îmbi 
i -m mbinarea dintre ouă | 

ge rabini lor distinctive. Sînt desene uaa: moda a re 
care densitatea observației, redată în inflexiuni ia lede 


Le 5] d . 


Bizanțul îşi face auzit g 
este cel care, în mozaicuri și 
iar planul __'locul ideal de constituire a ei. Redusă la 
limită, ea lasă să transpară principiul formal care îi 
stă la bază. Procesul de închegare a stilului prin treptata 
epurare a formei, început sub influenţe apusene, atin- 
ge prin efectul constrângerilor severe ale Bizanțului un 
maximum de asceză formală. De aici, înfăţişarea des- 
cărnată a figurii umane, în concordanţă cu ataraxia ati- 
tudinii psihice. 

O. mai mare derealizare a realului, în limitele fi- 
gurativului, e greu de conceput. Dar în avîntarea spi- 
ritului către absolut, Pallady pare să nu fi fost lipsit 
de tentația forțării acestor granițe. Simptomatica 1n 
această privință e ența, la un moment dat, a ima- 
ginii lui Budha în pînzele t cu atracția 

nsemnări Neantul O 
exercita asupra spiritului lui Pallady și cu interesul pe 


care i-l trezea 
spectiva abolirii realului, 
necunoscut. Și și ai isp 
Mai mult Jurnalul“ conține pagini de- ezavuare 4 
agan mentului în Artă“! și de critică | 

i 

e etind că născocesc pictura”. în mod eV 


celor „care pr 


, p. 110. 


1 Theodor Pallady, OP: cit. 

dent, iconodlastia picturii nonfigurative nu se numără 
printre posibilităţile spiritului lui Pallady. 

O altă metaforă tematică — cea din natura moartă 
Lalele roșii și pistol — confirmă, învăluită în ironie, 
inapetența pentru sfărimarea chipului familiar al natu- 
rii. Confruntat cu exultarea vitală a vegetației, pistolul 
apare aici ca un intrus. Tentaţia neantului este învinsă 
prin afirmarea plenară a forțelor vieţii. 

Întreaga perioadă de creaţie a lui Pallady de după 
1940 învederează această trăsătură dominantă. Asceza 
Bizanțului se dovedește a fi fost doar un somn larvar, 
pregătitor al ecloziunii ce avea să urmeze. Dar în des- 
. fășurarea acesteia, toate principiile ţinute în retragere, 
ocrotite de somnul larvar, își dovedesc eficacitatea. Mai 
întîi, principiul formal ce servise la închegarea stilului. 
Geometria scheletică a corpului omenesc, acum cînd el 
încetează de a mai fi o simplă epură, asigură figurilor, 
potrivit virtuţilor ei formative și cu ajutorul, îndeosebi, 
al tuşelor luminoase, un relief la care contribuie toate 
elementele picturii. Ca printr-o baghetă magică, viața 
naturii renaşte în splendoarea ritmurilor și armoniilor 
de culoare, amintind Bizanțul dar şi nota specifică a 
Post-Bizanţului românesc. Suferinţa  ascezei încetează, 
făcînd loc bucuriei. | 

Am greşi dacă am vedea în aceasta o simplă afir- 
mare vitalistă. Desigur, a fost depășită opoziţia dintre 
spirit şi natură, dar a rămas dialogul care va lega de 
acum înainte cei doi poli într-un acord indisolubil. Un 
aspect între altele: exuberanța  florală a naturii din 
oarecare scene de interior este comentată pe planul 
spiritului de canonul prototipului florii grafiat alături, 
în arabescul vreunui ornament mural, ori de reflectarea 
în apele vreunei oglinzi, cri de confruntarea cu imagini 
ale vreunor obiecte servind la împodobirea interioru- 
lui, create de om pentru om, de spiritul lui pentru ne- 
cesităţile lui spirituale. Totul se leagă. Dialogul dintre 
spirit şi natură transfigurează înfăţişările acesteia, le 
integrează într-un cosmos, într-o ordine de armonii 
superioare... 


10 februarie 1972 

Cronica | 


THEODOR PALLADY 


Deși trecut de șaizeci de ani, Theodor Pallady pictează 


cu vigoarea unui fov neimblinzit, continuînd să-și defi- 


nească personalitatea artistică într-un fel atît de suve- 


ran, încît multe din pînzele sale vechi par încercări: 


timide alături de cîteva dintre piînzele luminoase de 
astăzi. Se poate pronunţa cuvîntul clasicism cu privire 
la lucrările pictate de Pallady în ultimii patru sau 
cinci ani, dacă prin clasicism înţelegem „un romantism 
domesticit“. În adevăr, pînzele din urmă ale pictorului 
închid mai multă seninătate reală decît atîtea dintre 
produsele actuale ale unui pretins clasicism. Chiar dacă 
litera lipsește, spiritul există. Este același spirit echi- 
librat și armonios pe care îl distilează, bunăoară, ver- 
surile lui Valery. Sensibilitatea diferențiată bolnăvicios, 
prin care arta lui Pallady se înrudea cu substanţa li- 
rică a poeziei lui Laforgue și a celorlalţi „poètes mau- 
dits“, a primit în ultimul timp corectivul unei înseni- 
nări suverane. Nimic nu mai aduce aminte de expresia 
crepusculară a lucrărilor mai vechi. De altminteri, pic-. 
torul pare să se complacă de astă dată mai mult în am- 
bianţa luminoasă din sudul Franţei — unde soarele 
este atit de puternic încît, după expresia lui Matisse, 
nu există umbră — decît în regiunea ceţoasă din Ile- 
de-France. Astăzi se poate afirma cu certitudine că pe- 

joada cenușiurilor nuanţate a fost depăşită in evolu- 
ţia expresiei artistice a lui Pallady și că în locul ei a 
fost instaurată perioada alburilor intensiv luminoase. 

Care sînt consecinţele unei atari evoluţii, realizată, 
de altininteri, într-un tempo atît de lent încît multora 
le-a rămas neobservată ? Cred că pictura lui Pallady a 
cîştigat în obiectivitate picturală. Această presupunere 
urmează a fi verificată din mai multe puncte de vedere, 
pe care le voi situa în cadrul a două probleme: pro- 
blema organizării suprafeţei tabloului și problema re- 
prezentării spaţiului tridimensional. 

În perioada cenușiurilor, pictorul nu reușea încă 
să degajeze destul de lămurit valoarea decorativă a 
tabloului de sub sugestia motivului pictat. Ceea ce avea 
îniiiietate pe atunci era viziunea particulară a fiecărui 
motiv. În alegerea acestuia, Pallady era condus de sen- 
timentul pentru unicitatea şi specificitatea momentului 
luminos şi atmosferic, în legătură cu expresia cît mai 
aproape de adevăr a viziunii sale. Felul vibraţie: at- 
mosferice şi al difuzării luminoase prezenta mai mult 
interes pentru artist — prin consonanța subtilă pe care 
o deştepta în sensibilitatea sa — decit acordul pur de 
culoare, privit sub unghiul abstracţiei coloristice, aşa- 
dar al expresivităţii pure. Deşi armoniile cromatice erau 
dintre cele mai îndrăzneţe, ele nu dobindiseră o auto- 
nomie prea accentuată în raport cu latura reprezenta- 
tivă a tabloului. Lirismul viziunii, inspirat de fiecare 
dată din particularitatea unui anumit subiect genera- 
tor de ecouri afective, se exprima în cadenţe atmosie- 
rice care sfărimau unitatea decorativă a suprafeţei, abă- 
tind interesul spre motivul în sine, ca purtător de stări 
sufletești schimbătoare, ca moment psihic instabil, deci 
ca fragment. 

Evoluţia din ultimul timp a picturii lui Theodor 
Pallady a condus la degajarea culorii de sub înriurirea 
imediată a vibraţiilor atmosferice şi a incidenţelor lu- 
minoase. Cenușiurile joacă astăzi un rol mult mai re- 
dus decit odinioară. În schimb, culoarea a cîştigat în 
intensitate. Pură, ea tinde spre un absolutism care înri- 
urește nespus asupra expresiei artistice. Momentul atmos- 

feric nu mai are importanţa din trecut. Dar suprafaţa ta- 
bloului este mult mai organic înțeleasă. Pallady accentu- 
ează din ce în ce mai mult sensul plan al picturii sale. 
El întărește ritmica suprafeţei, organizind elementele co- 


lorate în vederea unei cît mai puternice expresivităţi di- 


recte. S-a operat astfel o deplasare a interesului artistic. 
Vechea concepţie a tabloului fragmentar a fost înlocuită 
prin concepția tabloului-obiect. Cele mai multe din pîn- 
zele recente ale lui Pallady au o frumuseţe în sine, atit 
desigur desprinsă de latura reprezentativă a tabloului, în- 
cât poate fi gustaltă chiar dacă facem abstracţie de motivul 
înfățișat de pictor. Prin organizarea suprafeţei tabloului 
şi prin degajarea ei de sub sugestia motivului pictat, 
Pallady a făcut primul pas spre obiectivitatea picturală. 

Dar înlăturarea cenușiurilor a contribuit nu numai 
la reintegrarea suprafeței tabloului, ci și la potenţarea 
unei plastici pure, alcătuită din culori primare. Sugestia 
plasticităţii corpurilor reiese astăzi cu mai multă intensi- 
tate decît odinioară, cînd libertatea pusă în tratarea moti- 
vului atmosferic îngreuia reprezentarea volumetrică a for- 
mei. Astăzi îi este de ajuns pictorului să alăture, ifie chiar 
într-un sentiment decorativ, două tonuri diferite ale ace- 
leiași culori, pentru a implica imediat o diferențiere spa- 
țială de planuri. 

Se poate spune că Pallady realizează o expresivitate 
a valorilor spaţiale cu atît mai importantă cu cît cele deco- 
rative sînt mai lămurit afirmate. Orice plan pictat este 
menţinut într-o dublă poziţie. El definește deopotrivă la- 
tura decorativă și latura reprezentativă a picturii. Depinde 
de intenţia privitorului să valorifice pictura sub una din 
laturi sau sub cealaltă. Un acord de culoare, ce a putut 
fi gustat pînă la un moment dat pentru frumusejea lui 
plană, poate fi intenpretat deodată sub raportul expresiei 
spaţiale pe care o vehiculează. Pendularea de la o expre- 
sie la alta constituie însăși tema artei lui Theodor Pallady, 
şi, pe marginea ei, pictorul brodează variațiuni fermecă- 
toare. 


mai 1933 

GHEORGHE PETRAŞCU 


Unică îmi apare situația meșterului Gheorghe Petrașcu în 
istoria picturii romînești, fără exemplu cariera sa de mi- 
nuittor al penelului. Soarta nu-i poate îi asemănată cu 
a nici unuia din marii înaintași, al căror egal se cuvine a 
fi socotit, evoluţia nici unuia nu s-a rotunjit mai armonios, 
cu trecerea anilor, într-o experiență pictoricească atit de 
adincită. În pictura lui Petrașcu, timpul își are rolul lui, 
hotărâtor. Nu timpul care  înriureşte o operă din afară 
făcînd-o să „dateze« (Petrașcu este cu totul străin de fră- 
mîntările vremii, indiferent față de „poncilurile“ curente), 
ci timpul în sensul unei durate de viaţă, al unei maturi- 
tăți treptat cîştigate a meșteşugului, la capătul căreia 
greșit am socoti că începe rutina, ci de-abia o destindere 
mai accentuată a semnificației spirituale, o libertate 
mai mare a izvoarelor de creaţie. 

Durata o aflăm înscrisă în structura pastei lui 
Petrașcu, ' alcătuită cum este din straturi suprapuse de 
culoare, aporturi succesive ale unei inltegrări necon- 
tenite a materialului care mijlocește expresia ; o aflăm, 
de asemenea, reprezentată simbolic, la limită, în miş- 
carea 'de întrepătrundere a straturilor, în acea uimitoare 
vitrificare a materiei fluente, datorită căreia culoarea ca- 
pată preț straniu, cum ar fi rezultatul unor experienţe de 
alchimie. Folosind o metaforă de circulaţie curentă, voi 
spune că Gheorghe Petrașcu este mai mult decit un 
meșteșugar stăpîn pe tainele meseriei, este un adevărat 
magician, căruia Îi reușesc experimental fenomene ex- 
cluse în moå normal din ordinea naturii. Cu toate aces- 
tea, nimic mai neîntemeiat decît presupunerea că reuşi- 
tele lui s-ar datora exploatării unor procedeuri. Proce- 
deul dă naștere formelor stereotipe, care nu au nimic 
comun cu vehemența și 'prospeţimea intuitivă, ce se 
revarsă din plinul sufletesc al artistului în frămâîntarea 
patetică a culorilor luminoase sau întunecate. Repet: 
structura “culorii în pînzele lui Petrașcu nu este cuce- 
rirea unei singure clipe pe care i-ar fi plăcut să o re- 
înmoiască necontenit, ci rezultatul procesului aprig de 
integrare formală a substanţei picturale, proces desfă- 
şurat îndelung, niciodată soluționat pe de-a-ntregul. 

Evoluţia firească este și cea mai im ibilă 
Ochiului lipsit de agerime îi scapă diferențele ră 
tive, nu-i este îngăduit să înregistreze decît schimbă- 
rile care reies cu evidenţă, cum ar fi acelea privitoare 
la alegerea motivelor sau la particularităţile aparente 

te maniere. Se înţelege mai greu pro- 


ale unor anumi 
gresul, de la un moment la altul, în dezvoltarea interi- 


oară a unui stil, se identifică mai anevoie elementele 
care se adaugă treptat spre a realiza maturitatea unei 
expresii artistice. Lucru de altminteri explicabil. pen- 
tru că odată încorporate expresiei, aceste elemente își 
pierd individualitatea, se contopesc într-un anumit sens 
de convergenţă, într-o anumită indicație a ritm ului 
emoțional căruia îi este supus actul creaţiei. Pe scurt, 
progresul cel mai puţin aparent este şi cel mai real, 
fiind singurul organic. Mulţi vor fi îndemnați să-l con- 


teste pur și simplu. o 
Evoluția picturii lui Gheorghe Petrașcu, 1n ultimii 
ani, merge spre O destindere bineve : 

tușare a init in încleștarea în care o 


tinea preocuparea A i 
Jorilor. Negrul pre minant 1n unei 
IL ale forma suportul plasticității fanatice 


tringere. 
SI ce întîlnesc de 
cromatic, 


asi ca domeniu OC. ny 
iai sa | R o de argint 
| oni subtilă a Cite Saj t 
i Zar nos: sau cu U roşu Sine. patale ai 
rde ‘hej, degajarea se face simțită în. rii 
înzelor. Arcadele podurilor 

Toledo sau îmbinarea de linii a palatelor venețiene sînt 
tot atîtea motive adecvate unei articulări formale de 
suprafaţă, în cuprinsul luminos al pînzelor. Dar alături 
de expresia subtilă și aeriană a cîtorva peisaje noi, ală- 
turi de echilibrul valorilor din citeva naturi moarte 
mai cald atmosferizate decit altădată, vechea pasiune 
pentru sclipirile de pastă smulse retortelor în care se 
sfărimă grăuntele culorii duce la saturația suprafețe- 
lor pictate, atinge un maximum de densitate a materi- 
ei picturale, căreia îi descoperă, în redarea carnaţiei, o 
truculenţă rareori întilnită în cuprinsul artei contem- 
porane. T 


mai 1930 
MARIUS BUNESCU 


Fiecare nouă expoziție a lui Marius Bunescu aduce cu 
ea un aer de primenire. Căci acest mereu tînăr artist, 
care nu se socotește niciodată ajuns la capăt de drum, 
își adincește de fiecare dată izvoarele de inspirație în 
căutarea emoţiei simple, nealterate, ori îşi extinde chiar 
aria investigaţiilor, prin anexarea de domenii inedite 
ca temă și viziune, spre a da drum liber șanselor de 
împrospătare a artei sale. 

= O atare ţintă l-a condus, desigur, și atunci cînd 
— asemenea atîtor altor pictori, atraşi de nu ştiu ce 
miraj irezistibil — şi-a îndreptat pașii spre Veneţia, 
cetatea dintre lagune, învăluită în trecutul ei multise- 
cular ca într-o taină. Punct privilegiat de itinerar, dar 
totodată cursă pentru artiști prin ispitele pe care le 
oferă motivul, Veneţia a însemnat în cazul lui Bunescu 
o ocazie binevenită ca, din această confruntare, să se 
regăsească mai lămurit pe sine. Năzuind să pătrundă, 
dincolo de pitorescul amăgitor, secretul vechiului oraş 
al dogilor, Bunescu a investigat — fără deliberare, 
condus doar de un instinct sigur — secretul pe care el 
însuși îl poartă cu sine. Sau, cu alte cuvinte: prin re- 
zistenţa opusă de el „poeziei“ aspectelor venețiene, aşa 
cum au consfinţit-o lungi tradiţii de cultură, el a 

descoperit poezia mai adincă, înscrisă ca adevăr pri- 
mordial în simburele personalităţii proprii. Numai așa 
motivul de pictură iese din anonimatul seriei spre a 
fi recuperat în unicitatea pe care i-o conferă simplu, 
fără ostentaţie, un unghi nou de abordare. Și, abia 
astfel. cultura își spune în chip viu, creator, cuvintul, 
ducînd mai departe achiziţiile ei anterioare, în loc de 
a se limita să le comenteze epigonic. 

Veneţia lui Marius Bunescu nu amintește cîtuși de 
puţin locurile comune ale peisagisticii specializate, care, 
la un mod liric, convenţional, împotrivesc clipei de nă- 
lucire a luminii pe canaluri timpul imemoral încremenit 
în arhitectura palatelor ce le străjuiesc de-a lungul. 
leşind parcă întru întimpinarea viziunii pictorului, o 
altă Veneţie decît cea „a mediului patricial revolut își 
impune obsesiv geografia. Sînt colțuri de periferie mi- 
zeră, cu lepra zidurilor scorojite ameninţind a ruină, cu 
singurătatea  iremediabilă a cheiurilor şi a rampelor 
abandonate sub cerul neîndurător, cu marasmul apelor 
ce clipocesc leneș în lumina îndoielnică a după-amie- 
zilor. În astfel de motive, Bunescu își investește întrea- 
ga sa capacitate afectivă, făcînd din ele confesiuni nude 
ale unei sensibilităţi care își deapănă monoton canti- 
lena sfişierilor tăinuite. 

Sentimentului de apăsare, predominant în sfera 
afectivă, îi corespunde, ca paletă, o anumită gravitate 
de tonuri, pe oare nu am mai întilnit-o așa de consec- 
vent afirmată în peisajele pictorului, ci doar, sporadic, 
în cîteva naturi moarte. Acestea prevesteau stadiul ac- 
tual prin tendința de sustragere a armoniilor de culoare 
de sub înrîurirea dizolvantă a agenţilor mediului fizic 
oglindit în imagine, spre a le constitui, de sine stătă- 
toare, ca factori generatori ai ambianţei morale în care 
își află expresia lirismul artistului. Peisajul venețian, 
cu alterarea — vie, dar adumbrită ca ton — a fațade- 
lor sale net delimitate cromatic, i-a oferit lui Bunescu 
noi teme coloristice ; mai mult decît atît, i-a dat, prin 
ele, confirmarea “acelui sens inedit al culorii, pe care 
naturile moarte doar îl anunțaseră. Pînă de curind, ele- 
mentul atmosferic, surprins în instabilitatea aspectelor 
lui, puneă principalul accent al pinzelor lui Bunescu. 

Culorile se diferențiau în nuanțe de sensibilitate, lăsîn- 
du-se învăluite în ceața pe care o introduceau griurile. 
Astăzi, aceeaşi prospețime străbate din lumea imagini- 
lor sale, dar argumentul coloristice și-a căpătat o puter- 
nică independență, formînd acordul fundamental pe 
care se clădeşte prestigiul unei pînze. Urmărind sub 


acest aspect întreaga serie de peisaje venețiene, privi- 


torul nu va mai fi surprins de felul cum, bunăoară, 
un roşu sonorizat în surdină, un alb fraged și un verde 
glauc pot să închege, numai prin eficacitatea convin- 
gerii coloristice, o compoziţie de o rară forță sugestivă. 

Este nimerit să se vorbească, în legătură cu actua- 
lul stadiu al picturii lui Bunescu, de o arhitectură a 
culorii și de o structură a ei. Cea dintii, prin punerea 
în relaţie a cîtorva planuri principale de culoare, im- 
primă întregului un caracter static; cealaltă, ca urmare 
a diierenţierii tot mai accentuate a paletei, dă naștere 
unei anumite dinamici picturale, ca activitate specifică 
a țesutului cromatic. E remarcabilă siguranţa intuitivă 
cu Care pictorul știe să articuleze cu programul colo- 
ristic, exprimat în raporturi mari, jocul multiplu al 
tenttelor. Bogăția paletei depășește în cazul acesta ime- 
diatul unei funcţii expresive, spre a cristaliza potrivit 
liniilor de forță ale unor legi proprii. Aflăm detalii de 
culoare — mici bijuterii — care păstrează o valoare de 
pură semnificaţie, de oglindire luminoasă. Această obiec- 
tivare a expresiei — cucerirea neașteptată a artei sale 
— fi adînceşte şi înnobilează lirismul. 

Dacă peisajele mai vechi ale pictorului apăreau ca 
simple stări de suflet trecute în priveliște, cele din ul- 
timul timp dezvăluie, prin interesul pe care artistul îl 
acordă transpunerii motivului din natură în armonii 
autonome de culoare, o mai pronunțată tensiune în ati- 
tudinea creatoare. Bunescu își compune culoarea (așa 
cum îmi mărturisea el însuși), o construiește în rapor- 
turi înlănţuite cu necesitate, potrivit unei logici strin- 
gente, care, suprapunîndu-se realităţii perceptibile, o 
orientează spre sensuri inedite, puse în valoare prin 
simpla alegere a artistului. Un atare arbitrar din partea 
sa, departe de a atrage după sine — ca în atitea alte 

cazuri — o sărăcire a substanţei de viaţă, constituie, 
dimpotrivă, condiţia exterioară a creșterii ei în adin- 
cimea expresiei. Căci obiectivarea acesteia în creaţia 
recentă a lui Bunescu nu poate fi atribuită unor preo- 
cupări pur formale, construcţia culorii  impunindu-se 
nemijlocit privitorului ca o construcţie de sensibilitate. 
De aceea, chiar arhitectura cea mai bine caracterizată 
se sprijină în pinzele lui nu atit pe carcasa formei, cît 
pe constanta unui sentiment latent de viaţă, care 
pulsează pe întreg cuprinsul culorii. Astiel, dincolo de 
orice problematică a formei — care nu îi rămine totuși 
străină —, pictura lui Marius Bunescu își datorează 
cele mai valoroase realizări principiului vital, inerent 
esenței sale. 


martie 1930 


În goana sălbatică după nou și mai nou care domină 
viața artistică a zilei de astăzi, expoziţia lui Marius Bu- 
nescu aduce o notă de certitudine odihnitoare. Căci 
pictorul a ajuns la o înțelepciune care îi spune că ori- 
ginalitatea este un dar înnăscut și că nu o poţi provoca, 
orice experienţe ai întreprinde. Dacă e numai a for- 
mulelor, originalitatea rămine un cuvint lipsit de con- 
ținut. Ca să și-l recapete, se cere să fie și a personali- 
tăţii. Or, criteriul acesteia îl aflăm doar în unitatea 
viziunii care caracterizează stilul unui artist. 

În cazul lui Bunescu, viziunea este aceea a unui 
colorist. Ea apare sigură de sine, puternică, unitară. 
Artă de percepţie, în primul rînd, și nu atit de concep- 


ție — aceasta din urmă limitindu-se, în speţă, la pro- 
bleme de felul punerii în pînză a motivului ori al su- 
bordonării lui compoziţiei cromatice urmărite —, pic- 


tura lui Marius Bunescu se remarcă prin forța ei de 
impresionare, prin energia viziunii care îi stă la bază. 
Bunescu ni se înfățișează ca un artist mereu tînăr, Ca- 
pabil necontenit de emoție, reacţionînd prompt şi po- 
trivit specificităţii stimulului la felurimea senzațiilor 
care îl solicită. O sănătate senzorială rară îi îngăduie 

să le înregistreze nuanţat, păstrind fără alterare tim- 
brul fiecăreia. 

Spre deosebire de exagerările unor curente actuale 
ale picturii, care izolează senzaţia potenţind-o haluci- 
nant, la Bunescu, ea se armonizează în unitatea per- 
cepţiei cu celelalte. Şi nu doar cu cele care aparţin 
simțului vizual. Căci pata de culoare, pe lingă funcția 
de semn optic, îndeplineşte şi. altele corelate ei, apă- 
rînd, bunăoară, și ca indice termic sau hidrometric — 
ceea ce atestă receptarea. sinestezică a realităţii de că- 
tre artist. Se creează astfel — ca în corespondenţele 
baudelairiene — o ambianţă de poezie, cuprinzătoare ca 
însăși viața, în care totul e străvăzut cu  prospsţime 
— distinct şi confuz ltotodată —, în transparența simţu- 
rilor desmărginite. 

Dar asocierea senzaţiilor se face nu numai în acest 
sens, de diluare a lor în transparenţă, ci şi în cel opus, 
de solidificare pînă la limita superioară a condensării 
materiei. Deşi impresionist ca structură, Bunescu de- 
pășeşte, prin raportarea senzaţiilor la obiectul care le 
provoacă, stadiul simplei lor notări. El ştie să îl degaje 
din pletora lor, subliniind sentimentul realităţii obiec- 
tive — uneori, în mod paradoxal, pînă la graniţele 
suprarealului. Imaginea unei case, bunăoară, se afirmă 
în cadru cu o pregnanţă care iscă sugestia, aproape de 
neîndurat a prezenței fizice, iar fazele unui peisaj 
marin capătă, în frămîntarea reliefului, consistenţa de 
structură a unor năluciri de geologie preistorică. 

Din încrucișarea senzației fluide cu structura de 
pastă a obiectului, rezultă prețiozități de materie, cul- 
tivate pentru ele însele. Astfel, latura artistică a pìc- 
turii se întregeşte cu una de meșteșug. Căci Bunescu 
este pictor nu numai prin viziune, ci şi prin mijloace. 
El elaborează pictural senzațiile pe care le conduce la 
un principiu de stabilitate, pornind de la convingerea 
că, în efectul general al unei pînze, nu senzaţia anar- 
hică trebuie să-și spună cuvintul, ci echilibrul senzo- 
rial. De aceea, el se ferește să pedaleze pe o culoare, 
chiar cînd viziunea îi este dominată de ea, ci îi asocia- 
ză ammonicele care convin timbrului urmărit. Prin 

realizarea acestei unităţi în variațiune, impresia de cu- 
loare se îmbogățește. Privirea nu o mai epuizează din- 
tr-o dată, ci o urmărește fără grabă, în numeroasele ei 


implicaţii — prilejuri de nesfirșită desfătare pentru 
ochi. 
martie 1932 

ISER 


Stabilirea pentru un timp mai îndelungat în centrul de 
iradiaţie artistică al Parisului i-a permis lui Iser, prin 
contactul susținut cu creația contemporanilcr și a îna- 
inttașilor, să își definească poziţia față de mişcările tim- 
pului și să dea artei sale o orientare cît mai conformă 
năzuințelor formative proprii, nu însă fără a-şi asimila, 
din vasta arie de cultură la îndemână, un număr de tră- 
sături apte să contribuie la îmbogățirea stilului său. 
Schimbarea determinată de înriurirea persistentă 
și difuză, pe care mediul antistic parizian a exercitat-o 
asupra creaţiei lui Iser, s-a făcut simiţită, în primul rînd, 
în grafică. Aici, simptomele ei pot fi urmărite cu clarita- 
te. Dintre ele mai important îmi pare acela al trepiatei 
transformări pe care o suferă forţa dezlănţuită caracte- 
ristică desenelor începutului, pentru a ceda locul, pînă 
la urmă, unei expresii ponderate. Aceasta este urmărită 
în tehnici cît mai variate și cu mijloace mereu îmbună- 
tățite, gravura cîștigîndu-și, în mod semnificativ, un loc 
tot mai important în opera de grafician a artistului, a- 
lături de desenul propriu-zis. Evoluţia subliniază, ca a- 
tare, sensul cultivării consecvente a meșteșugului. 
Propunîndu-și, pentru stimularea creației, cît mai 
multe dificultăţi de învins, Iser își îndreaptă preferințele 
spre un gen de gravură care, prin cerinţele ce le ridică, 
îi îngrădește libertatea, dar, în aceeași măsură, îi suscită 
și întreţine interesul de practician zelos — pointe-seche, 
adîncită prin burin. Incizia directă pe placa de aramă fă- 
ră intermediul unui strat de ceară, proprie acestei teh- 
nici, exclude aproximarea comodă a formei prin reve- 
niri, impunînd artistului un efort susținut pentru fixarea 

ei dintr-o dată în contururi definitive. Acestea exprimă 
cu maximum de limpezime relaţia fundamentală : formă- 
spaţiu, în timp ce hașururile interioare, economicos fo- 
Josilte, articulează forma în planuri distincte — puţin 
numeroase dar de o mare putere de sugestie prin conci- 
zia lor expresivă —, strict dependente de raporturile 
dintre valori. 

Prin controlul perseverent exercitat asupra propriei 
creaţii, în lumina concepţiei care domină elaborarea ori- 
căreia din planșele sale, Iser le transformă, indiferent de 
dimensiuni, în adevărate compoziţii, desăvirșit închegate, 
ale căror elemente se subsumează unui sens de amplă 
și defimitivă construcţie plastică. Astiel, arta sa de gra- 
fician — circumscrisă în efectele ei de condiţiile tehnicii 
folosite — reuşeşte să creeze cu ajutorul acesteia, dar, 
oarecum, și împotriva ei, un univers de forme desăvir- 
şit coerente — uneori, masive —, în care se insinuează 
orizontul viziunii, de un farmec tulburător, ce își impri- 
mă pecetea asupra onicăreia dintre lucrările artistului. 


14 noiembrie 1929 


Arta lui Iser, astfel cum ne e înfățișată de lucrările ul- 
timei sale expoziţii deschise într-o sală a Ateneului Ro- 
mân merge mai departe în adincirea unui sens pictu- 
ral, a cărui împlinire artistul o urmărește de cîțiva ani 
încoace. Sensul acəsta corespunde trecerii spre maturi- 
tate făptuită în personalitatea artistică a pictorului și 
poate fi definită ca un acord din ce în ce mai cuprin- 
zător al elementelor şi raporturilor multiple din care 
reiese unitatea stilului. Mijloacele puse de Iser în ser- 
vicul viziunii sale au dus, de o bucată de timp, la o 
simplificare formală purtătoare de echilibru, depărtată 
de violențele începutului și, consecutiv, la îmbogățirea 
expresiei picturale. În acest sens, expoziţia de acum 
şase ani din sala „Mozart“ punea premisele unei deveniri 
nu lipsită de paralelism cu ceea ce se petrece în arta 
Apusului dar, fără îndoială, izvorind dintr-o substanţă 
proprie. 

Arta lui Iser s-a îndreptat, la un moment dat, 
spre un domeniu de expresie sculpturală, cînd formele 

se arcuiau în rotunjimi pline și grele, care își aflau 
sprijin în acordurile grave de culoare. Drumul de la 
ascuţișurile liniei și fringerea ei incisiv, definitorie la 
conturul rotunjit în sine și continuu, drumul de la 
linie la volum a fost urmat cu perseverenţă dintr-o 
convingere adiîncă, ce se trăda în tensiunea dinăuntru 
a formelor, în năzuinţa lcr spre o extindere tot mai cu- 
prinzătoare de volum, pe scurt într-un. fel de absolutism 
formal caracterizat prin izolarea Apoc desăvirșită a 
obiectului de ambianţă. 

Dar forţele ponderatoare pe care je comporta in- 
stinctul plastic al artistului, au știut să frîneze aseme- 
nea excese, opunînd cu succes bunul-simţ fanatismului. 
Acest bun-simt de piotor l-a condus pe Iser la realizări 
hotărîtoare pentru cariera sa, precum acel Nud pe fo- 
toliu roșu dim expoziţia de acum patru ani, a cărui 
plasticitate. la fel de neînduplecată se împlinea de astă 
dată din diferenţierea materiei picturale. Astfel picto- 
rul își încorpora cucerirea formei în citeva .reguli pre- 
supuse de tradiţia bunului meșteșug, cărora personali- 
tatea sa artistică le dădea un sens inedit de originali- 
tate. | 
Pe măsura evoluţiei de la linie la volum și, în 
continuare, de la interpretarea sculpturală a acestuia 
la cea picturală, expresia devenea lăuntrică, gesticula- 
ţia făcea loc unei linişti binefăcătoare ce își avea cen- 
trul în cuprinsul rotunjit de sine al obiectelor. Gestul 
se conventea în ritm larg, dinamica lui neastimpărată 
ceda pasul unei organizări mai apropiate de static a 
elementelor formale și coloristice. Pe limita conturului 
rotunjit, neliniștea altădată exprimată — la fel de vie 
acum, dar numai implicată — șlefuia planurile colorate, 
diferenţia țesătura culorilor, reliefa valorile tactile ale 
formei, făcînd-o să trăiască aproape spiritual înţelesul, 
ce se afirma acum întiia oară, al senzualităţii. 

Expoziţia actuală a lui Iser înseamnă în mare 
parte o adincire în expresia acestei senzualităţi lumi- 
noase. De aceea și motivele sînt altele și mai puţin va- 
riate. Nudul apare ca temă preferată, în tratarea căreia 
nu mai este cuprinsă nici o idee preconcepută. Absolu- 
tismul formal, caracteristică a unui stadiu mai vechi, 

s-a retras pe planul intențiilor care nu mai au nevoie 
să fie subliniate, oum dealtfel nici resorturile pictura- 
lului nu se mai cer numaidecit evidenţiate, Meșteşugul 
a ajuns la o fundamentare supericară, atingind limita 
de unde însuşinile sale se pot dispensa de a mai fi apa- 
rente şi singură expresia spre care concurează ele este 
pusă în lumină. Astfel, bunăoară,  carnația  nudurilor 
pictate în ultimul timp de Iser pare la prima vedere că 
s-ar lipsi de subtilităţi picturale, dar omogenitatea ei 
aparentă ascunde în realitate procedee foarte nuanţate 
de redare a materiei. 

Alte aspecte ale expoziţiei manifestă tendința de 
însușire a unui pictural mai cuprinzător, mai amplu și 
mai bogat, prefigurind un stadiu nou în evoluția artei 
lui Iser. Sub acest raport, compoziţia Le travesti mi se 
pare că prezintă aceeași valoare de program ca, într-o 
expoziție anterioară, pinza mai sus-amintită, Nud pe fo- 
toliu roșu, care cuprindea, virtual, evoluţia urmată de 
artist de-a lungul ultimilor patru ani. 

Nu e, cred, hazardat a căuta în preferința picto- 
rului pentru anumite motive o indicație valabilă în ce 
priveşte felul expresiei spre care năzuieşte, sau în pri- 
vința resurselor picturale pe care contează spre mijlo- 
cirea acelei expresii. Faptul că în Le travesti sînt ală- 
turate pentru întîia oară în aceeaşi linie de compoziţie 
un nud lîngă un trup îmbrăcat este, cred, o indicație 
prețioasă despre lărgirea cimpului de resurse al pictu- 
ralului pe care o încearcă acum Iser. Fireşte este vorba 
în această pinză mai mult de afișarea acestei năzuințe 
și mai puţin de realizarea ei. Din multe puncte de ve- 
dere ea nu depăşeşte semnificaţia unui program. 

Chiar în actuala expoziție ipoteza pe care o pro- 
pun se verifică prin citeva pinze în care nudul, înce- 
tind de a mai fi proiectat pe un fundal de convenţie, 
apare în ambianța unui interior sau a unu: colţ de na- 
tură. Sînt multe pictate în atmosfera învăluitoare din 
sudul Franţei, a căror materie splendidă se îmbogățește 
cu reflexele vegetației, se lasă pătrunsă de lumina care 
stăruie împrejur şi în lucruri. Uneori o invenţie în al- 
cătuirea motivului, introducerea vreunui amănunt, apa- 
rent fără însemnătate, precum o eșarlă sau o blană 

de hermină, dezvăluie o imaginaţie picturală în plină 
efervescenţă. Socotesc printre cele mai valoroase reali- 
zări ale actualei expoziţii pinza intitulată În atelier, în 
care un nud, expresiv prin deformarea pe care i-a im- 
pus-o pictorul, este așezat într-un cadru de draperii 
și covoare, înconjurat de nenumăratele accesorii care al- 
cătuiesc decorul unui interior. Interesul artistic nu se 
mai îndreaptă exclusiv spre expresia corpului omenesc, 
nici resursele pictorului nu mai sint mărginite la cele 
care mijlocese această expresie. Un nou domeniu de 
pitoresc a fost anexat de arta lui Iser, cu totul altul 
decît cel oriental prin care pictorul s-a făcut cunoscut. 
Mai discret, mai puţin legat de nota exotică, pitores- 
cul actual își află expresia într-um pictural mai suplu, 
mai bine hrănit, mai sobru. Cită flexibilitate manifestă 
Iser în definirea acelui ansamblu de raporturi coloris- 
tice în care un albastru luminos se proiectează pe un 
fond de griuri cultivate! Intimitatea  atmosierei este 
cîștigată cu totul firesc și nemijlocit din împlinirea, 
pată de culoare lîngă pată de culoare, a organismului 
pictural. Astfel, apropierea ce s-a făcut încă de acum 
doi ani între arta lui Iser și unele aspecte ale artei 
flamande pare să capete o justificare valabilă. 

Iser aproape a renunţat la vechea sa preferinţă 
pentru tematica orientală. Astăzi orientalismul său nu 
mai trebuie căutat în motiv, ci în atitudine. Sensul 
vegetativ, atit de specific lumii orientale, trăieşte în 
toate pinzele lui Isar, ca și răsfăţul în splendoarea cu- 
lorilor cu reflexe grele de pietre scumpe. Ar fi inexact 
totuși să afirmăm că motivele orientale au dispărut cu 
totul din cuprinsul artei lui Iser. Prin aptitudinea lor 
de a susţine un absolutism cromatic, pe care îl poten- 
țează folosirea valorilor intensive — ca în cazul, prin- 
tre altele, al unui roșu aprins, de pară — ele au ali- 
mentat totdeauna sentimentul libertăţii de creaţie, atît 
de caradteristic în definirea personalităţii artistice a lui 
Iser. Le întîlnim și acum în acea serie seducătoare de 
peisaje ploieştene, a căror notă de pitoresc balcanic este 
cu prisosinţă evidențiată prin mijlocirea cîtorva trăsă- 
turi de panel; de asemenea, în cîteva acuarele sau 
guașe reprezentind  odalisce. Dinamismul coloristice al 

| pictorului se simte mai în larg aici decît în lucrările de 
i mare amploare, unde este nevoit să se supună anumi- 
tor scheme impuse de logica compoziţiei. i 

Fără îndoială, numeroasele exemplare de grafică 
pe care le expune și de astă dată Iser nu sînt aportul 
ce] mai important al manifestării sale ultime. S-ar pu- 
tea spune dimpotrivă. Grafica înseamnă termometrul 
| problematicii pe care și-o propune un pictor, constituie 
| o indicație sigură în privința șanselor de rodnicie a ar- 
| = tej sale. Din acest punct de vedere se cuvine să notez 
| aici seriozitatea înfăptuirilor de artă ale lui Iser. Genul 
de grafică spre care s-au îndreptat . preferințele sale, 
pointe-săche corectată și adîncită prin burin, pretinde 
i o aplicaţie îndîrjită, concentrarea desăvirșită a atenţiei. 
i Pictorul îmi mărturisea odată cît de puţin îl intere- 
sează gravura în acvaforte și litografia, tehnici comode 
care nu îi oferă stimulentul vreunei dificultăţi de în- 
vins. Este în mărturisirea aceasta delimitarea autorita- 
ră a unei puternice personalităţi artistice. 

Pe scurt, cu ultima sa expoziţie, Iser ni se arată 
în plină evoluţie, apropiat de maturitatea rodnică, jus- 
tificînd aprecierea de care se bucură nu numai printre 
amatorii noștri de artă, ci și din partea cîtorva condeie 
i autorizate ale criticii din Apus, unde își desfășoară par- 
| tial activitatea. 


decembrie 1929 


Ultima expoziţie a lui Iser ne aduce roadele incursi- 
unij făcute de el în peisajul spaniol. Energia nervoasă 
a pictorului, distribuită anul trecut în subtile și oare- 
cum specializate exploatări pioturale, reacţionează de astă 
dată cu prospeţime la aspectele felurite ale unor mo- 
tive inedite. 

Fără îndoială, pantea exterioară a pitorescului 
Spaniei nu a fost pe de-a întregul convertită în principiu 
asimilabil atitudinii artistice iseriene. Uneori, expoziţia 
suferă printr-un exces de documentare, capătă caracter 
caleidoscopic, oferă acces spre particularităţile geogra- 
fiei şi ale moravurilor vieţii spaniole. Dar, mai totdea- 
una, banalitatea, nu lipsită de atracţie, a motivului este 

răscumpărată prin calitatea veșmintului pictural, la 
fel cum polifonia lui Ravel reușește să transfigureze 
cîntecul popular spaniol. A 

În cîteva cazuri, simplificarea paletei și acea forță 
de sinteză formală, pe care am apreciat-o întotdeauna 
la Iser, prelucrează într-un fel personal motivul, impri- 
mâîndu-i caracter și prestigiu. Remarcabile, îndeosebi, 
sînt cîteva interioare spaniole, a căror atmosferă, în- 
cărcată parcă de patimi ce stau să se dezlănţuie, se 
încorporează cu degajare stilului artistului. Armonia de 
roşu, negru și alb ce formează acordul dominant de 
culoare al acestor interioare pline de un farmec sobru, 
diferenţierea cu virtuţi constructive a cîtorva tonuri de 
roșu, subtilitatea unui negru pătruns de lumină, stră- 
Jucirea prin contrast a albului sensibilizat, introduc, la 
fel ca și atitudinea corporală a modelelor, o notă de 
rară distincţie în cuprinsul stilului lui Iser. Aceeași 
rară distincţie apare și în Autoportret, care va rămîne 
în istoria artelor noastre plastice, nu numai ca o fru- 
moasă pagină de pictură, dar și ca o mișcătoare con- 
fesiune. 


decembrie 1930 


In cuprinsul artei românești actuale, Iser întruchipează 
cea mai completă personalitate de pictor. Cu aceasta 
vreau să spun că el stăpinește toate elementele ce alcă- 
tuiesc pictura și ştie să le îmbine într-un ansamblu 
larg, viu, unitar, întemeiat pe însușirea în așa măsură 
a meșteșugului, încît nici una din problemele lui nu 
mai constituie pentru el o preocupare distinctă. Iser 
este un practician de înaltă clasă al picturii. Chiar 
aceia care îl contestă îi reproşează  deformările, nu 
stîngăciile. Nimic nu poate fi denunţat ca stîngăcie în 
arta sa, căci pentru el în clipa creaţiei nimic nu mai 
contează decit căutarea expresiei. De aici, libertatea 
nespusă cane se reflectă din cea mai neînsemnată 
imagine datorită penelului său, simţțămîntul de suvera- 
nitate cuceritoare degajat din ambianța creaţiei sale. 
Ar greși cine ar socoti că meșteșugul folosit de 
Iser este un meșteșug de școală. Dimpotrivă, nimic 

“mai variat, mai viu, mai inventiv. Iser recurge la un 


număr mare de tehnici felurite şi reuşeşte să le dea 
viață, speculind resursele fiecăreia, degajind din ele 
un maximum de efecte picturale, atingind în cuprinsul 
fiecăreia un grad înalt de expresivitate a valorilor 
specifice. Conștient că pictura se adresează nu numai 
spiritului ci şi ochilor, el nu lasă nefolosite prilejurile 
care ar putea ajuta la o percepție fericită. „Ceea ce cer 
unui tablou, îmi mărturisea pictorul, este să nu mă 
plictisească“. Din această convingere pornesc toate cău- 
tările artei sale, acea adulmecare a efectelor inedite, 
acea pregătire conştientă a bucuriilor rezervate ochiu- 
lui. Tehnica uleiului, a guașei, a desenului, a gravurii 
fi sînt la fel de familiare. Desăvirșit practician, Iser 
este și inovator. Așa, bunăoară, el s-a gindit să verni- 
seze guașa, reușind să-i sporească strălucirea şi adinci- 
mea. Inutil să adaug că nu le vernisează pe toate. El 
tine prea mult la prospețimea viziunii şi la inedit, ca 
să riște împietrirea într-o manieră. Folosirea unei anu- 
mite tehnici nu este niciodată arbitrară, ci impusă de 
subiect: uleiul se pretează la tratarea anumitor moti- 
ve, gusta la tratarea altora ; altceva se poate desena în 
tus, altceva în sanguină sau in grisaille. Dacă unele 
motive sînt reluate în diferite tehnici, acesta este un 
indiciu că artistul caută să descopere limita de rezis- 
tenţă proprie fiecăreia din ele. 

Ca viziune, Iser are o lume a lui în care se regă- 
seste, o lume dezamăgită, resemnată, căutînd uitarea 
în vis, în împodobirea vieții. E lumea Orientului stră- 
lucitor de culori care farmecă şi totuşi iremediabil trist. 
lată odalisca în şalvari și pieptar înflorit, rumegind în 
culcușu-i plin de podoabe durata unei vieţuiri de pură 
insttiniotivitate. Iată mulţimea forfotind într-una din 
pieţele ţipător colorate ale Bucureștiului. O lumină 
ireală transformă peisajul acesta concret şi uşor de iden- 
tificat într-un coșmar. Deasupra, cerul se prăvale în- 
tunecos și enigmatic, asemenea unei ameninţări. Nici 
unul din motivele întilnite în pictura lui Iser nu este 
indiferent ; în oricare ni se dezvăluie viziunea sa des- 
pre lume. A face abstracţie de temele picturale din arta 
lui Iser, înseamnă a o mutila, a ignora aproape totul 

din ceea ce constituie personalita lui 
buie să uităm că el a tremurat M Tata AREAN hr n 
motivele pictate, că A Auber seat A 
A a avut „rațiuni de inimă“ care i-au 
condus alegerea lor, că și-a angajat toată ființa în re- 
darea cît mai apropiată de gînd a imaginilor ce îl ob- 
sedau. Într-o cercetare ienitică, interesul acordat icono- 
grafiei se cuvine să egaleze pe acela acordat morfolo- 
giei. A te ocupa exolusiv de forme, cînd pictorul a dat 
deosebită importanță adîncirii subiectelor și semnifi- 
cației lor înseamnă a-ţi limita înţelegerea printr-o pre- 
ocupare de secătuitor pedantism. 
Dar cercetarea temelor ne conduce, printr-un prag 


de firească generalizare, la descoperirea acelei vechi, 
pictură. Iată 


nu însă învechite, tipologii a genurilor de 
de ce în cercetarea artei lui Iser voi urma ordinea ge- 
nurilor, studiind, rind pe rînd: compoziţia, figura și 
nudul, portretul, peisajul. 
Este Iser un pictor de compoziţii ? Da şi nu. Răs- 
punsul e afirmativ dacă ne referim la coordonarea ele- 
fiecare dintre lucră- 


mentelor tabloului. În acest sens, 
te o compoziţie. Sint unele gravuri 1n 


rile lui. Iser es Sa: 
rupează două sau mal multe figuri! 
aporturilor de grup. 


epic, de 

iunea omenească că alta este viziunea kia Pa 
despre om despre raporturile lui cu lumea. 3 paie 

cerul unui destin comun. În această viziune, raportu- 
rile “care grupează fiinţele laolaltă nu sînt active, ci 
subliniază inerția unor existențe izolate. De aceea, gru- 
purile din compoziţiile lui Iser au un pronunțat carac- 
ter gregar, fără diferenţierea și organizarea în planuri 
morale distincte, rezultate din întretăierea pasiunilor 
înalte. Ca atare, în arta sa nici nu poate fi vorba de 
compoziţii în sensul consacrat de tradiţiile majore ale 
artei europene. Astfel se explică de ce în fața celor 
cîteva pînze de mari dimensiuni încercăm sentimentul 
că nu pot fi adîncite, că le lipsește spaţiul real. 

În figuri, Iser regăsește adevăratul spaţiu, acela 
adaptat viziunii sale. Aici își dezvăluie el măsura pu- 
terii de creaţie, aici Întîlnim echilibrul dintre voinţa 
sa artistică și înfăptuirile ei. Figurile, aşa cum le reali- 
zează Iser, sînt minuni de armonie. Ele impresionează 
prin picturalitatea lor bogată, din lăuntrul căreia se 
desface o liniște mare. Iser a înţeles care e mesajul și 
felul de expresie inerente genului. Artă a dimensiuni- 
lor. fericite, figura își află expresia deplină în raportul 
just dintre imaginea omenească și cadrul ei firesc. Spa- 
tiul în care se situează Iser este cel adecvat ei — un 
„mediu“ în înţeles biologic și moral. În cuprinsul lui, 
fiinţa omenească își identifică propria durată, ca fiind 
a vegetării alimentată de izvoarele vieţii. Potrivit a- 
cestei viziuni, raporturile care se stabilesc între figură 
și spaţiu — fie cadru ambiant ori simplu fond pictural 
— sînt dintre cele mai intime. Ccrespondenţe croma- 
tice, întretăieri de reflexe, alternanţe de umbre și lu- 
mini, variaţii ale cadenței atmosferice contribuie la uni- 
tatea tabloului, care poate fi urmărită în toată varie- 
tatea raporturilor dintre elemente. 


Se înţelege că stabilirea într-un tablou a unui 
mare număr de raporturi ce se înriuresc reciproc pre- 
tinde o stăpinire a meșteșugului nu prea des întilnită. 
Este un meșteșug de pictor, unul dintre cele mai bine 
hrănite ca substanţă picturală. S-a crezut mult timp că 
vocaţia lui Iser ar fi cu exclusivitate linia, părere pe 
care interesul arătat de el desenului, la începutul 
carierei sale, o îndreptățea oarecum, dar care rămine 
astăzi o simplă superstiție. Un asemenea preludiu la 

activitatea de pictor nu putea fi însă lipsită de urmări 
în desfășurarea ei ulterioară. Cultivarea virtuţilor for- 
mei — constantă a picturii lui Iser — este una din ele. 

Iser studiază forma, o concepe în raporturile ei 
de mișcare, o organizează într-un traseu compozițional, 
o vede ca volum în spaţiu. Această ultimă trăsătură 
este inerentă viziunii sale, personalitatea sa artistică 
distingîndu-se, în primul rind, printr-o pronunțată ima- 
ginaţie plastică. La el, formele se situează spaţial, au 
un volum bine definit, o greutate proprie. Dar — și 
aici înţeleg să punem accentul — ele nu sînt înfățișate 
izolat : figurile sînt pictate, nu sculptate. În fiecare 
părticică a suprafeţei unui tablou vibrează emoția care 
stă la baza întregului. Solidaritatea elementelor e per- 
ceptibilă dintr-o dată, frecvența raporturilor dintre ele 
ne edifică deplin : avem de-a face cu o viziune de pic- 
tor, cu o factură picturală. Aceasta se verifică pină și 
în cazul rarelor pinze unde, prin forțarea raportului 
dintre figură și cadru, pictorul a năzuit spre monu- 
mentalizarea figurii umane. Figura nici aici nu se izo- 
lează într-un absolutism de tip plastic. Ea este supusă, 
odată cu fondul, legii generalizatoare a piaturalului, vă- 
dește bogăţia de resurse a acestuia. i 

Deosebita coerență picturală o atinge Iser îndeo- 
sebi în acele figuri de dimensiuni potrivite, odalisce şi 
nuduri cu.forme proporționate, cu mișcări acordate 
acestora, teme de viață intimă, unde nu știi ce să admiri 
mai curînd : relieful formei,  melodioasa alternanță a 
mișcărilor, luminozitatea. culorilor, strălucirea paletei 
sau frumusețea materiei. 

Datorită bogăției de efecte plastice şi picturale, 
nudul a format totdeauna unul din motivele preferate 
ale artei lui Iser : motiv elocvent, al cărui limbaj, direct 
și Clar, evocă nemijlocit formele. El constituie o temă 
susceptibilă de infinite variaţii, un pretext fericit de 
ritmuri ample și melodioase. Între limitele  încordării 
și destinderii, motivul nudului oferă un întreg reperto- 
riu de forme apte a fi traduse în imagini nespus de plas- 
tice și de vii. Totodată, el se remarcă prin supleţea de 
adaptare la felul viziunii artistului, indiferent de tipul 
vizual căruia acesta îi aparține. Astfel, limbajul lui 

poate exprima orice sentiment, poate fi însușit de orice 
tip vizual pentru exteriorizarea viziunii proprii : tipul 
constructiv îl va folosi la edificarea unor măreţe arhi- 
tecturi în spaţiu ; cel muzical îl va înlănţui într-o serie 
| de cadențe menite a fi mai degrabă auzite decit văzute. 
| Dar, în același timp, el constituie o materie deosebit 
| de prețioasă pentru pictorul care înțelege să se rezume 
la virtuțile proprii artei lui. 
= ser a străbătut și el întreg domeniul expresivită- 
tii care ţine de această temă : de la întretăierea de pla- 
nuri mari, arhitectonice -pînă la deplina fuziune a for- 
melor, culorilor şi valorilor într-un singur organism 
| de culoare. Dar efectele cele mai valoroase le-a realizat 
în domeniul  expresivităţii pur picturale, aşezat la 
egală- distanţă de cele două extreme. Aici, statica odih- 
nitoare a formelor! se împrietenește cu activitatea spe- 
cifică a țesutului :cromatic.. Dinamismul acestuia nu e 
distrugător de forme; dimpotrivă, el se constituie: în 
substanța lor vie. De aceea culoarea încetează de a fi 
doar -o' vibraţie tonală, simplă funcţie de lumină și 
atmosferă. Ea devine culoare locală, își capătă o iden- 
titate a sa în raport strins cu forma, eliberindu-se de 
sub dominaţia jocului de lumini și 'umbre, pe care și le 
încorporează, ca însuşiri inerente ei, grade diferite de 
luminozitate ‘ʻa materiei. Deosebit de instructiv apare, 
în -legătură 'cu aceasta,. studiul tehnicii picturale folo- 
sită de Iser: Pictorul așază culoarea pe pinză în strat 
egal, alăturind unele de altele suprafeţe mici de culoare 
neamestecată. Această francheţe de ton conferă o fru- 
moasă luminozitate  piînzelor, le asigură o strălucire 
cromatică neașteptată. Umbrele însele sînt pictate în 
tonuri clare. Fireşte, ele ocupă o altă treaptă pe scara 
luminozităţii decît tonul culorilor care primesc lumina, 
dar aceasta nu le face mai puţin transparente, nici mai 
puţin colorate. Această tehnică, descinzind din cea a 
neoimpresioniștilor și a fovilor și, în ultimă analiză, 
din cea a mozaicului și a frescei, este bogată în efecte 
de contrast, neîncetind totuși de a constitui domeniul 
propriu al diferenţierilor cromatice. 
Tehnica astfel înțeleasă înlesnește valorificarea 
de sine stătătoare a elementelor picturii. Așa, bunăoară, 

culoarea nu reprezintă doar o funcţie a ansamblului 
pictural. Ea are și o frumuseţe în sine, o calitate pro- 
prie: ca acel ivoriu al carnației, cînd palid, cînd aprins 
de scînteierea reflexelor, dar mereu nuanţat de culoa- 
rea străvăzută a vinelor, ori acel negru de abanos care 
îşi face auzită rezonanţa în revărsarea amplă a părului. 
Caracterul materiei este şi el subliniat. Pictorul reali- 
zează efecte din îmbinarea calităţilor ei felurite : soli- 
ditate sau flexibilitate, asprime sau catifelare, capaci- 
tate sau transparenţă. Un șold modelat în plin evocă 
prin transparență, densitate şi netezime, galbul perfect 
al unei amfore. 

Accentuarea calităților materiei merge paralel cu 
accentuarea  corporalității formelor. Nudul sau figura 
reflectă în același timp o lege generală de structură și 
un caracter corporal propriu, reliefat prin identificarea 
particularităţilor somatice — îndeosebi a greutăţii, di- 
ferită de la caz la caz. Căci arta lui Iser și-a propus de 
la început să exprime ceea ce este greu într-o figură, 
ceea ce este material, ceea ce o înlănțuie cu necesitate 
sensului ‘gravitației universale. Descoperim aici Încă o 
urmă a concepției fataliste despre lume. În consecinţă, 
materia capătă tot mai multă densitate, culorile devin 
masive, spaţiul se ordonează în raport cu cantitățile 
cromatice. Însăși lumina subliniază materialitatea cor- 
purilor, structura și greutatea lor. 

In tablourile cu odalisce, Iser atinge deplina per- 
sonalitate a viziunii proprii. Ele deschid porţile sere 
lumea întrevăzută de imaginaţia artistului — lume 
tristă, dar împăcată în sine. Nelipsit din preajma ori- 
cărei ființe, spectrul fatalității o învăluie în mrejele 
unui Vis trăit cu ochii deschişi, în deplină luciditate, ca 
o uitare totală de sine. Nimic din ce a iscodit ca fru- 
museţe și ca găteală imaginaţia colorată a Răsăritului 
nu este neglijat spre a ţine în cumpănă urgisitoarea 
aducere aminte a destinului. Pictorul dă atenţie deose- 
bită costumului, amănuntelor vii ale cadrului exterior 
dar la originea interesului său pentru astfel de aspecte 
nu sa află preocuparea de pitoresc: odalisca exprimă 
însăși viziunea lui despre lume. Avem astfel încă o 
dovadă despre intuiţia sigură, care îl conduce pe Iser 

în alegerea motivelor. Tot atît de puţin întimplătoare 


este și alegerea momentelor. Figurile pictate de Iser nu 
pozează, atitudinea lor este departe de a fi convenţio- 
nală. Nu distingi în reprezentarea unei mișcări nimic 
ce ar putea fi socotit aranjament premeditat. Firesc, 
expresiv, gestul este urmărit pînă în cele mai îndepăr- 
tate raporturi ale lui cu forma. De preferinţă, el mar- 
chează trecerea de la o poziție de mișcare la una de 
repaus. În încordarea unei linii simţi continuarea efor- 
tului, în destinderea alteia ghicești bineifacerea dăruită 
a odihnei. Edificatoare din acest punct de vedere este 
comparaţia dintre  balerinele lui Iser și cele ale lui 
Degas. În timp ce pictorul francez le îniăţișează în ati- 
tudini de pură imobilitate, exprimînd fie o stare, fie 
un paroxism al mișcării, pictorul nostru caută de fie- 
care dată să surprindă în gestul lor clipele de tranziţie. 
~ Prin aceasta, se învederează încă o dată înrădăci- 
narea artei sale într-o anumită viziune asupra lumii. 
Căci tranziția — de la rigoarea destinului la libertatea 
visului — stă, cum am văzut, la însăși baza concepției 
sale despre viață. De aceea, compoziţia, închisă sub 
raporitul formei, se deschide sub raportul conţinutului. 
De aceea, paleta rînd pe rind se închide în suprafeţe 
de tonuri neutre, pentru a se deschide apoi în înfloriri 
pline de strălucire. De aceea, umbrele se alungă cu lu- 
minile într-o dezvoltare contrapunctică. De aceea, re- 
pausul se îmbină așa de fericit cu mișcarea, determi- 
nînd ritmuri dintre cele mai variate. Figurile pictate 
de Iser sînt — am mai spus-o — minuni de armonie. Ele 
cuceresc prin deplina consonanţă dintre gest și formă 
dintre linie și culoare, dintre imaginea omenească şi ca- 
drul ei familiar. În cuprinsul lor, viziunea antistică a 
pictorului își află expresia cea mai desăvîrșită. 
Portretul prezintă o importanță deosebită în stu- 
diul operei lui Iser, pentru că e genul în care s-a ma- 
nifestat iniţial vocaţia sa artistică. El însumează aspecte 
ce pot fi ordonate într-o opoziţie polară. Întâlnim, pe 
de o parte, portretul de factură rapidă, care exprimă 
intuirea nemijlocită a caracterului și formulează preg- 
nant identitatea fizică şi morală a modelului, iar, pe 
de altă parte, portretul construit larg și luminos care 

îşi propune interpretarea caracterului în termeni de 
pictură. Primul tip, reprezentativ pentru atitudinea 
critică a începuturilor, de măsura agerimii ochiului şi 
inteligenței artistului ; cel de al doilea, expresie a ati- 
tudinii constructive din anii maturității, manifestă cali- 
tățile de pondere care caracterizează personalitatea cre- 
atorului. 

Formația portretistică a lui Iser trebuie căutată 
în Anij tinereţii, cînd pictorul profesa caricatura. Prac- 
tica acesteia i-a dat neastimpăr inteligenței, siguranță 
ochiului. Ea l-a învățat să discearnă ce este și ce nu 
este esenţial într-o figură, i-a ascuţit privirea, i-a 
sugerat procedeul eliminărilor, al notaţiilor concise, al 
enunţurilor rezumative. Caricatura a fost pentru Iser 
o lecție de necesitate. Ea l-a instruit asupra adevărului 
că misiunea artistului, departe de a consta din imitarea 
naturii, îi impune interpretarea ei în funcţie de viziu- 
nea proprie, și aceasta chiar cu preţul deformărilor. 

Practica portretului astfel înțeles trebuia: să-l con- 
ducă pe Iser la o concepţie sintetică a picturii. Încă 
înainte de a ajunge la noi ecoul reacţiunii artelor plas- 
tice din Apus împotriva dezagregării formei promovată 
de impresionism, Iser înţelesese valoarea limbajului 
formal organizat. Ochiul său lucid a știut de la bun 
început să degajeze constanta formei din ganga percep- 
țiilor. Cînd i-a parvenit mesajul lui Cezanne, el era 
pregătit a-l primi. Căci problema „construirii spațiului 
nu putea părea o întreprindere riscantă „aceluia care 
învățase şi știa aşa de bine să construiască un portret. 
In definitiv, raporturile mari el le subliniase ori de cite 
ori fusese vorba să elimine trăsăturile necaracteristice 
ale unui chip omenesc. Se verifică încă o dată cu por- 
tretul aserțiunea făcută cu privire la figură ȘI nud : 
studiul caracterului duce în mod necesar la descoperi- 
rea legii de structurare a formei. Astfel, prin simpla 
cteristticilor unui motiv de pic- 
d firese în curentul urmat de 


virtute a adîncirii cara 
tură, el se situa în mo 
arta nouă a Apusului. 
[ser stăpinește toate mijloacele de 
a figurii omen 
rii, 


expresivitate 
esti. El ştie să dea viaţă nu numai privi- 


ci si celorlalte elemente fizionomice. În portretele 

de factură rapidă, energia caracterizării acționează ca 
o eroziune : asistăm la cvasi-calcinarea figurii sub in- 
rîurirea unor focare de combustie lăuntrică. Altfel se 
petrec lucrurile la polul opus al portretisticii lui Iser 
Aici, el nu mai urmărește expresia corosivă, ci prin- 
cipiul de organizare a unei figuri. Liniile se rotunjesc, 
formele se compun liniștit, planurile se succed armo- 
nios. Forma nu mai este văzută rezumativ si episodic. 
În locul fragmentelor încărcate de dinamism vital, al 
abrevierilor semnificative, ni se oferă o viziune de 
ansamblu. Motivul este înfățișat în integritatea lui. 
Acum, viața morală, de o altă complexitate, a modelu- 
lui se concentrează în cîteva constante psihologice și 
ocupă centrul de interes al tabloului. O sugestie de 
autoritate, la care contribuie și înfățișarea frontală 
dată portretului, radiază din ele. Planurile luminoase 
construiesc forma în adîncime, îi dau un maximum de 
concentrare. Rotunjimea unei timple, bunăoară, clădeş- 
te pe o suprafață redusă o formă de o viguroasă plas- 
ticitate, căreia, ca funcţie spațială, îi revine un rol 
primordial. | 

Dar portretele aparţinind acestui tip aduc, de ase- 
menea, o mai accentuată integrare în pictură. O per- 
'cepţie sensibilă pune în valoare calităţile materiei. Ar- 
tistul a ajuns la o deplină sobrietate a mijloacelor și 
expresiei. Nimic aspru în culoare ; totul se organizează 
pe vibrații fine; materia este consistentă, unitară, omo- 
genă ; lumina cade liniștit pe forme, subliniind fără 
exces. plasticitatea lor. 

"Şi în peisaje, arta lui Iser reflectă o asemănătoare 
opoziţie. Ne mai aducem aminte de acelea ale începu- 
tului, cu “exploziile lor de culoare, evocînd dezlănţuirea 
elementelor naturii. Treptat, urmînd procesul general 
de maturizare artistică, un caracter mai constructiv, un 
aspect mai liniștit își face loc în cuprinsul lor. Exem- 
plare din acest punct de vedere sînt cele pictate în 
vara anului 1930 în Spania, a căror structură eviden- 
țiază raporturile mari ale arhitecturii motivului. _Pla- 
nurile se înlănţuie în ritmuri ample, care dau măsura 
adincimii spaţiului. Sînt ritmuri formate din alternanța 

liniilor ondulate ale terenului cu cele drepte ale arhi- 
tecturii caselor. Progresiunea metodică a planurilor se 
sprijină pe studiul sintetic al formei. În orice particu- 
laritate a acesteia își află expresie generalitatea struc- 
turii, căreia i se subsumează elementele și ansamblul. 
O colină, un zid, un arbore reprezintă în primul rînd 
forme clar perceptibile, aderind organic la ritmica În- 
tregului, și pe care pictorul le desenează cum ar desena 
o mînă, un braţ, un umăr. Nimic nu este neglijat din 
ceea ce poate contribui la organizarea imaginii. Contras- 
tele de culori deosebesc lămurit planurile, a căror sta- 
bilitate este asigurată prin gradarea atentă a valorilor 
şi scoasă în relief de transparența atmosferei. 

Dar, alături de statica peisajelor tectonice, picto- 
ru] cultivă peisajul dinamic, străbătut ca de un fluid 
de forțele vii ale naturii, nu însă şi dislocat de ele, 
cum se întîmpla mai demult. O schemă mobilă îl orga- 
nizează dinăuntru și îl susține în dezvoltarea formelor 
sale, pe care spiritul culorii le învolburează într-un joc 
de lumini şi umbre, evocind nu știu ce surdă gestație 
geologică. Acum, sensibilitatea efervescentă a artistu- 
lui se manifestă nemijlocit în datele imediate ale expe- 
rienței optice, pe care le contopește în fluxul unitar și 
continuu al materiei colorate. 

Căutarea cea mai consecventă a expresiei pur Co- 
loristice o întîlnim însă în guașe. Aici, Iser nu se mai 
preocupă de integrarea elementelor picturii într-o formă 
strînsă. Ceea ce predomină este ritmul suprafeţei. Pata 
de culoare are mai multă libertate, lumina joacă mai 
viu pe forme, curba evoluţiei ei în spaţiu este mai 
capricioasă. Pictorul urmăreşte interferența dintre dina- 
mica ei şi cea a imaginilor de grup pe care le evocă 
într-o bună parte din lucrările aparţinînd acestei teh- 
nici. Înrudite lor, desenele în tuş şi cele slab spălate cu 
acuarelă exprimă un temperament dinamic asemănă- 
tor, o viziune care pune convulsiv stăpînire pe spaţiu 
prin șocuri de culoare. La toate aceste lucrări, deşi 
amănuntele sînt atent unmărite, mergind pină la indi- 
viduatizarea figurilor, efectul de grup predomină. Miş- 
carea, nediferenţiată în acţiuni episodice, apare ca o 

gesticulaţie unanimă, pe care, dincolo de orice descrip- 
tivism, o însufleţește suflul unitar al picturii. 

Tehnica guaşei tinde în mod organic spre izolarea 
senzaţiei de culoare, spre purificarea ei de orice ele- 
mente secundare adăugate. Același principiu îl întîlnim 
la baza guașei vernisate. Și aici frumuseţea în sine a 
culorii, acţiunea ei proprie formează ţinta pe care năzu- 
ieşte să o atingă pictorul. Prin vernisare, materia capătă 
o calitate în plus, devine translucidă, asemenea unui 
vitraliu. Culoarea se aşază, se linişteşte, accentele vii 
nu mai acționează izolat ca în guaşa obișnuită ci se 
organizează în suprafeţe largi de culori irizate. Pune- 
rea în cadru tinde din nou spre statica figurilor și pei- 
sajelor construite. Dar, cultivarea în sine a meritelor 
culorii determină, în raport cu tendința spre forme 
liniştite, ivirea unei formule decorative de mare pres- 
tanţă, care poate fi urmărită atît în portrete, în figuri 
sau în nuduri, cît și în peisaje. Este meritul lui Iser de 
a o fi promovat prin inovaţia introdusă de el în tehnica 
guașei. | 

Desenele în sanguină și în grisaille întăresc şi 
mai mult efectul static al formelor. Sint conturări de 
forme în spaţiu, exerciţii de virtuozitate pe o temă 
plastică : inudul. De la modelajul amplu al acestor figuri 
la modelajul fin din gravurile în pointe-seche e o dis- 
tanţă apreciabilă. Viziunea se acomodează unor dimen- 
siuni diferite, ochiul se obișnuiește cu alte efecte. Ni- 
mic mai diferențiat ca impresie optică, nimic mai cali- 
tativ decît gradarea luminoasă a hașurilor din gravurile 
în pointe-s&che. Şi totuși nimic mai simplu ca factură. 
Iser realizează în modelajul acestor figuri o rară sobri- 
etate a mijloacelor și totodată un maximum de diferen- 
tiere expresivă. În aceasta recunoaștem calitatea sensi- 
bilităţii lui de pictor și, nu mai puţin, perseverenta ei 
educare. De aceea, cred că gravura în pointe-sèche sim- 
bolizează în gradul cel mai înalt maturitatea carierei 
de pictor a lui Iser. 


ianuarie—februarie 1933 

DESENUL ÎN OPERA 
LUI ŞTEFAN DIMITRESCU 


Lucrările din recenta expoziţie retrospectivă de desene 
a lui Ștefan Dimitrescu de la Muzeul Simu, ce ser- 
vesc însemnărilor de faţă ca punct de plecare şi exclu- 
siv material de referință, demonstrează că în opera 
eminentului antist desenul a jucat un rol de prim or- 
dim, constituind — cel puţin în faza de maturitate, că- 
reia îi aparţin lucrările expuse — nu oO simplă anexă 
a picturii, ci o artă în mod precumpănitor autonomă, 
cultivată pentru valorile ce îi sint proprii. La baza 
exercitării desenului de către Ştefan Dimitrescu stă 
interesul constant pentru forma esenţială — adevărata 
celulă constitutivă a antei sale îndeobște —, rolul princi- 
pal în elaborarea unei atare forme revenind schiţei de- 
senate, înţeleasă nu sub specia crochiului care doar 
înregistrează impresii din afară, ci sub  acesa, evo- 
luată, a compoziţiei pe viu care le transpune nemijlocit 
în sinteze plastice, scoțind în relief logica interioară 
a strudturării formelor, raporturile mari ale. configurației 
lor, echilibrul mai mult sau mai puţin stabil al rela- 
tiei dintre ele. Printr-o eterogenie a scopurilor, achizi- 
tiile desenului servesc picturii, care, de la treaptă la 
treaptă și potrivit legităţilor ce o determină, asimilează 
soluţiile lui creatoare în timp ce, la rîndul său, el 
oglindește stadiile atinse succesiv de pictură, rămînind 
însă adevăratul motor al dezvoltării operei lui Ştefan 
Dimitrescu în ansamblul ei. 

Dacă lucrările expoziţei permit elucidarea rapor- 
turilor ce există în arta acestuia între desen și pic- 
tură în general, ele doar incidental ne lasă să Între- 
vedem pe cele dintre un anumit desen și un anumit 
tablou, așadar, locul pe care desenul ca auxiliar al pic- 
turii îl va fi jucat în creaţia lui Ştefan Dimitrescu. 
Cele două schiţe de compoziţii, ca și cele două studii 
prevăzute în catalog — prin nimic deosebite, unele și 
celelalte, de restul desenelor — nu trădează o solici- 
tare specială a capacităţii imaginative a artistului în 
compunerea motivului ori a facultăţii de observaţie în 

scrutarea aspectelor realului. Ca atare, chiar dacă în 
intenţia autorului lor vor fi constituit preliminarii ale 
unor tablouri, ele prezintă un interes minim sub acest 
raport. Expoziţia cuprinde însă o schiţă, Pe malul mării, 
care, deşi în mod evident concepută ca desen autonom, 
a servit, printr-o hotărire a posteriori a artistului, 
drept punct de plecare unei compoziţii: Tovarăși de 
viață, din colecţia Muzeul de antă, Ploiești. 

În ambele, grupul figural e identic — un tînăr 
tătar și soţia sa, şezînd alături —, dar fundalul diferă : 


în desen — golful Balcicului profilat pe orizontul din 


depărtare într-un puternic contrast de alb (ripele cal- 
caroase) și negru (apa mării); în pictură — albul com- 
pact al unui zid apropiat sclipind fosforescent în amur- 
gul pe care privirea doar îl presimte. Compoziţia e 
încheiată pe una din laturi de trunchiul unui copac, 
iar în partea superioară de una din ramurile lui, care, 


„în unghi drept cu trunchiul, schițează deasupra capului 


bărbatului o linie arcuită, asemenea unui nimb, pentru 
a sfirși printr-o înclinare către umărul femeii, împli- 
nind astfel triunghiular golul format de laturile împo- 
trivite ale celor două figuri. Unice accesorii — tlcio- 


“rul, probabil cu vin de smochine, din fața bărbatului 


și ghiveciul cu flori din stînga femeii — îndeplinesc, în 
afară de funcţia formală a echilibrării compoziţiei, o 
funcție vădit simbolică, la fel cu amintitul nimb, care 
punctează poziția dominantă a soțului faţă de soţie în 
concepția și moravurile, astăzi depășite, ale unor po- 
poare răsăritene. Arabescul liber care, în desen, antre- 
nează grupul în respirația largă a peisajului, asimi- 
lindu-l acestuia din punct de vedere plastic, este în- 
locuit aici printr-o savantă compensare de curbe şi con- 
tracurbe care rotunjesc în plan volumele, accentuînd 
statica monumentală a celor două figuri şi atrăgînd 
astfel atenţia asupra lor prin izolarea de rest şi proiec- 
tarea lor, pe un fundal de convenţie, într-o riguroasă 
încadrare în dreptunghiul ideal, pe care îl sugerează 
conjugarea verticale: copacului cu orizontala ramurii 
desprinse din el. 


Comparaţia dintre cele două variante ale acelu- 
iași motiv învederează deosebiri nu doar de tehnică, 

decupaj şi modalităţi plastice, ci și de viziuni: lirism 
cosmic, sugerind o lume deschisă — în desen; epicul 


scenei de gen, înfăţișind o lume închisă — în pictură. 


E în aceasta o indicație că, la Ştefan Dimitrescu, dese- 
nul, departe de a fi subordonat scopurilor picturii, își 
urmează, paralel, un drum al său, răspunzind, într-o 
perspectivă intelectuală diferită şi cu alte mijloace, unei 
problematici distincte. 

În centrul artei lui Ştefan Dimitrescu stă omul. 
Dar — cu excepţia cîtorva portrete — nu omul izo- 
lat, insul, ci omul în relație cu mediul său uman și na- 
tural, omul deschis față de lume, în permanent și mul- 
tilateral contact cu ea, ocupînd un loc al lui și înde- 
plinindu-și rolul ce îi revine de la caz la caz într-un 
metabolism universal, exprimat de fiecare dată prin 
alte și alte determinări. 

În sfera interumanului, artistul reușește să expri- 
me relaţia chiar și în portretele individuale (în Miner, 
prin costum, prin graba pasului spre lucru și printr-un 
accescriu abia indicat [lămpașul de miner]; în portre- 
tul de Bătrînă, prin portul țărănesc oglindind apartenen- 
ţa modelului la un mediu social determinat, ca şi prin 
expresia fizionomică, sumar schițată, în care, cu subtile 
nuanţe de psihologie individuală, se răsfringe conștiința 
acestei apartenențe). 

Cu atit mai mult, relaţia își află o expresie adec- 
vată și prioritară în motivul cuplului uman — tovarăşi 
de viaţă, de muncă, de petrecere etc., freovent la Şte- 
fan Dimitrescu, atît în desen, cît și în- piatură. Este 
vorba fie de adevărate portrete, în care interesul pen- 
dulează între redarea psihologiei individuale şi aceea 
a relaţiei intersubiective — accentul căzind asupra pri- 
mei — fie de schițe ale unor situațiii de moment, în 
care întîietatea o are relația, iar portretul propriu-zis 
este expediat sumar, deși nu mai puţin convingător. 
Desenele din prima categorie dau atenţie fizionomiei 
ca mijloc principal de caracterizare portretistică ; cele- 
lalte pun preţ mai mult pe atitudine, din cuprinsul că- 
reia, în contextul situaţiei date, se pot deduce — mai 
degrabă decit  desluși — trăsăturile  fizionomice, alt- 
minteri doar semnalate. 

O nuanţare, aproape iimperceptibilă, a viziunii — 
operată în cadrul desenelor aparţinind acestei ultime cate- 
gorii — deplasează relaţia din sfera interumanului în sfe- 
ra raporturilor dintre om şi natură. I-a fost de ajuns ar- 
tistului, în schița La tîrg, să sugereze orizontul prin 
simpla linte închipuind o spinare de deal în depărtare 
şi să repartizeze blind lumina și umbrele asupra celor 
doi săteni şi a vitelor și căruţelor din jur, pentru ca na- 
tura să pună stăpinire pe grupul uman înfățișat — pe 
om, în general — asimilîndu-și-l. El se confundă cu pe- 
isajul, formează împreună un tot. Oricît de parcimonios 
insinuată în imagine, natura ajunge să invadeze umanul. 

Simbolic, această viziune își află o neașteptată 
expresie în desenul La cârciumă, în care un cal, priponit 
de masa unde cinstesc împreună doi prieteni de pahar, 
pare a fi un al treilea conviv, pe aceeași treaptă cu ei. 
La rindul său, omul își pierde identitatea umană, de- 
vine natură : astfel, unul dintre cei doi comeseni, întors 
cu spatele, rămîne în anonimatul situaţiei generice (pe- 
trecere în doi la cîrciumă); celălalt, deși i se pot des- 
cifra întrucîtva trăsăturile feţei, împărtășește şi el a- 
ceeași condiţie. De acum încolo, asupra fiinţei umane 
apasă amenințarea de a se vede surghiunită la periferia 
naturii, ca o anexă neglijabilă a ei, ca în desenul La 
cîmp înfăţișind un picnic. Cel mult i se îngăduie să fa- 
că parte integrantă din. peisaj, ca de la egal la egal, cu 
condiţia reducerii semnificației sale la sfera biologicului. 
E cazul numeroaselor imagini de plajă cu figuraţie u- 
mană ce își afirmă vital prezența sub ciocnirile de lu- 
mini și umbre ale ambianţei marine. 

Depărtîndu-se de viziunea antropocentrică ce pu- 
nea accentul pe relaţia interumană,şi abordînd deschis re- 
laţia om-natură, Ştefan Dimitrescu sfirșeşte prin a situa 
omul în perspectivă universală, ca element component 
al armoniei cosmice. Acestei deplasări în viziune (înce- 
tinită, cît priveşte pictura, de  parsistenţa initeresului 
pentru imaginea privilegiată a omului) îi corespund 
schimbări în modalităţile plastice. Înnoirea se reflectă şi 
sub aspectul tehnicilor desenului : creionul, a cărui in- 
cisivitate permitea redarea determinărilor particulariza- 
toare ale relaţiei interumane, face loc tot mai mult căr- 

bunelui, folosit divers după teme și după etape evolu- 
tive. În tema tirgurilor, din faza ardeleană, e pusă la 
contribuţie aptitudinea lui de a sugera vibrația imper- 
ceptibilă a aerului și inflexiunile domoale ale luminii, pe 
cînd în tema plajelor din faza dobrogeană se face apel 
la resursele lui de ton (corespunzătoare celor ale croma- 
ticii vii din pictura acestei faze) și la intensitatea con- 
trastelor de valori, susceptibile de a fi exprimate prin- 
tr-o atare tehnică. Desenul cu pensula în laviu de tuş 
își face și el apariţia, accentuînd, la un mod pur pictu- 
ral, densitatea catifelată a negrurilor și luminozitatea 
radioasă a alburilor. 

Dar mutaţia fundamentală se afirmă în domeniul 
formei și al compoziţiei. Aici desenul nu se mai limi- 
tează a însoţi pictura, comentându-i achiziţiile ori, dim- 
potrivă, împrumutindu-i propriile lui soluţii, ci face un 
mare pas înainte, pe care picturii nu i-a mal fost dat 
să-l urmeze, din cauza morţii premature a 
Acest pas îl constituie invenţia arabesculul. (Spun : 
venție, fiindcă el nu provine din Împr umuturi, Ci O 

j din logica dezvoltării artei lui 
curge cu necesitate din 108 


efan Dimitrescu.) i l i 
Încă de timpuriu, s-a conturat în cuprinsul ace 
teia vocaţia formei esenţiale, dictată de constringeri s 
lăuntrice al ii motivului. Educîndu-și această 
a bilă vocaţie la şcoala experienței cézanniene,_ peT 
paar avut prilej de meditație în faza pariziană (1912) 
ea iei sale; de & școala piotunii quat- 
ra d i -acana si Umbria, de care a y koa 
Are j ălă j j - în SIWŞH, 
nostință cu Er călă ; 

i teri noștr ri, é 
la şcoala meşter jificată îl avea în singe e 


. . v îndite în ? | 

sri i Age t. Dimitrescu a eli 
stim I 
onsecvent orice 5 
pi ldui 


exercitind Cu Pl a eficacitate. 
cise, lapidare, de ai grei artistului; O dată cu 
rodusă în natură, a ae 
Cotitupa p ului pentru relaţia om egali vidu- 
afirmarea 1 1] de concentrare â sie lamţa stilului 

Jerat Pro“ reprilitate, Care a lina 

dinspre statica monumentală a compozițiilor în ulei 
înspre dinamica plină de nerv a schiţei, înţeleasă nu 
atît ca stenogramă a unor momente fugitive, ci ca ex- 
presie eliptică, bine chibzuită, a structurii, în contextul 
a ceea ce, cu un termen general, am numit „relaţie“. 
Complexă prin natura ei, relația cuprinde atit constante 
(de o mare pondere în desenul lui Ștefan Dimitrescu, 
axat mai mult pe atitudinea figurii omenești decit pe 
gest), cât şi elemente conjuncturale, care exercită o 
continuă presiune asupra constantelor formei impri- 
mimdu-le inflexiuni dintre cele mai neașteptate. O atare 
relație în mișcare se încorporează în scheme mobile, 
mereu altele, rod al conjuncției dintre premeditare și 
inspiraţie. De un caracter net liniar, schema folosește 
îndeobşte tehnica desenului în creion, reinstaurată în 
vechile ei drepturi, cu deosebirea că acum îi revine 
sarcina de a reda mu trăsăturile particularizatoare ale 
relaţiei, ci pe cele generalizatoare — așadar, de a crea 
un raport de echivalență între om și natură, punind 
reprezentarea lor sub puterea unui aceluiași semn plas- 


tic : linia. 
În elipticul extrem al unei astfel de scheme linia- 
ra — pe nume: arabesc — partea se confundă cu 


întregul, îl reprezintă ; semnul se confundă cu semnif:- 
catul, îl conține. Prin aceasta, semnul capătă o valoare 
în sine, de formă — act (esenţial deosebită de forma- 
reprezentare), care îl face să fie prețuit chiar și indepen- 
dent de ceea ce semnifică. El se aseamănă unei caizrafii 
libere, inspirate, improvizind însă nu în afara, ci înă- 
untrul realului, și, ca atare, impregnată de substanţa 
structurilor transparente ale lumii. 


martie 1974 


I. THEODORESCU-SION 


La Theodorescu-Sicn ritmul manifestărilor artistice în- 
fățişează un caracter pendular. Pictorul evoluează prin 
etape care contrastează, cel puțin ca ţinută exterioară, 

de la o expoziţie la alta. Anul trecut, Theodorescu-Sion 


se arăta preocupat să exploreze resursele de culoare 
ale materiei, ceea ce îl împingea spre un dinamism 
cromatic. Asistam la iruperea temperamentului pictu- 
ral în cadrul tabloului, ale cărui părţi alcătuitoare erau 
astfel dezintegrate din așezarea lor formală. Acestei 
tendințe de fragmentare și particularizare îi corespun- 
dea preferința pentru motive intimiste : flori, bibelouri, 
cărți, marchize de porțelan. O lume  miniaturală își 
făcea apariţia în pinzele lui Theodorescu-Sion, surprin- 
zătoare la acela care, în compoziţii mai vechi, ştiuse 
să armonizeze ţinuta dîrză a ţăranului cu dimensiunile 
unui peisaj legendar. 

În actuala expoziţie, Theodorescu-Sion. revine la 
o măsură umanistă prețuită în trecut, renunţă la far- 
mecul imediat al paletei, subordonînd -culoarea princi- 
piului de organizare unitară a ansamblului. O simpli- 
ficare nespusă determină chipul liniştit al lucrărilor 
din urmă. Modul de compunere a tablourilor este iarăşi 
luat în seamă, logica raporturilor formale solicită din 
nou, în mod deosebit, interesul pictorului. Ceea ce pre- 
țuim de astă dată este felul net cum sínt prezentate 
problemele. Dualismul senzație-structură; care, Începînd 
cu Cézanne, formează tema-cheie a picturii, ne este în- 
fățișat ca o confruntare intre două expresii  ireducti- 
bile. In pictura lui Theodorescu-Sion calitatea senzaţiei 
de culoare tinde la diferențieri extreme, în timp ce 
principiul de compoziţie subliniază elementele unifica- 
toare. Rezultă de aici un dialog neîncetat între con- 
cepția statică a tabloului și percepţia vizuală mobilă, 
unul din acele dialoguri care determină bogăţia de con- 
traste a dezvoltării spaţiale. 
| Succesiunea. liniștită a planurilor de culoare este 
însă hotăritoare pentru impresia generală. Ea mijloceşte 
soluţionarea unei vechi probleme — aceea a aspectului 
decorativ al tabloului —, pe care; pictorul şi-a pus-o 
dintru început, reluînd-o cu o stăruinţă ce ne pare simp- 
tomatică, Multora, “abordarea ei astăzi le va fi părind 
lipsită de interes. Căci tabloul de șevalet, invenţie a 
spiritului particularist și naturalist nordic, a intrat 
prea mult între obișnuinţele de gîndire ale omului mo- 

dern, atras exclusiv de ceea ce este viață concretă, și 
căruia atitudinile stilizate din cuprinsul frescelor Re- 
nașterii, bunăoară, îi apar perimate. Celor mai lucizi nu 
le poate scăpa totuși constatarea că tocmai mentalitatea 
aceasta se dovedeşte a-și fi trăit traiul, că timpul 
nostru se arată preocupat să așeze sinteze spirituale în 
locul analizelor senzoriale. Înţelesul sintetizator al pic- 
turii înzestrată cu valori decorative, forma citeaţă. 
scrisul mare, pot deveni simboluri de comuniune spiri- 
tuală într-o societate fundată pe norme de viaţă ob- 
ştească. Deocamdată lipsesc înseși condiţiile obiective 
pentru dezvoltarea unei asemenea picturi. Monumente 
care să întruchipeze sensul unor năzuinţe colective nu 
se mai ridică. Un Puvis de Chavahnes, un Gauguin sau 
Matisse, bunăoară, au căutat, fiecare în alt fel, să re- 
cheme la viaţă în lucrări de factură largă o: ordine de 
idei ușor comunicabile în straturi omeneşti cît mai cu- 
prinzătoare. Ei au lucrat în sentimentul pictorilor de 
frescă, folosind însă — cel puţin ultimii doi — mijloa- 
cele picturii de șevalet. În aceasta se ascundea riscul 
îndepărtării de la generalitatea de termeni a unor com- 
poziţii decorative și apropierea de o formulă, căreia îi 
convenea cadrul picturii de șevalet, spaţiul unui interior 
burghez și ambianța artistică a atelierului. 

Instinctul sigur îl va fi avertizat pe Theodorescu- 
Sion în ce parte este pericolul. Numeroase lucrări din 
expoziţia de la Ateneu experimentează o tehnică mai 
puţin utilizată astăzi: pictura în tempera. Prin mijlo- 
cirea ei, artistul reușește să detașeze planul valorilor 
decorative. Senzaţia de culoare,  obiectivindu-se, este 
fixată în pete ornamentale, care, prin contrastele dintre 
ele, imprimă materialului omogen şi durabil ceva din 
imobilitatea transparentă, cu accente vii, a unui vitra- 
liu. În felul acesta, dualismul senzaţie-structură se con- 
vertește în unul oarecum diferit. Deosebirea este ex- 
primată de unghiul pe care îl formează atitudinea Cé- 
zanne cu atitudinea Matisse. Preocuparea structurală 
s-a transformat în una decorativă. Mă refer îndeosebi 
la natura moartă cu un plan mare de culoare verde, în 
care trăiește liniştea sensibilă şi cromatismul lucid din 
pinzele lui Matisse. | 

Pictorul I. Theod i 
artistii ce e oresc u-Sion rămîne u 
rai ei mul mia e genere ci, grai 
este legată, î sonalitate de prim ordi 

egată, în bună parte, dezvoltarea ar Mun 


nești. 


februarie 1932 


„GRUPUL CELOR PATRU” 


Deşi nu se sprijină pe o tradiţie îndelungată „Grupul 
celor patru“ a ajuns să reprezinte interese serioase în 
mișcarea artistică a ţării, a devenit un fel de instituţie, 
a] cărei eminent rol educativ nu poate rămîne străin 
mult timp cercurilor ltură românească. În- 
rîurirea binefăcătoare a acestui grup câ agent de cul- 
te de la înalta conștiință a faptului de artă 

ce-i însufleţește, deopotr ătorii lui, și care 
ă i velul ridicat, atins la fe 


] ca și în trecut 
i. Francisc 
: Oscar Han 


sigur a u manifestat 
cu necontes ă de artă 
dînd dovadă nu numai de pricep 
i largă înțelegere a fenomenu i 

t ca spiritul critic al celor P i 
: atât în decur- 


OPA j spiritului au 
cacitatea unei țitudini 19 

Le expor a nsiderații generale vom trece la 
tan ă a aportului fiecărul expozant 

verificarea scontată nu va întirzia să se producă. Astfel, 
bunăoară, reuşita actuală a lui Francisc Șirato trebuie 
atribuită unui efont perseverent de concentrare asupra 
“problemelor de creaţie, desfășurat cu luciditate de-a 
lungul ultimilor ani. Nici astăzi nu se poate afirma 
hotărît că momentul critic a fost depășit, dar proble- 
mele își primesc parțial o soluționare valabilă. În toată 
căutarea lui Șirato, un principiu a fost necontenit avut 
în vedere: integritatea formei. Pentru cine cunoaşte 
structura lui intelectuală, existenţa acestei constante 
apare de o necesitate incontestabilă. Mijloacele folosite 
de pictor au variat pe măsură ce problematica sa își în- 
sușea inedite punote de vedere, dar principiul integri- 
tății formei a rămas pînă la urmă nezdruncinat. De la 
profilarea formelor și culorilor în scheme liniare pină 
la sinteza 'de formă, culoare şi atmosferă a stadiului 
ultim este drum îndelungat — drumul ce unește înce- 
puturile clasicizante cu expresia de astăzi a unui inte- 
gralism de caracter contemporan, care justifică, deop%- 
trivă, afirmarea aspectelor senzoriale ale materiei, cit 
și aceea a valorilor spiritului. Ciștigul cel mare în arta 
lui Şirato îl 'constitute acum substanța îmbogăţită a 
picturii sale, atmosferizarea largă a aspectelor prinse 
între cadre dreptunghiulare. În citeva portrete și naturi 
moarte, subtilitatea tehnicii realizează o atmosferă extrem 
de fluidă și cristalină. Procedeul degradărilor de tonuri 
și particularitatea trăsăturilor de pensulă, jocul măiestrit 
cu cele mai diferenţiate tente, contribuie la acel rafina- 
ment optic, propriu ambianţei de senină și înnobilată 
umanitate din ultimele lucrări. Pentru gradul de comple- 
xitate pe care îl atinge astăzi itehnica picturală a lui 
Șirato e de ajuns să menţionez procedeul pur sintetic 
pe care el îl stăpiînește ca puţini alţii, procedeu în care 
elementelor picturii li se atribuie o funcţionalitate poli- 
valentă. Concomitent, alăturarea cu măsură a cîtorva 
pete de culoare determină un anumit raport cromatic, 
construiește o formă în spaţiu, gradează valorile şi face 
să vibreze de jur împrejur aerul. Pictura, astfel înţelea- 
să, capătă mai multă substanţă, adîncind realitatea în 
perspectiva spiritului, ale cărui planuni se sprijină pe o 
geometrie transparentă de forme pure. De aceea, Fran- 

cise Șirato îmi apare ca fiind magicianul care a reuşit 
aventura concilierii dintre două expresii ireductibile : 
permanenţa tipurilor și nestabilitatea dăinuirii în bt 
contopind astfel într-o sinteză unică, sădizoridzoptiittralăi 
rigoarea cu încintarea. >, j 

Prin farmecul apropiat al expresiei, prin comuni- 
cativitatea caldă a armoniilor de culoare, N. N. Tonitza 
se așază la un pol opus. O inepuizabilă vervă coloristică, 
inspirată din neprevăzutul naturii, își desfășoară regis-- 
trul surprizelor. și ispitelor. Ne aflăm în fața unui tem- 
perament artistic - excepțional. În adevăr, rareori întil- 
nim atita spontaneitate la un artist, puțini dovedesc o 
egală inventivitate, o asemănătoare efervescenţă a ima- 
ginaţiei picturale. Privirii sorutătoare i se descoperă to- 
tuși, sub gestul în aparență cel mai firesc, un calcul im- 
plicat, fie că artistul și l-a mărturisit sieși, fie că de 
bună credință l-a ignorat. „Spontaneitatea“ lui Tonitza 
mi se pare mai degrabă efectul „unei cultivări atente a 
sensibilităţii şi expresiei artistice. Considerate sub un alt 
unghi, creaţiile sale ultime își pierd caracterul fragmen- 
tar, înfăţișîndu-se ca întreguri autonome, centre de ade- 
ziune a eficienţelor picturale. Tctuși, în opinia curentă, 
punctul de vedere al sensibilităţii imediate şi al dina- 
mismului vitalist continuă să rămînă singurul la care sint 
raportate în mod obişnuit realizările artistice ale lui 
Tonitza. Eroarea legată de îngustimea unei asemenea 
înțelegeri este veche și, într-o măsură, popularizată de 
cronicarul plastic. Se insistă, bunăoară, asupra calităţii 
sensibile a alburilor lui Tonitza, fără a se semnala şi ro- 
lul lor în compoziţie, simplitatea cu care construiesc O 
pînză. De asemenea, violențele coloristice din pictura ar- 
tistului, privite izolat, își află prețuirea doar pentru forţa 
de impresionare. Unilateralităţii acestui punct de vedere 
îi scapă funcţia lor eminentă în echilibrarea ansamblu- 
lui, pe care tocmai discontinuitatea pe care O introduc 
ele îl încheagă. Reduse la un principiu de armonie, Vio- 
lenţele cromatice își află o limită controlabilă artisticește 


"în expresia pioturală a întregului. 

- Jn cazul picturii lui Ştefan Dimitrescu, efortul cre- 
ator se distanțează, deopotrivă, de soaialibilitatea facilă 
a unui colorism strălucit, ca şi de izolarea austeră într-o 
problematică a formei, ce poate părea multora rebarba- 
_tivă. Prin moderaţia care îi caracterizează stilul, Ştefan 
Dimitrescu este al pămîntului nostru, ale cărui reflexe 
le și surprinde în dogoarea nudurilor pictate de gl. 
Există un sentiment tainic de participare la procesele 
naturii, ca atitudine fundamentală inerentă artei sale. 
Așa se explică sincenitatea aproape umilă a expresiei, 
anonimatul acestei picturi care se dispensează fără şovă- 
ire de efecte uşor de cîștigat. Şt. Dimitrescu lucrează 
în sensul naturii. În reprezentarea sa artistică, un nud 
înseamnă întotdeauna un trunchi de vitalitate, existenţă 
vegetativă desăvirșit adaptată mediului. Sobrietatea pli- 
nă de căldură reținută a paletei, modelajul frust al pla- 
nurilor de culoare, aerul de senzualitate sănătoasă ce se 
desprinde din pînzele pictorului sînt tot atitea indicaţii 
despre autenticitatea unei viziuni, care, cu o simplitate 
asemănătoare aceleia a ţăranului nostru, răspunde cu- 
minte ichemărilor gliei. 

Sculptorul O. Han se înscrie și el pe un drum de 
căutări rodnice. Spre deosebire de unii înaintași pe care 
literatura i-a prins în lanţurile ei de năluciri stoarse de 
sevă, Oscar Han, condus de conștiința sigură a valorilor 
plastice, și pătruns de legătura ideală dintre sculptură 
și arhitectură, construiește în spaţiul tridimensional vo- 
lume perfect definite, realizînd din raportarea lor reci- 
procă o expresie de statică monumentală. Monumentele 
sale întrupează de cele mai multe ori o idee poetică pe 
„care o obiectivează în alegorii inspirate, sau definesc un 
caracter omenesc prin fixarea în material durabil a tră- 
săturilor fizionomice esenţiale, prin care se lasă iden- 
tificate personalitățile excepţionale. Portretele lui Han 
merg mai departe de asemănarea fizică cu modelul. Ele 
sint sinteza unor caractere, traduc ceva din energia spi- 
rituală care însuilețește orice personalitate omenească 
deosebită. | 


„aprilie 1930 

ELENA POPEA 


Pictura Elenei Popea este legată de plăcerea drumeţiei, 
pe care o află nu în înfăţişările insolite ale exotismului, 
ci în ceea ce, mai puţin bătător 'la ochi, marchează ca- 
racterul unui popor ori al unui peisaj. Motivele curente, 
precum, în cazul Olandei — țară îndrăgită de picto- 
riţă — : morile de vînt, cîmpurile de lalele sau de zam- 
bile, costumul popular, sînt înfățișate cu sănătoasă și 
nepăsătoare voie bună, nu pentru meritul de a ieși din 
comun, ci, dimpotrivă, pentru acela de a se încadra în 
atmosfera obișnuită a locului. Artista ocolește atracţia 
motivelor spectaculoase, dînd preferinţă acelora care, cu 
simplitate, îi trezesc ecouri afective în acord cu pro- 
priile stări de suflet, ca bunăoară, cerurile înnorate ale 
Olandei ori cele înnegurate ale Londrei. Ceea ce este 
mohorît în atmosfera lor se reflectă şi în reprezentarea 
figurației umane, oamenii apărind — pe aceeași treaptă 
cu casele, drumurile, copacii — drept elemente conver- 
gente, fugitiv evocate, ale unuia și aceluiași peisaj. 

Artă de notație, pictura Elenei Popea își însușeşte 
tot mai mult caractere grafice, prin întrebuinţarea pensu- 
lei şi a scrijiliturii ca mijloace de stenografie coloristică. 
Atenţia faţă de amănutul revelator dă uneori peisajelor 
cu guri un aspect cvasiminiatural. Unit cu dragostea 
pentru luciul de email al pastei, el explică impresia de 
densitate pe suprafeţe mici, pe care o iscă unele lucrări 
ale artistei. Altminteri, libertatea de factură este la fel 
de însemnată ca și libertatea de interpretare a figurii 
omeneşti. Sub acest raport, e de semnalat preferința pe 
care artista o acordă gestului cu semnificație tipică faţă 
de trăsăturile individualizatoare. Cu însușiri de acest fel, 
Elena Popea apare ca interpreta omului şi a peisajului 
ardelean. Ceva din atmosfera frustă a ținutului de peste 
munți se lipezește parcă, în pînzele ei, sub cuvîntul de 
duh al unui înțelept ghiduș. 


30 noiembrie 1928 


Asemenea vrăjitorilor, cărora superstiția populară le atru- 
buie puteri în alcătuirea Și dezalcătuirea grupărilor de 

forțe ale naturii, creatorul de artă, potrivit zicalei cu- 
noscute, face și desface. În sintezele lui, deslușim înfrun- 
tîindu-se o tendinţă de integrare cu una de dezintegrare. 
De la caz la caz, una sau cealalată poate predomina. Pe 
unii îi atrage însumarea experiențelor parcurse ; pe alții, 
distanțarea de ele. Primii urmăresc de preferinţă bunul 
meșteșug și, în final, ori eșuează în manieră, ori se îm- 
plinesc în stil. Ultimii, dimpotrivă, vădesc o atitudine 
de degajare faţă de determinismul tehnic, alimentată de 
prospeţimea intuiției. Afirmarea unei asemenea poziţii 
înseamnă permanentă răsturnare de brazde, desţelenire 
a obișnuinţelor, reconstituire din cioburi a unei lumi 
care, neașteptat, radiază o strălucire nouă. 

În apropierea acestui izvor de tinereţe fără bătri- 
nețe, din generozitatea gliei natale, a crescut aspru 
graiul de culori al Elenei Popea. Spre deosebire de cole- 
gii săi din categoria „meșteri“, care se mulțumesc să-și 
gospodărească ori să-şi sporească agoniseala, Elena Po- 
pea risipește cu o mînă ce a adunat cu cealaltă. Ea face 
și desface : vrăjește, dar mai ales descîntă. În puterea 
descătușării din vraja închegărilor anterioare, deslușim 
semnele tinereţii spirituale, resorturile  dinamismului 
creator în desfăşurare. 

Astăzi înțelegem că preţiozitatea în tratarea unor 
amănunte din pânzele sale ţine nu de perfecționarea, me- 
todie urmărită, a instrumentului pictural, ci de felul 
viziunii artistei. Aceasta cultivă în mod predilect o par- 
ticularitate lirică, pe care o voi numi simbolica perspec- 
tivei, Desfășurarea planurilor în adîncimea spaţiului nu 
respectă raporturile optice în complexitatea lor, ci nu- 
mai le semnifică prin relaţia, armonios stabilită înăun- 
trul unei sinteze spirituale, între planurile de relief și 
cele de atmosferă. Ar fi greșit să credem, potrivit con- 
cepţiei antropocentrice a Renașterii, că primele sînt con- 
stituite exclusiv din reprezentări figurale, iar ultimele, 
cu aceeași exclusivitate, din elemente de peisaj. Ceea ce 
aş putea numi panteismul Elenei Popea așază adeseori 
omul în planurile de atmosferă și peisajul în cele de re- 
lief. Nu este vorba de o extravaganţă, ci de sentimentul 
care însuflețește concepţia despre viață în reprezentarea 

artistică a Elenei Popea, concepție atit de apropiată de 


aceea a poeziei noastre populare. 


În termeni generali voi spune că Elena Popea a 


înlocuit perspectiva optică prin perspectiva spiritului. 


Această libertate, al cărei unghi larg de desfășurare îi 


permite uneori apropierea de marea artă, este cîștigată 


nu cu nesocotirea meşteșugului, ci doar prin detașarea. 


de el, implicîndu-l însă. Fără îndoială, Elena Popea stă- 
pineşte meșteșugul ca puţini alţii. Pregnanţa unor prime 
planuri mărturisește un simţămînt neobișnuit pentru 
plastica picturală, culorile capătă densitatea smalţului, 
acordurile au gravitate. Dar, din opera sa lipsește cu 
totul voinţa de etalare a unor recorduri de meșteșug. La 
timp potrivit, stingăcia apare și ea în mod cu totul fi- 
resc, luminînd brusc sensul artistic al vreunei luorări. 
Căci, primenirea viziunii de la pînză la pinză înseamnă 
pentru Elena Popea singurul criteriu de valorificare a 
unei lucrări, în timp ce preţiozităţile pioturale — atit de 
frecvente în opera sa — apar ca simple funcțiuni ale 
expresiei artistice. 

Îmbinarea dintre rigoarea tehnică și ingenuitatea 
sentimentului — dintre: a face şi a desface — are loc, 
în cazul Elenei Popea, într-un fel care reliefează înaltul 
grad al conștiinței ei de pictor. Căci, piotura apărindu-i 
ca un fapt de necontenită creaţie și nicidecum Ca o acu- 
mulare de reţete de atelier, tabloul, de fiecare dată altul 
în alcătuirea lui, se definește, sub aspectul constantelor, 
ca un sistem autonom de relaţii de formă și culcare, pe 
care îl dirijează o obiectivitate de pictor. Literatura și 
așa-zisa „poezie“ sînt în mod consecvent eliminate din 
cuprinsul picturalului frust, pe care Elena Popea îl cul- 
tivă cu emoție pur artistică. Fără a recurge la astfel de 
mijloace extrinsece, păstrind intact caracterul pictural, 
pînze de felul aceleia care înfățișează o bina în construc- 
lie traduc cu vehemenţă coloristică un sentiment de 
înalt patetism al vieţii, care abia el, astfel tălmăcit, 
este cu adevărat poezie. 


noiembrie 1930 

Dintre pictorii din Ardeal, care au jucat un rol de frunte 
în viaţa artistică a ţării între cele două războaie, de cu- 
rind dispăruta Elena Popea a fost artistul cel mai puţin 
înfeudat unui program. Vocaţia sa pentru armoniile 
peisajului natal purcedea din adincuri incalculabile, avea 
ceva din impetuozitatea piraielor de munte, clocotitoare 
și înspumate. Prilej de confruntare cu propriile obirşii, 


un astfel de peisaj constituia pentru ea mai mult decât 


un simplu subieot de pictură. De aceea, niciodată pictu- 
ra Elenei Popea nu a fost mai plină de asprimi și de 
nostalgie ca în peisajele desfăltate — cum îi plăcea să le 
numească — de la Bran. Niciodată dialogul dintre cer şi 
pămint nu a fost mai dramatic. Niciodată volbura pa- 
siunii răscolitoare nu a vibrat mai intens. 

S-ar putea crede că un asemenea absolutism liric 
este incompatibil cu normele ce condiționează obiectiv 
înjghebarea unor compoziţii. Şi totuşi, exploatind vina 
viguroasă a intuiţiilor sale artistice, Elena Popea a 
descoperit gesticulaţia esenţială care animă cîteva mari 
compoziţii cu figuraţie din satele ardelene. În cuprinsul 
lor, mitul permanenţei biologice trăieşte puternic, aureo- 
lat de lumina calmă a evidențelor intuitive. Gesturile 
așa de fericit găsite, ample și de o mare demnitate în 
încetineala lor meditativă, se înlănţuie laolaltă, fără con- 
tenire, într-o horă, rînd pe rînd înfiripată și destrămată, 
asemenea unui crimpei nostalgic de melodie populară. 
Ele constituie un puternic aport original la istoria pic- 
turii românești. 

Cine a resimţit astfel îngîndurarea și dorurile omu- 
lui din popor a depășit prin inspiraţie ceea ce, în mod 
obișnuit, se numește talent. Puțin interesează că preocu- 
parea de compoziţie nu prezintă, în opera Elenei Popea, 
un caracter sistematic, ca și faptul că rarele ei compo- 
ziţii — articulate, dealtminteri, cu o știință desăvirșită 
a cerințelor specifice — dau adeseori, prin execuţia în 
tempo rapid, proprie unui temperament tumultuos, im- 
presia de simple schiţe. Ele au tot ce trebuie pentru a se 
integra genului şi constituie exemple preţioase ale unei 
viziunii monumentale epice în pictura noastră. 


17 iulie 1941 

NINA ARBORE 


Nina Arbore cultivă o artă clasică sub aspect morfologic, 
dar modernă prin substanţa lirismului ei concentrat, 
bogat în nuanţe și de o rară transparenţă. În această 
transparență își află încununarea procesul de consec- 
ventă decantare a elementelor picturii, propriu artei 
practicate de Nina Arbore. Graţie lui, forma atinge o 
puritate pe care nu o tulbură nici o umbră de tratare 
naturalistă. Însăși figura — de către mulţi investigată 
cu obositoare minuţiozitate — își datorează forța de 
expresie exclusiv raporturilor mari ce îi determină con- 
turul — acest echivalent formal, totodată riguros și sen- 
sibil, al caracterului fizionomic. În mod corespunzător, 
culoarea este supusă unei elaborări care îi subliniază 
nuanţa intelectuală, fără însă a-i atenua virtuțile. emo- 
tionale, ci dimpotrivă, potenţindu-le prin reflectarea pe 
planul conștiinței. Ilustrarea unei atare elevate sinteze 
dintre elementele picturii ne e oferită, printre altele, de 
portretul roz-albastru, a cărui expresivitate este greu 
de spus din ce rezultă, atit de simplu boabele viorii ale 
pupilelor joacă în profilul alungit ca de mi gdală al ochi- 
lor, atît de firesc o mină de ceară, delicată, șuie, se 
aşterne peste cealaltă, însufleţind rozul palid al rochiei. 
Siniliul intens al fotoliului, verdele crud al draperiei și 
rozul acesta încheagă o armonie cromatică gravă, de un 
farmec tulburător. Într-o altă pîinză — Nudul cu la- 
lele — accentul e pus pe expresivitatea formei, ale cărei 
rotunjimi se întăresc pe alocuri în contururi lemnoase 
care aduc aminte cubismul, așa cum se reflectă în pic- 
tura lui Derain din anii '20. Ca și la acesta, volumele 
absorb spaţiul înconjurător, excluzînd influenţa moleși- 
toare a atmosferei și se lasă prinse în ritmuri puternice, 
care string laolaltă, cu o rară vitalitate, elementele for- 
male din compoziţie. Seva pămîntului se răspîndește în 
tot cuprinsul sînilor, desăvirșit sferici și le măsoară 
greutatea, în timp ce desfoierea lalelelor emană nu ştiu 
ce parfum de tăinuită senzualitate. 


decembrie 1926 

P. IORGULESCU-YOR 


Expoziția lui P. Iorgulescu la „Hasefer“ se așază pe dru- 


mul cel bun al artei adevărate și înseamnă pentru pictor 
un pas mai departe spre lămurirea de sine. De la „peisa- 
jele mecanice“ de acum cîțiva ani pină la peisajele din 
Delta Dunării sau pînă la priveliștile din porturi este, 
pentru cine știe să vadă, un drum lung în evoluţia ex- 
presiei artistice la pictorul nostru; un drum pe care 
avea să-l urmeze cu tenacitate și cu preștiința parcă a 
desfășurării stadiilor următoare, sfiîrșind cu cel actual, 
deplin adecvat personalităţii sale. Este vorba de o dez- 
voltare care unește armonios intenţiile îndrăzneţe ale 
începutului cu înfăptuirile controlate ale maturității, 
chiar dacă între unele și celelalte există, aparent, dis- 
-crepanţe. P. Iorgulescu-Yor ni se arată acum ca un co- 
Jorist cald ce știe să îmbine în acorduri delicate dar 
îerme citeva tonuri fragede, un intimist pentru care con- 
tează diferenţierea atmosferei sufleteşti dintr-o pînză. 
Poate ar fi greu cuiva să recunoască în acest enunț pe 
artistul solicitat cîndva de violenta construcţie cromatică 
a peisajelor mecanice, pe răzvrătitul care proclama ca- 
racterul eminent al disonanţelor de tonuri ca expresie 
a izbucnirilor unui temperament năvalnic. Între cel din- 
tii moment, caracterizat prin aglomerarea de culori pu- 
ternic contrastante în închegarea dinamică a cîtorva pla- 


= nuri mari, şi cel actual, de subtilă armonizare a nuanțe- 


lor de culoare, s-ar părea că intervine o soluţie de conti- 
nuitate. De fapt însă, în aspectele actuale ale picturii 
expozantului de la „Hasefer“, descoperim aceleași însu- 
şiri de colorist prin care el s-a făcut cunoscut şi prețuit, 
numai că transpuse în alt mod. Supunîndu-se disciplinei 
-picturale — care le frinează desfășurarea stihială legată 
de subiectivitatea artistului —, aceste însușiri tind acum 
spre definirea în termeni obiectivi a realităţii, bineînţe- 
les fără a impieta asupra latitudinii de interpretare. Prin 
încadrarea în reguli, pictura, departe de a-și pierde din 
vitalitatea afișată oarecum ostentativ odinioară, ca un 
punct de program estetic, și-o sporește. Astăzi, vigoarea 
nu se mai traduce în imagini ale forţei, cum erau arbo- 
rii din peisajele mai vechi, prinși în ritmul unei dina- 

mici contorsionate, ci alimentează dinăuntru sistemul de 
relaţii prin care se definește oricare din pinzele expuse. 
Detalierea unui plan secundar, echilibrarea cîtorva pete 
de culoare într-un fond implică o mai reală mobilizare 
a temperamentului coloristic decit era nevoie pentru 
simpla lui etalare și, totodată, mai eficace în crearea de 
valori specific picturale. 

Din controlul consecvent de sine se naște acea su- 
gestie tot mai stăruitoare, de cultivare a expresiei, prin 
care se caracterizează una din laturile stadiului actual 
al artei lui P. Iorgulescu. În adevăr, acesta apare astăzi 
ca unul din cei mai cultivați profesioniști ai paletei din 
țara noastră, dacă prin cultură profesională înţelegem 
minimul de condiţii care permite raportarea nestinghe- 
rită a celor mai subtile intenţii la mijloace de expresie 
cit mai diferenţiate. Nu cunosc mulţi pictori români 
contemporani apți să realizeze echivalentul rafinamen- 
tului pictural din pinza înfăţişind un interior cu un fo- 
toliu mare, vișiniu. Meșteșugul atinge aici, ca şi în alte 
citeva pinze, un maximum de mlădiere, dincolo de care e] 
pare a se șterge, spre a lăsa loc expresiei coloristice 
pure. Mici invenţii în alcătuirea motivului — aşezarea 
unei glastre cu flori la picioarele fotoliului, introducerea 
unei draperii. sau a unei oglinzi — oferă pretexte feri- 
cite imaginaţiei picturale pentru diversificarea ritmului 
de culoare. În toate aceste cazuri, paleta este luminoasă, 
arătind preferința artistului pentru citeva nuanțe fra- 
gede de roz, galben sau verde. Din cînd în cînd, un roşu 
aprins ori un albastru pronunțat determină armonii mai 
grave, ce reprezintă un alt aspect al actualei expoziţii. 

„În pînzele lui Iorguleşcu-Yor se dă o atenţie deose- 
bită detaliilor, fie pentru rezonanța lor intimă de 'ordi= 
nul Sugestivităţii poetice, fie pentru rolul ce li se atri- 
buie ca elemente ale construcției prin culoare. Din acest 
ultim punct de vedere, știința lui Iorgulescu suferă com- 
paraţii cu aceea a cîtorva din fruntașii picturii româ= 
nești de astăzi. Integrarea unor asemenea elemente în 
compoziţia echilibrată a maselor de culoare se înfăptu- 
ieşte cu simplitate, într-un suflu de mişcare avîntată, 
care dă impuls ritmurilor. În pregnanța acestora deslu- 
şim ecoul impulsivităţii primare din peisajele mecanice 

de odinioară. El apare, de asemenea, în aspectul fră- 
mintat al. pastei și în relativa asprime cu care e modu- 
lată pe alocuri culoarea, ca în cazul verdelui vegetativ 
din cîteva peisaje din Deltă. Prin folosirea unor con- 
traste puternice, se evidenţiază și mai mult persistenta 
temperamentului de colorist impetuos, pe care îl vădeau 
începuturile. Lumina şi umbrele puternice din aceste 
peisaje sînt făcute din culoare, ca și vegetaţia somptu- 
oasă, reflexele apei, goliciunea unui mal, cerul. În pri- 
veliștile din Deltă, ca și în compoziţiile cu subiecte din 
viața porturilor, ni se dezvăluie astfel un alt chip al 
picturii lui P. Iorgulescu, oglindind o tendinţă larg 
constructivă, în opoziţie cu arta de nuanţe a interioa- 
relor, florilor. și naturilor moarte. Dar nu e vorba, în 
această preluorare a unui stadiu evolutiv mai vechi, 
decit de extensiunea pe scara expresiei artistice a moda- 
lităţilor de care dispune o sensibilitate bogată, spre a se 
manifesta prin mijlocirea graiului culorilor. În toate 
cazurile, culoarea își asumă o multiplicitate de funcţii 
expresive pentru diferenţierea structurală a imaginilor, 
fixînd odată cu chipul văzut al lumii reflexul mobili- 
tății ereatoare sub unghiul căruia ne este revelată 
existenţa, lăuntrică a artistului. 


ianuarie 1931 


De la peisajele așa-numite mecanice de acum câţiva ani, 
pînă la cele din Dalmația, prezentate în actuala expozi- 
ţie, pictura lui P. Iorgulescu a cîştigat tot mai multe ele- 
mente concrete, vizuale, părăsind abstracția sintezelor de 
planuri marji colorate și eliberîndu-și astfel viziunea de 
sub dependența conceptelor formale, spre a-i da priză 
nenijlocită asupra realității. Artistul a lăsat la o parte 
vechea sa năzuință către o plastică a culorilor şi se arată 
preocupat de dinamica intimă a materiei. El pictează cu 
o pensulă largă și ferventă peisaje calcinate de lumină, 
tot atitea complexuri vegetative de culoare, imagini ale 
vieţii minate de fermenţii neîntreruptei prefaceri. În 
acest scop materia pictorului este supusă unei tensiuni 
care creează puncte de sensibilitate maximă în modulă- 
rile culorii. Paleta a fost îmbucătăţită, solicitindu-se de 

la fiecare particulă tot ce poate da ca prospeţime si 
intensitate luminoasă. Fără îndoială, caracterul radical 
al acestei atitudini pretinde un fond puternic de origi- 
nalitate, resurse inepuizabile, o măsură greu de ţinut. 
Or, P. Iorgulescu, ascultind de imboldul unei năzuințe 
altminteri lăudabile, a tins să înglobeze în cuprinsul 
artei sale un număr mai mare de elemente reprezenta- 
tive decît putea asimila. De aceea, o parte însemnată 
din pînzele vechi și mai puţine din cele noi au prisosuri, 
trăsături pur descriptive care indreptăţesc critica depen- 
denței exagerate a pictorului față de particularitățile 
motivului. să 
= Nu există artă fără eliminare, fără sacrificii con- 
simțite. Crezul acesta a însufleţit pe toţi marii creatori, 
și Iorgulescu se arată din ce în ce mai pătruns de ade- 
vărul lui. Așa, bunăoară, peisajele din Dalmatia, pictate 
astă-vară, sînt caracterizate de cele mai multe ori prin 
latura lor sobră, nu prin aspectele de un patetism ieftin, 
cursă pentru majoritatea pictorilor atrași de farmacul 
regiunilor Sudului. La sobrietatea aceasta, Petre Iorgu- 
lescu å fost condus de studiul atent al valorilor. Astăzi 
el este convins că sub raportul calității de lumină orice 
regiune a pinzei necesită un egal interes, că o pînză just 
valorată este pe jumătate terminată. Iată ce mă îndrep- 
tățește să cred că artistul a aflat care este drumul cel 
bun ce duce la simplificare prin tnierea și ierarhizarea 
elementelor. | E 
De altminteri, admirația pe care Iorgulescu o poartă 
acum lui Utrillo și: Derain, artiști atât de deosebiți unul 
de altul, a căror pictură este caracterizată ` însă, în 
aceeași însemnată măsură, de siguranţa raporturilor to- 
nale, ce dau fizionomia personală a unei pînze, consti- 
tuie un indiciu prețios despre orientarea actuală a crea- 
ției sale. Ea se diferenţiază de pictura mäi veche a artis- 
tului prin aspectul ei mult mai unitar, rezultat din pre- 
cizarea rolului pe care îl joacă dominantele de culoare 
într-un “tablou și, implicit, din accentuarea structurii 
formale, astăzi de o supleţe și o precizie mult mai mare. 
Acordul dintre verdele vegetației, albul zidurilor și roșul 
acoperișunilor se face fără ciocniri, într-un sentiment de 
armonioasă solidaritate a elementelor. Motivul acesta 

cromatic dobîndeşte astfel o neobișnuită forţă sugestivă, 
un caracter.de necesitate şi o pregnanţă care îl impun 
„nemijlocit imaginaţiei vizuale a privitorului. Sint ciști- 
guri care, ca şi prospeţimea pe care a dobindit-o în. ge- 
nere culoarea, nu pot fi desconsiderate. Cred că nu mă 
înşel cînd. socotesc această ultimă etapă a picturii lui 
Iorgulescu semnificativă pentru procesul de caracteri- 
zare a unui stil propriu. 


noiembrie 1931 


Evoluţia artei lui P. Iorgulescu, astfel cum poate fi des- 
prinsă și din aspectele actualei expoziții de la „Hasefer“, 
are un sens eonvergent-centripetal. Nici 0 lecţie nu este 
uitată, nici o obișnuință nu este părăsită. Aici rezidă și 
pericolul. În cariera pictorului se înregistrează mult mai 
multe procese de acumulare decit de eliminare. El nu 
şi-a îmsușit pe deplin acea concepţie simplificatoare pe 
care o observăm totuși acţionind într-un chip cît se 
poate de fericit în lăuntrul pinzelor mici mai cu seamă. 
Căci tendinţa spre simplificare este la fiecare pas con- 
trabalansată de cea spre noi integrări. 

Una dintre acestea imi pare a fi năzuinţa spre în- 
corporarea formei organice în cuprinsul stilului pictural 
propriu. Reușita este încă îndoielnică. Dar, un portret 
sau două din actuala expoziţie, ca și cele două grupuri 
fi pe fond de peisaje marine, constituie mai mult 
decît promisiuni. 

Între toţi pictorii de virsia sa, lorgulesou este, 
poate, singurul care a ajuns la o autonomie a meșteșu- 
gului. În timp ce mulţi dintre colegii săi par a ignora 
micile viclenii ale acestuia — cun le caracterizează 
printr-o imagine nespus de frumoasă Baudelaire — sau 
sînt copleșiți de ele, Iorgulescu le stăpinește cu 0 sigu- 
rantă rară. El jonglează +u penelul, iar pasta colorată îi 
oferă mlădieri, pe care nu o dată sint tentat să le nu- 
mes perfide. Ușurinţa facturii poate conduce pe nesim- 
tite la manieră, iar pitorescul peisajelor sau atracţia figu- 
"rilor, la dulcegărie. Niciodată un artist înzestrat nu-și 
poate reproşa o precauție prea mare cu privire la ase- 
menea pericole. Ar fi greşit să-i atribuim pietorulu: 

nostru concesii făcute formulelor de agrement. Seriozi- 
tatea darurilor sale de pictor prezintă o atit de mare 
importanţă, încît nicicind cumpăna balanței nu ar mai 
putea fi răsturnată. Este suficient să menţionez din ex- 
poziţia actuală, în sprijinul acestei aserțiuni, peisajul 
urban înfățișînd o piaţă dalmatină, sau întreaga serie de 
peisaje în cadre mici, ca şi o parte dintre naturile 
moarte. Sînt lucrări caracterizate printr-o țesătură ne- 
spus de fină a materiei picturale, printr-un dinamism al 
fluxului coloristice, printr-o factură căreia nu i se poate 
reproşa nimic. 

Punînd accentul în aceste lucrări pe percepție, iar 
nu pe idee sau pe sentiment, Iorgulescu defineşte obiec- 
tul şi metodele picturii în înțelesul dat de el acesteia, 
şi în acord cu întreaga orientare actuală. 


ianuarie 1933 


NUTZI ACONTZ 


Nutzi Acontz expune la „Hasefer“ citeva uleiuri și un 
important număr de acuarele cu subiecte din Balcic. Este 
un talent proaspăt, una dintre cele mai frumoase promi- 
siuni ale tinerei generaţii de artiști plastici. Ea uimeşte 
prin îndrăzneala viziunii, ca și printr-un tempo de exe- 
cuţie rapid, care simplifică aspectele naturii văzute, 
transpunîndu-le în scheme dinamice. 

Abrevierea înseamnă un început de sinteză, În- 
treprinsă deocamdată cu mijloace restrinse. Căci pre- 
ferința pentru tehnica ușoară a acuarelei indică mai 
degrabă preocuparea de notație imediată decît de com- 
poziţie. Ceea ce nu exclude însă existența unei remar- 
cabile inteligenţe organizatoare. Nutzi Aconiz știe, da- 
torită unui tact interior, să facă explicite raporturile de 
planuri, să enunţe cu virtuozitate dezvoltările spaţiale, 
oricît de complexe, remarcindu-se permanent printr-o 
punere în cadru originală. Cele citeva uleiuri din expo- 
ziţia actuală sînt sub acest raport revelatoare. 


februarie 1932 

HENRI H. CATARGI 


Henri Catargi reușește realizări de prim ordin. Clasicis- 
mul făcut din renunțare şi superioară strunire a forțelor 
de creaţie trăiește în toate pinzele sale. De la prima 
expoziţie a pictorului pînă azi nu sînt decît patru ani. 
În acest scunt timp, a avut loc o evoluţie surprinzătoare, 
care tinde spre o artă simplă și monumentală. Siguranţa 
cu care Catargi ştie să-și aleagă mijloacele atestă o cul- 
tivare cu totul rară a viziunii și a meșteșugului. Lecţia 
lui Poussin îşi dovedește, prin acest caz singular, utili- 
tatea şi în climatul nostru artistic pentru orientările 
mai noi ale creaţiei. De astă dată, Catargi e, în bună 
măsură, italienizant, cînd vede în tiganca ce-și ţine în 
braţe pruncul dormind, o madonă. O pace divină stăruie 
în privirile îndelung purtate asupra lumii, o acceptare 
senină a vieţii se vădește în economia gesturilor. Dina- 
mica acestora și caracteristicile somatice ale modelului 
sînt definite cu precizie : brațele osoase, făcute pentru 
munci istovitoare, se ostenesc ţinind în cumpănă trupul 
micuţ dar greu al copilului ; gitul, ferecat de trup, arată 
cura toate încheieturile au fost sortite unei dăinuiri în- 
delungate ; faţa smeadă, pleoapele lipite de orbite, sprin- 
cenele încordate deasupra unor arcade puternice mă- 
soară și șansele de viaţă și trăirea ei. Dacă e să stabi- 
lesc acestei pînze o filiaţie în cuprinsul artei românești, 
nu găsesc un mai potrivit termen de comparaţie decit 
nobila înfăptuire a lui Luchian din Safta florăreasa. Ca 
și acolo, caracterizarea portretistică nu întirzie în detalii 
naturaliste ; ca şi acolo, sinteza ritmică a liniilor şi a 
planurilor dă pînzei o înfățișare odihnitoare. Dar, la 
Catargi, ritmul e mult mai grav, mai apropiat de virtu- 
tile staticului. O natură moartă de dimensiuni mari con- 
finmă cele spuse, evidențiind uimitoarea unitate a sti- 
lului la care a ajuns pictorul. Notez numai cum între 
hărţuirile orizontalelor, verticalelor și oblicelor, profilul 
ideal al unui glob pămiîntesc înseamnă un centru de 
cumpănire și. de discernămînt pe măsura tiparelor clasice. 


decembrie 1926 

Expoziţia lui H. H. Catargi a constituit pentru iubitorii 
de pictură un prilej de satisfacţii rare.. Fără îndoială, 
artistul nu a ajuns la conturarea definitivă a personali- 
tăţii sale ; el caută încă, străbate o perioadă de analiză, 
de cercetări. Dar acestea sint intreprinse într-un spirit 
de sinceritate deplină față de sine. Nici o concesie pu- 
blicului, nici o preocupare în afara celor impuse de 
finalitatea actului creator. Pictorul nu urmărește altceva 
decît să elibereze virtualităţile implicate în felul tem- 
peramentului său artistic, 'canalizindu-le spre împliniri 
trainice, care să-i oglindească personalitatea. Aceasta 
implică o neliniște rodnică, o căutare de sine stăruitoare, 
îndreptată deocamdată, cum e și firesc, spre domenii de 
expresie felurite. 

Începuturile carierei de pictor sînt marcate la 
Catargi de năzuinţa definirii geometrice a formelor. Re- 
dusă, în acest stadiu, la ultima expresie, forma obiecte- 
lor prezenta generalitatea de termeni a figurilor apar- 
ținind geometriei. Dreptunghiuri, triunghiuri, trapeze 
determinau diferitele planuri ce se întretăiau în geneza 
spațială a volumelor poliedrice îmbinate, la rîndul lor, 
în chipuri felurite. Erau prisme mărginite de numeroase 
laturi, care iscau în raporturile lor reciproce unghiuri 
deosebit înclinate și cu deschideri diferite. O întreagă 
geometrie spaţială, accentuată de duritatea contrastelor 
cromatice caracteriza pinzele începutului. Cubismul își 
spunea oarecum cuvîntul. 

Mai tirziu, întretăierea dinamică a planurilor a fă- 
cut loc unei succesiuni liniștite. Formele erau definite 
acum prin raporturi nu doar funcţionale, ci inerente 
structurii lor constante. Pictorul urmărea astfel înfăţişa- 
rea tipică a obiectelor, dezinteresîndu-se de momentele 
care introduc variaţii şi devieri de la ea. Stăruia în pîn- 
zele cele mai caracteristice ale acestui stadiu — pe care 
îl vom denumi neoclasic — un rar prestigiu al formei, 
nedespărțit de oarecare sobrietate în culoare. 

Intr-un stadiu ulterior, prestigiul arhitectonic al 
pînzelor creștea din substanța culorilor. Pictorul studia 
atent efectul spaţial al acestora, astfel că despărțirea 
perspectivică a planurilor, lăsată în trecut pe seama ra- 
porturilor de formă, se realiza acum prin siguranța rela- 

ţiilor dintre tonuri. Şi, la precizia cu care pictorul com- 
partimenta suprafața tabloului, se adăuga o anumită 
rezonanţă a culorilor în adîncimea pînzei. 

Sensul unei atari evoluţii trebuia să conducă în 
mod necesar la recunoașterea rolului precumpănitor pe 
care îl joacă culoarea în elaborarea expresiei picturale. 
Dat fundamental al experienţei optice, culoarea for- 
mează astăzi preocuparea centrală în activitatea picto- 
rului H. H. Catargi. Toată etapa actuală este dedicată 
studiului ei. Pictorul urmărește calitatea de vibraţie a 
fiecărei culori, timbrul specific, gradul diferit de fuzi- 
bilitate. Ştie, bunăoară, sub ce înriuriri albastrul ceru- 
lui devine lichid și poros, sub ce alte înriuriri își păs- 
trează o densitate omogenă de tăria cobaltului. Cunoaște 
toate nuanțele de verde, de la cel mai palid pînă la cel 
mai acid, înţelege rolul anumitor accente de roșu, anu- 
mitor pigmenţi cafenii. Dar unde: rafinamentul de colo- 
rist 'al pictorului atinge limite nebănuite, este în arpe- 
giile de cenușiuri, în acele exerciții de virtuozitate de-a 
lungul unui registru dintre cele mai diferenţiate. Pe 
Catargi nu-l mai interesează atît culoarea care clădește 
în spaţiu, cît aceea care modulează treceri în timp. Căci 
viziunea lui a încetat de a fi în primul rînd arhitecto- 
nică. E] nu se mai preocupă, cu aceeași stăruinţă ca în 
trecut, de manifestarea principiului constructiv al for- 
mei. Ci. năzuieşte mai ales să exprime prin mijlocirea 
culorilor o stare de spirit muzicală, o durată. 

- De aici impresia de provizoriu şi amorf ce se des- 
prinde pentru privitor din contemplarea ultimelor pînze 
ale pictorului. Structura unei figuri nu mai este adîn- 
cită pină la descoperirea schemei formale de la baza ei. 
Figura devine un simplu pretext pentru situarea unui 
ton cerut cu necesitate de acordul de culori al întregu- 
lui. De asemenea, elementele unui peisaj se îmbină lao- 
Jlaltă într-un chip 'cît se poate de liber, destul ca să 
reiasă armonia particulară urmărită de pictor. Acesta nu 
năzuiește să reproducă motivul concret întrevăzut în 
natură, ci să evoce, prin mijlocirea lui, o stare de spirit. 

Materia picturii joacă rolul unui mediu care difu- 
zează efluviile sensibilităţii. De aceea, ea este astăzi mai 
transparentă decit oricind. Lipsită de greutate și, une- 

ori, de consistenţă, ea apare în schimb nespus de aerată, 
impregnată de lumină. In pinzele din urmă ale lui 
Catargi, pictate ușor, fără insistențe de nici un fel, plu- 
teşte impalpabil spiritul culorii. Stadiu provizoriu în 
dezvoltarea personalităţii artistului, cel actual nu este 
totuşi mai puţin valoros decit oricare dintre stadiile an- 
terioare. Astăzi, pictorul H. H. Catargi manifestă ace- 
leași însușiri rare ce l-au impus dintru început: fineţe 
de percepere, sensibilitate picturală cu multiple ecouri, 
pondere, putere de evocare, distincţie în expresie, sobrie- 
tate — însușiri care, întrunite laolaltă, determină o dife- 
renţiere artistică puţin obișnuită. 


ianuarie 1933 


Henri H. Catargi este, lucru rar la noi, un artist și un în- 
țelept. Pictura sa îl oglindește sub amândouă aspectele 
şi ni-l apropie astfel înţelegerii. Ca artist, îl vedem că- 
utînd desfătare în lumea aparenţelor sensibile ; ca înţe- 
lept, îl vedem rivnind la recurgerea în lumea esenţelor 
ideale. Din acest antagonism se iscă în pinzele lui Henri 
H. Catargi o tensiune, care măsoară rezistența lor spiri- 
tuală. Puţini sînt pictorii capabili să intereseze și prin 
altă latură decit aceea care ne restituie, în interpretări 
mai mult sau mai puţin libere, lumea aparenţelor sensi- 
bile. Puţini știu să adîncească înfățișarea exterioară a 
lucrurilor și să o filtreze pînă la o conturare de idei 
apte pentru actul de cunoaștere spirituală. Henri H. 
Catargi este dintre aceștia. De aceea, pictura sa, În care 
elementul sensibil și cel -spiritual se întrepătrund și se 
implică reciproc, impresionează printr-un interval de 
măreție umană puţin obișnuit. Şi tot de aceea, gustul 
pentru pictură, oricît de subtil, nu este suficient pen- 
tru a deschide calea spre centrul intim de viaţă din 
pînzele artistului, | 

Noutatea artei lui Henri H, Catargi constă în ace- 
ea că ne invită la o contemplare de forme, acolo unde 
ne obișnuisem să aflăm încintare numai în legătură cu 
simulacrul lor. Improprie satisfacţiilor usoare, ea ne 
obligă la o anumită rigoare faţă de noi înșine, condiţi- 
onînd în funcţie de această rigoare gradul înalt al delec- 

tării pe care este capabilă să o provoace în noi. Fără 
un efort corespunzător de înţelegere, privitorul riscă o 
judecată pripită asupra picturii lui Henri H, Catargi, 
pe care ar putea-o găsi anostă. Privitorul activ desco- 
peră însă în cuprinsul ei un izvor nesecat de emoţii de- 
licate și grave, al căror ecou îl urmărește multă vreme 
după ce a părăsit expoziţia. Căci pinzele lui Henri H. 
Catargi aduc un popas de reculegere, în răstimpul căru- 
ia numeroase glasuri se fac auzite, ca tot atitea armonii 
ce altminteri ar fi înăbușite de vuietul din afară. Pic- 
torul parcă oficiază, culorile lui sînt ritualuri, Sensuri 
din ce în ce mai adinci se desfac şi se limpezesc în pânză. 
Pe cînd majoritatea pictorilor moderni caută să 
creeze mirajul artei prin atracţia culorilor strălucitoare, 
H. H. Catargi îl înfăptuieşte simplu prin meditarea con- 
centrată a formelor. Nici o diversiune din afară nu în- 
trerupe această gravă meditare. Discernînd esențialul de 
neesențial, pictorul înlătură hotărît orice ar putea de- 
riva sentimentul spre regiunile de măruntă rezistență 
ale agrementului artistic. Formele sînt exprimate în ce 
au mai permanent și mai puţin accidental : în raportu- 
rile lor constante, în dimensiunile lor consubstanţiale, 
în mărimile lor esențial neconvertibile. Ele ne apar mai 
mult ca idei de formă decit ca forme percepute direct 
in natură. Aceasta indică elevația gîndirii și protunzi- 
mea sentimentului, cărora lumea aparenţelor li se în- 
făţişează lipsită de substanţialitate. În dezgolirea de 
aparenţe aflăm cel mai sigur punot de reper al picturii 
lui Henri H. Catargi. 
Rareori se întîlneşte o artă mai nudă, mai strict 
mărginită la condiţiile expresiei. Rareori întîimpini într- 
un tablou atîta economie de mijloace, atîta sobrietate. 
Materialul picturii este redus la minimum, iar tratarea 
lui mărturisește grija de a nu strica armonia liniștită 
a planurilor cu vreun efect prea tare de pictură. De 
aceea, artistul va prefera pasta relativ subţire, de o cali- 
tate mată, fără străluciri aparente. Desăvirșita neutrali- 
tate caracterizează mijloacele folosite de pictor, care nu 
pune mult preț pe însufleţirea sensibilă a suprafeţei. 
Dar, tocmai pornind de la fondul de neutralitate a 


114 


CE Scanned with OKEN Scanner 


materiei; intenţia intimă i: ua | 

ep Tenai aa uri rii ii lui Henri H. Catargi 
Căci ea lasă să se detașez im j 

e mari E liga acdeată pi A cr ci da 
oacelor se dovedește a fi ielnică -N 
ideile, situîndu-le în mediul e urgente a aa 
astfel cum formele ample se înlănţuie în pînză într-o 
lapidară „demonstraţie de figuri, care nu vrea să doi. 
dească nimic, ci doar să se manifeste cu maximă putere 
de impresionare. Forţa de abstracţie a stilului angajea- 
ză motivul din natură în activitatea ei și îl limpezeşte 
în ritmuri susţinute. Recunoscînd în el un izvor de 
genuine emoţii şi de subtile armonice sufletești, artis- 
tul îl înnobilează prin efortul contemplării și îl ridică 
la o viziune esenţială. Raportat la ea, orice moment 
apare situat, pus în valoare, purtător de semnificații. 
Banalitatea motivului dispare şi dinspre el nu mai stră- 
bate în lumea de reprezentări a artistului decit o undă 
de sugestii, suficientă pentru a colora emotiv arhitectu- 
ra chintesenţială de forme. 
Deosebind din masa amorfă de impresii vizuale 
ceea ce se conturează ca formă autonomă, pictura lui 
Henri H. Catargi este o artă a raporturilor numerice de 
mărimi. Dar în sinteza formă-culoare, aceste raporturi 
capătă înțelesul pe care il au intervalele în muzică. 
Pictorul folosește o gamă sobră de culori, compusă de 
preferință din cafeniuri, însă în acest registru grav ştie 
să moduleze astfel de treceri încît alăturarea a două to- 
nuri iscă negreşit o vibrație de natură muzicală. Juxta- 
puse la intervale îndeobşte mici, culorile sînt situate 
uneori, pentru temeiuri compoziționale, în contraste răs- 
picate, cu 0 deschidere largă a unghiului dintre ele. 
În ultim resort, nu forma abstractă hotărăşte felul expre- 
siei, ci culoarea, surprinsă calitativ 1n timbrul ei Par ticu- 
lar. Lumea esențelor ideale se realizează astfel în lumea 
aparenţelor sensibile, prin sinteza dintre formă Și CU- 
Joare. În această! sinteză, 


forma dă măreție iar culoarea 
dă viată, angajind esenţele în învolburarea de aspirații 
a sufletului modern. 

LUCIAN GRIGORESCU 


Puţini sînt artiştii care nu fac concesii, puțini își merită 
acest nume, atribuit, dealtminteri, cu mare ușurință 
tuturor industriașilor penelului. Între cei puţini trebuie 
subliniat numele lui Lucian Grigorescu, a cărui atitudine 
de intransigenţă faţă de cerinţele publicului și față de 
sine poartă o valoare morală şi propagă un exemplu 
binefăcător. Cînd scrupulozitatea pictorului  înconjură 
ispitele pe care i le scot în cale cerințele gustului co- 
mun, ea nu îndeplinește decit o funcţie disociatoare ab- 
solut necesară în dezvoltarea normală a unei perso- 
nalități artistice. De cele mai multe ori însă îndirjirea 
artistului se întoarce împotrivă-i, creind dificultăţi în 
drumul spre expresie propriu temperamentului său ar- 
tistic, înzestrat de fire cu multiple însușiri. Atitudinea 
aceasta traduce activitatea extremă a spiritului auto- 
critic, potențată la Lucian Grigorescu pînă la limita de 
unde însușirile firești pot tot atît de bine să se anu- 
leze sau să dobindească, încorporate unui sens artistic 
înnobilat, o strălucire nouă şi consistenţa obiectivităţii. 

Voi spune, așadar, fără teamă de a fi rău înţeles, 
că arta lui Lucian Grigorescu trece printr-o criză. Ea 
durează de mai mult timp, iar expoziția actuală nu face 
decît să înmulțească punctele de vedere din care poate 
fi privită, imdicînd un număr mai mare de soluţii posi- 


bile pentru depășirea ei. Elementele picturii sint trecute 


de Lucian Grigorescu prin filtrul celei mai înverșunate 
analize. Cu alte cuvinte, artistul ne pune în prezenţa 
nu atît a unei expresii picturale desăvirşit organizate, 
cît a cîtorva calităţi de pictură extrem de prețioase, ce 
ar urma să se integreze, mai tirziu, felului său propriu de 
a picta. De aici reiese și intelectualitatea aleasă a artei 
luj Lucian Grigorescu, interesul ce-l arată dezvoltărilor 
logice ale metodei, fără considerare a rezultatului, care 
poate rămîne și numai provizoriu. 

Intelectualitatea pictorului își află un indiciu sigur 
în tratarea uneori liniară a culorii, deprinsă, probabil, 
de la pictorii francezi ai secolului al XV-lea. În unele 
piesaje de la Cassis, el sprijină configuraţia fragmentu- 
lui de natură pe profilul simplificat la extrem al citor- 

va ritmuri lini STR 
nisi Popa ee Culoarea însăși se profilează în con- 
grafice, verdele peisajului alternind de 
multe ori cu albul arhitecturii. Puritatea la peka p 
această dezvoltare liniară a planurilor d AIRES A ee 
fără greș subtilitatea artei de alb şi e ee: Mei yA 
rogram cu Reih în aine p TA p 
întimplă și în compoziţia intitulată Concert EA de 
singulară, „altminter i, în ansamblul expoziţiei. ' Îndepăr- 
tarea oricărei perspective din cuprinsul acestei pinze 
vorbeşte tocmai de sensul abstract pe care îl urmărea 
pictorul, în vederea izolării intenţiilor de grafică a culorii, 
ce se cereau afirmate. Nu trebuie să ne înşele apariţia, pen- 
tru întîia oară în pidtura lui Lucian Grigorescu, â figurii 
şti. Asceza chipurilor înfățișate de el în Concert este 
în deplin acord cu stilizarea abstractă, intelectuală a cu- 
lorilor, oricît de cald ar fi timbrul lor. 

Contrastînd cu aceste aspecte ale expoziţiei, teñ- 
nica lui Lucian Grigorescu ne apare, în cîteva peisaje, 
mai suplă, interpretarea materiei căpătînd 0 orientare 
precisă spre jocul cel mai degajat al pioturalului. Așa 
sînt citeva guaşe În care j ă ine mai 


flexibită. Ele introduc pentru prim 
amplă în cuprinsul artei. altminteri atît de frustă, a 
lui Lucian Grigorescu. 

eme, pictorul stabileşte în 


Intre aceste două extr P l 

cîteva peisaje urbane un just echilibru. Mi se pare că 

cifrul viitoarei sale evoluţii poate fi descoperit aici. 

Culoarea nu se mai mărginește la 0 amabilă enunţare, 

mdu-se pe sine, CO : a, în timp 
j ragmentele de natura 


us la n tor al U s ntată 
ă piată, frămintă 


liniar. ACUM, ~y 
materia picturală, cd 

ficiente. 10 
ese a i desăvirşit închegate ! 

promis de nenumărate fabricate sentimentale si pri- 
mitiviste. Peisajul bucureştean capătă o valoare de cir- 
culație inedită, iar pictorul pare să-și fi deschis prin 
el o arteră de comunicație spre domeniul jinduit al rod- 
niciei. 


ianuarie — februarie 1930 


MARCEL IANCU 


Prejudecata  naturalistă, punînd în talerele balanței, 
pentru o supremă valorificare estetică, de o parte opera 
de artă, de cealaltă natura, e sortită a ajunge la rezul- 
tate tot atît de concludente ca acelea ale vreunui fantezist 
din speța Jarry, căruia i-ar trece prin minte.să măsoare 
lungimile cu unitatea de măsură pentru greutăți. Con- 
fruntarea celor două mărimi neconvertibile are şi ceva 
trist, asemenea scoaterii în evidență a conturilor din 
două registre paralele. Spun acestea.pentru a se şti din 
capul locului că în aprecierea unei lucrări ca Balul lui 
Marcel Iancu nu fac apel la un criteriu inexistent, pe 
care însă mulți îl invocă spre a-și acoperi lipsa price- 
perii artistice. 'Trepidaţia vieţii moderne își găsește în 
tabloul lui Marcel Iancu un echivalent plastic. E drept 
că oamenii sînt văzuţi ca furnicile — grea încercare 
pentru cine ar voi să înceapă cu identificările. Omul 
e o cifră într-un calcul mare; el nu contează ca indi- 
vidualitate, iar voinţa artistului nu e să realizeze por- 
trete. Ci se mulțumește să extragă o schemă — nimic 
mai mult decît o linie dinamică și o culoare vibrantă, 
care se integrează ca elemente de mișcare în ritmul 
universal. E în bucata aceasta o forță dezlănțuită, con- 
jugată cu una ordonatoare. Artistul se află la o justa 
distanţă între două tendinţe opuse: aceea de a reda 
cît mai direct tensiunea vie a vieţii şi aceea de a realiza 
tipare definitive în care aceasta să se lase cuprinsă. 
O atare artă, constructivă și puternică, nu va putea 


rămîne mult timp departe de înţelegerea publicului. 


decembrie 1926 

MILIŢA PETRAȘCU 


în centrul sălii — citeva sculpturi de Miliţa Petrașcu. 
E cunoscut talentul rar al acestei artiste care înfruntă 
materia, păstrindu-i datele elementare și împrumutin- 
du-i o expresivitate puternică și delicată, pasionată dar 
reţinută. Cele două măști, expuse, una la Salonul ofi- 
cial 1924, cealaltă la Salonul oficial 1925, ca şi stiliză- 
rile ample de la expoziţia „Contemporanul“, ne-au 
relevat un talent cultivat şi o înțelegere rară pentru 
viaţa ce palpită în lemn, piatră, bronz. 


4 septembrie 1925 


Miliţa Petrașcu prezintă o lucrare în marmură, de di- 
mensiuini mici, intitulată Dansatoarea. E, parcă, pe o 
piatră preistorică, efigia, imprimată dinăuntru, a unei 
„salamandre  scîniteietoare“. Cuvintul e al lui Paul 
Valery în „L'âme et le danse“. Desigur, acest comenta- 
riu subtil și dens, pe care marele poet l-a închinat 
artei dansului, a inspirat-o pe artista noastră. Recunosc 
în dansatoarea Miliţei Petrașcu pe însăși Athikte, pal- 
pitînda păsărică, lucru fără corp, lucru fără preţ, regină 
a dansatoarelor cu nume dulci și luminoase, ca mierea 
albinelor: Nips, Niphee, Néma, Niktéris, Néphéle, 
Nexis, Rhodopis, Rhodonia, Ptilé. Luminoasă e însăși 
marmura pe care Miliţa Petrașcu a făcut-o sensibilă. 
Tactilul e pînă într-atât topit în lumină sclipitoare, că 
parcă un mozaic de diamante minuscule și-ar juca lao- 
laltă miile de focuri scînteinde și nestatornice. 


decembrie 1926 


Miliţa Petrașcu ne înfățișează în cîteva bronzuri, tera- 
cote și bucăţi de marmură, o nouă latură a talentului 
său. El e îndreptat de astă dată spre circumscrierea 
unor amănunte apte să pună în valoare virtuțile expre- 
sive, proprii materiei folosite. Grija pentru degajarea 
sensului plastic inerent fiecărei materii în parte con- 
stituie o veche preocupare a artistei. Pentru întiia oară, 

astăzi, acest sens este realizat prin accentuarea detalii- 
lor, ceea ce aduce uneori prejudicii unităţii de expre- 
sie a întregului. Faza actuală în dezvoltarea artei 
Miliţei Petrașcu se caracterizează printr-o căutare ana- 
litică stăruitoare în vederea obţinerii unei sinteze plas- 
tice care să integreze reușitele parțiale de astăzi. În 
portrete, preocuparea pentru amănunt prilejuiește, cînd 
și cînd, anumite concesii in sensul formulelor curente. 
Dar nobila năzuinţă a artistei, îndreptată spre cucerirea 
purității de stil, rămîne pînă la urmă învingătoare, iar 
voinţa sa de artă își află o puternică expresie în lu- 
crări de valoarea celei intitulată : Cap de țigancă. 


martie 1930 


Remarc desăvirșita ţinută lăuntrică a desenelor expuse 
de Miliţa Petrașcu. Jocuri şi Poze apar ca incordări de 
oțel ale gîndului dezzolit — expresii pur ritmice ale 
alə unei viziuni fulgurante. 


1 ianuarie 1931 


CUBISM ȘI ARHEOLOGIE 


Marcel Iancu, Miliţa Petrașcu, Massimo  Campigli și 
Mattis Teutsch. ne-au oferit în ultimul timp puncte 
de vedere felurite pentru înţelegerea cubismului. Așa, 
bunăoară, potrivit teoriei şi practicii artistice a lui 
Marcel Iancu, cubismul s-ar încadra într-o cuprinză- 
toare mișcare subiectivă, care înglobează de asemenea 
fovismul şi expresionismul. Ca atare, în pictură, el nu 
ar fi altceva decit explozia lirică a unui temperament 
de colorist. Orientarea lui Marcel Iancu spre o astfel 
de mişcare este întru totul conformă caracterului voca- 
iei sa'e. Dar, în acest caz, se pune întrebarea : ce sens 
mai au căutările formale, spre care totuși el pare a Îi 
atras ? Căci, pe Marcel Iancu îl recunoaştem mai de- 
grabă în viziunile sale apocaliptice decit în aspectele 
legate de problematica severă a cubismului. Acolo este 
ia largul său, acolo paleta romanticului — un vermil- 

lon, un albastru şi un galben, ce-trimbițează parcă 
apropiate cataclisme — își află accentele cele mai con- 
vingătoare. Pictorul nu ocolește efectele patetice cînd 
este vorba de sugerarea cît mai directă a emoțţiei de 
care a fost stăpinit pictînd. Artă de bogate resurse tem- 
peramentale, pictuna lui Marcel Iancu, acest foarte în- 
zestrat promotor al avangardismului, trădează, prin lipsa 
unei discipline . formale consecvente și prin unilatera- 
litatea atitudinii subiective, inaderența sa la cubism. 

Dacă Marcel lancu depășește cubismul printr-un 
salt în arbitrarul subiectiv, Miliţa Petrașcu se distan- 
țează în sens opus de conceptul lui, prin preocuparea 
pentru forme tipice. Aflăm și în sculptura sa tendința 
— ca constituie caracteristica artei moderne în general 
și a cubismului în special — de a descătușa viziunea de 
sub servitutea inerţiilor perceptive şi de a-i lăsa ini- 
țiativa în procesul de creaţie a formei, potrivit legită- 
ţilor proprii acesteia. Dar, atare tendinţă nu duce, în 
speţă, la dematerializare  făţișă, la acea dezagregare 
ferventă de mase, pe care o întîlnim în lucrările unui 
Arhipenko — artist reprezentativ pentru căutările cu- 
biste în plastică. Excesiva analiză la care acesta obligă 
formele, şi dinamica recompunerii lor cu ajutorul spa- 
țiului negativ rămîn străine artistei noastre. În lucră- 
rile ei este vorba, dimpotrivă, de o tipizare liniștită a 
formelor, la care contribuie aspectul lor frontal și cel 
stereometric. Ele tind spre o reprezentare generaliza- 
toare. în care să fie cuprinse, sub un unghi de esenţi- 
alitate, toate elementele caracteristice care le determină 
configuraţia. Din ce în ce mai mult dispar detaliile fi- 
gurative ce ar putea altera expresia strict cubică a vo- 
Jumelor. Suprafeţele de limită ale acestora sînt cizelate 
îndeaproape, cu un simțămînt rar pentru liniștea pla- 
nurilor şi pentru specificul materiei. Astfel, aceasta 
dobîndeşte -o transparență care nimbează formele, le 
învăluie într-o aură persistentă. Desăvîrşit spirituali- 
zate în expresia stereometriei lor esențiale, ele aduc 
aminte de „cubismul oriental“ despre care vorbesc unii 
istorici ai artei, evocă, de asemenea, geometria spaţială 

a sculpturii etrusce sau plastica portretelor romane din 
secolele III și IV ale erei noastre. 

Cubismul întilnește astfel la o răscruce arheolo- 
gia. Este tocmai ceea ce urmărește și piotorul italian 
Massimo Campigli în lucrările sale expuse la ‚Hasefer‘, 
Reprezentant, alături de compatrioţii săi: Mario Tozzi, 
Paresce, Licini, De Pisis, Giorgio de Chirico, Gine 
Severini, al așa-zisei „Scuola di Parigi“, Massimo Cam- 
pigli îmbină în pictura sa tradiţii milenare cu inovaţii 
de ultima oră. Este un artist care știe să circule în 
timp şi în spaţiu. Care aduce o înțelegere egală pentru 
ceea ce este actual, în mișcare, trecător, ca și pentru 
ceea ce este integrat istoriei, încremenit, definitiv. 

Am văzut anul trecut la Roma, în cadrul primei 

Cvadrienale de artă naţională, o pînză a lui Campigli 
intitulată : La legge delPatavisme, care nu reprezenta 
altceva decît o succesiune ritmică de chipuri neindivi- 
dualizate. Se exprima astfel, printr-un dinamism apar- 
ținînd timpului nostru, o viziune în adîncimea vremu- 
rilor, neobișnuită la contemporani. Ba îi permitea lui 
Campigli să discearnă în orice acţiune umană princi- 
piul de permanenţă, în orice gest aspectul hieratic. 
De mii de ani, omul repetă aceleași mișcări, diferen- 
țiate doar în funcţie de particularitatea situaţiilor. Cam- 
pigli, lipsit de interes pentru cazurile particulare, îl în- 
fățișează în gesticulaţia lui esenţială — aceea în care se 
oglindesc tendințele generale și constante ale naturii 
omenești. Așa se explică de ce pictorul — mare prieten 
al ţării noastre — a zăbovit în ultimul timp, de prefe- 
rință, asupra unui motiv ce îi apărea ca exemplu pri- 
vilegiat de întruchipare tipică a umanităţii : ţăranul din 
Argeș, în demnitatea firească a ţinutei sale, în strălu- 
cirea sobră a costumului rustic. 

Această latură, caracterizată, oarecum, clasic, a 
operei lui Massimo Campigli se întregeşte cu o alta, do- 
minată de sentimentul, cu totul modern, ce îl însufle- 
țește față de procesele în necontenită schimbare ale 
vieţii, faţă de dezvoltarea ei iraţională, străbătută de 
antinomii. E un aspect mai puţin evidenţiat în expo- 
ziția de la București. El apare îndeosebi în pinzele care 
alătură mai multe reprezentări figurale. Împotriva vi- 

ziunii centralizatoare de spaţiu a clasicismului, picto- 
rul promovează în aceste lucrări viziunea dinamică a 
unui spațiu multipolar pe care îl animă tendinţe diver- 
gente. Cadrele compoziţiei olasice sint astfel sfărimate. 

Prin caracterul dinamic al intuiţiei spaţiale, 
Massimo Campigli își pune în lumină filiaţia cubistă. 
De la cubişti deţine și înţelegerea pentru reprezentarea 
volumului în suprafaţă. Servindu-se de mijloace extrem 
de reduse, el înfăptuieşte cu uimitoare siguranţă sin- 
teza dintre spaţiu şi plan, dind acestuia o importanţă 
pe care pictura de şevalet i-o refuzase. În consecinţă, 
utilizarea resurselor uleiului este însrădită, permiţîn- 
du-i-se doar un număr limitat de efecte — aceleași pe 
care vechii pictori decoratori le obțineau prin tehnica 
frescei sau a encausticei. Căci reintegrarea cubistă a 
suprafeţei i-a deschis lui Campigli drumul spre exploa- 
tarea virtuţilor inerente picturii decorative, așa cum o 
înțelegeau cei vechi. Aceasta a şi dat prilej să i se obiec- 
teze pictorului strinsa dependență a formei sale de 
unele forme istorice. Pentru cine știe să intuiască din- 
colo de aparenţe, astfel de obiecţii apar lipsite de temei, 
uleiurile lui Massimo Campigli nefiind o repetare a 
frescelor pompeiene ori a encuasticelor egipto-romane, ci 
o continuare a lor în spirit modern. 

Dacă Massimo Campigli înfățișează în pictura sa 
omul care străbate mileniile întipărindu-și de-a lungul 
lor permanența gesturilor ce exprimă sensuri adînc în- 
scrise în natura omenească, succesorul lui de la „Ha- 
sefer“, pictorul brașovean Mattis Teutsch, năzuieşte 
spre un tip nou de umanitate — omul vremurilor noas- 
tre. Tendința spre tipic lasă de astă dată în urmă pre- 
ocupările de reprezentare figurativă, pentru a sugera, 
În tipare geometrice, aspirația către ideal a unei uma- 
nități eroice, care își depăşeşte timpul. În felul acesta, 
Mattis Teutsch nu pictează oameni, ci ideile-forțe de 
care ei se lasă conduși în vederea atingerii ţelurilor 
vieţii. Arta pictorului brașovean exprimă aşadar, în 
primul rînd, o atitudine etică. Ea pune în lumină legă- 
turile omului cu viața și se încadrează într-un context 
spiritual, a cărui rigoare pare să condamne concepția 

hedonistă despre artă. Astfel, geometria  cartoanelor 


sale de la „Hasefer“ se adresează mai mult spiritului 
decît ochilor. | săi 


martie 1930 


ARTIŞTI SAȘI 


Arta contemporană a naționalităților conlocuitoare, 
aproape necunoscută publicului nostru, oferă aspecte 
deosebit de valoroase. Există, între altele, o pictură a 
saşilor, reprezentată de personalități de prim ordin cu 
care s-ar putea mindri nu numai o populație relativ 
restrinsă mumericește, cum e cea săsească. Despre unele 
din acestea, am avut — și, desigur, voi mai avea — 
prilejul să mă ocup. Deocamdată, ca introducere la co- 
mentariul critic al expoziţiiler Csaky-Copony şi Konnerth, 
de la Ateneu, socotesc potrivit să arăt care îmi par 
a fi caracteristicile mai de seamă ale picturii săsești 
de astăzi. 

Un aspect care, de la inceput, atrage luarea amin- 
te îl constituie sinceritatea deplină a expresiei. Preo- 
cupat de ceea ce are de spus, artistul subordonează 
tehnica picturală viziunii care îl stăpinește, vădind, în 
grija pentru o exteriorizare cit mai fidelă a acesteia, 
persistența unor caractere definitorii pentru creația 
sa : încredere în adevărul lucrurilor și al sentimente- 
lor, ataşare afectivă și detaşare spirituală față de 
real, pasiune contemplativă. Astfel, pictura apare nu 
doar ca o practică profesională mai mult sau mai puţin 
izbutită, ci ca un act semnificativ din punct de vedere 
moral. De aici, accentele ei umane așa de convingă- 
toare, ecourile interioare pe care le deşteaptă. Sint 
glasuri uneori în surdină, culori așternute ale sufle- 
tului, și mai rămîne totdeauna ceva dincolo de culoare, 
hrănind-o totuși. Se poate vorbi, ca atare, de o trăire 
totodată sensibilă și spirituală a picturii, ceea ce, asi- 
gurîndu-i bogăţia de aspecte și de substanță, implică 
un sistem de referinţe la totalitatea experienţei ome- 
Nești. ` a 

Raporturile dintre om și om, dintre om și natură, 
dintre om şi mediul său de cultură formează suportul 
acestei picturi care nu se sfiește să fie o artă de con- 
ţinut într-un timp cînd afirmarea autonomiei formei 
artistice capătă uneori caracterul dezolant al unei inchi- 
nări la idoli. Cu totul semnificativă îmi apare, din acest 
punct de vedere, frecvența unor genuri de artă ca: por- 
tretul şi peisajul, la artiști dintre cei mai reprezentativi, 
cum sînt brașovenii : Hans Eder și Fritz Kimm. Artistul 
brașovean este portretist prin vocaţie, ceea ce se explică 
prin cultura sa orășenească. Dar, în aceeași măsură, el 
practică și peisajul, pasionat de verdele pădurilor încon- 
jurătoare, de linia calmă a șesului Birsei sau de orizon- 
tul, mai accidentat, pe care îl formează lanţurile de 
munţi dim apropiere. În pinzele și în planșele lui, se 
răsfringe un colț din realitatea transilvană, cu particu- 
larităţile ei antropologice și geografice. Om și peisaj fac 
un tot indestructibil şi, în această legătură, se exprimă 
esenţialul unei culturi vechi de secole. Dar, vorbind de 
om, vorbesc implicit și de ambianța lui cotidiană, de le- 
pătura, la fel de indestructibilă, cu lucrurile ce își afir- 
mă prezența statornică în viaţa lui de interior. Căci, 
brașoveanul, oricît de angajat ar fi în viaţa socială, in- 
țelege — datorită unei adevărate vocaţii, explicabilă şi 
prin determinări istorice — să închine un adevărat 
cult unei duble recluziuni: în lumea chipurilor și în 
lumea gindurilor lui familiare. Ceea ce lămurește frec- 
vența în arta sa a unui alt gen preferat de pictură: 
natura moartă. 

Nimic mai instructiv decît exemplul acestei înca- 
drări a artei în rosturile ei culturale, fără vreun pro- 
gram anume, ci în mod cu totul firesc, prin simpla 
adîncire a izvoarelor trăirii umane. Nimic mai edificator, 
totodată, în atmosfera de derută artistică pe care otră- 
im. De aceea, prezenţa, în sălile bucureștene de expo- 
ziții, a unor pictori sași, este menită să actualizeze, la 
timp oportun, o atitudine artistică exemplară, ce şi-a 
făcut demult dovada rodniciei. 

Demnă de cel mai viu interes îmi apare, sub 
acest raport, expoziția de la Ateneu prezentată de 
Grete Csaky-Copony. Pictura acesteia depăşeşte, în 

sensul celor de mai sus, simplul profesionism pentru 
a-şi dobindi rang de creație majoră. Grete Csaky-Copo- 
ny aspiră spre un maximum de adevăr personal expri- 
mat artistic. Această reflectare neforțată a vieții prin 
prisma condiției proprii dă 

Grete Csaky-Copony un accent de adevăr 

pe care acuitatea intuirii realului îl fixează i 
picturale de o puţin obișnuită forță sugestivă. 

Aspectul care îrapează dintru început pe vizita- 
torul expoziţiei de la Ateneu este acela al modestiei ți- 
nutei luorărilor. Pictoriţei îi repugnă să atragă aten- 
ţia prin modalități de expresie inconciliabile cu vizi- 
unea sa. Ea nu urmărește altceva decît să spună, într-o 
formă cît mai adecvată, ceea ce are de spus. În această 
trăsătură, se vădeşte pasiunea ei neclintită pentru ade- 
văr. Și nu numai în aceasta, ci şi în unitatea de accent 
pe care o degajă ansamblul lucrărilor, oricît de deose- 
bite ar fi între ele prin motiv și tratare. Ea trădează 
unitatea de sentiment ca temei al închegării stilistice 
care dă expresie adevărului celui mai adînc al operei. 
Dar, unitatea nu înseamnă uniformitate. Fiecare pinză 
este pictată cu altă emoție. Toate tind însă spre un ace- 
lași timbru primordial. În mod corespunzător, motive- 
le — de o mare diversitate — devin fragmente al unui 
unic univers moral, pe care îl oglindesc fără a-și pierde 
trăsăturile individuale. 

Aceeași uhitate în diversitate determină și struc- 
tura cromatică a picturii artistei. Paleta, dintre cele 
mai bogate, se remarcă prin tonuri de verde, roşu, gal- 
ben, albastru, în numeroase variaţii și îmbinări, nicio- 
dată banale. Ca din nimic iau naștere acorduri sur- 
prinzătoare prin vigoarea senzaţiei de culoare ori prin 
ineditul ei. Așa, bunăoară, un anumit roz așezat lingă 
un anumit roșu iscă o armonie, pe cît de cutezătoare, 
pe atit de subtilă; negrul, repartizat cu precauţie în 
citeva puncte ale tabloului, opreşte brusc ritmul culo- 
rilor, impunindu-i o dinamică sacadată; alburile, in 
funcție de wecinătăţi, își sporesc sau scad intensitatea, 
regenerindu-și necontenit puterea de atracție; un verde 
bătind spre galben creează în pinză un centru de inte- 
res care, parcă fără alt sprijin, o însuileţeşte; citeva 


irecuzabil, 
N expresii 


imaginilor  plăsmuiţe de 

acorduri saturate de roșu, brun, alb și albastru, amin- 
tind cromatica mobilierului țărănesc al sașilor, îşi im- 
pune cu autoritate francheţea rustică. Dar, oricît de 
îndrăzneață ar fi apropierea culorilor, oricât de neag- 
teptată îmbinarea lor, ele nu distonează niciodată. Cu 
un tact înnăscut, artista știe de fiecare dată să le re- 
ducă vibrația la un anumit diapazon. Căci pictura Gre- 
tei Csaky-Copony este, în esență, pictura tonului just. 
Prin intermediul acestuia, varietatea acordurilor de 
culoare — începînd cu cele mai rafinate și sfîrșind cu 
cele de autentică inspiraţie populară — se supune ar- 
moniei superioare a tabloului, integrîndu-se totodată în 
unitatea stilistică ce marchează opera artistei. 

Cît privește factura, ea este, rind pe rînd, liberă 
sau reţinută. Întinzînd culoarea în straturi de aspect în 
general egal, fără accente temperamentale anume cău- 
tate și fără a arăta vreo predilecție pentru relieful ac- 
cidentat al pastei, artista urmăreşte în primul rînd 
atingerea omologiei de structură cu motivul înfățișat. 
Caracterul acestuia își subordonează pictura în mişcă- 
rile ei, determinînd diferențieri de factură În raport cu 
pariticularităţile obiectului, fizice și (în cazul portretu- 
lui) morale. Așa, bunăoară, în portretul cîtorva copii 
de la țară, procedeul sobru subliniază prin omogenita- 
tea trăsăturilor, sănătatea vîrstei — aceeași pentru 
toți —, în timp ce portretul, de o altă complexitate 
psihică şi picturală, a lui Jochim  Csaky traduce, în 
mișcarea largă a penelului, degajarea spirituală şi bə- 
gata experienţă de viaţă a modelului. 

Aplicarea la obiect, ce explică frumoasele reușite 
ale Gretei Csaky-Copony în arta portretului, e. mai 
mult decît o aptitudine inclusă în sfera noţiunii de 
talent : este un semn de integritate morală, de adiîncă 
simpatie față de model, de stăruință fără preget în son- 
darea trăsăturilor lui fizice şi morale, spre o mai bună 
cunoaștere a tuturor laturilor ce îi definesc aliajul per- 
sonalităţii. Datorită acuităţii instrumentelor de inves- 
tigare, Grete Csaky-Copony reușește să suprapună în- 
tr-un portret mai multe portrete : al vîrstei, al fiziono- 
miei, al categoriei sociale, realizind sinteze de viață 
morală perfect individualizate. Ele poartă, ca și celelalte 

creaţii ale artistei, amprenta unui stil personal deosebit 
de valoros: prin adecvarea nuanțată a mijloacelor pic- 
turii la o viziune îndrăzneață, in limitele realului isco- 
dit cu pasiune. | | 

Tot la Ateneu, într-o sală alăturată, pictorul 
Hermann Konnerth ne înfățișează o altă latură a posibi- 
lităţilor de realizare stilistică. După cum s-a sugerat 
foarte nimerit, pictura sa constituie o punte de trecere 
de la tipul picturii nordice, în care predomină expresia 
vieţii morale, la pictura mediteraneană, înflorind sub 
razele binecuvintate ale soarelui. Pinzele îi sint im- 
pregnate de lumina specifică a peisajelor din sudul 
Franţei. Au, de aceea, în general, o vioiciune de colo- 
rit, care nu destramă totuși unitatea tabloului. Dimpo- 
trivă, arhitectura clară, proprie peisajelor sudice, a fost 
în mare măsură asimilată de spiritul artistului. Un 
ritm amplu, unitar, străbate cadrul lor liniștit, subli- 
niind nobila detaşare contemplativă a acestei arte. 


aprilie 1932 


CELINE EMILIAN 


Sculptura românească socotește un nume în plus. Ta- 
lentul plin de frumoase promisiuni al Câlinei Emilian, 
dezvăluit în ultimii ani amatorilor de artă prin lucrări 
izolate, expuse în cadrul Saloanelor Oficiale, se dove- 
dește autentic şi se definește organic la lumina celei 
dintii expoziții personale pe care o întreprinde artista. 
Desigur, înfățișarea artei sale nu realizează imediat o 
impresie de omogenitate, dar pentru privitorul atent 
felurimea aspectelor va căpăta curind tilcul unei uni- 
tăţi profunde. 

Cred că înțelegerea stilului personal al artiste: 
suferă prin confruntarea silnică — devenită obligatorie 
în critica noastră — dintre arta feminină a Celine: 
Emilian și canonul riguros al compozițiilor marelui ei 
dascăl, Emile-Antoine Bourdelle. Fără îndoială, mește- 
şugul l-a învăţat artista noastră de la el, spiritul chiar, 

în care sînt concepute o bună parte. din portretele expo- 
ziţiei de la „Cartea Românească“, ne este familiar din 


lucrările lui Bourdelle, stăruie ici-colo o sumă de vestigii 


din învăţătura primită de la acesta. Dar apropierea se 
oprește aici. Dozajul de realism și stil este cu totul altul 
în lucrările pe care ni le înfățișează Celine Emilian. 


Ceea ce distinge stilul acesteia de cel înrudit, al. 


marelui sculptor înancez, este o preocupare mai pronun- 


ţată pentru decorativitate și sensul. cu -totul inedit al 
culorii. Acestea sînt, firește, aporturi ale feminităţii, și. 


un cronicar atent este obligat să ţină seamă de ele în- 
trucît concurează la o expresie proprie și determină par- 


ticularitățile unui stil de sine stătător. Cele două trăsă-. 
turi distinctive amintite apar în opera artistei chiar 
atunci cînd la baza înfăptuirii stă severitatea une: voințe 


de compoziţie. Ele ni se înfățișau, anii trecuţi, în fi- 
gurinele mici. de. bronz sau teracotă ca o teoretizare 
„amabilă a însușirilor fireşti de care dă dovadă artista. 
În aceste exemplare de artă minoră, culoarea nu 


însemna, adeseori, numai o aptitudine, ci era exprimată 
direct, urmînd exemplul figurinelor de Tanagra și al sta-: 


tuarei etrusce. Resursele de culoare, descoperite în pre- 
facerea la temperaturi ridicate a pămîntului ars, căpă- 


tau astfel, prin alăturarea arbitrară a altor culori, o- 


expresivitate nouă, aproape stranie. Și astăzi nota aceas- 
ta este subliniată într-un portret feminin conceput după 
canonul bourdellian dar apropiat privirii noastre prin 
citeva invenţii picturale — șiragul de mărgele vopsit 
verde —, care contribuie la atmosfera de intimitate, atît 
de străină în genere sculpturii. Elementele decorative 
abundă și ele ori de cîte ori amănuntele realiste pretind 
să se subsumeze unei stilizări largi. Mă ispitește o apro- 
piere între formula decorativă a fisurinelor de odinioară, 
cu faldurile veșmintelor supuse, în alcătuirea lor, unei 
legi de simetrie, și stilizarea pontretelor ultime, a căror 
decorativitate ascultă de aceeași lege și trădează ace- 
leași particularităţi. Firește, ele înregistrează o ascen- 
siune și se subondonează sensului arhitectonic afirmat 
de Bourdelle. Aceste ultime portrete măsoară ştiinţa 
puţin obișnuită a Celinei Emilian, arată la ce ne putem 
aștepta de la tehnica sa și indică o atitudine bărbătească 

în concordanţă cu programele construcţiei plastice ale 
timpului. Însă însușirile native ale artistei sînt diferite 
şi resursele din care e menită să se desfășoare dinamica 
ascensiunii sale sînt cuprinse, cred, în diagrama formu- 
lată. O pildă care înseamnă un început de verificare 
aflăm în abordarea de către artistă a basoreliefului, ra- 
mură a artei așezată între sculptură şi pictură, folosind 
suprafața plană drept fond al desfășurării de viaţă și 
ca o teoretizare a decorativului. Basmele noastre for- 
mează subiectul acestor basoreliefuri. Alegerea nici nu 
putea fi mai bună întrucât, prin definiţie, basorelieful 
povestește, iar felul stilizării sale e propice atmosferei 
fantastice, care caracterizează epica populară. 


1930 


MAC CONSTANTINESCU 


Ca întotdeauna, pe Mac Constantinescu îl descoperim 
preocupat de calitatea materialului sculpturii, de sunetul 
lui primordial, pe care caută să îl evidenţieze prin toate 
mijloacele. Tehnicile cele mai felurite sînt aplicate ma- 
terialelor deopotrivă de variate, pentru a determina, din 
întilnirea lor, vibrații inedite. Ca nimeni altul, Mac 
Constantinescu se pricepe să facă sensibil un bloc, să 
însuflețească o suprafaţă plastică, ferindu-se totodată de 
a-și angaja răspunderea față de funcţia spaţială a sculp- 
turii. Ai fi înclinat să spui că arta lui este una de 
început de veac: spontană, reactivă la specificul, de 
fiecare dată altul, al materiei, dar fără nici o presim- 
tire pentru schemele mintale ce se pot vehicula prin 
mijlocirea acesteia. Chiar cînd modelează o figură — 
așa cum e cazul excepționalului portret în marmură 
expus la „Grupul nostru“ —, Mac Constantinescu nu 
cedează constrîngerii elementelor care dau cheia struc- 
turării ei, ci se mulțumește să o transforme într-un me- 
diu sensibil, apt să transmită acele inepuizabile efluvii 
emoționale care evocă stăruitor imaginea unei lumi în 
continuă facere. i 


februarie 1936 

l DOI SCULPTORI : 
CÉLINE EMILIAN ŞI MAC CONSTANTINESCU 


Titlul articolului meu ar fi avut valoarea unei definiţii 
dacă îl completam : Doi sculptori moderni. Căci Céline 
Emilian, eleva lui Emil-Antoine Bourdelle, şi inspiratul 
cercetător al tainelor ceramicii, Mac Constantinescu, au 
în ceea ce lucrează, pe deasupra deosebirilor hotăritoare 
care despart felul artei lor, un caracter de înrudire, 
chiar dacă el nu este evidenţiat decit într-un sens nega- 
tiv, în raport cu ceva ce nu este nici arta celui dintii, 
nici arta celui de al doilea, ci ca să fiu mai precis: 
în raport cu statuara clasică. În adevăr, sculptura și a 
unuia și a celuilalt este străimă de înţelesul clasic al 
formei pure, pe care plastica elenă l-a manifestat in 
lucrări de neîntrecută desăvirșire formală. Eleva lui 
Bourdelle este, prin ceea ce realizează mai valoros, o 
căutătoare pasionată a adevărului individual, concret, 
a expresiei psihice a portretului. Sculptura sa intră, în 
consecinţă, sub definiţia cea mai largă și cea mai pro- 
prie a „modernului“ în artă. Cît priveşte ceramica in 
culori a lui Mac Constantinescu, ea urmărește expresi- 
vitatea legată de însușirile materiei și își trage formele, 
prin mijlocirea focului care încheagă Și definește, din 
plasma unor intuiţii originare, nu fără legături cu in- 
stinctul artistic popular. Deci nimic mai străin de pe- 
dantismul căutător al formei pentru formă, ca expre- 
sie suficientă sieşi. Căci frumuseţea de sine stătătoare 
a formei afirmă O abstracţie prea rafinat intelectualistă 
pentru a putea fi preţuită drept adevărul ce lipsea une! 
epoci și unei umanități care nu şi-au terminat inca rà- 
fuielile cu viața. lar cine, orbit de accentuarea funcției 
spațiale pe care Bourdelle a manifestat-o in ad 
sa, de raportul de subordonare a acesteia la conceptu 
arhitectonic, de stilizarea decorativă și de însumarea 
elementelor într-o unitate ritmică, ajunge să pontuan 
plastica sculptorului francez cu plastica grecilor vec™ 

acela fără îndoială omite ceea ce 


j. rioada clasică, în ce 
de esenţialul stilului artistic al | lui Bourdelle : 
individualismul realist al portretelor sale, ce se inca- 

drează atit de sigur în filiața portretului egiptean, ro- 
man sau elenistic. În această ordine de idei cred că 
apare evident oricui în ce măsură însemnată bustul lui 
Anastasie Simu de Bourdelle este înrudit, bunăoară, cu 
portretul lui Seneca din Muzeul Naţional de la Neapole, 
portret aparţinînd perioadei elenistice și, dimpotrivă, 

cîtă distanţă îl desparte de creaţia lui Miron, Fidias și 
Policlet. 

Arta Celinei Emilian prezintă două chipuri de a 
fi, două fațete hotărît divergente, ambele desfăcute din 
blocul creaţiei bourdelliene și acţionînd de cele mai 
multe ori independent. De la întiia aruncătură de ochi 
se semnalează privitorului coexistența celor două gru- 
puri de expresie, dintre care unul subliniază încordarea 
creatoare, iar celălalt, dimpotrivă, momentele de destin- 
dere, cînd singură intenţia artistică mai stăruie într-un 
joc pentru care orice motiv constituie un impuls su- 
ficient. În cazul dintîi, avem de-a face cu o adincire în 
expresia individualităţii portretului ; în al doilea, un 
divertisment, destul de valoros fără îndoială, provocat 
de înlănţuirea ritmică a elementelor pur decorative. În 
timp ce sinteza plastică din opera lui Bourdelle este 
străbătută de ritmul de ansamblu al elementelor com- 
ponente, la Celine Emilian ritmul le înglobează numai 
pe cele decorative. O asemenea tehnică este adecvată 
compozițiilor mici, de felul aceleia intitulată Flori de 
cîmp, care constituie o realizare unică prin armonia sen- 
timentului intim, dar nu rezistă transpunerii la scară 
mare, aceasta necesitînd un spaţiu real cum ştia să-l 
gindească și să-l înfăptuiască Bourdelle. De aceea, com- 
poziţia denumită Avînt, atît de atrăgătoare în machetă 
prin agrementul unei mișcări abia schițate unită cu jocul 
decorativ, îşi vădeşte zădărnicia cînd este prezentată în 
spaţiul real și în proporţii eroice. 

Un alt pericol care ameninţă arta C6linei Emilian 
este eclectismul. Atelierul lui Bourdelle, acest meşte- 
șugar dublat de un om de înaltă cultură, trebuie să îi 
inspirat celor care îl frecventau, pe lingă respectul meş- 
tteșugului, un oarecare scepticism, care lui Bourdelle per- 
sonal îi lipsea, dar pe care îl socotim mai mult sau ma: 
„puţin legat de interferența atitor sensuri culturale î: 

stiluri artistice vinturate acolo. Celine Emilian dove- 
deşte prin cele trei Genii muzicale destinate unui mo- 
nument funerar, prin basoreliefurile executate pentru 
biserica St. Remy din Reims, prin acela intitulat Agri- 
cultura, cît şi prin fermecătoarea compoziţie Domnița 
Niculina, că stăpinește periculos de sigur morfologia 
unor stiluri de artă eterogene, de natură a îndreptăţi 
o critică sub raportul exageratei precumpăniri a ele- 
mentului istoric în ansamblul operei sale. Desigur, nu 
pot desconsidera cultura sculptoriţei şi nu exclud folo- 
sirea formelor desprinse din repertoriul tradiţiei, dar 
regindirea lor din încheieturi pentru prezentarea princi- 
piului stilistic ce trebuie să stea la baza unei înfăptu- 
iri de artă pe deplin organice ar fi cu atît mai necesa- 
ră cu cât, numai forma personală căutată îndelung și 
aflată cu osârdie merită a fi preţuită mai mult decit orice. 
Neglijarea acestor adevăruri a condus în compoziţia de- 
numită Domnița Niculina, atit de finită altminteri, la 
o ușoară stridenţă, ansamblul fiind caracterizat printr-o 
decorativitate hieratică, în timp ce figura își adincoște 
liniile într-o caracterizare portretistică realistă. O apro- 
fundare a miturilor ncastre populare și gîndirea lor or- 
ganică, potrivit condiţilor impuse de material și de le- 
gile ce conduc înfăptuirea plastică, adăugate culturii 
sale, îi vor permite, sper, antistei să realizeze valoroase 
compoziţii de statuară românească. 

Nu mi-aş fi îngăduit luxul atitor obiecţii, dacă în 
conştiinţa mea nu aș fi convins că Celine Emilian în- 
seamnă una din realităţile pe care poate conta dezvol- 
tarea viitoare a plasticii noastre. Portretele sale, fără 
excepție, stau dovadă neclintită afirmațiilor mele. În 
ele stăruie o neobișnuită forță de simpatie umană pen- 
tru model, forţă care înaintează într-un elan larg şi mă- 
surat spre întipărirea în material a nenumăratelor note 
şi particularităţi, care laolaltă alcătuiesc structura per- 
manentă și înfățișarea vie a unui chip omenesc. Ener- 
gje oaracterizatoare, viziune cuprinzătoare și suveran 
calmă, precizie și măsură, fuziune a elementelor plas- 
tice cu cele decorative, desăvirșită explicare a suprafe- 
tei prin volum și a volumului prin suprafaţă, puternică 
evocare spaţială, iată cîteva laturi prin. care poate îi 

considerată sinteza: plastică a portretelor Celinei Emi- 
lian. În portretul lui Cortot, îndeosebi, aceste însușiri 
îşi află o întruchipare optimă, de aceeași calitate emo- 
țională cu aceea a portretului lui Mahler de Rodin sau a 
chipului lui Seneca din Muzeul Naţional de la Neapole. 
--“ Am afirmat că Celine Emilian este partizana unei 


arte moderne, care sacrifică frumosul pur conţinutului 


de umanitate încorporat în forme. Cu mai multă drep- 
tate se cuvine socotit modern sculptorul ceramist Mac 
Constantinescu, expozantul de la „Hasefer, căruia ide- 
alismul formal și tipicul clasicismului îi vor îi părind 
erezii sau literă moartă. Căci lui Mac Constantinescu îi 
place să afirme caracterul personal și unic al formei, 
nefungibilitatea ei, sensul de reușită singulară pe care 
îl capătă fiecare împlinire.;- Crezul tînărului sculptor stă 
în potenţele infinite de expresie ale materialului între- 
buințat și, oarecum, într-un fatalism legat de materie, 
explicabil mai ales la acela care, prin condiţiile ine- 
rente meșteșugului ceramic, trebuie să conteze pe o 
cantitate însemnată de neprevăzut.  Ceramistul, după 
expresia chiar a artistului, este un alchimist la pindă, 
așteptîind cu nerăbdare rezultatul experiențelor ce în- 
treprinde, pregătind cu grijă întrunirea condiţiilor cerute 
pentru o anumită reușită, verificind rezultatele pentru a 
scoate din confruntarea lor o normă conducătoare în 
experimentele ulterioare. Dar, oricum, soluţiile găsite 
au caracter de unicitate, pentru că nu există procedeu 
care să ducă în condiţii identice la rezultate asemănă- 
toare ci, mai totdeauna, în pregătirea condiţiilor legale 
ale experienței se ascunde un minimum inițial de dife- 
renţiere, care poate determina reversibilitatea catego- 
rică a sensului experienţei. Erorile pot deveni creatoare 
Și meritul mare al celui care luptă cu materia și focul 
este să disciplineze hazardul în măsura maximă a posi- 
bilului, folosind ocaziile ivite, ba căutînd chiar să le pro- 
voace, spre a le valorifica. Mac Constantinescu a trans- 
plantat în domeniul socotit minor al ceramicii interesul 
pentru graiul material, deprins printr-o îndelungă 


= frecventare a atelierului lui Brâncuși. Spre deosebire 


Însă de Brâncuşi el depăşeşte perioada pietrei lustruite 
şi a bronzului, beneficiind de  binefacerea prometeică, 

focul. Cu ajutorul acestuia, materia este milădiată N 
ţii diverse de temperatură, în raport cu însușirile pă în 
fice ale materiei determină multiplicarea la :nesfirsit a 
reacțiilor materialului folosit. Chimia ia locul- fizicii 
combinații neaşteptate de elemente, după legile secrete 
ale atracției şi ale respingerii, se înfăptuiesc tainic și cu 
ou controlabil în atelierul lui Vulcan. Dar dacă mînu- 
irea uneltelor de cioplit şi tăiat ducea la realizarea masi- 
vităţii plocurilor primitive de materie, înriurirea nesta- 
bilă a focului conduce la preţiozitate artistică, la dife- 
renţieri calitative. În aceasta stă preţul cel mai de sea- 
mă al sculpturii ceramice pe care ne-o înfățișează Mac 
Constantinescu, în aceasta aflăm însă şi limitele artei 
sale. Ea apare privitorului avertizat ca o artă calitativă, 
artă eminamente „arttistică“i, dacă mi se permite această 
determinare. Totul în expoziția sa. de la  „Haseferii, 
este vizualizat sensibil, dar, ca un revers al medaliei, 
mai toate lucrările au înţeles de fragmente. Artă mino- 
ră, fără îndoială, dar însușită în cazul de, faţă cu . o 


înaltă şi fermăcătoare originalitate, mulțumită căreia 
Mac Constantinescu și-a ajuns cu prisosinţă ţinta. ce. și-a 
propus : desindustrializarea sculpturii „aplicate. 

Aspectul fragmentar al ceramicii trebuie, pus în 
legătură şi cu originea ei populară. Cred că artistul a 
fost nu se poate mai bine inspirat cînd, năzuind spre 
desindustrializarea ceramicii, a raportat-o la un reperto- 
riu de motive şi forme populare, descărcind-o de balas- 
tul formelor cultivate, finite, în care excelează marile 
ateliere. Astfel, ceramica populară din Nevers l-a înri- 
urit pe şi măsură, bănuiesc, 
ca unele portrete egipto-romane În ipsos colorat din se- 
colul al doilea sau a] treilea al erei noastre. Femeia Cu 
turban, Masca dionisiacă şi cealaltă Mască sînt tot atitea 


fragmente preţioase gîndite cit se poate de propriu. în 
cadrul legilor care conduc expresia artistică a ceramicii 
sculpturale. Ele își trag au din seva hrănitoa- 
re a inspiraţiei populare și nu Vor să știe „de perfecţi i» 
nea formei pure, de autonomia reprezentării formale. 
Asprime rustică și tandreţe sint aici ` A 
exprimate CU franchețe, în ciuda prejudecăți 
tind un limbaj ales și o ținută exterioară 

Pentru gajul de rodnicie pe care îl aduc însuşirile de 
auitenticitate ale sculpturii lui Mac Constantinescu: cit și 
pentru spiritul lui cercetător, îndrăznesc să-l socotesc 
printre acei creatori de la care arta românească are mult 
de așteptat. fi: 


decembrie 1931 


ŞTEFAN CONSTANTINESCU 


Ştefan Constantinescu expune desene acuarelate, de un 
efect sobru și de o emoție concentrată. Viziunea sa se 
complace în simplificări de date și în transpuneri gra- 
fice enunţiative. Ca atare, motivele apar. elaborate în 
sensul unor. intenții constructive pe cît de ferme, pe atit 
de puţin afișate. Folosind un scris nervos, pe care acua- 
rela. doar îl marchează ușor — semn al economiei de 
mijloace şi al rigurosului control de sine —, Ştefan Con- 
stanttinescu izbutește şă creeze o atmosferă aproape le- 
gendară, pe care vivacitatea mişcării o însufleţește, iar 
indicaţiile de ambianţă o fac să vibreze sensibil. Doza- 
jul subtil de pitoresc —acceptat cu un pic de ironie — 
şi de filtrare a lui printr-o prestigioasă alchimie grafică 
dau acestor mici planşe, dominate de preocuparea pentru 
compoziţie, un accent de subţire intelectualitate. 


februarie 1936 


SABIN POPP 


La Sabin Popp, desenul trăiește într-o carecare indepen- 
denţă fată de culoare. Ele par gindite separat și numai 
tesute împreună, ca urzeala și bătătura într-o scoarță 
românească. În discriminarea elementelor, privitorul în- 
cearcă o plăcere pur intelectuală: scheletul negru de 
cărbune se desprinde uneori din plasa culorilor şi stră- 
lucește halucinant, ca pe o placă radiografică. Dar în- 
suşi negrul e o culoare, Pulsaţia lui caldă îl alătură jocu- 

lui celorlalte culori, după cum &riurile, uneori reci si 
abstracte, pregătesc, dimpotrivă, precumpănirea elemen- 
tului liniar. Arta aceasta nu e numai rafinată : este — 
cum s-a arătat în lucrări mai vechi — și sănătoasă. Con- 
tururile au ceva tineresc și vajnic în iorța lor de delimi- 
tare ; un galben și un verde strălucesc prin îrăgezime și 
comunicativitate. Culorile își păstrează neatirnarea, chiar 
dacă cenușiurile capătă o importanță sporită. Prin 
aceasta, arta lui Sabin Popp amintește unele tapiserii 
cu un colorit răspicat, sonor, care nu dăunează însă 
armoniei generale, mai mult nuanţată și stinsă. 


decembrie 1926 


În Viena „momentelor muzicale: schubertiene, cu nos- 
talgii deșteptate în suflet la fiecare răspîntie, s-a stins 
într-o dimineață de An nou lumina blîndă ce însuflețea 
atît de liniştit privirile pictorului tînăr, de numai trei- 
zeci. și doi de ani, Sabin Popp. Ele nu vor mai cădea de 
acum înainte asupra lucrurilor îndrăgite — flori, oa- 
meni, peisaje. Mina făuritoare de frumos a pictorului se 
va fi așezat cuminte de-a curmezișul pieptului neînsu- 
îleţit și va fi căpătat în nemișcare acel aer de sfinţenie 
ce-l citim deopotrivă în frescele bisericilor de țară și pe 
chipurile, dragi pilotorului, din Portret de familie. 

Tripticul acesta, unde cel dispărut, soția sa şi fa- 
milia acesteia își ocupau locurile lor după cuviință şi 
bătrinească tradiţie, ca într-un tablou votiv ctitorii şi 
copiii lor, a fost, după cuvîntul celor mai autorizate opi- 
nii critice, manifestarea de vîrf a Salonului oficial din 
anul trecut. Această mărturisire îşi capătă întreg relie- 
ful, dacă ne aducem aminte că Portretului de familie îi 
tineau tovărășie pe simezele expoziției tablouri pentru 
care semnătura unor, maeştri constituia un gir puternic. 

Caut să îmi chem în minte un detaliu sau altul pe 
care să se sprijine, ca în sistemul unei pirghii, toată 
greutatea de sens artistic a lucrării. Şi căutarea îmi e 
spulberată, căci nici viziunea asupra subiectului, nici 
tratarea lui nu pun accentul pe particular, nu subliniază 
amănuntul — fie el de ordin descriptiv ori piciural, chiar 
dacă el este acela care, fără ostentație, aproape neobser- 

da 


vat, dă pînă la urmă compoziţiei întreg tîlcul ei. Pasionat 
de originalitatea ireductibilă, mereu alta, a modelelor, 
Sabin Popp a realizat în această lucrare o grupare de 
portrete, deosebite între ele. pînă la desăvirșita conturare 
a unor universuri morale unice, dar în același timp în- 
rudite prin trăsătura uniformizatoare a canonului stilis- 
tic bizantin, care, imprimîindu-le un același aer de fami- 
lie, vădește apartenenţa celor portretizaţi la o comuni- 
une strinsă de tip patriarhal, ierarhizată prin adincă iu- 
bire reciprocă în jurul autorității pe care o exercită, 
ocrotitor, capul ei. În chipul acesta, detaliul fizionomie 
individualizator, deși eficient — savuros, chiar —, rămîne 
străin de orice descriptivism, după cum cel de ordin pic- 
tural, subordonat compoziţiei, rămîne străin de orice 
complezenţă faţă de calitatea materiei, a tușei ori a sen- 
zaţiei de culoare. Căci arta lui Sabin Popp este a unui 
contemplativ, nu a unui senzorial. Ea păstrează din sen- 
zaţie doar corespondentul unei bucurii  primăvăratice, 
cu totul interiorizate, căreia frăgezimea unei flori Îi 
apare un simplu pretext pentru o melodie ușoară, aeri- 
ană, ţesută din penumbre, ce pun surdină celor mai ne- 
păsătoare chiote ale tinereţii. Dar, sensibilitatea plină de 
tainice presupuneri a artistului nu întunecă inteligența 
dlară a raporturilor de formă și culoare, nu siluiește 
acea mîndră de sine construire a tabloului în planuri vi- 
guros conturate. 


15 ianuarie 1928. 


Cînd cu patru decenii şi jumătate în urmă semnam unul 
dintre necrologurile prilejuite de moartea prematură a 
lui Sabin Popp, încă nu cuprindeam în adevăratele ei 
dimensiuni însemnătatea acestei pierderi pentru aria 
noastră, căreia prin rivnă de zi cu zi, încordată spre 
sfîrşit în lupta cu boala ce avea să îl doboare, îi adăugasc, 
aproape neștiut, un strălucit capitol, abia astăzi dezvăluit 
în conţinutul și semnificaţia lui publicului românesc prin 
expoziţia de curînd inaugurată. 

Este, oarecum, prima lui expoziţie personală, căci 
aceea din 1918, de la Vaslui, și cea din 1920, de la Bucu- 
rești — una împreună cu Aurel Jiquidi, cealaltă cu Adam 

zei ad ai A depășeau cadrul unor expoziţii de debut. 
gur, ele au marcat ivirea în pictura românească 

unui excepțional talent, dar abia din 1921 — data au 
poierii în ţară după peregrinări prin Italia, care prelun- 
giseră, peste hiatul anilor primului război mondial și la 
alt mod, ucenicia din cadrul Şcolii de arte frumoase din 
București —, Sabin Popp avea să se impună conștiinței 
contemporanilor prin prezența sa vie în mișcarea noastră 
artistică, ajungînd un nume luat în seamă si urmărit cu 
interes crescînd de public, critică şi colegi. Din păcate, 
în lipsa unor expoziţii personale, puţine din nenumăra- 
tele sale creaţii ajungeau a se face cunoscute, și, chiar 
lucrări de virf fiind, ofereau în ansamblu doar o ima- 
gine ciuntită a personalităţii artistului, arătînd mai de- 
grabă ce putea, decît ce era el; cu alte cuvinte: îl re- 
prezentau, fără a-l şi prezenta. Adevăratul chip al lui 
Sabin Popp a rămas de aceea ascuns sub lumina fulgu- 
rantă a reușitelor sale, dintre care, cea din 1927, Por- 


tret de familie, prin interesul deșteptat în jurul ei, avea 
să îl situeze în conștiința multora în postura mitică de 
autor al unei singure lucrări fără înaintași și fără 
urmași de luat în seamă în propria sa creaţie. Lucru 
absolut fals, care sărăcea atît semnificaţia acesteia în 
întregul ej, Ca drum spre descoperirea de sine și afir- 
marea unei personalităţi artistice de prim ordin, cît şi 
însăşi semnificația lucrării în discuţie, smulsă din con- 
textul, singur lămuritor, al evoluţiei artistului. Moartea 
acestuia, la cîteva luni după succesul Portretului de 
familie, a slăbit contactul publicului cu opera sa, astăzi 
doar sporadic înfățișată în muzee, fără acea legătură 
ultiple, indispensabilă pentru înţelegerea 
unității ei profunde. 
[i revine astfel expoziției de față rolul justiţiar 

al unei restituiri, în sensul reconstituirii veridice a ima- 
ginii artistului — puţin cunoscut celor de azi, rău 
cunoscut și de contemporanii săi —, care a fost Sabin 
Popp, spre a fi redată fără știrbiri circuitului valorilor 
ce alcătuiesc Zestrea cultunii românești. Aproximativ o 
sută de picturi în ulei și cam tot atîtea desene, repr? 
zentind doar 0 mică parte din totalul lucrărilor e i- 
zate de Sabin Popp în scurtul răstimp al aotivitāții 

sale creatoare (circa şapte ani), sint puse la dispoziţia 
publicului în acest scop. Ele permit, într-o primă luare 
de contact, degajarea liniilor mari de-a lungul cărora 
a evoluat creaţia artistului. 
 Aparținînd unui anumit spaţiu cultural — cel al 

artei românești din deceniul imediat următor primului 
război mondial —, arta lui Sabin Popp nu poate fi 
înțeleasă în afara coordonatelor specifice artei timpu- 
lui său. Drumul picturii lui este drumul unei sinteze 
personale operată în cuprinsul aspectelor vieţii, pornind 
de la unicitatea momentului trăit, surprins cu emoție în 
trăsăturile lui individuale, spre a atinge la celălalt capăt 
al drumului unitatea unei viziuni cuprinzătoare despre 
lume și viaţă. 

-Încă de la început, vocaţia lui Sabin Popp se dove- 
dea a fi aceea de a exprima în imagini vibrante, atit în 
desen cît şi în pictură, intensa trăire a momentelor de 
viață. Prin emoția sinceră care le străbate, aceste ima- 
gini sînt salvate, ca expresie pură, din banalul aparent 
al motivării. Sabin Popp nu era un vinător de motive, 
în ciuda profuziunii acestora în opera sa. El nu le reţi- 
nea decît în măsura consonanţei pe care i-o deșteptau în 
psihic. Deseori cînd ieşea la peisaj, se întorcea, aşa-zicînd, 
cu tolba goală, neizbutind să întilnească în natură moti- 
vul adecvat nevoilor sale de expresie. 

= O cercetare atentă a tematicii lui Sabin Popp ar 
descoperi afinități neașteptate între motive, de natură să 
excludă presupunerea adoptării lor fortuite. Așa, bună- 
oară, fără a fi ceea ce se numește un ruinist, motivul 
ruinelor apare frecvent în desenele și pictura sa: Ruine 
în Sicilia, Ruinele termelor lui Caracala, Schiţă de ruine 
din Sibiu, Ruina bisericii Băleni. El este însoţit mai tot- 
deauna de motivul vegetației, ceea ce indică o alternanță 
de fenomene opuse. Un alt motiv frecvent este cel al 
apei (mare, lac, fluviu, rîu). La fel, cel al ripei: Rîpă la 
mare-Techirghiol, ori cel al malului : Veneţia, Riva degli 
Schiavoni. Dar noţiunile de ruină, rîu, rîpă, sînt în- 
rudite nu numai pe planul etimologiilor, avind şi mo- 
dele în grecescul reo și în laltineștile : ruo, rivus, ci şi pe 
planul Weltanschauung-ului, care trimite la heracliteanul 
panta rei — toate curg. Același Weltanschauung comandă 

şi preferința pentru o anumită tehnică a imaginii — bu- 
năoară, desenul în conte și cel în cărbune —, ca și pentru 


o anumită factură, accentuat picturală. lată dovada faptu- 


lui ca Sabin Popp nu îşi alegea motivele la întîmplare, 
robit de pitorescul lor, ci în virtutea unei legităţi ascunse, 
care le tria şi aglutina în structuri tematice — expresii 
necesare ale viziunii sale despre lume. Aceasta le şi 
conferă forța emoţională, irezistibilă, care face din ele 
adevărate confesiuni — potrivit caracterizării eminentu- 
lui său exeget, Ștefan Neniţescu. 

Treptat, o deplasare are loc în viziunea despre 
lume a lui Sabin Popp. Pregătită de mult, ea apare cu 


maximă evidenţă în lucrările anului 1924, continuîndu-se 


în cele ale anilor următori. Intuiţia curgerii timpului, 
proprie începutului, își află mai departe expresii de un 
farmec dureros, dar ea se nuanţează acum cu un senti- 
ment de încredere nemărginită în frumusețea mereu 
împrospătată și, prin aceasta, veșnică a formelor vieţii. 
Ceea ce aduce cu adevărat nou această fază este compo- 
ziţia : nu doar în înțelesul ei de problemă a picturii 
(deși, simptomatic, ea se afirmă tct mai stăruitor cu ace- 
laşi înțeles), ci, mai ales, în cel de atitudine fundamen- 
tală a spiritului, trăită de artist, şi care, fiind trăită așa 
cum numai unor creatori de felul lui Sabin Popp le este 
dat, își cerea neapărat exprimarea. Sora pictorului cu 
fiica ei formează, desigur, un grup compozițional de 
prestigiu sub raportul exigențelor picturii, dar ceea ce 
ii dă adevărata respiraţie este viziunea pe care i-a insu- 
flat-o artistul — viziunea legăturii de iubire ce for- 
mează armătura interioară a compoziţiei. Sabin Popp a 
pictat şi aici un moment de viaţă, dar nu unul care se 
pierde în curgerea indistinctă a timpului, ci unul care e 
salvat pe planul sintezelor spiriituale, constructive ale spi- 
ritului aplecat spre sinteze. 

) Compoziții ca acestea constituie preludii la seria 
renumitelor tripticuri, încoronate de citatul Portret de 
familie — imn maternității, pe care o anunţă, din aripa 
stingă a tripticului, soția pictorului, Theodora Popp 
păstrătoare credincioasă a cultului memoriei sale. Ca 
și modelul bizantin întrezărit de pictor, dar cu tematică 
laică, acest triptic înveșnicește viaţa, îi dă un sens care o 

transcende, întemeind comunitatea familială pe un prin- 
cipiu de permanenţă, totodată necesar şi liber consimţit. 
Compoziţia ca atare, grupind liber chipurile desăvirșit 
individualizate, își afirmă ea însăși în mod stringent 
caracterul necesar, și pictorul, din colţul lui, devotat ideii 
care l-a autorizat să o închege, îi asigură stabilitatea, 
înălţind drept, cu modestie de meșteșugar, penelul, ase- 
menea unui fir de plumb. 

Era în această idee a permanenţei artei, a perma- 
nenţei frumosului, a permanenţei vieţii eternizate prin 
iubire, o pavăză împotriva asalturilor tot mai crîncene 
pe care moartea le îndrepta împotriva fiinţei sale. 
lar presimţirea ei îi inspiră extraordinara serie de 
ierni brașovene în ulei și în tuș, cu acel contratimp 
halucinant de schelete carbonizate de arbori pe albul hi- 
bernal. Într-o astfel de iarnă, în seara zilei de 1 ianu- 
arie 1928, Sabin Popp avea să închidă pentru totdeauna 
ochii, după o grea operaţie, la Viena. A doua zi, ar fi 
împlinit treizeci și doi de ani. 


14 aprile 1973 


| 
| 
i 
| 


LUCIA DEMETRIADE BĂLĂCESCU 


Expoziţia pe care Lucia Demetriade Bălăcescu o pre- 
zintă la „Cartea Românească“ indică apropierea de o 
fază de maturitate a talentului acestei pictoriţe așa de 
înzestrate. Expresia artei sale e acum mai ponderată, 
culoarea capătă mai multă stofă, nici un efect nu mai 
este lăsat pe seama simplei improvizații. La aceasta, Lu- 
cia Dem. Bălăcescu a ajuns prin înțelegerea cu adevărat 
artistică a resurselor inerente tehnicii pastelului, dintre 
ale cărei virtualități reușește să degajeze un întreg registru 
de rezonanţă joasă, apt să exprime — la modul ironic, 
propriu artistei, dar cu însuşiri de caldă comunicativi- 
tate — o gamă bogată de efecte și atitudini ale spiritului. 
„Se poate spune că noi moduri de expresie au fost create 
într-o materie căreia nu i se recunoșteau pînă acum atar? 

-potenţe. Creioanele colorate sînt mînuite cu siguranță 
de meşter încercat, praful pastelului fiind întins pe su- 
prafeţe largi în strat gros sau subţire, potrivit sensului 
unitar al haşurelor. Prin mijlocirea acestei materii fra- 
gile ne sînt evocate curba melodioasă a unui braţ, rotun- 
jimea unui bust, moliciunea catifelată a carnaţiei. Aceeași 
țesătură intră în cutele larg drapate ale rochiilor, sau 
definește o atitudine corporală. 

Pontretele, în număr considerabil sporit față de tre- 
cut, se cuvin socotite mai degrabă mostre ale conformi- 
tăţii dintre substanța generoasă a pioturii şi maiestuoasa 
ținută a modelelor, decit documente de psihologie umană. 
Este evidentă pentru oricine deosebirea dintre tratarea 
figurii și aceea a somptuosului aparat vestimentar. Nu e 
vorba doar de o grijă mai mare sau mai mică în execu- 
ţie, ci de facturi diferite. În tratarea chipului omenesc 
mai stăruie urme din vechiul stil grafic al artistei, sistem 
de notație rapidă și ușor spirituală. E drept că în cîteva 
desene colorate, de o delicateţe rară, apare pentru întiia 
oară o preocupare de anatomie a figurii, de construire a 
ei în planuri distincte, logic articulate. Prin mijlocirea 
cîtorva hașuri, trase cu tact suprinzător, Lucia Dem. 
Bălăcescu realizează o plasticitate calmă, apropiată de 
virtuțile sculpturii. Aceste cuceriri sînt preluate de por- 
tretele recente, a căror lărgime de contur se subsumează 
aceleași determinări stilistice ca și tratarea culorilor. Den- 
sitatea materiei picturale din sinteza plastică a unui por- 
tret de bărbat își află ecoul în rezonanţa plină și sobră 
a unui roșu pompeian. Un acord echivalent ne dezvăluie 
şi portretul femeii în albastru. 

Stadiul de astăzi al acestei evoluţii artistice se 
distinge printr-o mai atentă căutare a caracterului pic- 
tural, printr-o mai mare grijă pentru stil. Vocaţia spon- 
tanecităţii își află acum un corectiv în reflecţia liniștită, 
în cumpăna introdusă de nevoia unei expresii ponderate. 
De aici înainte mari posibilități de cultivare se deschid 
talentului cert al antistei, 


martie 1930 

MICAELA ELEUTHERIADE 


Micaela Eleutheriade e un nume aproape nou. La ultimul 
Salon oficial, Natura moartă, admirabil pusă în cadru, 
pe care o prezenta, strălucea discret într-o gamă sobră 
de brun, negru și alb, cu reflexe catifelate. Sensibilitatea 
totodată vie şi delicată a artistei are cu ce ne fermeca 
şi de data aceasta printr-un peisaj de dimensiuni mici, 
care unește graţia unui stil arhaizant cu darul de nostal- 
gică reculegere al povestitorului. 


decembrie 1926 


Pentru mulţi, expoziţia de la „Hasefer“ a  Micaelei 
Eleutheriade a fost o surpriză. Desigur, sensibilitatea 
rară a acestei artiste nu mai era un secn=t pentru nici 
unul din cîți avuseseră prilejul să aprecieze, în puținele 
naturi moarte date la iveală pînă astăzi, disoreţia ieșită 
din comun a expresiei, simţul rafinat al armonizărilor de 
tonuri, tactul care ţine strînse, laolaltă, în alcătuirea na- 
urilor statice, obiectele cele mai felurite, realizînd astfel 
intimitatea unei ambianţe pline de farmec și de caldă 
rezonanță afectivă. Ceea ce aduce nou expoziţia de acum, 
de la „Hasefer“, este confirmarea pe o scară largă și 
într-o tematică variată a acestor însușiri. Stăpînirea meş- 
teșugului pînă la un grad de înaltă cultură artistică îi 
permite Micaelei Eleutheriade să folosească resursele cu- 
lorii ca expresie nemijlocită a sensibilităţii. Prin raporta- 
rea albului și a fondurilor de rezonanţă neutră la un 
arabesc cromatic reinnoit continuu de imaginaţia pictu- 
rală a artistei, aceasta realizează ansambluri coloristice 
de o mare coeziune, susținute de un sentiment de viaţă 
plin de vigoare și de prospeţime. Cele mai preţioase in- 
Venţii coloristice — cel mai luminos albastru, verde, gal- 
ben sau roșu — cunosc, în alianţa lor cu acordurile 
grave, treceri melodioase deosebit de subtile. Cu aceste 
calităţi, Micaela Eleutheriade pătrunde acum în peisajul 
romanesc, justificînd, prin varietatea motivelor, încrede- 


LI) 


rea în posibilităţile de extindere în suprafaţă a talentului 

“său şi, implicit, de adincire stilistică prin efectul con 


fruntării cu probleme noi. 


martie 1930 


a a ein liberă a motivului din natură și prin 
egajarea compoziţiei, lucrările prezentate de Micaela 
Bleutheriade în expoziţia de la sala ‚Dalles‘ dezvoltă un 


moment deosebit al realismului românesc — momentul 


Luchian. Aceste calităţi, care — printre altele — fuse- 


seră introduse în pictura noastră, spre sfîrşitul veacului 
trecut, de către marele înaintaș, i-au atras acestuia, re- 
trospectiv, datorită noutăţii lor revoluţionare, reputația 
de promotor al modernismului. Atare reputaţie. se spri- 
jină pe'0 confuzie. Căci libertatea de expresie este un 
lucru, iar atitudinea personalităţii, alt lucru. Ca atitu- 
dine, Luchian se integrează realismului românesc, pe 
care îl continuă îmbogăţindu-l cu noi aspecte. Alambi- 
carea realităţii, abstracţionismul, esoterismul, proprii 
nt cu totul străine. 


artei moderne, îi si | | 
În pînzele Micaelei Eleutheriade frapează o asemă- 


nătoare altitudine, îmbinată cu o asemănătoare libertate de 
expresie. (Dar apropierea se cuvine atribuită mai degrabă 
înrudirii spirituale decât înrîuririi exercitate de operă. 
Micaela Eleuitheriade a făcut cunoștința lui Luchian în 
în muzee. Ucenicind la 


fața peisaj în 
început în cîteva ateliere pariziene, un i 
î j a însușit o altă 


perienţă A 
Sepi sa trăda încă influenţa | gre 
mplet avea să se elibereze. Este anevoie de închi- 
i hotărît să schimbe O înrîurire CU 

emă ă atît obiṣ- 


j it şi „nta neasemuitului ei p 

ntele cit $! conștiinţ tigiu. Di 
cereti în apropierea de arta lui Luchian nu tr m a 
eA > o no ă aservire, ci semnu 


'berări. 
liper de la pnma 
y tă de şcoala ariziana, é 
fluențate multă libertate personală, a 
n i însușiri ce revine în amîn 

care constă dintr-o largă iniţiativă în compunerea moti- 
vului. Cu acest lucru s-a deprins expozanta de la „Dalles“ 

in frecventarea atelierelor pariziene, unde lozinca — 
adevărata profesiune de credinţă a artistului modern, 
dornic, deopotrivă, de ordine şi de libertate — părea să 
fie : „compuneţi-compuneţi liber !“ Această orientare este 
vizibilă, printre altele, în numeroasele naturi moarte pic- 
tate de Micaela Eleutheriade. În cuprinsul lor, artista fo- 
losește ingenios oportunităţile oferite de motiv pentru 
afirmarea voinţei de compoziţie. Ea îl situează în pînză 
astfel încît, prin variaţiunile obţinute, motivul apare în- 
totdeauna interesant și sugestiv. 

Modul personal de compunere a motivului avea 
să-și afle deplină eficacitate în peisajele pictate de artistă 
după înapoierea în țară. De astă dată, compoziţia nu mai 
apărea ca o temă de atelier, ce poate fi mînuită cu iscu- 
sinţă în vederea unor efecte anume căutate. Artista în- 
timpina rezistenţele opuse de un subiect, care se cerea 
mai întîi trăit și apoi exprimat. Astfel, atitudinea perso- 
nală era angajată într-o mai mare măsură. Dar obiş- 
nuința compoziţiei, obișnuința de a sintetiza motivul în 
ceea ce are caracteristic în loc de a-l copia, trebuia să 
ducă și aici la simplificări binefăcătoare, Micaela Eleuthe- 
riade nu reţine din peisaje decit ceea ce este necesar 
expresiei. Aceasta înseamnă că motivul trăiește mai mult 
ca viziune decit ca motiv. Particularităţile lui neexpre- 
sive sînt sacrificate în folosul imaginii sintetizatoare. De 
aceea, tot mai mult se accentuează ritmica liniilor ce il 
străbat și îl organizează. 

Simplificarea aspectului peisajelor nu le înlătură 
nici forța de reprezentare reală, nici vivacitatea senti- 
mentului naturii. Dimpotrivă, prin ea se ajunge la o 
reliefare mai însemnată a acestor caracteristici. Arborii, 
casele, colinele pictate de Micaela Eleutheriade, își impun 
prezența cu neasemuită putere de sugestie. Ele apar ca 
însăşi realitatea, redusă la ultima ei expresie prin forța 
sentimentului din care crește şi se hrănește însufleţirea 
ce străbate peisajul. Aceasta se deosebește de animația 
pe care moderniștii o întreţin în pinzele lor, și despre 
care nu ştii bine din ce se naște și spre ce tinde. 

În ultima sa expoziţie, Micaela Eleutheriade pre- 
zintă două aspecte demne de luat în seamă. Cîteva peisa- 
je mici, admirabil compuse, aduc, ca și în trecut, inter- 
pretări sumare şi vii ale motivului, corespunzătoare unei 
viziuni rapide de ansamblu. Procedeul pictural ține de 
notația imediată a impresiilor, reliefind însă nu atit 
momentul atmosferic cît coloritul. În consecinţă, con- 
trastele, deși atenuate de cenușiuri, sînt preferate con- 
topirilor de nuanţe. De aici provine și efectul de prospe- 
time al acestor pinze. Un al doilea aspect este oferit de 
cîteva peisaje mari, a căror tratare picturală apare și 
mai diferențiată. Artista pătrunde de astă dată adînc în 
realitate, căutînd să-și îmbogăţească mijloacele apte a-i 
reda înfățișările. Pentru întîia oară, preocupările de 
perspectivă se impun cu stăruinţă. Ele își capătă o solu- 
ționare conformă cu ţinuta picturală de pînă acum. Pro- 
cedeul de notație directă, în pete colorate, este păstrat 
pentru primele planuri, dar, ca urmare a reducerii cenu- 
șiurilor — ceea ce lasă mai multă libertate contrastelor 
de culori neamestecate — efectul de prospeţime apare 
sporit. Acum, cenușiurile iși găsesc întrebuințare în ulti- 
mele planuri spre a reda, cit mai aproape de adevăr, 
aspectele variate ale atmosferei. Planurile intermediare, 
tratate, de asemenea, într-un fel adecvat realităţii, mijlo- 
cesc prin albăstriurile predominante trecerea de la pri- 
mele la ultimele planuri. În scurte cuvinte, Micaela 
Eleutheriade tinde să părăsească schematismul lucrărilor 
vechi, pentru a da o imagine mai veridică și mai bogată 
a realităţii, fără a renunţa însă la acea admirabilă liber- 
tate de interpretare, care Îi caracterizează personalitatea 
artistică. 


iunie 1936 


HRANDT AVACHIAN 


Pictor de notație directă, necontrafăcută, receptiv pînă 
rozitate faţă de nuanțele cele mai intime ale mediu- 
are le fixează cu infinită delicateţe 
ie, Hrandt Avachian ne înfățișează 


la 
lui atmosferic, pe 1C 
pe pînză ori pe hînt 

e de o discretă dar persistentă sugestie emoțională, 
cafe cu multă înţelegere pentru cerinţele tehnicii cu- 
lorilor de apă, în pete luminoase și aerate, Ușor estompate 
de cenuşiuri, precum și guaşe de o rară franchețe de 
ton, în care culorile surprind prin calitatea lor sonoră 
şi mănturisesc o vervă neobișnuită la acest artist — poet 
al îngînărilor de nuanţe în surdină. 


februarie 1936 


ALEXANDRU CIUCURENCU 


Alexandru Ciucurencu nu caută să depășească la modul 
esenţial aspectele lumii văzute, ci numai să le transfigu- 
reze, să le consume prin intensitatea trăirii. Nici aspiraţia 
faustică nu este familiară expozantului de la „Mozart“. 
Dovadă, lipsa dintre motivele de pictură a peisajului, cea 
mai aptă temă pentru o interpretare faustică. O singură 
dată peisajul apare în expoziţia actuală și atunci este 
văzut din interior, prin fereastră. Imensa pată verde pe 
care el o formează închide orizontul oricărei năzuinţe de 
depășire ori evadare, și oprește hotărit interesul asupra 
planului decorativ în care este transpus motivul. Astfel, 
peisajul joacă rolul unei tapiserii cu nimic deosebită de 
obișnuitele fundaluri înflorate, în ambianța cărora își torc 
visul neîntrerupt ifăptunile vegetative, de un farmec 
oriental ale picturii lui Ciucurencu. 

~ O artă ce își propune să consume aparențele fără 
să le adincească va da în mod firesc prioritate planului 
de culoare. În cuprinsul lui, ele ating un apogeu de 
manifestare, constituindu-se în pete de culoare pe care 
nimic nu le silește să semnifice altceva decît ceea ce 
leac, ne „ceps la un potenţial maxim. Asistăm 
combustie si Taa i a i iei mesa 
af ve i el dA rin combustie, ele se prefac din 
n aa e à ealitāții, așa cum le-a fixat obișnuința, 
Pi dupa ama cum le desluşește o intuiţie trează. 
piein taik e se reconstituie în lucruri nespus de 
| n pitorescul și plasticitatea lor nouă. 

Interferenţa dintre dinamic şi static dă naştere celor 
mai caracteristice efecte din pictura lui Ciucurencu. Im- 
plicat în struotura viziunii sale, acest dualism se mani- 
festă tipic în interpretarea dată formei. La un moment 
dat, aceasta, prin efectul combustiei apare ca un simplu 
grafic al mişcării. Contururile se topesc în linii de forță, 
ce exprimă nu atît limita corpurilor, cît energia care le 
dă viaţă. Efectul de animaţie este sporit prin între- 
tăierea traseelor. S-ar părea că punctul final al unei 
atare concepții de pictură nu poate fi altul decit arabes- 
cul, care dizolvă structurile experienţei vizuale, înlocuin- 
du-le printr-un joc de cadențe. Şi, de fapt, nu rareori, în 
pînzele artistului, arabescul ispitește cu sclipirile lui de 
vrajă. Dar ispita este trecătoare, căci mai totdeauna li- 
niștea unui plan mare, ce se conturează ca volum subli- 
niind ferma în integritatea ei, este opusă ritmioii liniare 
orientată spre dezintegrarea realului. Rezultă astfel un 
contratimp alcătuit din momente grafice şi plastice, după 
cum traseele întretaie liber sau încercuiesc formele. 

De acum înainte, tcate elementele picturii lui Ciu- 
curencu contribuie la eliminarea încordării dintre însu- 
fleţirea care consumă aparențele și meditaţia calmă care 
le destituie tnansfigurate lucrurilor. Această tensiune se 
răsfrînge și în înfăţişarea materiei, cînd subțiată pînă la 
un prelungit vibrato, cînd îngroșată pe linia de demar- 
caţie a obiectelor. Suprafața tabloului cîștigă prin aceasta 
un anumit freamăt, ce nu se pierde însă în tumult in- 
distinct. Căci în măsura în care ritmul o animă, el o și 
structurează. Forme și culori se alcătuiesc în imagini în- 
zestrate cu o indiscutabilă forță de redare a realului, 
ce-și sorb viața chiar din însufleţirea materiei. 

Faţă de pinzele expuse cu un an în urmă, al căror 
farmec consta aproape exclusiv din capriciul cadenţelor, 
în cele de acum forma cuprinzătoare, plastică, își cuce- 
reşte un loc mai important, pe care îl dispută celei abre- 
viate, grafice. Mişcarea, deşi își păstrează în oarecare 
măsură autonomia, nu mai este îndreptată împotriva 
lucrurilor, ci adaptată lor, sporindu-le sugestia autenti- 
cităţii. Această sugestie este accentuată și prin noua func- 
ție, de reprezentare reală, atribuită culorii alături de 
rolul decorativ din trecut, precum și prin aceea atribuită 

materiei însăși, care pe toată întinderea aspectelor ei, de 
la cel mai vaporos la cel mai consistent, își află echiva- 
ente plastice adecvate. 

ete SR corespunzător, tematica tablourilor se îm- 
pănrtăşeşte și ea din această tendință spre l obiectivare. 
Figurile de vis, pictate cu înfrigurare nostalgică, în recu- 
legere contemplativă, văd alăturîndu-li-se portrete pro- 
priu-zise, ce vor să redea însăși viața, iar nu simple 
aluzii ale sentimentului. În cuprinsul lor, forma amplă, 
curajos interpretată, este repusă în funcția de reprezen- 
tare, fără ca valoarea ei decorativă să-și piardă puterea 
de seducţie. 

Transfigurarea apare astfel pe deplin consumată. 
Prin îmbinarea forței de însuflețire a materiei cu forța, 
egală, de plasticizare a momentelor obiective, arta nespus 
de nobilă a lui Ciucurencu se- situează, cu necontestată 
autoritate, În fruntea creației artistice a noii generaţii 
de pictori. . 
aprilie 1936 


OCTAV ANGHELUŢĂ 


Cînd, acum cîțiva ani, premiul „Anastase Simu“, înființat 
nu demult în scopul încurajării tinerilor artişti expo- 
zanți ai Salonului: oficial, distingea debutul în artă al 
pictorului Octav Angheluță, alegerea își afla ecou în con- 
sensul cunoscătorilor, datorită seriozității preocupărilor 
vădite de pictura tînărului artist. Aparițiile ulterioare în 
cadrul aceluiaşi Salon au menținut interesul publicului 
pentru creația sa, prin prezentarea unor aspecte noi, ne- 
bănuite. Dar, din înlănțuirea lor retrospectivă, linia evo- 
luției artistului nu putea fi reconstituită decit fragmentar, 
fără o imagine de ansamblu, care să invedereze comple- 
Xitatea problemelor propuse de pictor spre rezolvare. 

© Prima expoziție personală a lui Octav Angheluţă 
are meritul de a ne instrui asupra acestei complexităţi, 
și de a situa astfel, în adevăratul lor cadru, puţinele 
aspecte cunoscute pînă în prezent din arta sa. Prin carac- 
terul.ei retrospectiv, ea înlesneşte urmărirea diferitelor 

stadii evolutive, pe care, dealtminteri, artistul a avut 
grijă să le separe pe cît posibil prin expunerea parţial 
sistematică a materialului pe simeze. . 
Într-un prim stadiu se disting două trăsături carac- 
ţeristice : una, care ar putea fi denumită. impresionistă ; 
cealaltă, înfăţișînd dimpotrivă o tendinţă spre construcţie. 
Trăsătura impresionistă, corelată darului nativ de ascu- 
țită caracterizare a motivului, apare mai ales în portrete 
și figuri. Incisivitatea liniei tălmăceşte motivul ca mo- 
ment unic, suficient sieşi în aparența. imediată, astfel 
cum se revelează artistului în spontaneitatea sentimentu- 
lui. Dar simpatizarea cu motivul nu este lipsită de umbra 
unei lucidităţi, cîrtitoare fără răutate, și -care pigmen- 
tează cu umor cele mai înduioşate evocări, creînd astfel 
prin efectul unei strînse îngemănări 0 perspectivă emo- 
țională dublă. Spre a-i da expresie, artistul dispune de 
un meșteșug caracterizat totodată prin armonii de culoare, 
ce se contopesc discret in tonalități surde, și printr-un 
afism eficace, prompt în notarea observaţiilor tăioase. 
Cît priveşte paleta, e de reţinut în primul rînd străluci- 
rea negrului, pe care cenușiurile îl diferenţiază și îl 
coboară la tonuri mai șterse, spre a-l putea armoniza cu 
unele culori calde, bunăoară cu un roșu stins, nespus de 
sugestiv. Peste liniștea figurilor, coboară o lumină de 
interior potolită, care le învăluie într-o ambianţă intimă. 
Cea de-a doua trăsătură — tendința spre construc- 
ție — apare mai ales în peisaje și naturi moarte. De 
astă dată, pictorul organizează spaţiul tabloului prin în- 
lănţuirea perspectivală de planuri, a căror înşiruire se 
susține pe forme conturate distinct, deplin obieotivate. 
Interpretarea motivului trece dincolo de aparenţa lui de 
o clipă, pentru a îi desluşită permanenţa struoturilor de 
formă. Dar, fie că avem de-a face cu forma impresionistă, 
abreviată de subiectivitatea artistului, fie cu aceea con- 
struită pe articulaţii obiective, o însușire comună carac- 
terizează lucrările aparţinînd primei perioade : interesul 
pentru latura concretă a Jucrurilor, vădit prin preponde- 
renţa motivului — ca punct de atracție preferat în eco- 
nomia imaginii — și prin reliefarea calităţilor materiei 

Cu timpul își face apariţia în tablourile pictorului 
o preocupare nouă, constind din tendința de a degaja 
forma şi culoarea din stringența motivului, şi de a le 
corela în raporturi explicite, cărora li se dă o pre- 
{uire autonomă. Motivul interesează acum mai puţin 
prin latura lui conoretă și mai mult prin aptitudinea de 
stilizare, prin destoinicia de a se integra într-o supra- 
faţă de culori, armonios puse în relaţie. Dar întrucît va- 
lorificarea planului colorat pretinde o anumită alcătuire 
de raporturi formale, nu vom mai întilni nici forma 
abreviată impresionist, nici cea construită perspectival, 
ci una organizată extensiv, în profiluri ce se proiectează 
în plan, definindu-l. Culoarea, la rîndul ei, părăsește do- 
meniul contopirilor de nuanţe pentru a-l aborda pe acela 
al contrastelor determinatoare de planuri. Tot tabloul se 
structurează acum pe raporturi: de echivalență între pe- 
tele colorate, care, fie că sînt încercuite de contururi, fie 
că se determină liber unele pe altele, alcătuiesc un an- 
grenaj de suprafeţe larg decorative. Se înțelege de la 
sine că o artă atit de responsabilă sub aspectul întocmirii 
suprafeței tabloului trebuie să cultive problemele de 
compoziţie. De aceea nu a constituit o surpriză proiectul 
de frescă expus de pictor alături de celelalte lucrări ale 
sale, proiect în care echilibrul maselor impotrivite năzu- 
iește spre un impunător efect decorativ. Dar interesul 
pentru organizarea autonomă a planului colorat promo- 
vează o atitudine oarecum abstractă, în contradicție cu 
cea din prima perioadă, orientată, după cum am spus, 
spre concretul motivului și al materiei. 

O cercetare mai atentă a lucrărilor, aparţinind celei 
de a doua perioade, permite deosebirea a două subdivi- 
ziuni. Criteriul, pentru a le distinge, îl aflăm în funcţia 
atribuită luminii în legătură cu planul autonom al ra- 
porturilor de formă și culoare. Într-o primă variantă, 
lumina îl înriureşte, prin efectul de eroziune provocat 
de incidenţele ei, întrepătrunzîndu-l și aparent dislocîn- 
du-l. Într-o a doua variantă, ea îi respectă integritatea, 
apârind ca un grad deosebit de luminozitate a culorilor 
Și, ca atare, încorporată lor. Preocuparea de compoziţie 
pretinde acum multă subtilitate, căci petele de culoare 
trebuie dispuse în așa fel încît să rezulte nu numai o 

echilibrare cantitativă a lor, ci și o gradare calitativă in 
funcţie de luminozitatea fiecăreia din ele. Dar aprofun- 
darea problemelor de compoziţie, ca și sustragerea pla- 
nului de acorduri cromatice de sub înriîurirea dizolvantă 
a cadenţelor lumincase, contribuie deopotrivă la. reliefa- 
rea principiului structural de la baza tablourilor. . Pro- 
blema perspectivei revine pe alocuri în pînzele artistului, 
dar de astă dată în relaţie cu funcția eminent decorativă 
a suprafeţei lor. În contemplarea tablourilor intervine 
astfel un joc dublu, interesul pendulind între calităţile 
legate de aspectul lor plan și cele inerente structurii or- 
ganizatoare de spaţiu. 

Din cele expuse rezultă, cred, curba evoluţiei artis- 
tului, de la momentul impresionist al începutului la pre- 
ocupările de stil și compoziţie, predominante în cea de a 
doua perioadă.. Prin aprofundarea lor, Octav Angheluţă 
și-a creat o bază de contopire a intuiţiilor sale în forme 
mai puţin întimplătoare, mai logic articulate şi- mai 
obiective. Darurile de excelent observator, manifestate 
în chip aproape exclusiv în cursul celei dintii etape, nu 
au pierdut nimic prin această amplificare a problema- 
ticii. Dimpotrivă, cînd rezultatele lor capătă formă mo- 
numentală, reuşesc să fie mai bine puse în valoare şi 
să se impună cu altă putere de sugestie. 


martie 1936 


PAUL MIRACOVICI 


Preocupările de compoziţie picturală sînt evidente în pin- 
zele lui Paul Miracovici. Avem de-a face cu o artă 
mut simplificată, care nu pretinde să bată recordul supra- 
fețelor acoperite cu pictură, ci, dimpotrivă, știe să folo- 
sească repausul anumitor planuri mari, ținute într-o sin- 
gură culoare și repartizate, după nevoie, pe tot întinsul 
tabloului. Ceea ce reține, dintru început, atenţia în lu- 
crările acestui pictor este vibrația caldă a coloritului care 
transmite nu știu ce ecouri ale unei cuceritoare armonii 
intime. Dar oricit de comunicativ, sentimentul e decan- 

tat prin intermediul limbajului de forme şi culori pînă 
la acea expresie de spiriitualizare: diafană care constituie 
trăsătura distinctivă a acestei arte. Pe măsură ce emoția 
se limpezește în atitudine contemplativă, ceea. ce părea 
inextricabil în datele motivului devine din ce în ce 
mai explicit, pînă ce ajunge să se înscrie într-o: struc- 
tură logică luminoasă, cu tăsfringeri cristaline. Simplifi- 
carea nu este niciodată arbitrară, ci efect firesc al trep- 
tatei concentrări lăuntrice, căreia, la un moment dat, 
lumea îi apare de o transparenţă: aeriană pe deplin asi- 
milabilă spiritului. | a | 


februarie 1936 


` VALENTIN HOEFLICH 


La „Mozart“, într-o sală mică şi cu totul improprie, dar 
care a avut norocul să adăpostească în ultimul timp cîte- 
va dintre cele mai valoroase manifestări de artă ale noii 
generații de pictori, foarte tînărul mînuitor al penelului, 
Valentin Hoeflich, ne prezintă cea de a doua expoziție 
personală a sa. Prima a avut loc cu vreo patru ani în 
urmă, tot la „Mozart“. Pictorul, de-abia ajuns la majo- 
rat, expunea alături de colegul său, Gheorghe Vânătoru, 
citeva pinze nespus de proaspete, care învederau o reală 
„și diferențiată sensibilitate artistică. De atunci şi pînă 
astăzi, vizitatorii Saloanelor Oficiale au putut aprecia în 
dese rînduri pînzele. sau desenele acestui artist înzestrat, 
căruia nu o dată diferitele jurii i-au premiat lucrări ori 
i le-au reţinut pentru colecţii publice. 

În expoziţia actuală, Valentin Hoeflich înfăţişează 
un ansamblu de vreo treizeci: de pînze, suficiente ca să-l 
consacre pe autorul lor drept una dintre cele mai ma- 
ture conștiințe pictoricești ale tinerei generaţii. Despre 
Hoeflich nu se mai poate vorbi ca despre o simplă fă- 
găduinţă. Căci el și-a cucerit și-și menţine prin merite 
neindoioase locul pe care-l ocupă în mișcarea artistică 
„mai nouă. În primul rînd, în ciuda tinereţii sale, el stă- 
pinește încă de pe acum meșteșugul picturii în ulei, ale 
cărui greutăţi a ştiut să le înfrunte de timpuriu. Astfel 

se explică lipsa acelei stingăcii în mînuirea penelului atit 
de frecventă la pictorii tineri. Spre deosebire de aceştia, 
în cazul lui Hoeflich, aptitudinea artistică se îmbină în 
chip fericit cu practica serioasă a meșteșugului. 

„O altă caracteristică a picturii lui este independenţa 
față de tradiţiile învățămîntului academic ca și față de 
modelele artistice ale vremii. Autodidact fiind, i-au rămas 
permanent străine ticurile inculcate de școală. Pe de 
altă parte, întrucit a început să picteze foarte de tînăr, 
din pură vocaţie, și, ca atare, grăbit să se exprime, el n-a 
apucat să prindă interes pentru formele străine de vizi- 
unea proprie. Prima împrejurare explică lipsa preocupă- 
rilor de formă în înţeles academic ; cea de a doua lămu- 
reşte adecvarea striată, proprie artei sale, dintre cei doi 
termeni ai raportului : viziune-expresie. 

Căci Hoeflich este tot atît de înrădăcinat în lucruri 
cit și în meșteșug. Din ele, din miezul lor tainic de viaţă, 
se desface viziunea sa, limpezită în străluciri de pastă, 
cum se desface fluturele cu aripi smălțate de culori din 
letargia crisalidei. Dar strălucirea nu este în cazul acesta 
un efect de paletă, ci o calitate a senzaţiei însăși de cu- 
loare. Culorile capătă strălucire în raport cu mocnirea 
indistinată a vieţii din care par să se desprindă. De alt- 
minteri, paleta pictorului, sobră, e limitată la un mă- 
nunchi restrîns de culori, aparţinind îndeobște registrelor 
joase. Prin variația lor artistul realizează o gamă ceva 
mai extinsă, pe care o foloseşte cu moderație într-un 
scop strict de expresie. Dominanta tablourilor o formează 
citeva tonuri grave şi reci — un anumit terra de Siena, un 
albastru vineţiu, un verde smarald scăldat în cenușiuri. 
Pe acest fond cromatic, marcînd caracterul indistinct al 
primelor impresii, artistul împletește, pe măsura preci- 
zării senzaţiilor, armonii mai bogate și mai calde, ani- 
mate din loc în loc de accente intens colorate. 

Lumea peisajelor lui Hoeflich pare că i se desco- 
peră privirii abia în clipa cînd o fixează pe pînză. De 
aceea, el recurge la o prospectare gradată, începînd cu 
primul plan, îngroșat în senzaţii nediferențiate de cu- 
loare, trecînd prin planurile intermediare, din ce în ce 
mai distincte, și sfirșind cu planurile cele mai îndepăr- 

Da in deslușşite, în măsura în care o percepţie 
pr aa aia et discerne obiectele situate pe linia 
orizontului. Prin contrastul dintre aspectul cromatic ma- 
siv al primelor planuri și diferenţierea ultimelor, picto- 
rul — în mod paradoxal — sugerează desfăşurarea spa- 
tiului în adincime. El reduce astfel problema perspecti- 
vej — ai cărei termeni îi inversează — la o problemă de 
raporturi între culori și de structură a materiei. 

Dar subtilitatea unui atare punct dz vedere, ori- 
cit de fericite ar fi efectele de pictură pe care le pri- 
lejuiește, nu acaparează interesul artistic al pictorului. 
Dindu-și seama de caracterul provizoriu al soluţiei adop- 
tate, el abordează din ce în ce mai consecvent studiul 
primelor planuri, în privinţa cărora urmărește să obţină, 
potrivit ordinii perceptive normale, un maximum de dife- 
renţiere a materiei. De aceea, motivul peisajului cedează 
întiietatea unui alt motiv — natura moartă —, în lăun- 
trul căruia datele problemei ce-l interesează acum pe 
pictor pot fi izolate ca în vederea unei experimentări. 
Ca și peisajele sale, naturile moarte pornesc de la 
intuiţii globale, exprimate prin dominante de culoare. 
De data aceasta dominanta o formează alburile — temă 
bogată în variaţiuni, care specifică prin determinări suc- 
cesive aspecte și raporturi mereu noi. Astfel, bunăcară, 
albul unei draperii proiectat pe fondul alb al peretelui 
reușește numai printr-o ușoară diferenţiere de materie 
şi printr-o imperceptibilă gradaţie de lumină să se con- 
stituie într-o unitatte formală distinctă, de o plastică pu- 
țin obișnuită. Altare rezultate presupun o certă aptitu- 
dine de mlădiere a materiei picturale, căreia îi revine 
sarcina să exprime cu mijloace puţine o felurime də 
aspecte — de la consistenţa plină de strălucire a modela- 
jului de forme pină la îluiditatea transparentă a unei 
umbre. Arta lui Valentin Hoeflich pune așadar mai mult 


preț pe accente și calităţi decit pe o strictă supunere 


faţă de motiv, fără să înceteze totuși de a fi nespus de 
robustă în exprimarea viziunii pe care acesta i-o suge- 
rează. Căci tinărul expozant de la „Mozart“, neamăgit de 
pretențiile modernismului, ştie să păstreze o justă mă- 
sură între libertatea de interpretare a ceea ce îi oferă ca 

punct de plecare natura și inspiraţia sorbită din izvoa- 
rele de viaţă ale acesteia. Ceea ce dovedește încă o dată 
maturitatea concepţiei sale artistice. 


martie 1936 


ARTIŞTI TINERI 


Florența Pretorian nu aduce în aria sa preocupări de 
transcendere spirituală ori de magie pioturală, ci se mul- 
țumește să răscolească viguros brazda intuiţiilor concrete, 
din care încolțește flora delicată, de o strălucire sobră, 
răsfrintă în lumini, a picturii sale. Inspirindu-se direct 
din natură, expozanlta de la „Dalles“ înfăptuieşte o artă 
lipsită de alambicări dar vibrînd de emoție. Pentru ea, 
orice aspect al vieţii, cules fie din zarea peisajului, fie 
din zarea mai apropiată a unui interior, în care se oglin- 
dește modul cald și intim al trăirii omenești, manifestă 
aceeaşi familiaritate cu conoretul, aceeași încredere plină 
de graţie în înfăţișările imediate ale lumii înconjură- 
toare. Nici o silnicie nu intervine în expresie, totul apare 
nespus de firesc, ca o răsfățare voioasă și neafeotată în 
intimitatea lucrurilor. 

Primele pinze ale Florenței Pretorian porneau de la 
impresia de culoare surprinsă cu gingăşie, dar şi cu vi- 
goare, la cel dintii contact cu lucrurile. Ele puneau ac- 
centul pe elemente izolate ale motivului, astfel că apă- 
reau mult simplificate în raport cu realitatea pe care o 
interpretau. Citeva indicaţii de culoare, sumar valorate, 
erau suficiente pentru a constitui un tablou. Situarea lor 
în contraste axate pe o impresie dominantă concorda cu 
tendința de stilizare decorativă. Se crea astfel un cadru 
format schematic, care, fără a violenta datele experien- 
tei, limilta liberul joc al imaginaţiei îndreptate spre in- 
vestigarea realului. 

Cu trecerea timpului şi ca urmare a unei mai 
strînse racordări la realitate, pictura Florenței Pretorian 
a evoluat de la expresia formală a începuturilor spre o 
expresie tot mai accentuat substanţială. Tranziţia se vă- 

deşte în primul rînd în sfera culorilor și valorilor. În 
tablourile mai vechi, așezarea culorii în contraste se 
făcea prin restringerea gamei cromatice, prin folosirea, 
de preferinţă, a tonurilor închise, și prin eliminarea pe 
cît posibil a nuanţelor. Numai cu acest preţ se putea 
cîştiga expresia simplificată a momentului coloristic. Dar 
O atare expresie pauperiza realitatea, frustrînd-o de ne- 
sfirșita varietate a tonurilor, nuanțelor și valorilor ce se 
deslușesc la scrutarea atentă a concretului. 

Asistăm acum la un întreit proces de transformare 

a aspectului culorii. Paleta se luminează tot mai mult; 
accente coloristice noi apar pe pînză ; contrastele cedează, 
+opindu-se în nuanţe nespus de mobile. Deși gama croma- 
tică în care se complace sensibilitatea artistei este încă 
redusă (un verde, un galben, un ruginiu, întrețesute cu 
griuri colorate și sprijinite pe un alb sonor), ea apare 
totuşi suficientă pentru tălmăcirea persoanlă a aspectelor 
din natură, tonurile împerechindu-se în acorduri vibrante, 
de o rară discreţie a sentimentului și vitalitate a sen- 
zaţiei. 

| Dar noua orientare a picturii Florenței Pretorian se 
vădește și în domeniul formei. Dacă pinzele mai vechi 
primeau din afară un cadru formal, căruia experiența 
— pe atunci redusă la simple impresii de culoare — i se 
subordona, cele noi, integrind o experienţă mai com- 
plexă, tind spre o structură cuprinzătoare, ce se degajă 
din însăși această experienţă, pe care o rezumă, conți- 
nînd-o substanţial. Dar ca și vechiul cadru formal, struc- 
tura ultimelor tablouri păstrează oarecare distanţă faţă 
de formele din natură — atât cît să le salveze, prin in- 
tenpretare, de banalitate. Singura deosebire este că inter- 
pretarea actuală promovează nu o formă eliptică, tan- 
gentă doar realului, ci una articulată organic pe bogăţia 
acestuia. | 
| O evoluţie paralelă se constată ou privire la trata- 
rea materiei. Dacă, în trecut, materia prezenta un aspect 
„oarecum abstract, culorile părînd cerneluri absorbite de 
pinză, treptat și paralel cu procesul general de substan- 
țializare a picturii, artista a ajuns la un sentiment nespus 
de concret al materiei, permiţindu-și să o diferenţieze 
în funcţie de caracterul motivului. Astfel, bunăoară, 

albul dintr-un peisaj prezintă, datorită incidenţelor lu- 
minii, o strălucire materială, pe cînd cel al unei supiere 
învăluită în lumina discretă, ce se filtrează într-un inte- 
rior, apare ca O fulguire imaterială, impalpabilă. Și sub 
acest raport, arta Florenței Pretorian a obţinut o dega- 
jare remarcabilă față de trecut. Meşteșugul culorilor de- 
vine de acum, cu adevărat, pictură. 


Alexandru Bassarab porneşte în pictura sa de la impre- 
siile de culoare din natură. Dar în loc să le organizeze 
în structuri bine definite prin efectul unei interpretări 
libere, le împinge spre unitatea de sentiment a priveliştii, 
pe care o purifică de tot ce ar stînjeni comunicarea stă- 
rilor sufleteşti evocate de ea, fără a urmări și obiecti- 
varea acestora, încorporarea lor în motiv. În consecinţă, 
degajarea artistică realizată este minimă. 

Dacă tablourile lui Alexandru Bassarab sint prea 
modeste pentru a susține cu succes iniţiativa personali- 
tăţii, ele au însă toate însușirile unor admirabile medii de 
propagare a emoţiilor. 'Țesătura lor coloristică, atit de 
delicată, pare impregnată de vibrații senzitive. Fiecare 
amănunt este covirşit de o nostalgie reținută ce vrea să 
se împărtășească privitorilor. În fiecare pată de culoare 
trăiește ceva din ambianța sufletească a artistului. Tonul 
minor, de spovedanie cordială în reculegerea gîndului, 
dă acestor pînze un adînc accent omenesc, pe care nu 
mi l-aș putea închipui mai sincer. | 

Dar, uneori, apare și iniţiativa proprie, deşi încă 
plină de sfiiciune. Ea nu urmărește nici smulgerea din 
starea de emotivitate difuză, nici integrarea corespunză- 
toare în lucruri. Dimpotrivă, caută să pună şi mai mult 
în valoare calitatea emoţiei, prin dezvăluirea unor puncte 
de vedere inedite în considerarea motivului, apte mai cu 
deosebire să stimuleze -afectele. Tablourile sale sînt re- 
marcabile prin variația punerii în pagină, ce ar putea fi 
socotită ingenioasă dacă nu ne-am da seama că este, mai 
degrabă, opera sentimentului decît a vreunei preocupări 
speculative. ~ 

Acțiunea de situare În cadru are darul să reliefeze 
liniile compoziției, însușindu-le cu o mobilitate care în- 


a 


159 


CE Scanned with OKEN Scanner 


sufleţeşte suprafaţa tabloului. Uneori, pictorul accentu- 
ează atît de mult animația liniilor, încit țesătura de cu- 
lori capătă un aspect şi mai fragil, ca și cum desenul 
ar susține totul, iar culoarea s-ar reduce la o simplă 
intenție, pusă în serviciul liniei. Aceste cazuri de limită 
fac tranziţia de la pictura artistului la gravurile în 
lemn, ce pot părea altminteri izolate. Dar gravura în 


lemn îi prilejuiește lui Alexandru Bassarab unele com- 


poziții mai hotărît rotunjite în sine, care ar putea să-l 
îndrume și în pictură spre .atit de necesara autonomie 
a stilului. 


pa 


Şerban Zainea reprezintă tipul de artist la care iniţi- 


ativa predomină. Dar în cazul său, ea este prea puter- 


nică pentru a aparţine unui singur individ. Ea apare 


mai degrabă ca un .patrimoniu artistic, în care gene- 
raţii succesive, .au ; concretizat. timp de milenii aceeași 
năzuinţă formativă. Tradiţia căreia i s-a încredinţat tină- 


rul pictor este. cea romană, uşor de recunoscut prin 


predominarea . unei anumite umanităţi eroice. Popasul 


împlinit de artist în Italia nu a rămas fără urmări. 


Elev al profesorului florentin Felice Carena, al cărui 


portret l-a și executat după chipul numeroaselor auto- 


portrete ale maestrului, Șerban Zainea s-a lăsat im- 
pres:cnat totuși mai mult de artiștii romani. Canră, Si- 
roni ori Campigli, care întruchipează într-un fel ma: 
adecvat și totodată mai modern tradiţiile Urbei eterne, 
par să-l fi influenţat prin exemplul artei lor într-o altă 
măsură decit profesorul. | 


Cită deosebire, bunăoară, între compozițiile lui 


Carefa, care se mărginesc la o atmosferă de baladă cu 
rezonanțe strict locale, și diteva temerare compoziţii ale 
elevului său încercînd să oglindească epic omenirea, să 
o înfățișeze în gesturile mari ale unor acţiuni esenţiale. 
Mă gîndesc îndeosebi la pinza intitulată Refugiații, care 
nu este lipsită de oarecare analogii cu basorelieful lui 
Daumier, Les Emigrants. Aceeași impresionantă mișcare 
unanimă a grupului se dezvăluie și aici. Ca şi acolo, 


„întîlnim o umanitate eroică, în luptă surdă cu potrivi- 


niciile vieţii. În alăturarea cîtorva existențe omenești 
sub cerul unui destin comun trebuie căutat însuși prin- 

cipiul de organizare a compozițiilor lui Șerban Zainea 
aşa cum, mai edificator încă, se întimplă: și în Pescarii. 
Dar aici tonusul acţiunii este altul. Sentimentul lăun- 
tric nu mai susține drama incordării în lupta cu des- 
tinul, ci © corectează prin umor, împotrivindu-i o ome- 
tre cordială, surprinsă cu vioiciune în firescul gesturi- 
lor de toate zilele. Artistul ne dă acum pinze ca: Scenă 
de atelier ori La galerie, pictate într-un sentiment ve- 
ridic, din dragoste pentru momentul trăit, copleșitor 
de viaţă. Datorită notei de umor introdusă. în pinzele 
sale, Șerban Zainea le salvează de grandiloovenţă. Laturii 
pozitive de interes pentru viaţă i se datorează şi des- 
cinderea corespunzătoare in  concretul picturii. De la 
acest fapt, plin de consecinţe, drumul către o evoluţie 
semnificativă se deschide în faţa tinărului artist.  * 


Gh. N. Naum vădeşte în pictura sa preocupări de 
compoziţie logic ordonată, problemă ce îi angajeaza exclu- 
siv interesul, şi în prezentarea căreia pune carecare 


ostentație. Dar devenită temă, ea ii îngrădeș'e, prin însăși 


această tendinţă de dsminare, libertatea azealtoare. | 
Din tablourile înfăţişate de tinărul pictor se des- 
prind două constante : una, a idealismului formal, tin- 
zînd la proiectarea aparenţelor pe planul formei pure; 
cealaltă, a grotescului, a deformării caricaturale. Prima 
se manifestă în compoziţii cu caracter decorativ, care 
cultivă forma ca atare, făcind abstracţie în bună mă- 


sură de funcţia ei reprezentativă. Deși linia, care șer-. 


puieşte cu eleganță în pinză, conturează precis formele, 
div aceasta nu rezultă o confirmare a sensului lor ob:ec- 
tiv, căci Gh. N. Naum le atrage în cimpul subiecti- 
vităţii și le impune o funcţie de joc al inteligenţei, 
apt să exprime altitudinea dizolvantă, proprie spiritului 
său. Idealismul formal se. vădește astfel. un corectiv al 
realităţii decepționante, ceea ce și explică surisul amar 
care îl însoțește. | 
Deseori aceasta se transformă. în grimasă  cinică. 
Obos't de idealizare, artistul își propune să înfăţi- 
şeze reversul medaliei: o realitate mizeră, desfigurată 
de uriţenie. El își alege atunci subiectele din lumea 

unei omeniri. declasate, apropiată de cea a picturii cole- 
gului său de sală, Șerban Zainea 1... Dar cită deosebire 
între umorul sănătos din pinzele acestuia şi ironia uci- 
gătoare a lui Naum. În timp -ce primul își învăluie 
eroii în simpatie compătimitoare, cel de al doilea îi dez- 
umanizează, . transformîndu-i în fantoșşe. triste, dezgolite 
de.-.viaţă. Citeva dintre tablourile lui Naum ne conduc 
în plină mascaradă, unde umanitatea se destramă în 
farsă și absurd. Parcă ceva din spiritul lui James Ensor 
umbreștte tablourile acestea. Tînărul pictor nu se poate 
să nu-l fi- cunoscut, după cum se dovedește că a cu- 
noscut și pe un alt mare flamand, realiştul expresiv, 
cu preocupări de stil și compoziţie, Laermans. Dar cri- 
cîte ar fi înriuririle, ele apar asimilate de spiritul ar- 
tistului, care aduce în pictura sa o problematică inte- 
resantă și sugerează o personalitate artistică demnă de 
luat în seamă, deși depărtată încă de drumul care duce 
la realizare. | | 


I. Negrulea, tînărul sculptor transilvănean, cunoscut 
publicului ' prin atîtea lucrări valoroase expuse la Sa- 
lonul oficial și în expoziții personale, ne înfățișează la 
„Mozart“ un grup de noi bronzuri, remarcabile prin 
concepţie şi realizare. În arta lui Negrulea trăiesc tra- 
diții de cultură care explică degajarea artistică și cu- 
rajul susținut al întreprinderilor sale. Ele pot să ne 
pară oarecum străine. Căci pendularea între conoret şi 
abstract, ca şi dinamica avintată a formelor, legată de 
subiect — trăsături ce predomină în sculptura lui Ne- 
grulea — caracterizează ' îndeobște arta nordică, în cer- 
cul de tradiţii al cărora el' s-a format. Impregnarea cu 
spiritualitatea proprie acesteia chezăşuieşte autenticita- 
tea artei sale, pe care o intuiesc chiar și cei ce nu 
ajung să se idenlifice'cu conţinutul ei. Nu simpla vir- 
tuozitate a meșteșugului impune privitorului — deşi 
măiestria lui Negrulea e de necontestat —, ci desăvir- 
șita adecvare dintre ideea artistică și expresie. 

Deosebit de marea majoritate a sculptorilor noștri, 
care, potrivit concepției dominante a statuarei merido- 


„1 Despre expoziţia Zainea, vezi p. 160 

nale, în special franceze, pornește de la sentiment în 


legătură cu forma, Negrulea pornește de la idee la su- 
bject. În tendința de plasticizare a ideii iscate de su- 
biect, sculptura sa atinge o neobișnuită dinamică exte- 
rioară. Blocul de materie se diferențiază pe linii de forță 
și tensiuni — de unde rezultă o anumită notă decora- 
tivă — și numai după aceea dobindește organizarea 
spaţială corespunzătoare. În însufleţirea liniilor, Negru- 
lea fixează detaliul concret cu exemplară precizie, atri- 
buindu-i însă un rol limitat în funcţie de expresia în- 
tregului. Prin reducerea motivului la o dinamică deco- 
rativă, integrată statisticii volumului, I. Negrulea ope- 
rează o transfigurare analogă aceleia din pinzele cole- 
gului său de expoziţie, Alexandru Ciucurencul. 


mai 1936 


SALONUL OFICIAL 


Superior atîter înjghebări pornite din iniţiativă parti- 
culară, depășind cu mult nivelul expozițiilor -colecti- 
ve din „Grotă“, sau al magazinelor de desfacere intitu- 
late pretenţios : „Expoziţia Portretului“. „Expoziţia Nu- 
dului“, orori ce trebuiesc înfierate pentru  totdea- 
una, Salonul Oficial de anul acesta, ca și celelalte 
care l-au precedat, nu reprezintă totuşi mai mult decit 
o pagină anostă de contabilitate, în care sînt cuprinse, 
întîmplător, și articole de interes deosebit. Lipsește Sa- 
lcanelor Oficiale de la noi nervul care dă viaţă și sens 
ansamblului. De curind am străbătut cele patruzeci și 
cinci de săli ale primei ovadrienale de artă naţională de 
la Roma, unde, fie spus în treacăt, sînt expuse și ne- 
numărate mediocrităţi. Cu toate acestea, treci prin cea 
mai mare parte a sălilor fără oboseală, ba dimpotrivă, 
cu un sentiment mereu împrospătat de vioiciune și u- 
neori de înaltă satisfacţie artistică. Secretul stă nu nu- 
mai în calitatea deosebită a lucrărilor expuse dar şi în 
aranjamentul lor, potrivit afinităţilor stilistice și va- 


1 Despre expoziţia Ciucurencu, vezi p. 148. 

lorii intrinsece, urmărind evidenţierea calităților care, 
altminteri, ar fi înecate în haosul numeroaselor lucrări 
lipsite de semnificaţie. Se pare că juriului Saloanelor 
Oficiale îi lipseşte înţelesul acelei operații primordiale, 
pe care sînt ispitit să o numesc despărțirea apelor de 
pămînt, după cum îi lipsește și imaginea anticipată a 
întregului organic, ce poate fi alcătuit cu elemente ori- 
cît de disparate. Desigur, nu este lucru uşor să faci din 
citeva sute de pinze și sculpturi de calitate şi stil in- 
finit deosebite, un ansamblu coordonat, care să tră:as- 
că o viaţă proprie și să exprime armonios sensul uni- 
tar, căruia să i se însumeze multiplicitatea aspectelor. 
Acestei dificultăţi principale, i se adaugă, în cazul nos- 
tru, alta deosebit de însemnată, lipsa unui local apro- 
piat, mai spațios, spre a îngădui reprezentarea cit mai 
întinsă a fiecărui artist proeminent, și mai comparti- 
mentat, pentru a realiza mult dorita izolare a diferite- 
lor formule neconciliabile și evidenţierea valorilor. O 
expoziţie: colectivă înseamnă o sumă de aspecte diver- 
gente, nu un haos. Găsesc potrivit să repet ceea ce s-a 
spus. -și. de. către alţii cu ocazia Saloanelor antericare: 
prezentarea de către artiştii de frunte, ba chiar și de 
cei mai tineri, a unor lucrări deja cunoscute publicului 
diminuează interesul expoziţiei. Regulamentul de func- 
ționare al Salonului Oficial conţine, în această privin- 
tă, o dispoziție înțeleaptă, care, din păcate, nu s-a res- 
pectat niciodată. La acestea, am de adăugat o ultimă 
imputare adusă juriului: se consideră prea mu't un 
birou. de înregistrare și, ca atare, se complace în lipsa 
de iniţiativă. Viciul atîtor instituţii oficiale. Eu l-aş 
dori stimulind într-o mai mare măsură pe artiștii ti- 
neri, invitîndu-i pe artiştii de frunte să expună, che- 
mind între noi pe exponenții valoroși ai artei naționa- 
lităților conlocuitoare, dînd în totul dovada energiei 
organizatoare. Numai astfel Salonul Oficial ar ajunge să 
înfățişeze sinteza artei românești din întreg cuprinsul 
aap N W: Aoba, odată cu inălțarea simțitoare a ni- 
Saul, IC, O valoare educativă şi culturală, pe care 
azi nu o are, 


Ba kis în ciuda atitor critici de principiu, Salonul 
icial de anul acesta reușește să reprezinte ceva, aceas- 

ta se datorează participării active a tineretului, Ar pu- 
tea fi vorba chiar de o izbindă a tineretului, dacă do- 
vezil> ar fi mai numeroase și. mai sigure. Dar, ca în- 
totdeauna, realizările sînt mai puţine decât promisiunile. 
Ceea ce rămîne totuși valoros este spiritul inovator pe 
care Îl afirmă invazia tinerilor ca un protest împotriva 
închistării în formule comode, ca un atac direct la a- 
dresa burghezilor în artă. Suflul tineresc al minunatei 
înjghebări care a fost „Arta română“ este continuat in 
generația imediat următoare de cîteva conştiinţe acti- 
ve, al căror scop imediat este împrospătarea viziunii şi 
culiivarea limbajului artistic. Din acest punct de vede- 
re, aportul cîtorva femei pictori și sculptori nu mai 
poate fi tăgăduit. Peisajele Micaelei  Eleutheriade şi 
portretul în marmură, expus de Miliţa Petrașcu — ex- 
presii ale sensibilităţii artistice ce ies din comun — 
ating trepte înalte în suișul spre mult rivnita puritate 
de stil. În peisajele celei dintii, sentimentul de pictor 
vibrează cu o libertate nespusă ori de cite ori este vor- 
ba să transmită mijloacelor folosite prospeţimea vizi- 
unii colorate ce stăpinește imaginaţia artistei. Carac- 
terul deschis, fineţea, tactul, pe care le dezvăluie aceste 
lucrări, remarcabile prin calitatea picturală — mă re- 
fer îndeosebi la armonizarea așa de justă: a valorilor 
— fac din ele pagini de artă adevărată, care, sub ra- 
portul culturii. profesionale și al probităţii în munca de 
creaţie, pot servi ca modele de urmat. La fel ca și 
p-rtretul tăiat în marmură albă de Miliția Petrașcu. Si- 
guranța diferenţierii planurilor merge aici mînă-n mînă 
cu sentimentul suveran pentru delicatețea modelajului 
plastic, pentru acea șlefuire fină a suprafeţelor mici, 
care se contopesc în liniştea suprafeţei mari, întinse. Iată 
apoi transparenţa de sentiment a pînzelor Otiliei Nichi- 
for ; moliciunea ciudată de materie din bronzul în care 
Irina Codreanu a închipuit o focă ; fantezia încîntătoare 


-a Margaretei Sterian, talentul ilustrativ al Luciei De- 


metriade Bălăcescu, și aportul atit de valoros în gene- 
re al artistelor Nutzi Aconiz, Cornelia Babic-Daniel, 
Nina Arbore, Titina Căpitănescu, Cassilda  Miracovici, 
Merica Râmniceanu, Celine Emilian, Margarata Cosă- 
ceanu Lavrilliere, Serova Medrea. Sint, în enumerarea 

mea, dovezi ncetăgăduite — și am mai emis. unele îi: 
despre rolul însemnat pe care femeile pictori și sculptori 
şi l-au însuşit cu posibilităţi mari de susținere în îmbo- 
găţirea artelor noastre plastice pe latura sensibilităţii. 
Ascultind de o lege a simetriei, voi sublinia în tabăra 
cealaltă, pornirile severe, îndreptate spre construcţia prin 
culoare și prin căutarea formei, așa cum ne apar ele 
în pînzele lui Lucian Grigorescu, Petre Iorgulescu-Yor, 
Aurel Kessler, Tache Soroceanu, lonescu-Sin, Adam 
Bălțatu, Catul Bogdan și alţii. Cine va întruni, cîndva, 
laolaltă într-un singur elan creator sensibilitatea unora 
cu logica celorlalţi, pentru a realiza opera de sinteză 
așteptată, încoronarea atitor năzuințe valoroase c> fe- 
cundează cu vintualități multiple cîmpul artei  româ- 
nești ? | i i 
Viitorul apropiat ne va da, poate, răspunsul. 


mai 1931 


$ 


"ALB ŞI NEGRU 


Dintre problemele mai obișnuite pe care le-a. suscitat 
Salonul de desen și gravură de la Şosea, una a fost 
colportată într-o mai mare măsură, a atras atenția rînă 
şi a scriitorilor, interesaţi direct la rezolvarea ei. E-:e 
vorba de ilustrarea cărților, care în străinătate a dat 
naștere unei industrii prospere, impulsuri noi unei ra- 
muri a artei, socotită pe nedrept Cenușăreasă. La noi, 
problema nu cunoaște nici a.b.c.-ul, elementele ei ne 
sint de-a dreptul străine, rămîn în afara obișnuitelor 
socoteli editoriale. A crește puterea de sugestie a gîn- 
dului scris prin răsfrîngerea lui în imagini care vor- 
besc ochiului, a afla echivalentul idsii în ritmul de 
linii al graficii presupune la editorul ipotetic, ce și-ar 
însuşi o atare inițiativă, mai multă înţelegere decit, să 
O recunoaștem, este capabil în majorita'ea cazurilor în- 
Suși autorul care' se vrea ilustrat. Gustul unuia este de 
cele mai multe cri la Înălțimea gustului celuilalt. 
Cum dar să îndreptăm spre public imputările noastre, 

cînd artistul este acela care urmează să imprime publi- 
cului formă și rezistenţă ? | cae Pi Alei 

Cînd opacitatea inteligenței, lipsa. de sens. eviden- 
tă se desfată de-a lungul sutelor de pagini ale volu- 
mului. „en vogue“, nimic. mai firesc decît. adnotaţia 
anostă a desenatorului, grosolănia trecută drept supre- 
mă eleganţă a spiritului, în. același. fel cum reclamele 
pentru articole de toaletă îţi servesc idealul frumuseţii 
feminine, rezultat din cultivarea eugenică prin pomezi 
si dresuri a dulcezăriei mediocre. Va trece timp înde- 
lungat pînă se va dobîndi înţelegerea faptului .că a ilus- 
tra o carte semnifică altceva decit a confrunta silnic 
poza cu textul înseamnă, bunăoară, a interpreta textul, 
a-l comenta, a-i găsi valori echivalente. Cartea :cu poze 
face deliciile unui procent de nouăzeci şi nouă din masa 
cititoare, zimbetul standardizat al cromolitografiilor 
tirgovețe numai puţini îl ştiu demasca în goliciunea lui 
tristă. | d 

Cei cîţiva cultivatcri ai gravurii pe care-i avem 
rămîn în afara intenţiei urmărite de întreprinderile de 
editură, hârnici în osteneala lor prisoselnică, perfecţio- 
nînidu-și neîncetat meșteșugul, depărtaţi de orice legă- 
tură ou cartea. Nu este de mirare că atunci cînd prin- 
cipial și-au pus problema, ei au dovedit o stingăcie și 
o uluire de începători, nefiind în stare să priceapă ce 
elemente contribuie la caracterizarea ilustraţiei ca atare, 
ce fapte hotărăsc specificul valorilor ei proprii. Una este 
gravura cultivată independent de preocupările ilustra- 
tive, alta este gravura prin care textul literar respiră, 
ropasul așezat la răscrucea ideilor dintr-o carte. Dar 
lipsa de contact cu actualitatea scrisului -mai explică 
un lucru: anemia intelectuală la capătul unei insufi- 
cienţe de nutriţie. De unde să dobindească ochiul age- 
rime, mîna dexteritate, spiritul obișnuinţa siguranței 
de sine? Am străbătut sălile expoziţiei de la Sosea şi 
nu m-au oprit decit rareori particularităţile unei ati- 
tudini originale, cl:pirea insolită a inteligenţei. 

Iser, în faza actuală, rămîne un exemplu tipic pen- 
tru nivelul înalt de cultivare a meşteşugului. Cu timpul, 
ceea ce era bătăios sau prea expeditiv în începuturile 
carierei sale de caricaturist s-a liniştit, latura activă a 

temperamentului său s-a șlefuit, caracterul polemic atri- : 


buit liniei a fost convertit în rotunjimi odihnitoare. As- 
tăzi, inteligența, lipsită de convenționala bună creștere, 


se adăposteşte în - teatrul de păpuși al Liuciei Demetiriade- 


Bălăcescu, în priveliştile urbane semnate Henri Daniel, 
în desenele lui Marcel Iancu, a cărui hepărticipare la'ex-. 
poziţie constituie pentru aceasta o lacună. Iată tre: con- 


deie care ştiu ce e gluma, Îşi propun să scoată din ea: 
miezul un&i înţelepciuni a vieţii. 'Trăsătura lor e cursivă; 
pas la pas cu. intenţia, acidulată sub mii și mii de pre-: 


supuneri subtile, răsunătoare de vervă, înfruntind voios 
obişnuinţele publ: :cului; Ei realizează o operă de asd- 


nare, împrăștie valurile “de plictiseală, excită în privitor: 
reşorturile delicate ale dezbaterilor inteligenței. Nu cu- 


nosc în cuprinsul” artei românești "cursă mai bună pen- 
tru minţile agere, nici aliment ‘mài substanţial pentru 
exigenţele acestora. Este o artă valabilă numai deasupra 
unu: minimum de scrupule şi nu are ce face cu mediocri- 
tatea. 


În ultima vreme, arta de alb și negru pare să i 


cîştigat în interesul vizitatorului de expoziţii. Se va fi 
format, fără îndoială, un public restrins şi avizat, ale 


cărui. pretenţii la calitate în artă aţiţă activitatea reali- 
zatcare de valori rare a artistului. Această presupunere 
nu înlătură totuşi în unele cazuri posibilitatea existen- 


tet oarecărui snobism prost înțeles.. Nu mai tirziu decit 
în toamna aceasta, o, societate aşa-zisă artistică a anexat. 


la galeriile ei de pictură o sală de gravură și desene, 
căutînd să sublinieze o anumită latură de intelectuali- 
tate, care,. în fapt, i-a rămas întotdeauna și cu totul 
străină. Era un spectacol de. tot hazul acela pe care ni-l 
serveau atît de bine intenţionaţi Marin Georgescu (mai 
ales), Artachino, Canisius și. inefabilul Strâmbu. Dacă 
admitem că arta de alb și negru, raportată la pictură, 
se definește ca o interpretare a ei, o critică luminoasă a 
valorilor realizate în alt plan prin mijloace picturale, 
vidul acelor desene nu era decit imaginea, sincer pro- 
iectată pe albul hirtiei, a neputinței lor creatoare, mas- 
cată, pentru cel ce priveşte pinzele lor cu ochi obosit, 
de folosirea arntificiilor atracțioase și „comode. 


iè 


CE Scanned with OKEN Scanner 


Salonul de desen și gravură de la Şosea poate fi 
un indiciu pentru ivirea de noi necesități artistice în 
sînul publicului românesc. Nu e mai puţin adevărat că 
în actuala alcătuire a Salonului, ceea ce surprinde este 
nu media calitativă, ci mai ales numărul mare de lu- 
crări. Un Petrașcu sau un Henri Catargi sînt cazuri 
rare și depăşesc cu mult nivelul mijlociu. Valoroasă 
rămîne iniţiativa în sine, faptul pe care nici o: altă 
considerație nu-l poate cobori în însemnătatea că o' ase- 
menea înjghebare a putut lua ființă, a existat 'aievea. 
Rostul ei educativ nu trebuie nici el uitat. Timpul ne 


va aduce odată și odată roadele. 


w: 


5 ianuarie: 1929 . . tere t toi + a 

| PREFAŢĂ LA CATALOGUL 

UNEI EXPOZIȚII DE GRAFICĂ 

ierti e yi atita ÎNITOATOBTISE 

Cu cinci “ani în urmă, expoziţia retrospectivă" “de” grà- 
vură şi desen, deschisă .de Maria “Manolescu în aceeași 
sală ca şi cea de acum, pungta. prin cele aproape “0” sută 
de lucrări — dintre care'trei sferturi, gravuri — drumul 
străbătut cu modestă perseverență, fără larmă publici- 
tară, de-a lungul unei: jumătăţi de 'veac, de creaţia atès- 
tei valoroase artiste, căreia (aşa cum remarca încă! din 
1926 Ştefan I. Neniţescu în ‘substantiala “prefaţă  la::ca- 
talogul „Primei expoziţii: a graficii noi româneşti“ — 
Sala Grigorescu, „director. și organizator .al expoziţiei : 
Oscar Walter Cisek —)-care i-a revenit, în dubla ei cali- 
tate de gravoare, dedicată exclusiv tehnicilor alb-negrului, 
și de ilustratoare de carte, misiunea de a contribui, în- 
tr-un moment de coțitură a graficii noastre, la scoaterea 
ei din impasul în care fusese împinsă prin despărţirea 
de „substratul său de literă“, o dată cu „schimbarea 
slovelor din modul schimnicesc al chirilicului în modul 
clar, triumfător, de inscripție lapidară, însă oarecum ar- 
tisticește prozaic, al romanicului“, ceea. ce, potrivit opi- 
niei eminentului critic, însemnase îi „o schimbare de 

gînd, desigur nicidecum nefericită, însă care nu eru 
încă îndeajuns de asimilată, propriu, creator, atunci cînd 
maeştrii noştri cei noi (a se citi: Aman, Stachi și Ga- 
briel Popescu, ñ.n.) începuseră să se aplece peste plă- 
cile de aramă“. | 

Că, ilustrind „Gazda“ lui Dostoievski, citată de 
Neniţescu, și, mai apoi, „Amintiri din copilărie ale lui 
Creangă, Maria Manolescu a închis „prin xilografiile ei 
cu linie albă în cîmp negru o parte din epoca și din 
izolarea iscată de răzmeriţa slovelor“, apropiind din nou 
gravura — „reprezentantă a intelectualității proprii“, iar 
nu „a înrîuririlor intelectuale“ — -de „țesătura hrăni- 
toare a tiparului“ și că, în felul acesta, imaginea gra- 
fică „a pătruns cartea, a înviat-o și a înviat prin dînsa“, 
constituie desigur, ca iniţiativă lipsită la noi de prece- 
dente demne de ţinut în seamă, un merit măsurabil la 
însăși scara 'istoriei graficii românești, dar, din păcate, 


atenuat — în condițiile vitrege ale tipăriturii noastre 


de cărţi ilustrate artistic între cele două războaie — de 
caracterul sporadic al producției. li rămîne, nu mai pu- 
țin, expozantei de astăzi, alături de cîțiva dintre artiștii 
noştri de frunte (Neniţescu îi menţionează pe Steriadi 
şi Iser și socotește numele Mariei Manolescu „așezat 
istoriceşte între ei amândoi“), avantajul priorităţii în ce 
privește liberarea graficii din condiţia de simplă înde- 
letnicire tehnică — fie chiar și de un nivel foarte înalt 
—, pentru a o ridica la condiţia, singură semnificativă, a 
artei. Sub acest aspect aportul ei, prin consecvenţa pe 
care o presupune închinarea eforturilor creatoare numai 
şi numai graficii, poate fi: considerat, independent de orice 
ierarhizare de valori, mai important decît cel al colegilor 
citați, datorită sugestiei stimulatoare de ambiţii și ener- 
gii a exemplului său, unic atunci la noi. 

= Ín neîntreruptă activitate creatoare de-a lungul 
anilor, Maria Manolescu este şi astăzi o prezenţă în 
viața noastră artistică, alături de nenumăratele promo- 
ţii de graficieni, din ce în ce mai numeroși și mai ac- 


tivi, eare i-au urmat calea. Dovadă — expoziţia actuală, 


în care desenul și gravura, fiecare cu virtuțile ei proprii, 
și dispută între ele întîietatea. 

ee Firește, creionul, creta sau pensula, mai docile prin 
firea lucrurilor faţă de intenţiile artistului decit mij- 
loacele gravurii, servesc şi în cazul ce ne reţine aici aten- 
ţia scopurilor de notație directă a aspectelor din natu- 
ră, fie că notația reprezintă o finalitate în sine ori sta- 
diul preliminar al unei prelucrări ulterioare, anume ur- 
mărită sau dcar incidental întrevăzută ca demnă de 
interes. Gravura, în schimb, datorită problemelor de 
ordin tehnic pe care le ridică și bogatelor efecte pe 
care le promite în funcție de stăpînirea secretelor meş- 
teşugului, îi impune artistei în mod tot atît de firesc 
cumpănirea circumspectă a folosirii mijloacelor în legă- 
tură cu scopul propus — aşadar, o elaborare reflectată 
a formei artistice. 

Un paradox aparent face însă ca desenele Mariei 
Manolescu — chiar şi cele cu aspect de schiță — să 
aibă în general caracter de studiu aplicat la obiect, în 
timp ce gravurile, mult mai libere, ating uneori un 
grad de detaşare faţă de real ce aminteşte expresionismul 
abstract, cu acel arbitrar al formelor urmărite imperios 
dinăuntrul unei subieotivități ce se voiește atotplăs- 
muitoare. Dacă mapele cu desene ale artistei — inepui- 
zabil inventar de forme surprinse pe viu cu o rară acu- 
itate a simțului optic — stau mărturie despre nepoto- 
lita ei foame de real, care o impulsionează a-și desă- 
vîrşi neincetat informaţia printr-o documentare tot mai 
cuprinzătoare şi mai temeinică asupra aspectelor . și 
caracterelor lui, planșele în acvaiorte ori în vernis-mou 


par doar să îl survoleze, cu simple trimiteri, sporadice și 


aluzive, la forme familiare ochiului. 

Discrepanţa este numai de suprafaţă. Pină la urmă, 
familiarizarea cu opera artistei permite privitorului să 
deslușească, dincolo de aparențele înșelătoare, unitatea 
ei profundă. Plină de învăţăminte sub acest raport este 
însăşi prima fază din procesul creator — aceea a con- 
ocit cu aspectele concrete ale existenței. 


tactului nemijl ctele crete ex 

Astfel, chiar și cea mai fugitivă schiţă trădează în spon- 
" Li ; 

taneitatea Ce 1 

percepţiei spre * 

nute — cu sacri! 


o orientare statornică a 
triere de date. Sînt reţi- 
e — doar acelea 


i este proprie 
simplificare și 
ficarea tuturor celorlalt 

care servesc mai bine pentru caracterizarea formei ca 
formă în mişcare. Dacă realul este în felul acesta sără- 
cit de numeroase note ale conspectului percepțional, e- 
fectul de mișcare spre care tinde vocaţia cea mai adincă 
a acestei arte apare, prin concizia caracterizării plastice, 
cu atît mai elocvent. 
Pentru. înfăptuirea lui, nimic nu este cruțat, însăşi 
forma e şilnicită, capătă ceva din aspectul brutal impu- 
tat pe vremuri lui Rembrandt, ca trăsătură plebeiană a 
desenelor primei sale perioade, de către unii din biogra- 
fii săi. Dar neconformarea la anatomie se traduce cu un 
plus de vitalitate a mişcării, care, uneori, prin doar 
două-trei trăsături, este surprinsă în multilateralitatea 
orientărilor . ei. concomitente, ca în numeroase imagini 
de muncă :ce punctează opera artistei. Alteori, dimpo- 
inivă, iseînd.vînţejuri de linii ce se succed cu încăpăţina- 
rea ecourilor.:îndelhing, repetate, Maria Manolescu :ex- 
primă univooitatea ' de.:sens à uneia și aceleiași: mișcări, 
totodată energic: desfășurată în afară și puternic: con- 
centrată - înăuntru. Este cazul la fel de numeroaselor 
imagini de muzicieni — “dirijori sau instrumentiști —, 
care, prin 'armonidasa îmbinare dintre forța de interio- 
rizare“:! şi “tâteea ` de: exteriorizare, dintre- replierea 
asupra “uivărsului lăuntric și dăruirea lui celorlalți, au 
fascinât îfitotdeauna - imaginaţia artistei, 'ca simboluri 
pline de tilc;: în” căre își vadea proiectate propriile trăiri 
și aspirații. 'Dinămismut liniilor dă aici somaticului un 
înţeles deosebit dè cel al simțului comun, transformîndu-l 
într-un nod de forțe ce se string și iarăşi se destramă, 
împinzind - spaţiul. înconjurător, ori, mai bine-zis, plăs- 
muindu-l abia -prih::sfectul acţiunii lor iradiante (desenul 
reprezentind -ùn Violoneelist ori preţiosul vernis-mou 
intitulat Dirijorul).  ::. e o 0 o 

= La acest grad`de trăire a realului și de elaborare 
artistică, grâniță dintre desen și gravură, dintre infor- 


_maţie și prelucrarea ei, se 'şterge lăsînd loc expresiei 


pure, descătușătoare, asemenea celei a muzicii, din care 
Maria Manolescu își soarbe „cele mai substanţiale şi 
seducătoare inspiraţii. Iată acum, după Bach, Schubert, 

Respighi, sau Orff, Dansul Salomeii lui Richard Strauss 
şi Pasărea de foc a lui Stravinski — nu interpretări, ci 
echivalente, adevărate creaţii în sine. 


februarie 1974 | P? 


f 


.«. ŞI UN CUVÎNT DE PREZENTARE 
LA DESCHIDEREA EI 


Vernisajele, ca și premierele rampei, sînt momente pri- 
vilegiate care, întrerupind cenușiul existenței cotidiene, 
proiectează fascicule de lumini orbitoare asupra unor 
puncte fascinante prin neașteptatul lor, dar de. la care, 
în mod paradoxal, așteptăm ceva — parcă, împlinirea 
unor aspirații, deși vagi, totuşi nu mai puțin arzătoare. 
O nevoie elementară de comunicare semnificativă între 
oameni, de confruntare, totodată patetică şi luminoasă, 
a experienţelor lor de viață iscă de ambele părți acea 
disponibilitate care înseamnă dăruire oreatoare din par- 
tea artistului, dăruire receptivă din paritea iubitorului de 
adevăr întruchipat artistic. 

E desigur prilej de mirare pentru oricine eterne 
va semrie — la baza cărora stau convenţii mai mult sau 
mai puţin riguroase, de dată mai mult sau mai puţin 
recentă, dar implicind întotdeauna o capaditate de in- 
terpretare liberă —.pot stabili -spontan contactul între 
conștiințe, pot copleși arzătoarea așteptare de care am 
pomenit și pot umple de fericire pe receptorul lor, ră- 
mâînînd mai departe simple semne convenționale pe un 
suport așijderea — piînză, carton sau hîrtie. Mirarea 
sporește în cazul tehnicilor. alb-negrului — mai apropiat 
de adevărul, abstract exprimat, al scrisului decit de ilu- 
ziile picturii, pe care le întreţine prestigiul unei materii 
captivante prin însuși concretul ei susceptibil. de pro- 
teice transformări, afectind nemi ijlocit sfera senzorială. 

Și totuși, sub mîna expertă a unui artist, grafica 
— menţinută mult timp de-a lungul istoriei sale în func- 
ţia ancilară de fază pregătitoare a pioturii sau de 
mijloc de multiplicare a imaginilor ei, ori în aceea, nu 

mai puţin subalternă, de simplă prospectare a realului 
cu caracter documentar (veduta) — reușește, odată li- 
berată din această umilă condiţie, să încorporeze, într-o 
formă concentrată, în sistemul ei de semne necesarmente 
limitat, întreaga fenomenalitate a lumii, oglindită prin 
prisma celor mai felurite atitudini artistice, Întru totul 
asemenea surorilor ei, pictura și sculptura, care, pînă 
la un timp, îşi arogaseră în mod exclusiv demnitatea de 
arte majore ; ba, uneori, chiar cu un plus calitativ față 
de ele, datorită caracterului ei eminamente intelectual, 
meditaţiei ei susținute asupra mijloacalor ce îi stau la 
dispoziţie. 

Importanţa pe care acestea o deţin în grafică îi 
conferă acesteia un grad înalt de tehnicitate şi chiar, în 
funcție de specificul fiecăruia din ele, obligă mai mult 
sau mai puţin pe artist la o specializare potrivit îndemi- 
nărilor și aspirațiilor proprii. Astfel, funcţia artistică 
este cîștigată cu sprijinul permanent al tehnicii, dar 
totodată în concurenţă strinsă cu ea, de-a lungul unu: 
prelungit și înverșunat război de independenţă, din care 
numai inșii ou adevărat chemaţi ies învingători. Artă de 
mari exigenţe faţă de cei ce o practică, dar de o rezo- 
nanţă încă incertă în conștiința publicului, alb-negrul se 
dovedeşie a fi domeniul prin excelenţă al vocaţiilor ire- 
zistibile, ce nu îşi află împlinirea decit în dăruirea plină 
de abnegaţie spre un ideal artistic superior. 


Expozanta de astăzi, care n2-a convocat aici spre 
a ne faae păntașii rodului strădaniilor sale areatoare, 
desfășurate în timpul anilor din urmă pe acest abrupt 
teren, face parte dintre cei puţini chemaţi — și încă mai 
puțin aleși — cărora le este hărăzit să poarte făclia 
unor asemenea idealuri de la o generaţie la alta. Cti- 
toră a graficii artistice la noi în ţară, alături de cîteva 
dintre marile nume ale picturii românești interbelice, 
și dedicată exclusiv tehnicilor alb-negrului într-o vreme 
cînd această specializare, lipsită de tradiţii băștinașe, 
«părea o întreprindere întru totul singulară, Maria Ma- 
nolescu nu a contenit să ostenească decenii de-a rîndul 
deasupra plăcilor de aramă și a planșelor de imprimat 
ori desenat, variind necontenit tehnicile şi procedeele, 
din simplul imbold al autoperfecţionării, fără să se pre- 

ocupe de ecoul pe care munca sa cvasianonimă îl putea 
isca “în opinia curentă, sau. de fluxul .modelor și al cote- 
lor legate de adeziunea la formule menite succesului de 
moment. - ; 

F Dar arta sa nu a stat pe loc, ci și-a îmbogăţit tema- 
tica şi modalitățile expresive în funcție de progresul ge- 
neral al conștiinţelor într-o vreme de epocale prefaceri, 
interesîind întreaga omenire. S-a menținut însă pe tot 
parcursul îndelungatei activități creatoare a artistei, ca 
un filon statornic, ceea ce era propriu viziunii sale asu- 
pra lumii, înțeleasă ca un cîmp de forțe în necontenită 
concurenţă și ciocnire, al căror reflex animă de fiecare 
dată spaţiul reprezentărilor, fie că e vorba de energii 
ale naturii în desfășurare ori ale psihicului, necontenit 
solicitat de problemele pe care le iscă interferența cu 
acelea şi cu întreaga dinamică a vieţii. 

Evoluţia graficii Mariei Manolescu marchează lim- 
pezirea treptată a acestei viziuni, odată cu modificarea 
corespunzătoare a mi jloacelor de expresie. Pornind de 
la o artă a tonului unitar, care leagă laolaltă chipurile 
lumii văzute, parcurgind ulterior o etapă de colorit bo- 
gat, căruia resursele alb-negrului îi ofereau o întreagă 
paletă aptă să redea nuanțat peripeţiile proceselor na- 
turii în necontenită prefacere, expozanta de astăzi — 
cane, indiferent de modalități, a imprimat întotdeauna 
reprezentărilor sale reflexele unei bogate interiorităţi — 
reușește în cîteva din ultimele ale lucrări să asigure 
acesteia un cîmp larg de acţiune autonomă, transfor- 
mînd-o prin simpla virtute a liniilor și a valorilor, în 
motorul care însufleţește dinăuntru cu o energie tisă 
mo tor d, amismul imaginilor sale, din ce în ce mai 
povărate de balast, din ce în ce mai luminos. 


februarie 1974 

„Aspecte dintr-o filială 
a Uniunii 
artiştilor plastici 


“a SCURTĂ PRIVIRE 
“ASUPRA FILIALEI PLOIEȘTI 
“A UNIUNII ARTIŞTILOR PLASTICI 


Cînd cu aproape două decenii în urmă lua nastere la. Plo- 
iești, în cadrul Uniunii artiștilor plastici, de curind în- 
ființată, Cenaclul artiștilor plastici —: astăzi Filială —, 
el prelua grupul de artişti „ce se constituise aici cu patru- 
cinci ani mai înainte și desfășurase sub diferite forme 
organizatorice O iau ela şi valoroasă activitate crea- 
toare. - 

Odată cu primirea în Cenaclu, munca plasticieni- 
lor din grup — în bună parte amatori — a fost îndru- 
mată multilateral cu ajutorul celor cîţiva membri ab- 
solvenți ai institutelor superioare de învăţămînt artis- 
tic, mai cu seamă în: cadrul atelierelor de pictură şi 
sculptură cu model plătit, care au ființat pe lingă Cena- 
clu timp de cîţiva ani. 

Adăugarea treptată de noi membri absolvenţi de 
institute, precum și restructurările organizatorice ulte- 
rioare au dat, cu timpul, Cenaclului o fizionomie nouă. 
De prin anii 1955—1956, alături de vechii membri — 
dintre care în expoziţia de faţă sint reprezentați : Vasile 
Ganea, Nicolae Polidor, Constantin Postelnicu și Eca- 
terina Tudorache — s-au afirmat ca prezenţe active ale 

vieţii artistice locale artiști ca: Ion Hoeflic j 
Vasilescu, Margareta Barteș, Nicolae Bălaj, oi F 
tina, Sergiu Rugină, Mariana Băbuşanu, absolventi ai 
institutelor de arte plastice din București și Cluj, de- 
opotrivă preocupați de problemele creaţiei ‘plastice, pe 
care au orientat-o - treptat, corespunzător formaţiei lor 
diferite, în două direcţii principale, armonios comple- 
mentare : prima, atașată tradiţiilor școlii românești de 
pictură cultă dintre cele două războaie ; cealaltă, credin- 
cioasă tradițiilor nu mai puțin prestigioase ale folcloru- 
lui nostru artistic,:cu deschidere spre sinteze plastice de 
un tip mai modem. p | 

Pe. fundalul acestor două orientări. principale, dar 
destășurind un evantai și mai larg al. problematicii ar- 
tistice proprii momentului artistic actual, s-au inscris 
în ultimii şase-șapte ani aporturile valoroase ale celor 
mai tinere generaţii de artiști plastici, membri sau co- 
laboratori ai filialei, precum : Ion Lăzeahu, Victor Mun- 
teanu, Petru Popovici, Valeriu Scărlătescu, Vladimir 
Zamfirescu, pictori ; Liliana Anastasescu, artist decora- 
tor ; Irina Borovski, Vintilă Făcăianu, Dan Strimbu, gra- 
ficieni ; Nicolae Kruch și Justin Bratu, sculptori. Par- 
ticiparea -lor la manifestările artistice ale Filialei. a im- 
t acestora o notă de efervescenţă tinerească” și 


prima 

totodată a contribuit la diversificarea stilurilor, ca și 
la constituirea, prin Liliana Anastasescu, a unui im- 
portant sector de tapiserie, alimentat și de creaţiile ma- 
jore - ale. lui Ovidiu Paștina, pictor, proaspăt convertit 
la valorile acestei subtile ramuri a artelor decorative. 


august-septembrie 1970 


PETRU POPOVICI 


Critic prin formaţie, dar ispitit încă de pe băncile școlii 
de vraja paletei, tînărul pictor Petru Popovici face do- 
vada, cu pînzele pe 
personală de la 
activităţi poa 


care le-a strins în prima sa expoziţie 
Ploiești, că o astfel de încrucișare de 
te fi deosebit de fructuoasă. . 

În adevăr, în pictura lui Petru Popovici, conștiința 
critică însoţeşte permanent procesul creației. S-ar putea 
spune că arta lui se situează la confinele dintre instin- 
ctivitate şi reflecţie și că vocaţia ei este de a opune, 
într-un demers polar, materiei trăirilor emoţionale for- 
ma sub care ele se vor reflecta în conștiință. De aceea, 
trăsătura ei dominantă îmi pare a fi cea pe care, in pre- 
fața catalogului expoziţiei, am identificat-o ca mișcare 
spre formă. 

Mişcarea însuflețeşte materia picturii lui Popovici 
şi ea își propune ca țintă cucerirea dinăuntru a formei. 
Cu oricare din lucrările lui ne aflăm la un început de 
lume, la un punct de unde indistinctul haosului: lasă să 
se străvadă chipul pe care îl-va primi lumea. Dar nu acest 
chip, ci doar presimţirea lui reține luarea aminte a tî- 
nărului pictor. Impulsionat de resortul emoțional al pre- 
sentimentului, înaintează cu siguranța proprie hipnozei 


spre înfiripări de imagini, pe care şi le dispută deopo- 


trivă lumina și umbra. 

Uneori mișcarea spre formă se convertește într-un 
virtej de forţe oarbe — expresie violent gestuală a tu- 
multului lăuntric. Atunci ea rupe forma și dezagregă 
materia, reducînd-o la agitația unor vilvătăi de culoare. 
Alteori, înstrunită, o ajută să prindă consistență, dar 
numai ca articulaţie de aspecte indistincte de forme în 
mișcare. | 

Orizontul artei lui Popovici pare a fi astfel cel al 
unui univers în expansiune, străbătut de aspirații in- 
definibile, asemenea celor care generează, pentru a le 
absorbi apoi, imaginile muzicale. Ca și acestea, ima- 
ginile artei lui Popovici integrează timpul ca element 
care le este consubstanţial și reflectă nemijlocit însuși 
cursul conștiinței umane în indefinita ei desfășurare. 

O antă însușită cu un asemenea orizont spiritual 
era firesc să-și caute împlinirea în reprezentarea chipu- 
lui omenesc ca receptacul eminent al trăirilor artistului. 
Apariţia lui în pictura acestuia, nu reprezintă deci rezul- 
tatul unei opțiuni banale, ci termenul final al unei evo- 
luţii necesare. 

Sub aparenta nedeterminare psihică a tipurilor pe 
care le evocă Popovici, simţi acţionind energii latente, 

pe care timpul le-a acumulat în străfunduri și care as- 
teaptă doar clipa hărăzită să se elibereze în decizii su- 
preme, de ordinul fie al angajării pe planul acţiunii 
istorice — ca în chipul lui Mihai Viteazul, desprins par- 
că dintr-o frească multiseculară și dominat de fulgerarea 
vizionară a -privirii —, fie al sublimării afectelor în 
ţăirea transcendentului artistic — ca în Portretul unei 
muziciene — fie, pur și simplu, al dramei existenţiale. 

“Concentrarea energiilor ascunse o simţi filtrindu-se 
și din orbita amplă a ochiului, recules parcă în adin- 
că şi senină contemplare, în taboul intitulat Ejigie — 
impresionantă sinteză portretistică a unui chip ideal 
de dac —, după cum în Portret de băiat însăși durata 
acumulării — înglobind anticipat în indefinitul ei chiar 
şi acumulările viitoare — se materializează într-o 
străvezie dialectică de umbre și lumini, avînd ceva din 
imponderabilul duratei muzicale. Este în acest portret 
— ca și în celelalte, dealtfel — o putere de adincire 
în meditaţie, care ne spune mult despre însuși universul 
interior .al artistului. Omul ni se înfățișează aici întreg, 
cu soarta lui, dar și cu șansele de a o converti, prin 
depășirea avatarurilor existenţei, într-o certă împlinire. 


15 mai 1969 


ȘASE PICTORI DIN 
PLOIEŞTI 


Voi urmări aici împreună cu cititorul în ce fel pictorii 
ploieşteni, în ultima expoziţie colectivă, și-au pus şi au 
rezolvat cîteva din problemele de interes actual, pro- 
bleme care sînt, deopotrivă și în mod indisolubil, de 
mesaj și de limbaj artistic. i 
Încep cu pictura de inspirație istorică, nu numai 
pentru că ea este, la noi și acum, de o mare actualitate, 
dar şi pentru că, în cazul plasticienilor ploieşteni, ea s-a 
dovedit a nu-și fi epuizat interesul odată cu pregătirea 
expoziţiei comemorative 1848. Ea este abordată, printre 
alţii, de unul din pictorii relativ mai vîrstnici, Ion 
Hoeflich, printr-o compoziţie închinată unui moment 
epocal al trecutului nostru : intrarea lui Mihai Viteazul 

în cetatea Alba-Iulia. El a preluat o schemă tradiționa- 
lă a picturii noastre istorice, pe care Constantin Lecca 
a tratat-o într-o manieră academică, iar Dumitru Stoica 
într-o manieră pitoresc-descriptivă. Ceea ce caracteri- 
zează această lucrare este efortul pentru realizarea unei 
strînse unităţi compoziționale : unitate de acțiune, uni- 
tate compozițională propriu-zisă, unitate de culoare, uni- 
tate de atmosferă. Unitatea de acțiune îi era dată pic- 
torului de schema preluată de la înaintași, dar el o ac- 
centuează, plivind-o de tot ceea ce, în interpretarea pi- 
toresc-descriptivă a lui Stoica, acţiona centrifugal prin 
distribuirea atenţiei asupra unor personaje secundare, 
Unitatea de compoziţie propriu-zisă îi era și ea in parte 
dată. El o desăvirșește prin introducerea unei orizontale 
energice în partea inferioară a pinzei și prin reparti- 
zarea echilibrată a figurilor secundare în două-trei re- 
gistre, care se succed în înălțime pe suprafața tabloului, 
subliniindu-i bidimensionalitatea. Unitatea de culoare, 
la rîndul ei, este: dobîndită cu ajutorul unui .contrast 
puternic de tonuri în centrul tabloului, contrast tempe- 
rat printr-o gamă de cenușiuri. Acestea mijlocese in- 
stalarea unei tonalități generale care asigură unitatea 
de atmosferă şi desăvirşește astfel coeziunea picturală 
a ansamblului. 

Portretul Anei Ipătescu, pictat de Vladimir Zam- 
fimescu, învederează în ce măsură forma monumentală 
autonomă este aptă să imprime tabloului de inspiraţie 
istorică acea forță de sugestie, prin care spiritul privito- 
rului poate fi influenţat. l 

Pe un fond unitar, de un albastru grav şi intens, 
care pare. să simbolizeze însuşi fundalul istoric, de un 
aprig dramatism, pe care se proiectează intervenţia ero- 
ică a Anei Ipătescu, statura ei impunătoare, mândră în 
dirzenia neînfricată, ce se citește şi în trăsăturile ener- 
gice ale figunii, se înalță și domină tabloul prin albul 
veșmintului mulat pe corp, prins într-un contur de o 
mane rigoare formală și însuflețit de o nespus de vie 
gradare a valorilor. Eroina este reprezentată parcă în 
preajma momentului cînd tensiunea care o animă e pe 
cale de a se transforma în acţiune. În locul narării aces- 
teia, ni se înfăţişează resortul ei intim, principiul ei de 

viață nemuritoare. Vladimir Zamfirescu ne demonstrea- 
ză în chipul cel mai convingător că forma artistică 
stăpinită la nivelul măiestriei, este aptă să asigure, în- 
tr-o măsură, poate, mai mare decit însuşi enunţul te- 
matic, transmiterea mesajului pe care Îl poartă. 

Cu portretul lui Nicolae Iorga şi cu compoziţia de 
inspiraţie folclorică Maramureșeni, pictorul Nicolae Bă- 
laj face dovada că își cucereşte pas cu pas un stil pro- 
priu, caracterizat prin unitatea de limbaj pictural ca ex- 

esie a unei unităţi de conţinut, care nu e numai me- 
sajul fiecărei teme în parte, ci și exprimarea poziției 

rsonale a artistului în fața vieţii. Această poziţie 
afirmă triumful creaţiei umane asupra ceea ce se Obiș- 
nuiește a se numi destin. În fiinţa lui Nicolae Iorga ori 
a insului anonim din satele maramureșene, creatori 
deopotrivă, la niveluri și în forme diferite, de cultură 
yi de valoni morale, pictorul intuieşte permanența ace- 
luiași impuls dramatic care ii îndeamnă să se elibereze 
din claustrarea în condiţia proprie şi să se deschidă, prin 
cuvînt, cînt sau joc, unor aspirații luminoase. Portretul 
compozițional al lui Nicolae lorga — primul dintr-un 
ciclu imtitulat Martirii Patriei — imortalizează momentul 
jertfei aduse de el pentru idealul de cultură şi omenie 
pus în slujba poporului, ideal care i-a călăuzit viața. Ar- 
tistul nu descrie acest moment, ci îl evocă în semnificaţia 
lui profundă, printr-un simbolism emblematic. Compo- 
ziția Maramureșeni, evocare a vieţii țărănești, simboli- 
zează înălţarea locuitorilor acestui ținut, din care des- 
cinde pictorul, către zonele luminoase ale spiritului, 
prin crearea de frumuseti, întruchipări ale idealului lor 
de cultură și de umanitate. p 

Ca şi Maramureşenii lui Bălaj, Portret în livadă 
al hui Ovidiu Paștina aparține picturi de inspiraţie fol- 
clorică. Tema, motivarea sînt însă cu totul altele. Prin 
temă, tabloul se înscrie în icongrafia bogată a costu- 
mului popular românesc, ilustrată de lucrări ale artişti- 
lor nostri, cît și ale unor artiști străini, călători prin 
țară. Interesul acestei teme rezidă în faptul că permite 


să fie pusă în valoare frumuseţea portului țărănesc în 
relaţia lui cu frumuseţea tipului antropologic românesc. 
Pe un fond de un albastru 


dur, se proiectează albul unei 

marame imense, petrecută într-o amplă destăşurara de 
arabescuri în jurul capului și al grumazului unei tinere, 
a cărei figură, sub povara unei asemenea podoabe, se 
îngustează, căpătind o formă dreptunghiulară. Paștina 
a dat acestei teme o motivare proprie constind în ten- 
_siunea dintre tipic și individual, dintre costum și țăran- 
că, dintre figură și peisaj. 


În ciuda tensiunilor prin care artistul îşi motivează 
tema, ca și a unor calități de ordin pictural, el nu 
reușește să scoată această lucrare — idilică în intenții, 
decorativă în formă — din sfera unui folclorism epi- 
dermic. Situîndu-se în cadrul unei picturi de agrement 
senzorial, ea nu are priză în conștiința momentului ac- 
tual, moment care solicită tot mai mult spiritul, spre a-l 
avinta către creaţii ce înglobează, desigur, şi senzorialul, 
dar numai în măsura în care acesta se subordonează 
spiritului. 

Cu cele patru pinze ale lui Ion Lăzeanu, domeniul 
stilistic al senzorialului este depăşit. Ne aflăm cu ele 
într-un domeniu în care nu atit ochiul, cit spiritul in- 
vestighează problemele pe care insăși viața, în plenitu- 
dinea dimensiunilor ei existențiale, le impune conștiinței 
noastre. Dintre acestea, problema pe care Ion Lăzeanu o 
trăiește în chipul cel mai acut, formînd tema predilec- 
tă a artei sale, este aceea a depășirii conștiinței eului 
prin recunoașterea prezenţei „celuilalt“, a unui „tut, 
în care eul, oglindindu-se, își află implinirea. Încă din 
primele lucrări expuse în Regionala de acum trei ani, 
aspirația spre depăşirea eului, resimţită ca o nevoie 
imperioasă de dăruire, își afla expresia în simboluri de 
0 mare putere de generalizare, ca bunăoară acela din 
Clown sau din Autoportret cu vioară. Înseș: lucrurile 
neinsuflețite, înfăţişate în naturile statice ale lui Lă- 
zeanu, ustensilele cele mai umile din raza vieţii coti- 
diene, poartă, parcă, reflexul acestei dăruiri care le în- 
văluie într-o persistentă aură afectivă, amintind de ele- 
“ata viziune rilkeană despre întrepătrunderea conștiin- 
“ei omului şi substanţa lucrurilor ambiante — prag, ușă, 
iîintină —, ca urmare a deprinderilor căpătate printr-o 
îndelungată comunicare cu ele. . 

Ceea ce face prețul tuturor acestor compoziții este 
prezența vie a mesajului uman. Artistul pune atîta căl- 
dură și vibrație în transmiterea lui, încît trezește în chip 
firesc un ecou afectiv nemijlocit în sensibilitatea recep- 
torului, chiar cînd gradul de cifrare a mesajului mai 
constituie o piedică în calea asimilării lui. La aceasta, 
Lăzeanu este ajutat și de calitățile limbajului: prompt, 
simplu, eficace, cu o notă de gravitate în timbrul ar- 
moniilor cromatice. 


Peisajul din Munții Apuseni, prezentat de Petru 
Popovici, este printr-o coincidență de felul aceleia po- 
vestite de Arghezi în legătură cu portretul lui Urmuz, 
făcut de Vårbănescu fără a-și fi cunoscut modelul, un 
„peisaj sintetic“, căruia pictorul „i-a extras expresia 
doar prin concentrare intelectuală“. Procedind astfel, 
Popovici a dat dovadă nu de ceea ce în mod obişnuit 
se numeşte imaginaţie, ci de altă facultate psihică, pe 
care aş numi-o fantezie vizionară. Ea stă în acelaşi ra- 
port cu imaginaţia ca — în cazul picturii pe model — 
deformarea, bunăoară, expresionistă, în raport cu fidela 
reproducere academică. Popovici nu a pictat nici pe 
model, nici din memorie, nici din imaginație, ci a evo- 
oat vizionar esenţa peisajului Munţilor Apuseni, așa cum 
i s-a cristalizat în conștiință în momente de intensă par- 
ticipare afectivă. Principiul de organizare formală a 
compoziţiei coincide cu însuși gestul creator care o 
cheamă la viaţă. În acest gest, tabloul își capătă întrea- 
ga lui semnificaţie și întreaga lui valoare expresivă. 

Făcînd un pas mai departe, Popovici desprinde în 
bună măsură aceste modalităţi picturale de sub influ- 
enţa vizionarului, lăsîndu-le, în pinza intitulată Locuinţă 
nouă, să se dezvolte liber într-o inspirată desfăşurare a 
virtuţilor lor proprii. Aici, gustul înnăscut, sensibilita- 
tea cultivată și inteligența s-au coalizat spre a înfăptui 
un colorism de certă valoare, pe linia tradiţiei picturi: 
noastre de armonii cromatice dintre cele două războaie. 
Virtuţile acestui colorism ar fi de ajuns să consacre pe 
un tînăr pictor. Mă grăbesc să adaug că nu este vorba 
numai de calitate picturală, ci și de trăire umană, de 
o viziune îndreptată spre veşnicul omenesc. 

Laturile negative ale picturii lui Popovici ? Nu mă 
insel, cred, cînd afirm că ele constau în mulțimea. daru- 
rilor sale, între care îi este greu să aleagă, pendulind 
între expresionismul abstract de tip gestual din . Munţii 
Apuseni, abstracționismul geometric, de tip op-art, din 
naturile sale statice, și colorismul, de tip armonie cro- 
matică, din Locuinţă nouă — tot atitea aspecte dispa- 
rate, cărora inteligența lui Popovici știe să le descopere 
o logică internă, un fir conducător. sal 


22 iunie 1969 
| VALORI SPAȚIALE 
Sala Coloanelor din Palatul Culturii de la Ploieşti a adă- 
postit succesiv două expoziţii de pictură de cert interes 
artistic. Prima, a lui Nicolae Vasilescu, unul dintre antiș- 
tii virstnici ai Filialei U.A.P. Ploieşti; cealaltă, a lui 
Victor Munteanu, tinăr absolvent al Institutului de artă 
„lon Andreescu" din Cluj, cel mai nou colaborator artis- 
tic al Filialei. | m 
l Nicolae Vasilescu, deşi a depăşit cu un lustru 
cincantenarul, este doar la cea de a treia expoziție per- 
sonală. Zgîrcit cu expozițiile, el este prodig cu lucră- 
rile expuse, care ating de data aceasta o cifră. impresio- 
nantă (circa 70). Alături de cele pictate în ultimii ani, 
după expoziţia personală din 1966, de la București, sînt 
expuse citeva mai vechi, putind servi de reper pentru 
„conturarea liniei de evoluţie. Căci expoziţia de față — 
care este una de consacrare a unei certe, deşi discrete 
cariere artistice — îl surprinde pe pictor într-o fază de 
plină desfășurare a forţelor creatoare. bn A rn 
Punctul lor de plecare se situează undeva -în trăi- 
rea lăuntrică a artistului, Nicolae Vasilescu fiind prin 
„vocaţie ceea ce se numește un introvert. El vibrează 
odată cu vibrația naturii, parcă prelungind-o, recunos- 
„_cind-o în sinea sa, recunoscîndu-se în ea. Cele -două 
vibrații se întrepătrund, se contopesc, încît cu greu ai 
deosebi în reflexul operei create, care este cea obiec- 
tivă, care a rezonanţei subiective. 
| Gaj al trăirii emoţiilor în adincime, dar și al struc- 
turii extensive caracteristică ultimei faze, senzaţia vi- 

zuâlă îşi asociază 'sinestezic pe celelalte : pe cea tactilă. 
prin contrastele de materie  consistent-evanescent; pe 
cea termică, prin contrastele cromatice  rece-cald; pe 
cea oflactivă, prin sugestia ambianţei volatile în. câre: 
pictorul ştie, bunăoară, să-și așeze un buchet de flori. 
Curba evoluţiei artistului ar putea fi. în consecință 
urmărită multilateral pe planul sensibilităţii. Dar nu- 
mai pe planul reprezentărilor motrice ea își dezvăluie 


în chip simptomatic sensurile. Căci imaginaţia artistică: 


a lui Nicolae Vasilescu aparține prin excelenţă tipului 


motor. Fie că își înfățișează obiectiv animația (vibrații 


ale naturii neînsufleţite : lumină, aer), fie că se identi- 
fică :subiectiv cu mișcări ale năturii organice (procese 


de 'creştere), fie că pune stăpînire prin ingerinţa activă 


a graficului pe motivul pictural, în oricare dintre de- 
mersuri simţi viu un nerv al mișcării. 
La acest artist sensibil, mișcarea este complemen- 
tul inerent al sensibilităţii. Ea ajunge a fi  corectivul 
și, oarecum, antidotul acesteia. Prin mişcare, în ultima 
fază, el tinde să se desprindă din vraja interiorității, 
să-și depăşească eul senzitiv, să se înscrie ` degajat pe 


orbita uzui supra-eu cu puternice rădăcini în folclor. 


Pentru aceasta, folosește de preferinţă procedeul repe- 
tiției, care transformă fortuitul mişcării spontane în 
ritm controlat — ritm de forme simplificate, stilizate, 
ca în ornamentica populară. O nctă de umor, de „ele- 
ment mecanic placat pe viu“ (Bergson) pătrunde astfel 
în domeniul de expresie a unei arte pînă nu demult 
absorbită într-un fel -de perspectivă lirică solipsistă. Şi 
tot astfel, prin echivalenţa dintre părţile asemănătoare 
aie repetiţiei, ia naștere acea „figură de relație“ nema- 
terială, cunoscută în estetica artelor plastice sub denu- 
mirea de „formă simultană“, care organizează implicit 
imaginea, articulînd-o compozițional. 
Ceea ce pentru Nicolae Vasilescu este punctul ter- 
minus al unei evoluții, pentru Victor Munteanu este 
startul de la care porneşte. Abordarea mișcării mM cadru! 
unuj principiu de compoziție, care sa permită explora- 
rea procedeelor de expresie a mișcării și valorificarea 
acesteia pe planul categoriilor estetice, constituie, (3 
corelație și cu alte probleme, însăși premisa demersu 

său creator. Acesta se desfăşoară metodic, ţinind seama 
de cuceririle ştiinţei în domeniul fenomenelor psiho- 
fiziologice, pe care pictorul. le pune la contribuţie în 
vederea creşterii coeficientului de vitalitate a imagini- 
lor sale. . pea | 1 
În pictura lui Victor Munteanu, mişcarea este 
chemată în primul rînd să creeze și să întrețină suges- 
tia unui spațiu-timp; indefinit extensibil, prins într-un 
proces permanent de auto-geneză, proces care multiplică 
la. fiecare pas — și uneori în chip imprevizil — con- 
trastele dintre datele sensibile (valori, culori, forme, 
linii- etc.), fără a dezorganiza însă suprafaţa tabloului, 
ci contribuind, dimpotrivă, cu ajutorul formelor geo- 
metrice și al culorilor pure, la o mai logică structurare 
a dinamicii ei. Tensiunea dintre plan și spaţiu este ali- 
mentată de ambiguitatea valorilor spaţiale şi decorative 
ale culorilor. - 
„Deseori, acestea alternează în fîṣii subţiri, de va- 
lori spaţiale diferite, generind o mișcare oscilatorie vie, 
pe care iradierea difuză a pastelului o accentuează pînă 
la senzația pură a unei scînteieri imateriale. Efecte ago- 
gice, de accelerare sau de încetinire a tempoului miş- 
cării, introduc variațiuni care sporesc animația supra- 
feței. Pe alocuri, cu asemănătoare rezultate, se produc 
ruperi ale ritmului, sincope, schimbări intempestive 
de direcţie. Totul contribuie la accentuarea efectului 
de plasticitate a mișcării, pusă în slujba procesului de 
auto-creare şi de auto-dizolvare a spaţiului. Pină la 
urmă, acest pan-dinamism evocă — dincolo de orice 
sugestii ludice posibile — figura eroică a spiritului 
uman, solicitat, într-un moment istoricește determinat, 
de aventura indefinită a creaţiei. 


16 iulie 1970 


CUVÎNT LA UN SALON DE PRIMĂVARĂ: 
aut „ PLOIEŞTI-CÎMPINA 
În general, în teoria artei, ca sistematizare a experien- 


tei milenare înregistrate de-a lungul istoriei artei, se 
Poate vorbi şi se vorbeşte chiar de trei tipuri atitudi- 

nale fundamentale: tipul impresiv sau senzorial-optic 
tipul expresiv sau psihic, și tipul constructiv sau inte- 
Jectual-simbolic. Practic, ele nu apar decît rareori în 
stare pură, ci — cum și este de dorit — în sinteze cu 
dozări diferite. 

Veacul nostru, atit de frămintat, în care concep- 
tiile se ciocnesc uneori violent, cunoaște și în cîmpul 
artelor plastice o ferventă confruntare de poziţii. Cele 
trei atitudini fundamentale pe care le-am enunțat, pre- 
cum și întreaga gamă de 'nuanţe care decurg din ele, 
formează un întreg evantai de poziţii, în care cu greu 
s-ar putea: orienta cineva fără un fir conducător. 

Intrucît aceste poziţii se reflectă și în creaţia ar- 
tiștilor reprezentaţi în expoziția de față, îmi propun, 
pentru o prezentare metodică și succintă a expoziţiei, 
să folosesc firul conducător al clasificării în cele trei 
tipuri atitudinale de bază, cu menţiunea că eventuala 
stăruire asupra operei unui artist sau a altuia se face 
nu în raport cu valoarea artistică intrinsecă a respecti- 
vei opere, ci în raport cu aptitudinea ei de a ilustra 
unul sau altul din tipurile în discuţie, chit că, ici și 
colo, se va sublinia și valoarea vreuneia din opere. 

Să ne oprim citeva clipe la primul grup, al artiş- 
lilor de tip impresiv. Aparţin acestui tip, în ordine al- 
fabetică : Otto Barabas, Margareta Barteş, Mariana Bă- 
bușanu; Maria Dumitrescu, Ion Hoeflich, Mihail Menzo- 
pol, Nicolae Polidor, Nicolae Vasilescu și Aurelia Vasi- 
lescu-Kinsburg. Numitorul lor comun este atitudinea 
receptivă faţă de realitatea externă, de care, prin mij- 
locirea aparatului senzorial-optic, se lasă impresionați. 
De aici, denumirea de impresiv a tipului. Unele lucrări 
copiază — cu decenţă, dar rece — motivul din natură. 
Exemplu : Mihail Menzopol. Altele transmit participa- 
rea afectivă a artistului la motivul din natură. Exem- 
ple: Mariana Băbușanu și Nicolae Polidor. În sfîrșit, 
altele interpretează motivul din natură, valorificîindu-] 
pə pianul emoțiilor pur picturale. Exemple : Ion Hoef- 
lich şi Nicolae Vasilescu. Explicaţia acestor diferenţe 
trebuie căutată, desigur, în varietatea vocaţiilor, care, 
la rîndul lor, determină varietatea orientărilor în cu- 
prinsul curentelor artistice. Dar, undeva, se pune și 

problema valorii artistice. Fiindcă, una este să repro- 
duci cu aplicaţie lucrurile, așa cum ţi se prezintă, și 
alta este să le metamorfozezi printr-un travaliu de ela- 
borare complexă într-o simfonie de culori, cu nesfirşite 
timbre orchestrale, corespunzind celor mai diferențiate 

nuanțe afective. | 
Trec la prezentarea grupului de artiști de tip ex- 
presiv. Aparţin acestui tip, enumeraţi în ordine alfabe- 
tică : Ion Lăzeanu, Petru Popovici şi Vladimir Zamfi- 
rescu. Tangenţial, voi prezenta aici și un alt artist, Vin- 
tilă Făcăianu, deși el aparţine unuia din subgrupurile 
de care mă voi ocupa în final. Artiştii de tip expresiv 
au un punct de plecare diametral opus celor de tip im- 
presiv. Ei pleacă dinăuntru spre în afară. Ei nu se im- 
presionează, ci ex-presionează ; exprimă diferite senti- 
mente, pasiuni sau obsesii de care sînt stăpîniţi, ca în 
cazul curentului expresionist, ori anumite intuiţii, vi- 
ziuni sau trăiri, izvorite din zonele subliminare ale 
psihicului. uman, ca în cazul curentului suprarealist. 
Popovici, bunăoară, exprimă în Portret conștiința bună 
a artistului, iar. în Clown conștiința lui cea rea. În fie- 
care artist există o conștiință bună, pe care o polari- 
zează, ca în cazul Fetei cu teorbă (un instrument muzi- 
cal vechi), idealul de artă căruia i se dedică, și o con- 
știință rea, histrionică, polarizată de stratagemele ine- 
rente practicării artei, de urmărirea efectelor de. şoc. 
Această dedublare are o semnificaţie general umană : 
fiecare om o trăiește în relaţiile lui cu semenii. Ea 
poate fi rezumată în formula: „omul şi masca“. Este 
simptomatic cît de multe măşti apar în arta modernă 
—. mai ales în expresionism: de la Edvard Munch şi 
James Ensor pină la Emil Nolde şi Paul Klee. Nu alta 
este semnificaţia compoziţiei lui Zamfirescu: Îmblin- 
zitorul de cavaleri, Masca acestora o constituie. costu- 
mele de aparat și diferitele însemne ale rangului pe 
care-l poartă în lume, iar omul — potrivit viziunii 
pesimiste a artistului — este cel pe care îl revelează 
sortilegiile lui. Mefisto cu complicitatea complezentă a 
trimbițașului, Nu „omul și mascat, ci „omul și traves- 
cul Ea EY] „de epigraf Portretului compozițional al 
i Vintilă Făcăianu, nu numai pentru că portretul lui 

Mihai Viteazul deghizează — așa cum oricine îşi poate 
da seama — autoportretul pictorului, ci și. pentru că, 
prin vocaţie și, poate, datorită şi celei de a doua pro- 
fesiuni a artistului, legată de lumea teatrului, Făcăianu 
este înclinat să travestească în feerie chiar și aspectele 
cele mai obișnuite ale realităţii. Doar cu  Întîlnire în 
timp a lui Ion Lăzeanu masca este înlăturată și dedu- 
blarea încetează. Această emoţionantă compoziție, - de 
un simbolism transparent și care evocă eterna problemă 
a cuplului, cu anumite implicaţii filozofice majore ale 
ei — predestinare, moarte, analogii cosmice — este, 
socotesc, o pagină foarte valoroasă a poeziei erotice. 
lată-ne ajunși, în sfîrşit, la grupul artiștilor de 
tip constructiv. Aparţin acestui tip, enumeraţi în ordine 
alfabetică: Nicolae Bălaj, Irina Borovski, Victor Mun- 
teanu, Sergiu Rugină, Dan Strâmbu, Lucia Ştefănescu 
şi Nicolae Toma. Ultimul este un constructiv formal, 
preocupat de încadrarea într-o disciplină plastică,- urmă- 
rind problemele de compoziţie şi de formă, dar și aele 
ale culorii ca parte integrantă a sintezei formă-culoare. 
Ceilalţi, deși urmăresc și ei aceste probleme, sint anga- 
jaţi mai ales în construcţia spirituală. De aici, interesul 
lor pentru om (Munteanu, Rugină), pentru mediul lui 
cosmic (Bălaj, Borovski, Rugină, Strâmbu), pentru ca- 
non și stilizare. Construcţia spirituală înseamnă con- 
struirea înlăuntrul realităţii perceptibile a unei realităţi 
mai esenţială decit ea, în măsura în care poartă reflexul 
universalităţii spiritului care i-a dat naştere. Planta 
lui Nicolae Bălaj, de exemplu, e altceva decit imaginea 
unei plante oarecare. Bălaj nu a copiat dinafară un 
model oferit de natură, ci a construit, el însuși, dină- 
untru, prin concentrarea spiritului, un model cu valoa- 
re de mit. Prezenţa mitului în arta lui Bălaj certifică 
descinderea ei din arta populară. Mai citez printre mi- 
turile cosmice, pe cel solar al Păunilor din grafica Iri- 
nei Borovski (unul dintre numeroșii păuni din expoziţie, 
alături de Cocoșii și Curcanul Luciei Ştefănescu), mitul 
constituit al centaurului din grafica lui Strâmbu, _pen- 
tru a trece la mitul uman creat de Rugină în a sa Țăran- 
că, simbol menumenital al permanenţei din străvechi tim- 
puri pe pămîntul patriei noastre a unui nobil tip antro- 

pologic. Țăranca lui Rugină -este nu un portret, ci sin- 
teza portretistică a trăsăturilor morale ale unui întreg 
popor. Cu compoziţia Tinere fete, Victor Munteanu de- 
păşeşte izolarea spaţiului mitic În care Rugină şi-a 
imobilizat Țăranca şi creează un spațiu activ, un spa- 
{iu social, care crește odată cu formele celor trei figuri 


si este activizat de ele, în măsura în care ele sint an- 


grenate în acţiuni conturate; Acţiunea tinerelor fete 
este o acţiune de dăruire: una oferă solemn un buchet 
de flori, următoarea, cu sfială, o. casetă, a treia, cu to- 
tală detaşare, pur şi simplu imaginea : desăvirșitei armo- 
nii a făpturii sale. Tot actul dăruirii îl celebrează și 
cealaltă compoziţie. a lui Munteanu, Sărbătoarea, dar 
dăruire tumultuoasă, . dionisiacă, spre deosebire. de cea 
senină, apolinică din Tinere fete. .Energia transfigura- 
toare atinge. aici limita la care formele lucrurilor se 
transformă în linii de forță ce-şi iau asupra lor sarcina 


N .. .. . . . .. [] . 
traducerii nemijlocite a viziunii artistului. © > - ; 


Expoziția mai -cuprinde un subgrup: constructiv- 
impresiv,:din care fac parte în ordine. alfabetică antiş- 
tii :. Tatiana. Brandsdörfer, Vasile Ganea, Ovidiu Paş- 
tina şi “Constantin Postelnicu . și, un unic exponent al 
subgrupului constructiv-expresiv, . pictorița : Liliana A- 
nastasescu-Lăzeanu, cu compoziţia Cumpăna. Titlul 
acestei lucrări nefigurative a putut fi sugerat de prin- 
cipalul ei semn, care.aduce cu- o cumpănă. Dar justifi- 
carea lui mai adincă trebuie căutată în cumpăna com- 
poziţiei, în echilibrul dintre elementele ei. Un fuiger 
verde, ca un emisar al vieţii, brăzdează în diagonală 
compoziția, imprimindu-i elan și voioșie. El străbate o 
zonă de radioase griuri argintii, repartizate într-un mo- 
zaic capricios, apoi o zonă de brun compact, pentru a 
se desface, în cele din urmă, în două braţe de cumpănă 
sau, poate, de crampon, Elanul a fost îrînt, o mișcare 
retractilă i-a luat locul. De undeva, din -josul - pînzei, 
pe vastul fond de brun sumbru, un filament neliniști- 
tor — negru şi violet —.se furișează în mișcare zvic- 
nită. El ţine sau este ţinut în cumpănă de verdele săge- 
tat de-a. curmezișul pînzei, așa cum fondul sumbru al 
Pinzei ţine sau este ținut în cumpănă de zona radioa- 
selor griuri argintii. Astfel se încheagă un echilibru, 

care nu este doar al formei artistice, ci şi al unor înțe- 
Jesuri existenţiale, pe care limbajul. criptic le. ascunde 
dar le și revelează. isi cai 


iunie 1970 


EXPOZIȚIA DE GRAFICĂ 
DAN PLATON 


Expoziţia de grafică a tinărului grafician și pictor Dan 
Platon, deschisă la. Galeriile Fondului Plastic Ploiești, 
ne invită la un dialog cu arta acestuia — dialog nu 
lipsit de tensiuni lăuntrice, asemenea oricărei comuni- 
cări vii între oameni și, care, în cazul său, sint deter- 
minate mai ales de insolitul limbajului artistic. Este un 
limbaj în care opticul se subordonează conceptualului: 
în care — cu alte cuvinte — ochiul vede ceea ce min- 
tea, instruită asupra legităţiler realului, concepe cu pri- 
vire la acesta. Poziţie ambițioasă, care nu se mulțu- 
meşte cu înregistrarea trindavă a senzaţiilor pe retină, 
așa cum se perindă ele în caleidoscopul cu imagini În- 
timplătoare al drumului nostru în lume, ci  năzuieşte 
să imprime materialului respectiv o anumită ordine : 
ordinea viziunii artistului despre universul în care tră- 
iește, a legăturii lui cu acesta. 

Pentru Dan Platon, lumea în care trăieşte este 
un şantier. Una din lucrările prezentei expoziţii poartă 
chiar acest titlu. Într-un spaţiu, nu dinainte dat, ci 
creat de însăşi acţiunea mulțimilor care îl animă, rotesc 
în aceeaşi direcţie, atrase parcă de o țintă comună, 
armate de oameni ai muncii. E vastul șantier al patriei 
noastre socialiste. Într-o altă lucrare, artistul își apro- 
pie obiectivul de unul din acești nenumărați eroi ano- 
nimi aj muncii. Este Constructorul. 

Căci omul e cel ce a construït ori e pe cale de a 
constnui aievea noi peisaje, de felul fantasticului Pei- 
saj industrial imaginat de Dan Platon. Angrenajul de 
forme în zigzag ori ciudat arcuite, tratate în contraste 
dure, ne familiarizează cu aspectul unor aglomerări 

urbane, nu prea deosebite de cele care iau nâștere 
încă de re acum, potrivit unei riguroase logici functio- 
nale, în mintea și pe flanșetele celor mai vizionari 
arhitecți ai timpului nostru și chiar în spaţiul geografic 
real. 

Logica imaginarului Peisaj industrial iese şi mai 
mult în relief dacă îl comparăm, prin contrast, cu pei- 
sajul intitulat De la munte, în care fantasticul ţine de 
izbucnirile -stihiale ale naturii. Artistul a reuşit să le 
sugereze cu acea pregnanță asigurată deopotrivă de ro- 
bustețea sentimentului și de stăpînirea mijloacelor gra- 
jic-picturale. Prin, intensificarea contrastelor de alb- 
negru, - folosite nu. numai ca valori de lumină, ci şi ca 
tonuri, precum .şi prin. gradarea lor într-o bogată scară 
de. cenușiuri, el realizează o expresie pur picturală a 
graficului, -pe care,. la un alt diapazon. o realizează şi 
în Peisaj. pe. Bulevardul Miciurin, subtilă evocare a unei 
palid însorite priveliști citadine. | 

Preocuparea pentru expresia picturală îl determină 
pe .Dan Platon să recurgă, în unele din lucrările sale 
de grafică, la culoare, pe care o dozează cu discreție, 
atit cît. să anime și să încălzească jocul liniilor şi pete- 
lor de alb-negru fără a le altera specificul. Remarca- 
bile în această privinţă sînt cele două desene colorate 
din secvenţa : Beton și fier, în care artistul urmărește 
echivalentele plastice ale acestor materiale și ale for- 
melor determinate de ele în procesul industrial. 

„Pe linia unor asemenea interpretări libere, în com- 
pozițiile: Orizontale industriale şi Caligrafie industria- 
lă el evocă detașat, cu un lirism concentrat şi sobru, 
ȘI cu o riguroasă logică pieatică, întemeiată pe bogate 
contraste de forme, valori și culoare, poezia noului pei- 
saj industrial, redat nu în litera alcătuirii lui, ci în 
spiritul avintat care îl însuflețeşte — spiritul societăţii 
noastre socialiste, | | 

1 octombrie 1971 


| oaza arta 


Retrospecţii şi 
prospecţii 


O. MONOGRAFIE CRITICĂ 
ASUPRA PICTORULUI ANDREESCU 


Critica artelor plastice s-a constituit abia după război 
în țara noastră ca funcție critică propriu-zisă, ca ramură 
de cercetare sistematică şi de evaluare normativă a opere- 
qor de artă. S-au scris, e drept, și mai înainte lucrări 
demne de luat în seamă în această materie, dar ele con- 
sitiituiau mai intuiţii poetice conge- 
nitale decât exercitarea firească a activității critice- Intui- 
țiile poetice j ăzutului şi capriciului. 
De aceea, S€ iveşte la voia oficiului 
critic specializat, care să dea seam f pon 
despre ceda ce este și cât valorează oO operă de artă. AT = 
tnarul subiectiv jtății cedează atunci locul cercetării obiec: 
tive, condusă de criterii şi norme cóntrolabile. Se creeaza 
astfel O disciplină cu obiect precis $l metodă p 
cărei ! 4 este de a da putinţă evaluări! 
tul finalițății estetice. 5... 
Absența prelungită a criticii specializate în mate 
ria de © e. ocupăm explic de ce trecu E 
artistic este înca puțin cunoscut, 
les, Cădi fără cataloage, care să 
z gțiintifică opera marilor 


arieze CU gar 


l supra valo- 

pot depăși aproximalivul.. Astăzi, cînd funcţia critică 
și-a creat instrumentul adecvat exercitării ei, este firesc 
să asistăm la încercări de reconstituire a trecutului 
nostru artistic și de revizuire critică a valorilor ce îi 
aparțin. i 

În lumina încercărilor de acest fel se situează, cu 
merite eminente, contribuția lui Alexandru Busuioceanu, 
conferențiar de istoria artelor la Universitatea din Bucu- 
rești, conținută în monografia pe care a consacrat-o pic- 
torului Andreescu. 

Autorul lucrării, care cumulează pregătirea de 
istoric al artei cu cea de critic, a dat În ramura isto- 
riei artei cîteva studii erudite cu larg răsunet în lumea 
științifică din Apus, iar în domeniul criticii cîteva vigu- 
roase caracterizări ale aspectelor de artă plastică con- 
temporană din țara noastră, între care strălucește admi- 
rabilul eseu de sinteză critică asupra picturii lui Iser. 
Pină la monografia consacrată lui Andreescu, cele două 
activități se dezvoltaseră oarecum independent. De astă 
dată, criticul și istoricul artei se întregesc, își solidari- 
zează metodele pentru a scoate din penumbra trecutului 
figura unui mare artist, încă nu destul de bine cunoscut 
și pentru a o situa în lumina celor mai juste şi mai 
subtile judecăţi critice. 

Dubla pregătire a autorului se îmbină în chip feri- 
cit cu distincția vară a scrisului. lată ceea ce îl califica 
pe Busuioosanu să ne dea această carte, care ni se înfă- 
țişează mai puţin sub aspectul unui studiu arid între- 
prins în domeniul istoriei artei ori a] tehnicii picturale, 
şi mai mult ca model clasic de monografie artistică, 
remarcabilă prin concizie, claritate și metodă. Publica- 
rea catalogului critic al operei lui Andreescu, pe care 
ni-l promite același autor, ne va furniza elemente com- 
plete pentru aprecierea muncii științifice ce stă la baza 
volumului de față, muncă de triere și clasare a mate- 
rialului, de atribuire și datare a numeroase tablouri pînă 
acum insuficient ori deloc cercetate. Daocamdată auto- 
rul „lasă numai să se întrevadă consideraţiile, totdeauna 
ine a Pegi l-au condus la datarea vreunei opere 

Srup de opere, fără să se piardă în argumentări 
prea de amănunt, dăunătoare economiei lucrării. Tot atit 

de puţin se pierde în fastidioase analize de tehnică pic- 
turală. Ele sint înlocuite prin succinte, dar viguroase 
caracterizări privind tablouri izolate ori chiar perioade 
întregi din evoluţia creaţiei lui Andreescu. 

Într-o lucrare de acest fel, care își propune, între 
altele, să instruiască, dezvoltările nu-și află rostul. Totul 
este chibzuit în referire la anumite proporţii prevăzute. 
Busuioceanu s-a dovedit inspirat cind a fixat cadrul mo- 
nografiei de faţă. Este o lucrare de proporţii fericite, 
fără umpluturi și fără lipsuri, care se citește cu interes 
„susţinut și unde un lector cultivat din zilele noastre află 
cam tot ceea ce trebuie să afle despre subiect. 

Consecvent formaţiei sale de istoric, autorul stu- 
diază evolutiv opera lui Andreescu, reușind să o defi- 
nească în desfășurarea ei în timp. El are meritul de a 
fi trasat cu precizie graficul dezvoltării artei lu Andre- 
escu și de a fi conturat luminos fizionomia diferitelor 
momente ce o alcătuiesc. Nu s-a mulțumit însă cu o 
simplă diagramă, ci a căutat să reconstituie sensibil 
drumul creaţiei lui Andreescu. Conceptul de evoluţie 
trăiește în cele cincizeci de pagini ca tablou al mișcării 
de transformare profundă, ca reprezentare concretă a 
înlănţuirii momentelcr caracteristice în dinamismul creş- 
terii. Sub acest raport, se poate afirma că Busuioceanu a 
făcut operă de oreator. Dar unitatea organică a imaginii 


de dezvoltare apare adumbrită pe alocuri de intervenţia - 


a două idei care îi rămîn exterioare : ideea de gen artis- 
tic și aceea de progres material. Aici se plasează critica 
pe care înţeleg să o fac autorului și asupra căreia soco- 
tesc folositor să stărui. 

Referindu-se la puţinele portrete pictate de An- 
dreescu, Busuioceanu scrie următoarele : „Andreescu, atit 
de dotat pentru înțelegerea senzitivă a unui peisaj sau 
pentru interpretarea delicată a unei naturi moarte, nu 
va avea nici mai tirziu destulă intuiţie psihologică sau, 
poate, destulă forță de a domina modelul viu, pentru a 
fi în adevăr un portretist“ 1, iar cîteva pagini mai departe 
constată încă o dată „puțina îndemînare a artistului 
pentru acest gen de artă, care nu cere numai ochi de 


! Al. Busuioceanu, Andreescu, Fundaţia pentru literatură 
şi artă, 1936, p. 18. 

colorist, dar şi observaţie riguroasă Jizionomică, notație 
psihologică pătrunzătoare și mai ales libertate suverană 
în faţa pînzei“ i. În ce privește figurile, mai numeroase 
în opera lui Andreescu decit portretele, autorul soco- 
teşte că artistului i-a lipsit înainte de a pleca în Franţa 
„cunoștința elementară“ a genului 2 şi că înseși cele 
pictate de artist la Paris, ca elev al Academiei Julian 
„sînt bucăţi fără multă semnificăţie, studii simple de 
atelier și şcoală, în care ochiul se exercită a urmări li- 
niile unei figuri sau a juztapune culori variate, pentru 
definirea de acorduri și armonii utile mai tîrziu“ 3. Nu- 
mai seria de chipuri realizate în ultimii doi ani ai vieţii, 
sub. sugestia, în parte, a artei lui Grigorescu, rețin nai 
îndelung atenţia lui Busuioceanu. Ele îi apar „mai sigur 
zugrăvite decît încercările de altă dată și de un colorit 
mai nuanțat şi mai bogat“ î. În sfîrşit, rarele studii de 
nud aparținind perioadei de ucenicie la Academia 
Julian mărturisesc, după părerea autorului, inexperienţa 
artistului 5. 

“Am reprodus pe larg rezervele formulate de Bu- 
suioceanu cu privire la tema figurii umane în opera lui 
Andreescu, pentru că ne ajută să deslușim concepția 


autorului despre genurile de artă. El pare să socotească 
genul ca o entitate, ca un ansamblu obiectiv de reguli 


imuabile, care transcend intenţionalitatea artistică și-i 
impun o strictă conformare. În consecinţă, artistul caută 


să se pregătească în direcţia feluritelor genuri, să se fa- 


miliarizeze cu problemele fiecăruia, să-și însușească în 
fiecare o experiență constînd cel puţin din cunoașterea 
lui elementară precum și o suficientă  îndemînare. 
Busuioceanu nu își ascunde mirarea că Andreescu a 
putut, fără pregătire, să picteze un nud remarcabil, cum 
este Nudul culcat dim Pinacoteca Statului. „Problema 
părea încă atit de dificilă pentru ochiul său atît de puţin 
experimentat, încît nici nu ne-am putea aștepta să-l 


„1.Al. Busuioceanu, op, cit., p. 27 
2 idem, p, 26 | 
idem, p. 27 
í idem, p. 27 
5 idem, p. 31—32 - 

regăsim atacînd acest gen“ 1.. Drept este că nudul. amin- 
tit e „modelat cu o știință imperfectă“, observaţie pe 
care autorul o completează Îndată.: „dar cu.o forță plas- 
tică și cu un sentiment. naturalist demne de tempera- 
mentul unui flamand'.. | | 
Disocierea' ideei de pricepere necesară genului de 
ideea temperamentului artistic îmi pare atit de impor- 


tantă, încît socotesc că merită să nu fie părăsită la o. 


întorsătură a frazei și nici limitată la un caz particular. 
Busuioceanu ajunge și- în alte împrejurări la o asemenea 
separare, dar' niciodată nu caută a deduce consecinţele 
pe care ea le comportă. Astfel, după:ce arată lipsa: de 
semnificație a celor mai multe dintre picturile realizate 
de Andreescu la Paris, simple studii de atelier de școală, 
menționează „tabloul cu totul remarcabil, Modelul costu- 
mat, în care frumusețea concentrată a culorilor,. consis- 
tența prețioasă. a pastei, ca şi subiectul însuși amintesc 
pictura. lui Chardin“2. Dar ce concluzie putem trage din 


această distincţie decit aceea că, fără acoperirea tempe- 


ramentului artistic, necesara cunoaștere a genului. res- 
pectiv, pe care pictorul caută să și-o însușească în stu- 
diile de atelier, era lipsită. de eficacitate,- în timp ce in- 
clinaţia de colorist înnăscut, chiar și mai puţin. stăpin pe 
reguli, găsea de la sine drumul creaţiei; odată. depășite 
dibuielile începutului ? Același temperament, care se ma- 
nifesta cu o statornicie impresionantă, avea să izbin- 
dească şi în alte tablouri avind ca temă figura umană 
precum în Personaj costumat din . colecţia Lazăr Mun- 
teanu, în: Cap de studiu de la Pinacoteca din lași ori în 
seria de figuri din.ultimii doi. ani ai vieţii artistului. În 
aceste. din urmă lucrări genul se înfățișează atit de puţin 
conturat, încît nici nu mai poate fi considerat ca atare. 
Figuralul este de astă dată un motiv de pictură, pe care 
pune stăpinire temperamentul . dominator al. artistului 
pentru a-l acomoda scopurilor proprii de expresie ar- 
tistică. Se poate deci afirma că. pretinsele condiţii obiec- 
tive ale genului, departe de a transcende intenţionalitatea 
artistică, sînt convertite de ea într-un scop creator. 


—— 


' Al. Busuioceanu, op. cit., p. 32 
2 idem, p. 27 

Pee re PU T e ca 


Andreescu ni se înfățișează în toate tablourile sala 
ca un temperament de pictor realist prin excelență. În 
cazul unei astfel de structuri, intenţionalitatea artistică 
este polarizată nu de formă, ci de adevăr. Pe Andreescu 
îl interesa în mod exclusiv adevărul observaţiei direct», 
dar nu adevărul banal, ci acela recunoscut ca atare de 
un ochi viguros și nuanţat, căruia natura i se dezvăluie 
sub aspecte de culoare, de materie, de lumină, de atmos- 
feră. Rîvna lui era să noteze aceste aspecte într-un fel 
cît mai just, cît mai bogat, cît mai armonios. Ea putea 
izbuti numai atribuind culorii, element prim în pictură, 
un rol pe care în trecut nu-l avusese în aceeaşi măsură : 
acela de a fixa adevărul percepţiilor în toată varietatea 
lor. E 

Din explicațiile de mai sus rezultă, cred, că 
Andreescu a trebuit să atace tema figurii umane în alt 
spirit decit cel consacrat de tradiţia clasică a genului. Ei 
era condus în mod necesar spre o convertire a planului 
formal într-un plan de raporturi colorate. Însuși Busu- 
ioceanu menționează cîteva reuşite exemplare ale picto- 
rului în acest sens. Dar sccotesc că avea obligaţia să 
meargă mai departe : să recunoască legitimita'za proce- 
deului artistic folosit: de pictor, în măsura în care cores- 
pundea unei atitudini creatoare. Aceasta ar fi exclus 
imputarea privind neconformarea pictorului la regulile 
obiective ale genului. Şi cine ar putea nega rodnicia ati- 
tudinii, atît de proprie temperamentului artistic al lui 
Andreescu, din tablouri ca : Nudul culcat, La arat, Peisaj 
cu femei cosînd, Femeie culcată în iarbă cri Interior de 
pădure (colecția Al. Rășcanu), în care figuralul apare 


„armonizat cu peisajul și supus aceleiași legi generaliza- 


toare ? Pictorul a urmărit acordul subtil de culoare 
dintre cele două elemente, odinioară împotrivite, pentru 
a le contopi în unitatea aceluiași sentiment, intim. O 
viziune nouă izbucnește din cuprinsul tablourilor amin- 
tite, o viziune care nu putea fi exprimată prin mijloa- 
cele tradiţionale ale genului. Iată ceea ce socotesc că 
mă îndreptățește să susțin că ideea de gen întunecă 
întrucitva, În expunerea lui Busuioceanu. imaginea 
organică de evoluţie pe care altfel cantea ne-o evocă În- 
tr-un chip fericit. Acestei teze i-aș opune pe aceea de stil, 

de staternică identitate a artistului cu sine în tot ce 
plăsmuiește, de finalitate creatoare. Cit privește nevoia 
pregătirii artistului, sin de acord cu 'autorul, cu deose- 
birea că mă refer în primul rînd la familiarizarea cu 
problemele legate de împlinirea stilistică. 

Dar să trecem la cea de a doua critică. Busuioceanu 
înseamnă undeva  înriurirea hotăritoare exercitată de 
marea expoziţie retrospectivă de opere române și străine, 
din anul 1873, asupra activităţii de început a pictorului, 
căruia cunoaşterea vechilor meşteri îi dezvăluise tainele 
meșteșugului (avea atunci 23 de ani şi începuse să pic- 
teze cu un an înainte). A văzut acolo „opere de pictorii 
cei mai variați — italieni, germani, flamanzi, olandezi“, 
dar „pare a fi fost ademenit din toţi, mai cu seamă de 
flamanzi şi olandezi“ 1. Nu ni se spune nimic despre 
raţiunea profundă a preferinței manifestate. de tînărul 
artist, se insistă însă asupra progresului tehnic p2 care 
l-a realizat în arta sa ca urmare a acestui contact. De ce 
Andreescu nu s-a îndreptat mai degrabă spre italieni 
ori germani ? Întrebarea își are tilcul ei. lar răspunsul 
ar fi impus cercetarea operei pictorului dintr-un punct 
| de vedere bogat în sugestii, rodnic în rezultate de mare 

importanță, pe care autorul nu l-a atins, deși era în 
măsură să o facă: punctul de vedere tipologic. 

Studiul tipologic apărea indicat pentru a scoate în 
evidență constantele artei lui Andreescu. Căci iată ce 
se întîmplă: preocupat să deosebească net feluritele 
etape evolutive ale artei pictorului, Busuioceanu subli- 
niază uneori mai mult decît se cuvine latura progresu- 
lui tehnic ori de viziune, adică diferenţisrile în timp. 
S-ar părea, după anumite accente puse de autor, că 
devenirea lui Andreescu nu este decit o cursă de între- 
cere, un rămășag al pictorului cu sine, o mișcare În- 
dreptată spre scopuri din afară, dar lipsită de finalitate 
proprie. Criticul scrutează momentele dezvoltării ma! 
mult sub raportul deosebirilor succesive decît sub rapor- 
tul regăsirii de sine a artistului, mai mult sub raportul 
înnoirilor decît sub raportul adincirii stilistice, mai mult 


1 AJ. Busuioceanu, op. cit., p. 18 

prin ceea ce desparte aceste faze, unele de altele, decit 
prin ceea ce le unește. 
p Astfel, bunăoară, în notarea înriuririlor suferite d2 
arta lui Andreescu în epoca Barbizonului, el acordă 
întiietate influenţei superficiale a unor :artiști ca Dau- 
bigny şi Diaz, şi trece uşor cu vederea înr.urirea pro- 
fundă a lui Courbet, strîns legată de însăși structura 
personalităţii andreesciene. - „Dar iată. noile lui peisaje, 
în care urma lui Courbet se simte și în care Daubigny 
şi Diaz par a fi pus penelul lor, mult mai subtil și mai 
nuanțat“ 1. Înttîiettatea acordată influențelor ultimilor se 
justifică,. în perspectiva proprie autorului, prin carac- 
terul avansat al picturii lor în .raport cu pictura lui 
Courbet, prin subtilitatea şi nuanțarea mai importantă 
a penelului, calităţi care, în cazul lui Andreescu, operau 
trecerea către..stadiul cel mai diferențiat pe care aveă 
să-l atingă arta sa în tablourile din anul 1881. | 

Dacă autorul .ar fi avut, pentru examinarea tipo- 
logică, un interes egal cu cel manifestat pentru cerceta- 
rea evolutivă, ar fi trebuit să descopere în tablcuri ca 
Stîncile de la Apremont ori Peisaj de pădure din colec- 
ţia Clubului Tiner:mii, lucrări pe care cu drept- cuvint 
le apreciază, nu numai urma lui. Courbet, dar o afinitate 
de tip artistic. Înrudirea pzate fi urmărită chiar acol» 
unde, la prima v-dsre, pare imp:obabilă: în lucrările 
ce exprimă nc:sfîrşite  morbideţi interioare, flori cwi 
peisaje pictate în ultimi: doi ani ai vieții artistului. 
Andreescu vădeşte și aici irstinctul puternic al reai- 
tăţii, pasiunea concretului, abiitudinea fericită ce a se 
adresa de-a dreptul lucrurilor și de a le sili să-şi dez- 
vălu:e simplu desăvirșiia splend-are a întruchinării lər 
materiale, însușiri pe care le întîlnim ca trăsături domi- 
nante de caracter la Courbet, dar nu le găsim la ceilalți 
doi, preocupaţi de expresia nobilă mai mult decit de 
adevăr. i 3 | 

„Am stăruit asupra părţilor ce mi s-au părut sus- 
ceptibile de cnitică din lucrarea lui Busui'ceanu din 
consideraţia „ce o păstrez înaltelor ei calităţi. Socotesc 
„apariţia unei asemenea monografii ca un indiciu că în 


! Al. Busuioceanu, op, cit., p. 30. 

sînul societăţii românești se ivesc necesităţi: de cultură 
de un ordin superior, pe care nu le mai poate satisface 
o improvizație superficială. RR 


decembrie 1936. 


PICTURA FRANCEZĂ 
ÎN COLECŢIA ZAMBACCIAN * 


Cine trece prin strada Vasile Lascăr 2, prin dreptul 
casei cu numărul 48, atit de tihnită ca înfățișare, respi- 
rînd o atmosferă aproape provincială, în contrast cu am- 
bianţa zgomotoasă a Bucureştilor, cu greu și-ar închipui 
că dincolo de grilajul mare de fier, între zidurile însorite 
şi atât de familiare se ascunde o comoară de frumos, un 
altar închinat artei. Oficiază aici un laic cu inima caldă, 
un om ciudat a cărui viață este alcătuită din contraste, 
burghez și artist în ădcelași timp, negustor angrosist și 
mecena, înconjurat de artişti și ccolit de debitori, un 
om de afaceri care vinde piînzeturi socotite cu metrul 
şi cumpără pînze plătite cu centimetrul, căruia Ressu Îi 
face portretul, Petrașcu îi închină opere, iar îrancezul 
Dufy îi semnează rînduri de dedicație în josul desenelor 
sale, pe drept renumite. K. H. Zambaccian este o figură 
populară în lumea pictorilor și sculptorilor, cu care 
păstrează legături de prietenie, iar colecția sa înseamnă 
un centru în fermentarea mișcării artistice de la noi. 
Blevii Şcolii de bele-arte o cercetează adeseori, urmă- 


1 Extras din articolul Colecţia Zambaccian, scris în anul 
1931. El prezintă înfăţişarea de atunci a colecţiei, care între 
timp s-a îmbogăţit prin noi achiziţii. Dintre acestea, aparţinînd 
şcolii franceze citez lucrările semnate de: Pissarro, Cezanne, 
Renoir, Bonnara, Matisse și Marquet. 

-~ 2 Adăpostită, la data publicării articolului, în imobilul din 
strada Vasile Lascăr nr, 48 (astăzi strada Galaţi), colecţia 
Zambaccian a fost strămutată succesiv, odată cu schimbarea 
locuinţei colecţionarului, în strada Matei Millo spre a se sta- 
tornici, în cele din urmă, sub ipostază de muzeu, ca urmare a 
donațţiei făcute de Zambaccian statului, în „actuala clădire din 
strada căreia i s-a atribuit numele donatorului. 

indă din exemplele vii ce le sînt infă- 
țișate privirilor lecţia de artă pe care școala nu le-o dă, 
artiștii și iubitorii de artă vin aici să-și. împrospăleze 
ochii și spiritul după peregrinările, de atitea ori deza- 
măgitoare, prin expoziţii. Căci colecţia Zambaccian este 
un muzeu în adevăratul înţeles al cuvintului, un mic 
muzeu de nivelul calitativ al acelora la care s-a gindit 
Renoir cînd, fiind întrebat de Meier Graefe cum poate 
fi învățată arta, a răspuns: „Au musée, parbleu !“ În 
colecția Zambaccian se poate învăța, fără îndoială, acest 
lucru și nu ar fi exclus ca vizitatorul comod al expozi- 
ţiilor bucureștene să afle aici că arta este cu totul altceva 
decît ceea ce i se oferă în mod obișnuit sub acest nume 
în sălile cu chirie scumpă și lumină proastă. 

Pentru: întîia oară, la noi în ţară, o colecţie particu- 
lară realizează un. ansamblu omogen de o înaltă ţinută 
artistică.: Nivelul ei nu ne înfățișează un profil fluctuant 
cum se întîmplă cu atîtea alte colecţii. Inegalita:za, Zam- 
baccian a știut să o ocolească chiar atunci cînd în reali- 
tate subzistă acele diferențieri minime de valoare între 
o lucrare și- alta. El a izbutit, parcă prin efectul unui 
fel de tonus, să ridice și să menţină la treapta celor mai 
înalte valori reprezentate in micul muzeu lucrările de o 
mai redusă eficiență artistică. Căci Zambaccian a fugit 
de eolectismul agreat de unii, el a căutat totdeauna ca- 
litatea curată, a ales numai pinzele în care culoarea poartă 
un mesaj omenesc şi care fac să străbată ecoul nemij- 
locit al unei plinătăți de stil. S-a ferit, deopotrivă, de 
gloriile false ale picturii și de revoluționarii cu orice 
preţ, a ocolit tot atîta academismul de dreapta cît și acade- 
_mismul de stînga, condus în alegerile sale de un instinct 
sigur, care nu l-a înșelat mai niciodată. 

Într-o măsură însemnată, colecţiile de artă oglin- 
dese psihologia colecționarilor, dau măsura gustului lor, 
a înţelegerii lor pentru valorile artistice, a culturii lor. 
În unele cazuri, mai rare, ansamblul ajunge să capete 
pecetea personalităţii colecţionarului și să reflecte tona- 
litatea fundamentală a sufletului lui. Colecţia devine ea 
însăşi o operă de artă, caracterizată printr-un stil pro- 
priu, iar lucrările pe care le cuprinde, considerate izo- 
lat, ni se înfățișează ca timbrele felurite care intră în 


rind să despr 

alcătuirea unei complexităţi de expresie orchestrală. 
Aceasta pare să fie cazul colecţiei Zambaccian, ale cărei 
pinze își armonizează valorile între ele și le fac să se 
detașeze cu mai multă evidenţă pe un fond de rezo- 
nanță comună. Orice panou capătă un caracter decora- 
tiv, face impresia unui gobelin cu nuanțe multe și pre- 
țioase. Tabloul este pus într-un mediu care îi priește, 
raporturile care îl leagă de ambianţă sînt cultivate cu 
rafinamentul desăvirșit al ochiului experimentat în efec- 
tele de contrast sau în acelea de diferenţiere subtilă. La 
aceasta ajută și cadrul bogat de covoare persane vechi, 
în tonuni stinse, ale căror nuanțe se armonizează așa 
de frumos cu degradeurile de griuri din Iarna la Bar- 
bizon a lui Andreescu, cu tentele sidefii din carnaţia 
unei Baigneuse de Renoir, sau cu roșul și verdele de un 
fast atit de oriental din pînza lui Delacroix reprezen- 
tind o Odaliscă. 

La baza colecției. lui Zambaccian stă o unitate emo- 
ţională, ansamblul prezintă un caracter de organicitate, 
pinzele se leagă între ele prin afinități mai mult sau 
mai puţin vizibile. Un peisaj de la Fontainebleau al lui 


Grigorescu stă față în faţă cu La clairière a.lui Courbert, 
pictată cam în același timp; paleta lui Petrașcu ţinteşte 


spre sunetul grav al armoniei cromatice din pinza lui 
Delacroix ; Iser și 'Theodorescu-Sion se învecinează cu 
Derain ; griurile peisajului din Ile-de-France sînt ace- 
leași la Pallady și Laprade. Afinităţi de elecţiune leagă 
pe pictorii români de pictorii francezi ai ultimului secol. 
Nu este vorba de o dependență mai mult sau mai puţin 
servilă, ci de o înriurire binefăcătoare cum se întîlnesc 
atitea în istoria artelor, în lipsa cărora este infinit pro- 
babil că aceasta nici nu ar fi fost scrisă. Artiştii cei mai 
mari au suferit influențe fără ca prin aceasta să li se 
altereze personalitatea proprie. Dimpotrivă, ea a cîştigat 
în complexitate, în măsura în care aporturile din afară 
au fost pe deplin asimilate și contopite în organismul 
graiului lor originar. În fața pînzelor lui Andreescu si 
Grigorescu, expuse la Amsterdam, criticii și pictorii olan- 
dezi au exclamat : „Școala de la Barbizon, fără îndoială, 
însă nu pictură franceză“. Constatarea aceasta se cuvine 
generalizată cu privire la mai toţi artiștii noștri de seamă. 

Şcoală franceză, pentru că în pictura franceză a ultimu- 
lui secol ei au descoperit cel-mai bun exemplu de urmat, 
în care se află întrunite o impunătoare tradiţie picturală 
cu energia în desfășurare a unei arte vii, dar pictură 
românească pentru că 'se sprijină pe o sensibilitate apar- 
te, pe o intuiţie proprie a vieţii, pe o înțelegere anumită 
a spaţiului, pe un anumit fel de decorativitate. tmi 

Colecţia Zambactian cuprinde cîteva aspecte :carac- 
teristice ale ultimului secol de artă franceză, indicații 
prețioase asupra unei școli de pictură care a exercitat şi 
continuă să exérċite, nu numai la noi, o puternică in- 
fluenţă. Iată de ce socoteşc că nu e lipsită de interes 


2:74 se 


constituie pr 
țara noastră. 
| Pinza lui Delacroix reprezentînd o odaliscă a fost 
pioțată în jurul anului 1830, la cîțiva ani după Masacrul 
din Scio. Modelul care i-a mai servit pictorului în Cuce- 
rirea Constântinopolului de către cruciați, în Femei din 
Alger şi în cea' dintii compoziţie mare a sa, amintită mai 
sus, se recunoaște după același oval desăvirșit al feței, 
după acesași puritate a trăsăturilor fine care compun 
figura. Imposibil să descoperi în Odaliscă din ce este 
făcută carnâţia oarecum aeriană a nudului, cu greu vei 
înţelege de 'unde ia naştere uimitoarea forță de sugestie 
a valorilor tactile, pictura însăși este depășită în înfă- 
țișarea 'mijloacelor èi materiale de armonia spirituali- 
zată a' expresiei. Atmosfera nu mai reprezintă aici un 
mediu fizic însușit cu anumit indice de refracție, ci un 
fluid emoţional care îmbracă în tremurul lui impercep-- 
tibil toate aspectele vieţii. De culoare aurie amintind 
atmosfera rubensiană, ea umple cu trasparenţa ei ta- 
bloul, face luminoase umbrele, adincește lăuntric substan- 
ţa, din care a crescut roșul greu al draperiei, dă sclipiri 
preţioase verdelui şi, în resiringerea razelor de lumină, 
izolează ici şi colo licărul înmiit al giuvaericalelor şi pietre- 
lor scumpe. Cu greu te poţi desprinde din farmecul sobru 
al acestei pinze, căci în ea stă acumulat un întreg trecut 
de cultură. Pe Tiţian îl descoperi în delicateţea carnaţiei 
blonde, în culoarea de grîu copt a părului care revarsă 

falduri grele peste umăr, de-a lungul pieptului, pe Ru- 
bens îl aminteşte calitatea acelui roșu umbrit al dra- 
periei, atît de asemănător cu roșul care formează fondul 
portretului Isabellei Brandt de la Uffizi. 

Alături de romanticul. Delacroix stă realistul Cour- 
bet. De data aceasta, distincțiile nu mai servesc la nimic. 
Căci La clairière (altă variantă a pinzei intitulată La 
fileuse bretonne, astăzi în America) nu păstrează prea 
mult din particularităţile realistului. Pictată în jurul 
anului 1865, la apogeul carierei de peisagist a pictorului, 
La clairière nu înseamnă un total de performanţe tehnice, 
cum era cazul cu atîtea din peisajele mai vechi ale lui 
Courbet, ci un întreg armonios. de culoare, în care deta- 
liile se subordonează ritmului larg al materiei picturale 
şi se lasă prinse în respiraţia adîncă a vieţii. Copacul cu 
Pariticularitățile lui. face loc pădurii cu umbre mari și 
lumini care adincesc orizontul. Meticulozitatea meşteșu- 
gului, ce aducea aminte de olandezi, este înlocuită acum 
de o viziune cupninzătoare, pe care unii critici au nu- 
mit-o cosmică. Pădurea aceasta, a cărei penumbră adă- 
postește o scenă de gen de filiație romantică — tradiţio- 
nala păstoriță torcând înconjurată de tunma sa —, evocă 
prin puternicele contraste de culori sentimentul măreției 
naturii. Ceea ce este răcoros într-o pădure, ceea ce este 
adînc şi liniștit străbate pînă la noi prin culoarea proas- 
pătă, pe care pictorul a știut să o mlădieze, cind a fost 
vorba să redea bogăţia frunzișului, pînă la mișcarea abia 
perceptibilă a. vibraţiilor, aerului. 

Pleiada pictorilor impresioniști este reprezentată în 
colecția Zambaccian prin două pînze valoroase de Renoir. 
Dar atit în Baigneuse cit şi în Paysage de Lavendou, im- 
presionismul apare evoluat, nu își mărginește expresia 
la ceea ce poate sugera sensibilităţii excitaţia luminoasă 
a retinei; dimpotrivă, tinde spre o organizare formală 
analogă aceleia pe care o întreprindea, cu alte mijloace, 
Cezanne. Ne aflăm în centrul mișcării impresioniste, dar 
pe nesimţite în plină reacțiune împotriva acesteia. | 

Baigneuse este pictată în 1888, la trei ani după 
compoziția intitulată Baigneuses, care reprezintă apogeul 
perioadei de înriurire ingrescă. Aceeași influenţă se evi- 
dențiază în nudul din colecția Zambaccian, pînza lumi- 

noasă, crescută din generozitate lăuntrică, izbindă sigură 
a unui nou stil liniar și sculptural. Nudul feminin, așe- 
zat aici în primul plan, pe axa verticală a tabloului, ni 
se înfățișează ca o întrupare statornică a umanităţii, 
imaginea figurală atinge idealitatea tipului. În gestul 
miinilor tinind cămașa, în gestul capului, nu vom desco- 
peri într-o măsură prea mare vivacitatea mişcării, pe 
care ar fi notat-o Manet, bunăoară, ci noblețea înnăscută 
a făpturii omenești, permanența însușirilor de graţie și 
distincție. Izolarea monumentală a imaginii umane reiese 
și mai lămurit din detașarea ei de fond. Omul nu se mai 
încadrează ca un simplu element în structura peisajului, 
nu mai este supus, alături de celelalte elemente, legii 
generalizatoare a naturii ; dimpotrivă, el se proiectează, 
conform unui principiu de ierarhizare, pe fondul devenit 
abstract al peisajului. Aceasta se verifică și în felul cu 
totul original de tratare a fondului. Impresionismul se 
mai simte încă în luminozitatea radioasă a culorilor, în 
irăgezimea acelor nuanțe topite de verde, albastru și 
cafeniu dar, pe de altă parte, în fuziunea lor, ele dau 
naștere unui modelaj albstract, care se mărginește să 
sugereze prin jocul petelor relaţii de adîncime, fără să 
îmbrace identitatea unor reprezentări concrete de lucruri 
din natură. Fondul este ca o contină cu concavităţi și 
convexităţi alternind ritmic. El apare astfel în deplină 
armonie cu tratarea sculpturală a nudului din primul 
plan. O indicație prețioasă. a unităţii siilistire ne-o oferă 
profilul de-abia schițat al unui trunchi de arbore din ulti- 
mul plan al tabloului. În grafica aeriană a acestui: deta- 
liu se află înscris însuși programul stilului liniar, in care 
a fcst concepută și realizată pinza. Toate elementele con- 
verg spre închiderea în sine a spaţiului, spre monumental. 
Dar ceea ce închide linia, deschide culoarea. Paleta lu- 
minoasă a impresionistului își revendică drepturile, culo- 
rile se alătură strălucitoare fără amestec de negru, ver- 
dele de smarald și cafeniul fondului se armonizează cu 
aerul roz al carnaţiei luminoase, îmbogăţită de transpa- 
rența albăstruie a umbrelor, cu sideful unor nuanţe tre- 
murătoare de albastru, cu rozul palid al draperiei, d2 
parcă mii de pietre preţioase și-ar fringe luminile în ră- 
coarea întunecoasă a unei lumii vegetale înecată în rouă. 

l Paysage de Lavendou a fost pictat în 1894. Influen- 
ţa lui Cézanne, alătuni de care a stat pictorul cînd a 
lucrat pînza, este într-un fel hotăritoare. Ea îl întă- 
rește pe Renoir în noua sa atitudine de obiectivitate pic- 
turală, aduce o verificare mai mult a înţelegerii pe care 
o avea pentru plasticitatea formei. Este un peisaj carac- 
teristic, de o factură aparte, cum nu se întîlnesc multe 
în opera lui Renoir. Aspectele stincoase ale peisajului 
sînt înfăţişate în goliciunea lor dură, precumpănirea sti- 
lului liniar subliniază colţurosul stanelor, fără ca impre- 
sia de ansamblu să aibă ceva comun cu înfățișarea frustă 
a celor mai multe din operele lui Cezanne. Dimpotrivă, 

sisajul acesta atît de construit ne apare, privit sub un 
alt unghi, de o esenţă spiritualizată, în așa mare măsură 
bogăţia și diversitatea unui elizeu scînteietor de „culori 
știe să însuflețească pasta transparentă și să determine 
ritmuri vii de materie fluidă, cu alternanța măiastră 
dintre regiunile de culoare aspră și cele de culoare cati- 
felată. Supleţea meșteșugului atinge aici o culme, dife- 
renţierea materiei este obţinută cu mijloace cit se poate 
de simple, tonalitatea dominantă a tabloului, albastrul, 
încearcă de fiecare dată noi alianţe, iscă ecouri inedite, 
cu varietatea nesifirșită de mijloace pe care nu o cu- 
noaște decit natura. 

Urmând ordimea cronologică, menționăm lucrarea lui 
Rouault : Pescarul. Datată 1905, ea este oarecum străină 
de absolutismul expresiei care caracterizează faza actuală 
a stilului lui Rouault. Dintr-un anumit punct de vedere, 
poate fi tctuși socctită ca un inel de legătură între 
această fază și expresionismul anticipator al lui Daumier. 
Pescarul se împărtășește din seva populară dim care a 
fost plămădită și substanța eroilor lui Daumier, este în- 
văluit în aceeași atmosferă tulbure care înăbușă năzuinţe 
amorfe și pecetluiește o soartă. Culoarea pare ţesută din 
răsfrîngeri ale spiritului, un verde, nuanţat mult între 
roșu și albastru, sclipește tainic în clarobsourul ambianţei. 

Butte-Pinson al lui Utrillo, pictat cam prin 1910, 
înfățișează un peisaj din Montmartre. Pictorul l-a dus la 
capăt în culoare, stăpînit de acel sentiment de liniște 
tragică care îi caracterizează întreaga operă, folosind 
însă mijloace mai picturale, o pastă mai bogată, acor- 

= duri cromatice mai inchise. Nu intilnim nici urmă din 
ceea ce ar putea fi socotit manierism în trecerea acelo- 
rași și acelorași motive prin pinzele anilor din urmă. 
Anecdota însăși, desprinsă uneori din complexul orga- 
nismului pictural, și trăind o existenţă proprie, iscind 
chiar, adeseori, pe seama ei un interes pur literar, este 
de data aceasta resorbită în priveliște și interiorizată de- 
plin în sentimentul contemplaţiei calme. Utrillo foloseşte 
aici un meșteșug pe oare l-am putea numi eliptic, apro- 
piat de tehnica de sugestii a impresioniștilor. Este inte- 
resant să descopeni, privind mai de aproape, cum între- 
gul plan din fundal, cu numeroase case pitite printre 
arborii de p2 coasta dealului îndepărtat, se sprijină pe o 
țesătură fină de pigmenţi colorați, cum toată alcătuirea 
aceea, aparent așa de reală și solid fundată, ia naștere 
prin jocul frînt al pensulei, din vibrația citorva puncte și 
linii, ameninţind să se destrame ori de cîte ori privirea 
apropie pinza mai mult decit trebuie. Profilul culmii 
proiectate în zare, ca și atîtea detalii din planurile mai 
îndepărtate, ne dezvăluie un simțămint dezvoltat al sti- 
lului grafic, pus în slujba descrierii rapide și esenţiale. 
Dacă Utrillo şi Rouault, dintre contemporani, sîni 
reprezentaţi în colecția Zambaccian prin lucrări oarecum 
izolate, atit în raport cu ansamblul operei lor cît și faţă 
de sensul actual al evoluţiei picturii franceze, alţii, mai 
numeroși, ne fac înţelese tendinţele care o străbat de la 
Cezanne 'pină în zilele noastre. Sint cel puţin două ten- 
dințe înfăţişate în colecția Zambaccian. Cea dintii este 
cunoscută sub numele de neoclasicism și teoreticianul ei, 
Andre Lhote, este cel care a popularizat-o în cronicile sale 
din „Nouvelle Revue Francaise“ și în conferințele de la 
Sorbona. Neoolasicismul apare ca o sinteză între sentimen- 
tul romantic de viaţă și logica formală a clasicilor, cu 
accentuarea asupra acesteia din urmă. Însuși André 
Lhote este reprezentat în colecţie cu un peisaj din Sud 
și cu un desen, amintind, amindouă, pe Cezanne și cubis- 
mul. Peisajul în acuarelă se desfășoară ca un eșafodaj de 
planuri multiple, care se întretaie cadenţind adîncimea 
sonorizată a spaţiului și evidenţiindu-i scheletul compo- 
ziţional. În desenul care înfăţişează o priveliște de la 
Gordes, liniarul singur determină unitatea de ritm a 

reprezentării grafice, izbutind prin virtuozitate să înalțe 
motivul desprins din natură pină la semnificaţia monu- 
mentalului. Alături de Lhote se cuvine amintit Waroquier, 
al cărui frumos Paysage de Bagnaia este la fel de -con- 
struit, încă şi mai liniştit, mai tectonic într-un anumit 
înţeles, mai greu ca echilibru de mase. Planurile sint aici 
mult mai cuprinzătoare, alternanța dintre suprafețele lă- 
sate albe și cele acoperite cu culori de apă se face 
într-un ritm larg care subliniază viziunea statică, proprie 
înfăptuimilor lui Waroquier. Nu trebuie uitat că Waro- 
quier s-a format la școlile de arhitectură şi că profesează 
chiar această ramură a artei. Nudul lui Derain este o 
reprezentare tipică a neoclasicismului, caracterizindu-se 
prin nobletea stilului şi sobrietatea expresiei. Pe fondul for- 
mat de o draperie verde se desprinde statura maiestuoasă 
a unu nua ae femeie șezind. Izolarea de ambianţă a 
corpului omenesc, pe care şi-o propusese și Renoir, în 
Baigneuse, este acum desăvirșită. Nici un detaliu de pri- 
sos nu intervine pentru a impiedica proiectarea sonoră 
a ritmicii corporale pe abstractul fondului. Culoarea lo- 
cală a fondului e în deplină armonie cu plastica sculptu- 
rală, cu accentuatul simțămînt formal ce definește stilul 
lui Derain. Ar fi greșit totuși să ne închipuim că efectul 
de ansamblu al acestei pinze, atît de logică în armoniza- 
rea -elementelor care o compun, nu poate fi decit rece. 
Dimpotrivă, cafeniul, verdele, albul și negrul alcătuiesc 
aici un acord de culoare, totodată cald, liniștit şi intim, 
care subliniază și mai mult calmul expresiei. Cele două 
sanguine ale sculptorului Despiau, înfăţișind nuduri, sint 
studii adincite în exprimarea plasticii corporale. Le ală- 
tur, ca atare, de lucrările pe care le-am inclus în sfera 
ae obiectivitate a neoclasicismului. 

A] doilea curent de artă modernă reprezentat în 
colecţia franceză a lui Zambaccian este acela cunoscut 
sub numele de fovism. Situat la antipodul primului, 
fovismul proclamă o libertate de inspiraraţie oarecum 
romantică, o degajare corespunzătoare a mijloacelor pic- 
turale. Desenele și acuarelele lui Raoul Dufy constituie 
ilustraţia cea mai convingăltcare a atitudinii de care e 
vorba. În Atelier de l'artiste, prim studiu pentru lucrarea 
cu acelaşi nume, în nudul cel mare sau în peisajul cu 

tren, bunăoară, trăsătura lui Dufy este în același timp 
narativă şi decorativă. Ea încercuieşte în țesătura inex- 
tricabilă a arabescului semnificaţia literară a subiectului, 
atribuindu-i valoare de mit. Faptele obişnuite ale vieții 
apar în lumina interpretării artistului ca smulse dintr-o 
poveste frumoasă. Căci Duiy știe să dea pentru fiecare 
gest al vieţii echivalentul fabulos, transpunînd cu înde- 
mâînarea unui prestidigitator, în sistemul de semne magice 
ale limbajului propriu, materia motivelor care îl inspiră. 
Sentimentul decorativității - însuflețește într-un grad 
foarte înalt vegetativul contorsionat al desenelor sale, 
atît de apropiat prin bogăţia variaţiunilor de lumea goti- 
cului, a barocului şi mai ales de unele aspecte ale artei 
orientale. Îndeosebi nu putem despărţi imaginea artei lui 
Dufy de stilul miniaturilor persane, înfăptuiri miraculoase 
ale unor povestitori înnăscuţi. Curse de cai la Ascot se 
distinge printr-o asemănătoare trăsătură narativă, unită 
cu sentimentul dezlănțuirii cvasistihiale a forțelor na- 
turii — ceea ce îi imprimă caracterul modern —, în timp 
ce Portretul lui Vollard ne călăuzeşte spre ţinutul mul: 
mai liniștit al cîtorva valori fine de modelaj și grada- 
ție luminoasă. Aparţinind, de asemenea, fovismului, 
Emile Othon Friesz este reprezentat în colecția Zambac- 
cian printr-un Nud care conţine suficiente indicaţii des- 
pre străduința artistului spre un stil de amplă exten- 
siune formală, în acord cu tratarea generoasă a mate- 
riei picturale. Peisajul Stradă provincială de Vlaminck, 
exponent de frunte al aceleași orientări, reflectă atmo- 
sfera de apăsare tragică, familiară pictorului. Operă a 


înscrie ca o notă aparte, dureros de adevărată în tona- 
litatea afectivă fundamentală. În imediata vecinătate, 
Portul din Quimper al lui Laprade, socotit de critica pa- 
riziană aportul cel mai valoros al Salonului de toamnă 
1930, pare la prima înfățișare a simplă temă de cadenţări 
luminoase de felul celor aparţinind impresionismului. 
Dar el depășește cu mult preocupările acestui curent, si- 
tuindu-se în tradiția marilor peisaje franceze. O arhitec- 
tură secretă, totuşi bine definită, echilibrează planurile 
luminoase cu cele de umbră sau de penumbră, definind 
cu o logică vizuală rară raporturile spaţiale. Compoziţia 

se desfășoară în diagonală : întîi, privirea îţi este oprită 
de planul mare de verde umbrit, care ocupă tot colțul 
din dreapta al tabloului ; apoi, îţi este îndreptată, trep- 
tat, pe scara de griuri a peisajului portuar și urban pînă 
la limita jucăuşă a orizontului. Planul peisajului citadin, 
văzut, parcă, printr-o fereastră, în depărtare, este de o 
mare virtuozitate coloristică. Pictorul nu a folosit decit 
citeva culori palide: un verde stins, un galben veșted, 
o gamă de cenușiuri argintii. Totuși, prin diferenţierea 
și armonizarea lor, a reușit să creeze sugestia unei palete 
nespus de bogate, în timp ce, tot prin ele, pregătea adîn- 
cirea transparentă a orizontului. O subtilitate şi o dis- 
tincție asemănătoare evidenţiază desenul aceluiași artist 
din colecția Zambaccian. Întrucît prin unele laturi, 
Laprade aminteşte impresionismul, se ma! cuvin men- 
ționate aici gravurile de o mare fineţe ale lui Legrand 
şi acuarela din Paimpol semnată de Paul Signac. 


iunie 1931 


MATISSE 
ŞI AUTONOMIA TABLOULUI 


O problemă ce mi se pare hotăritoare pentru caracteri- 
zarea artei lui Matisse este aceea a relaţiei dintre reali- 
tate și abstracție. Spre a sublinia importanţa factorului 
conceptual în creaţia sa, am preferat să o denumesc pro- 
blema autonomiei tabloului, deşi îmi dau seama de uni- 
lateralitatea formulei. 

Să-l lăsăm pe însuşi Matisse să ne introducă în mie- 
zul problemei. Citez din „.Notes d'un peintre“, amplă 
formulare a orezului artistic matissian („La Grande 
Revue“, decembrie, 1908) : „Nu-mi este posibil să copiez 
servil natura, pe care sînt silit să o interpretez și să o 
supun spiritului tabloului. O dată găsite toate raporturile 
de tonuri, trebuie să rezulte un acord viu de culori, o 
armonie asemănătoare celei dintr-o compoziţie muzicală. 
Pentru mine totul rezidă în concepție. Este necesar 
deci să existe dintru început o viziune lămurită a an- 
samblului“. 

i, Un prim aspect al acestei chestiuni, de reținut din 
cuprinsul citatului este legătura, ca punct de plecare, cu 
realitatea: Matisse pleacă de la natură și ajunge la 
tablou. Dar contactul cu natura are la el caracterul unei 
confruntări patetice. Însuși citatul dă o indicație în acest 
sens cînd vorbește despre „un acord viu. de culori“, ceea 
ce, în teoria și în practica artei lui Matisse, semnifică 
dialectic vitalitatea inspiraţiei din natură și totodată au- 
tonomia faţă de model, independenţă cu atit mai impor- 
tantă cu cît acordul este mai viu. 

Un întreg- proces de elaborare creatoare măsoară 
distanța dintre natură și tablou, ajungînd pînă la urmă 
să-l opună pe acesta din urmă naturii. Vom cere tot lui 
Matisse să ne introducă în laboratorul creaţiei sale: 
„Distribui — spune el în aceleași „Notes d'un pein- 
tre“ — senzaţii de albastru, de verde, de roșu. Pe măsură 
ce adaug tuşe, fiecare din cele puse anterior îşi pierde 
importanța. Am de pictat un interior: am în fața mea 
un dulap, el îmi dă o senzaţie de roșu foarte vie, și pun 
un roșu care mă mulțumește. Se stabilește un raport 
între acest roșu și albul pinzei. Dacă pun alături un 
verde, dacă redau parchetul printr-un galben, vor exista 
și între acest verde și acest galben şi albul pînzei rapor- 
turi care mă vor mulțumi. Dar diferitele mele tonuri 
se diminuează reciproc. Trebuie ca diversele semne pe 
care le folosesc să fie în așa fel echilibrate încît să nu se 
anuleze unele pe altele. Pentru aceasta se cuvine să pun 
ordine în ideile mele ; relația dintre tonuri se va stabili 
în așa fel încât să le susțină în loc să le slăbească. O 
nouă combinaţie de culori va înlocui pe 'cea dintii şi va 
da totalitatea reprezentării mele. Sînt obligat să transpun 
şi de aceea lumea își închipuie că tabloul meu s-a schim- 
bat cu totul atunci cînd după modificări succesive roșul 
a înlocuit verdele ca dominantă“. 

Exemplul tipic al unei asemenea transpuneri, ci- 
tat în întreaga literatură critică  matissiană îl consti- 
tuie pinza La desserte. Harmonie en rouge, pictată la 
cererea colecţionarului rus Stșukin pentru sufrageria sa, 
chiar în anul publicării „Însemnărilor unui pictor“, Și 
care figurează în colecţiile Muzeului Ermitaj sub tit- 
lul Camera roșie. Executată iniţial ca o Armonte t” 

albastru și expusă astfel la „Salon d'Automne“ din 
1908, ea a suferit o importantă transformare ajungind 
peste cîteva luni în casa lui Stșukin ca o Armonie în 
roșu. Verdele peisajului ce se vede prin fereastră și 
motivul decorativ, format din mari vrejuri și coşuri cu 
flori pe un fond unitar, care acoperă trei sferturi din 
suprafața tabloului închipuind tapetul zidului și fața de 
masă, au fost menținute, dar albastrul vastului fond a fost 
înlocuit ca dominantă cu un roşu carmin. Pictorul a re- 
nunţat la culoarea imitativă — dacă presupunem că albas- 
“ru va fi fost culoarea reală a fondului — și a optat pen- 
tru o culoare expresivă, sentimentul său aflindu-și de- 
plină mulţumire abia în felul cum a izbutit acordul 
verde-roşu din cea de a doua versiune, mai conform 
decît acordul iniţial cu ceea ce el numește: „spirit al 
tabloului“, „viziune de ansamblu“, „armonie de ansam- 
blu“ ori pur și simplu „expresie“. 

„Ceea ce urmăresc înainte de orice este expresia... 
Expresia, după mine, nu constă în pasiunea ce se ci- 
tește pe un chip ori care se afirmă într-o mişcare vi- 
olentă. Ea se află în întreg aranjamentul tabloului 
meu : locul pe care îl ocupă corpurile, golurile din ju- 
rul lor, proporțiile, toate acestea își au partea lor de 
contribuţie. Compoziţia este arta de a aranja într-un 
chip decorativ diferitele elemente de care dispune pic- 
torul spre a-și exprima sentimentele. Într-un tablou, 
fiecare pată va fi vizibilă și va juca rolul kare îi revine, 
principal sau secundar. Tot ce nu este folositor într-un 
tablou e tocmai de aceea dăunător. O operă are o ar- 
monie de ansamblu : orice detaliu de prisos ar lua în 
spiritul privitorului locul unui detaliu esențial“. 

Cu acest citat, estetica matissiană a tabloului se 
conturează deplin. Tabloul apare, în raport cu frag- 
mentul motivului din natură, ca o unitate autonomă şi 
coerentă de relații perceptive, stabilite în funcție de 
expresia sentimentului și a concepţiei de bază prin care 
spiritul filtrează motivul care l-a inspirat. Tot ce nu 
servește expresiei trebuie eliminat, tot ce ii ajută tre- 
buie pus în valoare, păstrindu-se o anumită ierarhie a 
elementelor, potrivit rolului ce revine fiecăruia în ar- 
monia de ansamblu a tabloului. 

Dacă, în funcţie de expresie și ascultind de logia 
internă a acelei unități autonome care este tabloul, 
culoarea reală a fost supusă unui proces de transpu- 
nere, la rindul său forma reală, depinzind de aceiaşi 
factori, va fi supusă unui proces asemănător. Ea va îi 
redusă la esențial prin eliminarea a tot ce e inutil, spre 
a atinge, în economia tabloului, o cit mai eficace con- 
cizie expresivă. Astfel, în tabloul Cafenea arabă de la Er- 
mitaj, chipurile personajelor se limitează la simple ova- 
luri, deosebit de elocvente prin însăşi simplitatea lor, 
cu excuderea oricăror trăsături fizionomice. În armcnia 
generală, din tonuri luminoase, transparente, înlănțuite 
în planuri largi potrivit unor ritmuri molcom ondulate, 
de ocru și albastru pal ori, mai vii, de brun și albas- 
tru, cu accente de mov aprins în florile din glastră și 
cu un ison de mov stins și ocru în chenarul repe- 
tind în cadență obstinată un foarte simplu motiv de- 
corativ arab, astfel de trăsături fizionomice ar fi disto- 
nat penibil, confirmând, desigur, realul în litera lui, dar 
infirmînd, în egală măsură, adevărul, spiritul lui. Căci, 
împotriva aparenţelor realului, adevărul este de partea 
sentimentului. lar tabloul de care ne ocupăm ilus- 
tează cu prisosință aceasta. El exprimă, în toată 
puritatea lui și cu o rară bogăţie de armonice afective, 
sentimentul subtil al unei așteptări indefinite, aproape 
extatice, caracteristic atmosferei de cafenea arabă. 

Dar transpunerea operată în sfera acordurilor de 
culoare, ca și reducerea la esenţial a formelor sint nu- 
mai o parte a procedeelor prin care este ciștigată au- 
tonomia tabloului. Atenţia acordată suprafeţei lui ca 
unitate fizică înzestrată cu o valoare decorativă de sine 
stătătoare implică un grad și mai mare de abstractizare. 
Prin renunțarea nu numai la clarobscur, dar în bună 
parte chiar și la modularea culorilor, pe care, sub in- 
fluența artei orientale, le așază în largi arii contras- 
tante, Matisse duce la căpăt procesul desființării per- 
spectivei științifice de tip renascentist, proces la care 
Cezanne adusese o contribuţie atit de importantă. Tri- 
dimensionalitatea spațiului şi volumetria formelor sint 
comprimate pînă la abolire. 

În litenatura critică privind opera lui Matisse, 
acest proces este ilustrat îndeobşte prin aceeași Cameră 
roșie care ne-a servit pentru învederarea operaţiei de 
transpunere a culorilor. „Profunzimea este cu totul des- 
ființată — scrie Jacques Lassaigne — și obiectele na- 
turii moarte sînt reduse la cîteva pete izolate, aproape 
semne, în timp ce personajul din dreapta nu este decit 
o siluetă înscriindu-se într-o decupare“. De aceeași pă- 
rere este şi N. A. Izerhina în studiul care prefaţează 
catalogul expoziţiei comemorative Matisse din 1969, de 
la Ermitaj, „Tablourile lui Matisse în muzeele din 
U.R.S.S.“, deși în încheiere, ea consideră că artistul a 
căutat totdeauna să realizeze o unitate între suprafața 
plană și tridimensionaliltate. x 

Această concluzie îmi pare confirmată de însuși 
tabloul în discuţie. Deşi lipsit de perspectivă în sen- 
sul consacrat al cuvîntului, el oferă repere ale unei re- 
prezentări tridimensionale a spaţiului, ce coexistă ală- 
turi de valorile decorative ale suprafeţei. Menţionez,. în 
“primul rînd, repetarea insistentă a oblicelor paralele care 
orientează spaţial imaginea, din dreapta jos spre stinga 
sus. Un alt reper îl aflăm în diferențierea — de o 
mare eficacitate, deși aproape imperceptibilă — a valo- 
rilor, care plasează cu justețe obiectele în spaţiu, dis- 
tanțindu-le unele de altele. Cit privește volumele, ele 
sint sugerate de curbura contururilor ce delimitează 
numeroasele obiecte ca și silueta unicului personaj înfă- 
țișat în tablou. 

În consecință, tabloul poate fi privit fie — potri- 
vit structurii lui — ca o suprafață deplin plană, autono- 
mă, caracterizată prin valorile decorative ale acordurilor 
cromatice, fie — potrivit sugestiilor pe care le oferă — ca 
o reprezentare a spațiului tridimensional, ca o lume de 
obiecte reale, nu de simple efigii cum părea la început. 

Acest echivoc deliberat, caracteristic pentru pro- 
cedeul prin excelenţă sintetic al artei lui Matisse, des- 
chide calea spre abordarea relaţiei dintre real și ab- 
stracţie în pictura sa. Un valoros exeget al operei ma- 
ţissiene, Jean Guichard-Maili, în cartea „Henri Matisse, 
son oeuvre — Son univers} (Hazan, Paris, 1967), a cre- 
zut că poate eluda problema, afirmind doar una din 

laturi : „În felul acesta — sorie el — Matisse a produs 
cea dintii ruptură esenţială cu ordinea naturală a lu- 
crurilor şi a pregătit astfel autonomia deplină, pe care 
a atins-o arta abstractă“. Izerhina restabilește  echili- 
brul, luînd în considerație și latura de realitate a artei 
lui Matisse. | 

Pentru bogăţia de sugestii a pasajului referitor 
la problema în discuţie, din lucrarea cercetăltoarei so- 
vietice, citez în încheiere citeva fragmente mai semni- 
ficative din cuprinsul lui : „Pe Matisse îl atrăgea (în arta 
orientală, n.n.) artificialitatea culorii, a cărei putere se 
baza nu pe apropierea de natură, ci pe calităţi ine- 
rente culorii însăși... Nu Cezanne, ci Gauguin este pre- 
decesorul direct al lui Matisse în ceea ce privește dra- 
gostea de somptuos și de exotic. Dar, pe cînd Gau- 
guin, în silința lui de a ieși din Europa, s-a dedat cu 
totul artei orientale, Matisse și-a păstrat independenţa... 
Culoarea lui Matisse, oricît de arbitrară și neașteptată; 
nu devine niciodată fantastică, căci prin apercepția ar- 
tistului ea e permanent corelată cu realitatea. Aparenta 
ei neverosimilitate este fructul caracterului specific al 
apercepției, iar nu al invenţiei premeditate. Chiar cînd, 
în mod demonstrativ, Matisse a nesocotit coloritul con- 
cret al obiectului, schimbind arbitrar o culoare cu alta, 
el nu a ignorat realitatea, ci a interpretat-o într-un mod 
nou... Un tablou de Matisse, oricît de plan, nu se trans- 
formă niciodată în covor decorativ, căci în el se conto- 
pesc totdeauna raporturile spaţiale ale formelor, inedit 
întruchipate. Matisse a simţit permanent legătura intimă 
a vieții și a creaţiei și, totodată, a trăit delicatele osci- 
laţii ale acțiunii reciproce între obiectul realităţii şi 
obiectul artei“. 


23 decembrie 1969 


CONCEPTUL DE MUZEU 
AL ARTEI CONTEMPORANE 


Fac parte dintre cei puţini, desigur, care se bucură de 
privilegiul de a fi fost contemporani cu două faze suc- 
cesive ale artei românești, deopotrivă de valoroase, dar 

prezentind caracteristici net deosebite una față de cea- 
laltă : arta pătrarului de veac dintre cele două răztoaie 
şi cea a unui alt pătrar de veac pe care l-a comemorat 
recent expoziția : „25 de ani de artă românească “. Acest 
privilegiu îmi asigură înțelegerea concretă a rolului fac- 
torului istoric în schimbările din cîmpul artei și un 
punct de vedere comparativ în: abordarea problemelor 
suscitate de subiect. Voi evoca pe scurt cîteva aspecte. 

Titlul tematicii echivalează printr-un copulativ doi 
termeni care pînă nu demult erau susceptibili de a 
fi puşi doar într-o relaţie de adversitate: „artă con- 
temporană“ pe de o parte, „muzeu“ pe de alta. Într-o 
concepţie mai veche a muzeului, pe cale de a dispare, 
se opunea echivalării incompatibilitatea dintre caracte- 
rul instituţionalizat al acestuia și aspectul de proces în 
curs, neomologat, incert ca perspective, al fenomenului 
artistic contemporan. Schimbarea s-a produs relativ de 
curînd. Cu patru decenii în urmă — mai precis, în 
1931 —, cînd am făcut cunoștință cu muzeele pariziene, 
ea nu afectase încă structura lor organizatorică. Lu- 
vrul, bunăoară, .se considera achitat de obligaţiile față 
de arta mai nouă, prin prezenţa în colecţiile sale a 
cîtorva imgpresioniști, proveniţi, dealtminiteri, nu din 
achiziţii proprii, ci din donaţii particulare: Caillebotte 
şi Camondo. Ca urmare, un Van Gogh sau un Cezanne, 
încă .nu de ajuns asimilați de gustul donatoriler, erau 
reprezentaţi — dacă îmi aduc aminte bine — doar cu 
cîte una sau dcuă lucrări. Mai la zi, dar încă în deca- 
laj da peste un sfert de veac faţă de actualitatea ar- 
tistică, muzeul Luxemburg, anticameră a Luvrului, ex- 
punea și neo-impresioniști — cea mai nouă promoţi: 
de artiști admiși. Fericit decalaj cecmparativ cu al Lu- 
vrului, care depășea jumătate de secol ! 

Cîtă deosebire față de situaţia de astăzi, cînd un 
Van Gogh sau un Cezanne, aflați pe atunci oarecum 
dincoace de muzeu, ca depășind întîrziata prise de con- 
science a unor astfel de respectabile instituţii, se văd 
proiedtaţi dincolo de el, ca depăşiţi, la rindul lor, de 
conștiința în avans a conducerii muzeului de tip nou! 
D-l de Vilde, directorul muzeului Stadelijk din Amster- 
dam, declara cu doi ani în urmă colegei noastre, Anca 

Amghir : „Încerc să scap de balastul care-mi ocupă să- 


lile. Balast de lux: Van Gogh, Cezanne. Mă împiedică 
să realizez tipul de muzeu de artă contemporană, care. 
evident, trebuie, să fie un muzeu elastic, fără încetare 
împrospătat, mereu contemporan“. 

Am reprodus întregul pasaj fiindcă, dincolo 
de efectul de joc al primei lui părţi, lasă să se degaje 
cu atît mai clar concepţia de bază a unui astfel de 
muzeu, câre se bucură de o largă răspîndire în lumea 
de astăzi — ba, chiar de popularitate, dacă avem în 
vedere, bunăoară, sondajul de opinie întreprins, în vara 
anului 1969, printre vizitatorii unei manifestări colec- 
tive a muzeelor olandeze de cele mai variate profiluri, 
despre care ne informează revista trimestrială ,Mu- 
seum“ publicată de UNESCO. În concepţia d-lui de Vil- 
de, muzeul de artă contemporană este: „locul unde 
publicul înregistrează ritmul vital al creatorului, care 
e ritmul epocii și care îl captivează pe privitor — în 
măsura în care îl provoacă să-și descopere propria sen- 
sibilitate, să se cunoască într-un fel surprinzător“. În 
acord cu această concepţie, doar momentele de artă 
încă incomplet asimilate de public îi par d-lui de Vilde 
îndreptăţite și figurează într-un muzeu de artă contem- 
porană, celelalte devenind pe măsura asimilării lor obi- 
ectul unui al muzeu, cu profil de istorie a artei. 

Cu o consecvență la adăpost de orice reproș, di- 
rectorul muzeului Stadelijk din Amsterdam definește 
astfel noul tip de muzeu prin caracterul  prospectiv, 
îndreptat spre viitor, stimulator al creaţiei în curs, ceea 
ce îi și justifică existența, diferențiindu-l de vechiul tip, 
de caracter retrospectiv, îndreptat spre trecut, conserva- 
tor al valorilor de mult create. Prin canalizarea intere- 
sului public spre viul procesului creator în artă, muzeul 
de tip nou aruncă punți de înțelegere între creatorul și 
receptorul operei de artă, vizind în final mult rivnita 
osmoză a comunicării ca urmare a împărtășirii solidare 
din spiritul epocii. Se are în vedere astfel, dincolo de 
simpla transmitere de informaţii — problemă, altminteri, 
de stringentă actualitate — realizarea unui spor de con- 
știință de o parte şi de alta, în persoana receptorului ca 
Și în aceea a creatorului. 

La acest punct, înţelegerea astfel schițată a muze- 
ului de artă contemporană întilnește cotitura produsă 
în zilele noastre în concepţia despre rolul muzeului în- 
deobște, indiferent de profil, ca urmare a accesului la 
cultură a unor mase tot mai mari de oameni — 
cotitură pe care unii nu ezită să o considere ca o 
adevărată revoluție muzeologică. Ea promovează pe 
primul plan funcţia educativă a muzeului, spre deose- 
bire de trecut cînd accentul era pus pe stringerea, con- 
servarea şi cercetarea de documente. „Lucrurile sînt în 
slujba omului, iar nu invers !“, pare să fie lozinca sub 
care se desfășoară această revoluţie. Sau — folosind 
formula prin care îi rezumă semnificaţia autorii arti- 
colului „Tradiţii și progres : revoluţia muzeologică“, pu- 
blicat în nr. 2/1970—1971 al reviste: „Museum“ — vom 
spune : „După ce au fost mauzolee ale evenimentelor tre- 
cute, muzeele devin teatrul unor evenimente prezente“. 


Dar ce alte muzee, în afara celor cu profil de 
istorie contemporană ori de ilustrare a progresului teh- 
nico-științific propriu zilelor noastre, ar putea justifica 
mai bine definiţia de „teatru al unor evenimente prezente“ 
decit muzeul de artă contemporană ? Ba, el o îndreptă- 
țește într-un înţeles mai adînc decit acela, fiindcă in- 
clude nu doar planul evenimentelor, ci şi pe acela al 
conștiinței despre evenimente, ca un adevărat teatru al 
lor !. lată platforma pe care arta contemporană se în- 
tilnești cu muzeul — el însuși devenit contemporan prin 
multația determinată de mersul înainte al societăţii. 

Este binecunoscută importanța pe care societatea 
ncastră, în ansamblul proceselor constructive în care este 
angajată, o atribuie activităţii de modelare a conștiin- 
telor, prin intermediul educaţiei și culturii, în sensul tot 
mai adîncii penetraţii a valorilor promovate de ea. În 
acest context, artelor plastice le revine un rol cel puţin 
tot atît de important cît celorlalte arte. Subliniez : „ce! 
puţin“, fiindcă elementul vizual şi-a cucerit un aseme- 
nea loc în cadrul civilizaţiei moderne, încît unii gindi- 
tori sînt ispitiţi să atribuie acesteia denumirea de „ci- 
vilizaţie vizuală“. Dar artele plastice nu-şi pot îndeplini 
rolul modelator de conștiințe ce le incumbă în societatea 
noastră dacă nu iși ancorează limbajul tocmai în aces: 

element vizual inerent lor, înlăturind confuzia care se 
mai face Încă între limbajul artelor plastice și cel al 
literaturii. Numa! astfel ele vor reuși să ne reprezinte în 
conştiinţa contemporaneităţii la nivelul valorilor univer- 
sal admise, ca purtătoare ale unei culturi autentic: de 
profi specific. | 

Văd muzeul de artă contemporană ca locul în mod 


. o ui... 


noastre; fără de care nu poate fi vorba decit de o rè- 
cep:are nesemnificativă. | 

“Întrezăresc o obiecţie posibilă cu privire la proiec- 
tul de muzeu pe. care l-am schițat : aceea că ar crea un 
paralelism lipsit de justificare cu viața expoziţională 
curentă, arta în curs de a se face aviîndu-și locul firesc 
tocmai în sălile de :expoziţie. Obiecţia este specioasă. 
Nici una din funcţiile pe care proiectul le are în vedere 
nu ar fi asigurată în condiţiile de nestatornicie ale vieţii 
expoziţionale. Apoi, muzeul, prin sinteza pe care o ope- 


rează, oarecum, conștiința critică a acestuia, și astfel îşi 


evidențiind într-un conspect - cuprinzător. semnificaţiile 
ce se pot desprinde din interrelaţia lor, direcţia și se-- 
sul momentului- creator contemporan în artă. El incorpo- 
rează, oarecum, conștiința critică a acestuia, şi astfel îşi 
asumă o personalitate care, sub acest aspect, lipseste 
atit expozițiilor obișnuite cît și muzeului de tip tradi- 
tional, a cărui fizionomie se constituie mai mult-sau mai 
„Puțin din fortuitul achiziţiilor. 

Distanțat deopotrivă de fluxul haotic al vieţii 
expoziţionale și de incremenirea impersonală a muze- 
ului de tip tradițional, muzeul de artă contemporană, 
ca paradigmă a artei în curs de a se face, își află o ne- 
așteptată analogie în colecţiile pe care le-au alcătuit 
la noi, între cele două războaie, amatori de artă in- 
struiți, inteligenţi, sensibili, receptivi pină la pasiune 
fată de fenomenul artistic, ce-și făcuseră un punct de 
onoare din a aduna cu discernămînt ceea ce considerau 
mai reprezentativ în producția artistică a timpului, pe 
care astfel o stimulau şi susțineau, omologind prin ale- 
gerea lor, adesea fără greș, valoarea noului în artă și 
devansind printr-o luare de conştiinţă anticipatoare 
imaginea pe care viitorul avea să și-o facă despre fi- 
zionomia și dinamica momentului artistic contemporan 
cu ei. Mai mult chiar decit piesele ce o alcătuiau, con- 
siderate în parte, colecția vădea un pronunţat caracter 
prospectiv, de scrutare a viitorului prin operele pre- 


zentului. Ea însăși devenea o. operă de artă, purtînd 


pecetea personalităţii creatorului ei, așa cum afirmam 


cu patru decenii în urmă în introducerea prezentării. 


uneia din ele — a celei mai prestigioase: colecţia Zam- 
baccian. Și, ca orice operă de artă, colecţia interpreta 
„personal realitatea, îmbinind într-o sinteză superioară, 
de nescindat, două laturi ideal distincte : latura critică 
și latura creatoare. Cu alte cuvinte, ea constituia și cri- 
tica în același timp chipul artei contemporane — deve- 
nea conștiința ei critică. 

Astfel gîndit, muzeul de artă contemporană își 
asumă o delicată răspundere. Între altele și fiindcă naște 
întrebarea : cine va urzi — în locul unui Zambaccian, 
bunăoară, imaginea fără greș a artei contemporane, așa 
cum s-ar cuveni să fie transmisă de noi viitorului ? Dar, 
iată că o expoziţie care pare a năzui să servească de 
model unui astfel de muzeu se grăbește să dezarmeze 
orice aprehensiune de acest fel: „25 de ani de artă 
românească! este o mare reușită, demnă de a figura in- 
tr-un muzeu. 

CUPRINS 


Cu Aurel D. Broşteanu în ţara lui „altceva“ 


MAEȘTRI AI PICTURII ROMÂNEȘTI 


Grigorescu, Andreescu, Luchian 

“Gheorghe Petraşcu în actualitate pa Pepe îi 
Formă, spațiu, timp în pictura lui Petraşcu so Mi ti te” 
Arta lui Petrașcu între vechi şi nou A 

Theodor Pallady — viaţa şi stilul ca asceză 


CRONICA 


Theodor Pallady 
“Gheorghe Petrașcu 
Marius Bunescu 

' Iser 

Desenul în opera lui Ştefan Dimitrescu 
I. Theodorescu-Sion mu a 
„Grupul celor patru“ 
Elena Popea 

Nina Arbore 

P. Ilorgulescu-Yor 
Nutzi Acontz 

Henri H. Catargi 
Lucian Grigorescu , 
Marcel Iancu 

Miliţa  Petraşcu 
Cubism şi arheologie 
Artişti saşi 

Céline Emilian . MEE 
Mac Constantinescu i 

Doi sculptori : Celine Emilian și Mac Constantinescu 
Ştefan Constantinescu d d o. |. . i. 
Sabin Popp ` 

Lucia Demetriade Bălăcescu oas a d 
Micaela Eleutheriade o b T b s œ à 
Hrandt Avachian . . ., a 
Alexandru Ciucurencu TE 
Octav Angheluță 

Paul Miracovici 

Valentin Hoeflich 

Artişti tineri 

Salonul oficial 

Alb şi negru 

Prefață la catalogul unei expoziţii” de gratică 
„Și un cuvînt de prezentare la deschiderea ei 


ASPECTE DINTR-O FILIALĂ A U.A.P. 


Scurtă privire asupra Filialei Ploieşti a U.A.P. 
Petru Popovici n e r a oy 

Şase pictori din Ploieşti 

Valori spaţiale e e 3 
Cuvînt la un Salon de primăvară : Ploieşti-Cimpina 
Expoziţia de grafică Dan Platon s O i i 


RETROSPECȚII ŞI PROSPECȚII 


O monografie critică asupra pictorului Andreescu 
Pictura franceză în colecţia Zambaccian 
Matisse şi autonomia tabloului 

Conceptul de muzeu al artei contemporane 

Aurel Broşteanu 


Fac parte dintre cei puţini, desigur, care se bucură de 
„privilegiul de a fi fost contemporani cu două faze succesive 
„„ ale artei românești, deopotrivă de valoroase, dar prezen- 
„tind caracteristici net deosebite una faţă de cealaltă: arta 
pătrarului de veac dintre cele două războaie şi cea a unui 
alt pătrar de veac, pe care l-a comemorat recent expoziţia: 
„25 de ani de artă românească“, Acest privilegiu îmi asi- 
gură înțelegerea concretă a rolului factorului istoric în 


„schimbările din cîmpul artei și un punct de vedere compa- 
rativ în abordarea problemelor ei. | 


e Matia tie a: „AUREL D. BROŞTEANU 

